
PREFAȚA 

Reprezentări artistice - de cele mai multe ori - ale 
zbuciumatei vieți sociale din trecut, legendele istorice 
alcătuiesc un capitol atractiv al folclorului, la lectura 
căruia, omul contemporan încearcă sentimente variate. 
Din toate acestea, însă, câteva se constituie în chip 
insistent, şi ele sunt: prețuirea pentru iscusința minții şi 
vitejia braţului strămoşesc, care s-au agitat intru apărarea 
gliei şi fiinţei naţionale, pentru încoronarea dreptăţii, 
pentru strădania de a croi temelia poporului şi ţării 
României. 

Fapte literare vii, legendele folclorice - ca toate 
materialele creaţiei populare - au ajuns să poarte semnele 
distinctive ale epocilor prin care au trecut, ale timpului în 
care au fost culese. De aceea, dacă unele din ele nu au 
vreo hotărnicire în vreme - Fiind, într-un fel, croite ca 
toate referirile care încep cu „a fost odată” -, altele prind 
contur definitivat în limitele unei istorii aproape precis 
măsurate. Predarea noţiunilor de istorie a patriei în şcolile 
de cultură generală, de la înfiinţarea lor din veacul trecut, 
a contribuit substanţial la această definitivare. 

Legendarul acestor creaţii populare este variabil prin 
însăşi structura sa: de la imaginea fără chenar pe scara 
timpului şi spaţiului, proiectată nebulos în felul obişnuit al 
mitului, până la imaginea care nu mai poate sta 
independentă de coordonatele existenţei reale şi care 


prezintă doar lumina colorată a legendarului. Sunt chiar 
unele cazuri când nici această tentă n-a mai avut forţă să 
apară, mai ales atunci când relaţia priveşte fapte şi eroi 
din imediata apropiere a zilelor noastre, totul prezentându- 
ni-se ca o fidelă relatare a neobişnuitului care include 
virtual legenda. În aceste cazuri, considerând că avem de a 
face cu legende foarte tinere - chiar dacă în chip curent, 
unii le numesc „tradiții” sau „amintiri” istorice -, nu ar fi 
potriviţi credem noi, să evităm observarea lor stăruitoare. 

Numai astfel înțelegând legenda istorică, peste 
cadrul construit de definițiile date curent speciei - definiții 
care pot fi exacte, având în vedere o anumită realitate 
cercetată -, potrivit cărora legenda este o povestire 
explicativă a unui fapt sau fenomen social, natural etc, 
definiţii de care - altfel spus - ne îndepărtăm doar aparent 
întrucât În esență eroii legendei istorice sunt 
supradimensionaţi tocmai pentru a putea convinge în 
legătură cu marile lor calităţi, putem dispune de tot ceea 
ce dă suma legendei istorice româneşti. Preveniţi prin 
aceasta asupra sensului pe care îl dăm noţiunii de legendă, 
cititorii - sperăm - vor găsi mai lesne calea ca să apropie 
punctele lor de vedere, Cu ale noastre. 

Cu voie sau fără voie, asupra chestiunii relaţiei dintre 
legendă şi legendar va trebui să mai revenim în cursul 
acestor însemnări. Înainte de aceasta, însă, sunt câteva 
laturi însemnate ale problemei legendei în cultura 
populară românească şi despre ele sunt utile unele 
precizări. 

Un loc deosebit îl ocupă chestiunea raportului dintre 
adevăr şi ficţiune, în acest gen de literatură. Aşadar, cât 
trebuie şi putem crede dintr-o legendă? Are ea vreo 
legătură cu faptul real, or se prezintă desprinsă de acesta? 
Poate folosi omului de ştiinţă învăţat să opereze cu date 


exacte? Sau constituie mai curând o referinţă sentimentală 
adăpostită după un strat gros narativ care pretextează 
obiectivitate? 

Abordarea chestiunii raportului dintre legendă şi 
realitate implică unele investigaţii în domeniul concepţiilor 
curentelor folcloristice care au mizat mult pe caracterul 
documentar al creaţiei populare, cum au fost: romantismul 
şi tradiţionalismul. In aceeaşi măsură sunt necesare şi 
unele consideraţii în legătură cu metodologia câtorva şcoli 
folcloristice, ca cea istorică şi arheologică, în activitatea 
cărora era înscrisă tocmai dezvăluirea acestor valori ale 
creaţiei populare. 

Romanticii au considerat folclorul drept un document 
incontestabil despre trecutul popoarelor şi, în acest sens. 
au vrut să-i smulsă cu orice preţ mărturisiri, chiar atunci 
când el nu le putea face, chestionându-l după metode care 
să aducă răspunsul dorit, «Ugwrî Hriu-i soluţii de care el 
nu mai dispunea sau de care nu dispusese vreodată. De 
aceea, romanticii rămân în istoria folcloristicii printre 
marii improvizatori - ai eposului mai cu seamă -, calificativ 
care încearcă să ascundă cu eleganţă pe cel care ar fi mai 
potrivit dar sună mai acuzator: falsificatori. Procesul pe 
care generaţiile posterioare l-au deschis reprezentanţilor 
romantismului în folcloristică, în istoria culturii fiecărui 
popor, deşi cunoaşte acuzaţi siguri, este un proces pe care 
noile generaţii, de cercetători l-au adresat generaţiilor 
anterioare. El se susţine numai folcloristic, nu şi cu 
argumente cultural-politice, pentru că toţi cei care au 
crezut că descoperă în folclor un incontestabil document 
istoric, au făcut-o din elan patriotic, pentru a servi 
interesele naţionale într-o anumită epocă de dezvoltare 
social-economică. Latinismul lui Alecsandri în metodologia 
folcloristică este o atitudine politică necesară în concertul 
relaţiilor interstatale europene, la jumătatea veacului al 


XIX-lea, chiar dacă ulterior el nu-şi mai justifică utilitatea. 

Nu toţi cei care s-au ocupat de folclor au înţeles, 
atunci cinci a fost cazul, că anumite concepţii şi metode 
trebuie să fie depăşite, că ele devin inoperante în condiţii 
social-culturale mai noi. 

De aceea, implicaţiile romantismului şi istorismului în 
tratarea fondului de legendă istorică folclorică românească 
au fost vii încă multă vreme. Folcloriştii amatori din 
primele decenii ale veacului nostru (S. FI. Marian, C. 
Rădulescu-Codin, Şt. Şt. Xuţescu, P. Danilescu ş.a.) erau 
oameni fără o atitudine teoretică proprie, şi - în general - 
fără o atitudine teoretică închegată, acceptând punctele de 
vedere cu care întâmplător veniseră în contact, pe baza 
autorităţii numelui celui care le susţinuse. De aceea, 
culegerile lor sunt susceptibile de îndreptări aduse în 
spiritul practicilor pe care le mai întâlniseră în atâtea 
rânduri. Incât, chiar dacă o colecţie de legende folclorice 
istorice a apărut la 1913, ea nu poate fi ruptă de spiritul 
culegerilor din a doua jumătate a veacului al XIX-lea; chiar 
dacă în câmpul dezvoltării generale a teoriei despre 
creaţia populară la români, romantismul şi tradiţionalismul 
erau acum atitudini învechite, rodat lor putea fi încă cules 
pe ogoarele muncite cu râvnă multă şi pricepere - adesea - 
puţină. 

In aceste condiţii generale de alcătuire a culegerilor 
folclorice, este de înţeles pentru ce problema raportului 
dintre legendă şi realitate apare ca destul de complicată, 
datorită dependenţei sale. 

Identificarea amănuntului istoric, chiar atunci când 
se poate-realiza, din  pricinile arătate rămâne 
neconvingătoare. Descendenţa romanică a eroilor din 
cântecele bătrâneşti publicate de Alecsandri, caracterele 
geto-dacice ale colindelor la care se referă adesea Nicolae 
Densuşianu, sunt necontrolabile şi îndoielnice, câtă vreme 


amintirea unor fapte de viaţă ar fi trebuit să se păstreze 
milenii. Dar dacă în cazul acestor atitudini îndoiala noastră 
apare susţinut, cu atât mai mult îşi face ea loc, atunci când 
identificarea se face netalentat, total împotriva firii 
lucrurilor, ca la Oh. Asachi, care în Dochia o vedea pe 
Dacia. 

Incit, singura atitudine indicată rămâne cea pe care, 
cu clarviziunea-i caracteristică, gânditorul deosebit care a 
fost N. Bălcescu, o enunţa încă la 1844, în legătură cu 
valoarea  general-documentară a folclorului istoric. 
Bălcescu aştepta de la legende şi tradiţii, cum era şi 
potrivit, numai dezvăluirea „simţimintelor” epocilor de mai 
înainte şi nicidecum dezvăluirea amănuntului pe care nici 
istoricul contemporan nu-l poate procura în forma cea mai 
potrivită. Toate aprecierile ulterioare au atestat 
limpezime» acestei judecăţi şi oamenii de bună-credinţă au 
încetat demult să mai caute în creaţia folclorică tablouri 
ale faptelor şi eroilor da acum multe veacuri, pe care să nu 
se fi aşternut cute de uitare. 

S-au făcut Unele aprecieri potrivit cărora ar acţiona 
în folclor, anumite legi care nu permit păstrarea 
amănuntului decât cel mult trei-patru veacuri. Alţii s-au 
opus acestor puncte de vedere şi au susţinut limite 
deosebite. Dar ni se pare nepotrivit să se creadă că 
„memoria” populară tratează la fel toate faptele de viaţă. 
Ea poate păstra ceea ce îi este scump, câtă vreme simte 
acest lucru, după cum poate uita îndată tot ceea ce i se 
pare lipsit de interes. 

Sute de domnitori au stat pe tronurile Moldovei şi 
Ţării Romaneşti. Dar din aceştia numai câţiva au rămas în 
amintirea celor mulţi: vitejii, iubitorii de dreptate, oamenii 
cu stiflet mare. blânzi şi înţelegători ai nevoilor mulţimii. 
Ceilalţi au fost daţi uitării, ca toate necazurile obişnuite. 
Dacă am socoti - pe baza materialelor din această 


antologie - volumul acordat lui Ştefan-vodă şi lui Cuza- 
vodă, am vedea că el întrece eu mult tot ceea ce s-a mai 
putut păstra despre alte câteva zeci de domnitori luaţi 
împreună. Această stare de fapt nu este consecinţa unui 
capriciu, ci rezultatul aşezării îndelungi în cumpăna 
judecății cu care poporul a obişnuit să-şi măsoare fiii. 

Vitejia vreunuia din domnitori (cazul lui Mihai-vodă.) 
nu a ajuns pentru a-i putea croi acestuia loc prea însemnat 
în tradiţie. Mai era nevoie de bunătate, de apropiere caldă 
faţă de oş-tenii-ţărani. De aceea, Mihai-vodă - deşi cu o 
existenţă mai recentă decât Ştefan-vodă - rămâne mult în 
umbra lui. Ţăranii pe care i-a legat de glie i-au recunoscut 
ce era de recunoscut şi n-au putut să-i treacă cu vederea 
marile greşeli de politică internă. 

Incit, ni se pare că legea pe care unii au vrut s-o 
scoată în legătură cu capacitatea reală a „memoriei” 
maselor populare 

VIII 

creatoare de folclor, nu se determină cu cifre, ci cu 
sentimente trainice care - atunci când este cazul - înfruntă 
cu mult limitele „admise”. De aceea, legenda istorică a 
unui popor înseamnă aplicarea selecţiei faptelor şi eroilor 
de către el însuşi, considerarea cea mai atentă şi mai 
judicioasă a valorilor, considerare la care cercetătorul de 
bibliotecă nu poate ajunge cu aceeaşi precizie şi în aceeaşi 
măsură. lată de ce, o antologie mai temeinică decât 
aceasta, care să cuprindă toată legenda folclorică istorică 
românească, cu toate variantele pe care le are, ar putea 
însemna un indice al poporului, despre el însuşi. 

In acest fel, chestiunea raportului dintre legendă şi 
adevăr capătă singura înţelegere potrivită. 

Dacă aceasta este situaţia obişnuită a reflectării 
adevărului general în legendă, unele chestiuni deosebite se 
pun în legătură cu pronunţarea adevărului anumit, legat 


de fapte şi eroi care au propria lor particularitate. Aproape 
totdeauna, acest fel de adevăruri apare subordonat 
adevărurilor generale. Amănuntul poate fi ignorat sau 
inventat, în scopul slujirii mai depline a ideii generale care 
urmează să fie subliniată prin el. 

Câteva momente spicuite din materialele pe care le 
avem la îndemână, susţin această concluzie. 

Dragoş-vodă, în legătură cu existenţa căruia au fost 
exprimate atâtea îndoieli, spune legenda (Dragoş-vodă), a 
fost aflat într-un mormânt, la o biserică, fiind acolo înscris 
numele său. Ştefan-vodă era înzestrat cu însuşiri 
supranaturale, încât şi calul pe care îl avea a trăit multă 
vreme după aceea, năzdrăvan fiind, „dacă nu cumva mai 
trăieşte şi astăzi”. În aceste cazuri se procedează la 
invocarea amănuntului care trebuie să împlinească mai 
bine o anumită atmosferă. 

În povestirea-îegendă Ficiorii spătarului, numele 
boierului care s-a păcălit salvând de la înec copilul unui om 
din sat, crezându-l fecior al boierului din partea locului, nu 
mai are nicio însemnătate, câtă vreme sensul moralei şi 
convenienţei de clasă este îndeajuns subliniat. 

tot aşa, în legenda Ștefan cel Mare şi porcariu, nu 
mai interesează care porcar anume a ajuns episcop, sau 
despre ce episcop este vorba, ci numai sensul preţuirii de 
care se bucura în faţa domnitorului isteţimea omului din 
popor. 

Sunt unele situaţii când amănuntul, care ar vrea să 
fie un adevăr particular, îşi pierde caracterul de 
singularitate, fiind întâlnit peste tot unde poate ajuta la 
ceva, în construcţia epică, devenind un adevărat laitmotiv. 
Aşa, procedeul potcovirii cailor cu potcoavele întoarse, 
pentru a-i deruta pe urmăritori, poate-ţi 

livtilnit şi în tradiţiile despre Negru-vodă, ca şi în 


cele despre VI ad-Ţepos, Ştefan cel Mare şi Minai Viteazul; 
tot aşa cum zăgăzuirea apelor pentru a spăla cu şuvoaiele 
lor văile pline de năvălitori ar fi fost folosită şi de Radu 
Negru şi de Minai Viteazul; cum retezarea copacilor până 
la a fi gata să se prăvălească peste duşmani ar fi fost cauza 
unor victorii ale maramureşenilor asupra tătarilor, ale 
moldovenilor asupra polonilor şi turcilor etc. Această 
migraţie a amănuntului, laitmotiv de la un episod la altul şi 
de la un erou la altul, probează încă o dată caracterul 
subordonat al adevărului particular din plăsmuirile 
legendare. 

Incât, acest aspect al problemei discutate se 
dovedeşte a fi de mai puţină însemnătate şi a avea o mai 
redusă independenţă. 

În esenţa lor, atât aspectele generale cât şi cele 
particulare ale adevărului concură la definirea a ceea ce 
numim în mod curent: legendar, corapletându-se reciproc, 
determinându-se, emulându-se, dând pagini de istorie în 
imagini artistic: „creând o literatură specifică. 

O particularitate a reflectării adevărului în creaţia 
populară legendară este şi aceea dată de imprecizia 
prezentării noţiunilor de timp şi spaţiu. În cazul primei 
categorii, s-ar părea că ea nici nu este concepută în limite 
determinate. Nicăieri şi niciodată în tradiţiile folclorice nu 
se pot afla mai multe indicaţii privind o anumită perioadă 
decât că este vorba de epoca în care a trăit cutare sau 
cutare domnitor. Când anume a trăit acesta, în care veac, 
în care deceniu sau în care an, referinţele lipsesc cu 
desăvârşire. De aceea, dacă există totuşi posibilitatea de a 
distinge anumite etape în cadrul legendelor, ele se bazează 
pe figurile luminoase ale marilor personalităţi în funcţie de 
care epocile sunt despărțite între ele. Vom întâlni aşadar, 
consideraţii vagi ca: „Inainte de Ştefan-vodă”, „în timpul 
acestuia” sau „de la el încoace”. Pe bună dreptate, unii 


cercetători au observat că folclorul practică o apreciere 
calitativă şi nu cantitativă a timpului. Niciun alt fel de 
măsurare a vremii nu poate fi recunoscut - mai ales - în 
cadrul legendei autentice folclorica. Orice rsferiri care 
spun mai mult decât atât sunt de origine cărturărească şi 
târzie. 

Această reflectare particulară a noţiunii de timp în 
cadrul legendei populare se explică prin faptul că, specie a 
epicii folclorice, legenda întruneşte aceleaşi trăsături ca şi 
celelalte specii surori, asemănându-se basmului cu care în 
multe privinţe - lutru pe care îl vom mai vedea - stă atât 
de aproape. 

In general vorbind, legenda nu cunoaşte decât un 
singur t. *; p şi acela este trecutul care poate fi mai 
apropiat sau mat depărtat. 

O anumită relativitate apare şi în cazul reflectării 
noţiunii de spaţiu. Cadrul desfăşurării acţiunilor, chiar 
dacă este oferit cu detalii care fac posibilă localizarea, 
diferă de la o variantă la alta şi este susţinut cu aceeaşi 
tărie, de unde se poate deduce că unul şi acelaşi fapt s-a 
petrecut în acelaşi timp, în mai multe locuri. Dar tocmai în 
această multiplicare a unei singure posibilităţi reale aflăm 
relativitatea oglindirii spaţiului în legendă, care apare ca 
un procedeu ce ţine de psihologia creaţiei, pentru 
sublinierea adevărului general. 

O altă chestiune deosebit de însemnată este aceea a 
raportului dintre legendă (ca specie folclorică) şi celelalte 
specii ale literaturii noastre populare. Este vorba de felul 
în care diversele compartimente ale folclorului literar se 
condiţionează reciproc. Prin forţa lucrurilor, fiind o creaţie 
epică în proză, legenda stă în strânsă legătură cu celelalte 
specii de substanţă similară. 

Sunt numeroase situaţiile când basmul, prin unele 


din elementele sale, poate fi recunoscut parţial şi în 
legenda istorică. Fără a fi vorba de reproducerea fidelă a 
unor tipuri de acţiuni caracteristice basmului, se întâmplă 
şi în legende ca eroii să reuşească abia la cea de a treia 
încercare. Din ei, atunci când fraţii sunt în număr de trei, 
cel mai înzestrat este mezinul (în antologia noastră, să se 
vadă în acest sens, materialul: „R.amânaş”) tot aşa cum - 
uneori - şi fetele de împărat apar în acelaşi număr, una 
singură fiind în stare să aducă „apă moartă şi apă vie, de la 
râul lui Iordan”, feciorul menit să ajungă domn (vezi 
materialul: Negru-vodă) ştie să aleagă şi să crească dintr-o 
herghelie un mânz care atunci când va deveni cal va putea 
să zboare dimpreună cu stăpânul. Eroii legendelor au 
adesea trăsăturile Feţi-frumoşilor, pentru că: Ştefan-vodă, 
„Za 15 ani o ucis un urs, fără să aibă ceva în nung” (Ştefan 
cel Mare şi Sfânt); Pintea haiducul tot timpul „o umblat cu 
piatra morii-n baltag, de-a umăr” (Tot despre Pintea); 
viteazul Pavel Chinezul „ridica butoiul cu apă şi bea din el 
ca dintr-un pahar”, iar odată „a jucat bătuta ţinând câte un 
turc în dinţi, subsuoară şi într-o mână” de. Pe încetul, toate 
aceste plăsmuiri fantastice se subţiază, eroii c'e felul celor 
de mai sus fiind anulaţi, fie şi în existenţa lor imaginară, de 
elemente ale culturii şi civilizaţiei care au corijat şi 
schimbat dimensiunile şi esenţa plăsmuirilor umane. Nova: 
„atunci când „au ieşit pe lume: puşca, praful de puşcă şi 
gheata... ce-a zis... Până acum mi-a fost vitejia. De-acu 
înainte însă, poate orice om, oricât de nimic ar fi, să mă 
curețe de pe pământ, fără 

Xt să dau piept cu el... Ca să nu mă poată răpune 
Orice oătăfleaţă mai bine mă omor singur!” 

În baza celor remarcate deja, relaţia bas. n-legandă, 
pentru creaţiile care sunt mai vechi, apare în chip evident. 
Ea capătă mai multă subliniere în cazurile particulare, 
când purtătorii de legendă sunt şi buni purtători de basm, 


mijloacele artistice folo - site în expunerea ambelor feluri 
de creaţii, fiindesimilare. Atunci/ tiranizarea personajelor, 
indiferent de faptul că vor fi stând pe «trepte, mai înalte 
ale ierarhiei sociale (în cazul românesc: boiereşti Sau 
domneşti), este procedeu divers. Presărareatextelor cu 
formule caracteristice basmului (introductive, mediane - 
mai ales - şi finale), ca şi colorarea lor cu fragmente 
recitate şi câatate, apropie şi mai mult cele două specii. 
Înrudirea imediat apropiată se petrece între legendă 
şi bala - dă. Uneori ea este atât de directă încât manualele 
şcolare cu - rente vorbesc chiar despre faptul că legenda 
ar fi o specie epicăl în versuri, exemplificând aceasta cu 
cele câteva balade legendare istorice: Meşterul Manola, 
Radu Calomfirescu ş.a. In fapt, în toate aceste cazuri 
identificăm interesante treceri ale unor motive de legendă, 
în epica versificată; tot aşa cum unele motive de baladă, 
deosebit de bogate în elemente legendare, evadează în 
liberul câmp al prozei folclorice. În mod obişnuit, cititorii 
materialelor folclorice concep ca fiind posibilă 
identificarea numai în forme versificate a motivelor: 
căsătoria nelegitimă dintre frate şi soră (Soarele şi luna); 
lupta dintre voinic şi balaurul purtător de muscă 
înveninată (Jovan Iorgovan); înfruntarea dintre ostile 
turceşti şi gerurile răsăritene (Afarcoş Paşa fi Crivățul); 
nevoia sacrificiului uman care să asigure trăinicia creaţiei 
(Meşterul  Mă-noie); recunoaşterea de către domn a 
fratelui pierdut încă din copilărie (Mircea Ciobănaşul) etc. 
În viaţa faptelor folclorice, Iu crurile stau altfel - aşa cum 
probează şi textele antologiei de faţă -, din numeroase 
cauze, variantele unor balade descompunându-se în proză, 
pe care, din lipsă de motive, n-am putea-o aprecia ca fiind 
o formă degradată a operelor respective. Este aici, printre 
altele, un interesant fenomen de atracţie din partea unor 
forme generale şi curente de existenţă a unor creaţii de un 


anumit fel, faţă de unele puţine şi asemănătoare prin 
conţinut, dar diferite ca formă; tot aşa cum mai poate fi 
aici şi manifestarea cea mai evidentă a legii consumului 
minim de efort al memoriei. 

Cele mai numeroase situaţii pun legenda alături de 
poveste, istorioară, povestire. Nevoia de concret, resimţită 
în determinarea istorico-geografică a faptelor narate, cere 
localizări permanente. Se produce în acest caz ancorarea 
variată a unuia şi aceluiaşi 

motiv, în nenumărate împrejurări asemănătoare şi 
totuşi diferite. (Mărturisirile legendelor toponimice sunt 
incontestabile. Baba Dochia, de pildă, ar fi trebuit să existe 
şi să se pietrifice de nenumărate ori, numai în Carpaţii 
româneşti, dacă ar fi să dăm crezare variantelor 
cunoscute.) 

În cazul înrudirii cu aceste specii, legenda se 
prezintă depăr tată de postamentul fantastic pe care se 
sprijină de obicei. Miezul său este realist, numai 
dimensiunile eroilor şi faptelor rămân să poarte semnul 
fantasticului, ca nişte enorme umbre ale unor reale 
existenţe. Cine vrea are îngăduinţa să ignore tot ce creşte 
din imaginaţia creatorului care a plecat de la adevăr şi să-l 
considere numai pe acesta. In istorioară, poveste şi 
povestire, legendarul e simplă convenţie artistică, lucru de 
care însuşi povestitorul pare conştient. Este aici faza mai 
tânără a fantasticului care din funcţie explicativă ajunge să 
împlinească doar o funcţie eti-co-estetică. 

Adesea, şi acolo unde la prima vedere întâlnim doar o 
relatare realistă a unor fapte aşa cum s-au petrecut ele, 
transpar rezonanțe ale unor vremuri cu adevărat 
legendare, dar a căror esenţă mitologică a fost erodată de 
rutina cotidianului a toate impunător. Scena târgului de 
scule, la care Negru-vodă ar fi recurs pentru a procura 


neveste oştenilor săi este ecoul, astăzi insens, al unor 
moravuri altă dată cunoscute curent. (Negru-vodâ). 

Alteori, consideraţia aparent insignifiantă ascunde 
adevăruri de mare importanţă cândva, uitate astăzi, 
întrucât reținerea lor este inutilă. Aşa stau lucrurile în 
cazul transparentelor referiri la „teutonii”, cum i-am numit 
noi, care ar fi pus temeliile cetăţii Neamţului (Cetatea 
Neamţului), ori al referirilor la strădaniile lui Negru-vodă 
(poate Litovoi sau Seneslau) (Comoara lui Negru-vodă) şi 
cele ale doamnei lui Sas-vodă (Doamna lui Sas-vodă şi Sas- 
vodă), pentru a zidi biserici în legea celor de dincolo de 
munţi. Se întâmplă adesea ca vălul de uitare de care 
spuneam, să fi fost scormonit de pana cărturarului 
culegător de legendă. 

Cum am mai spus însă, toate referirile amintite au 
incontestabilă relaţie cu legenda, or măcar cu legendarul. 

Dispersat în nenumărate forme posibile, legendarul 
apare şi ca mod de tratare a realităţii, putând fi distins în 
cele mai neaşteptate situaţii, ataşat speciilor care au 
caractere total deosebite. Astfel, un anumit gen de 
legendar regăsim până şi în snoave; fără a ne referi numai 
la eroii sau personajele cumulative, de genul autohtonilor 
Păcală şi Tândală, ci având în vedere motive sau tipuri de 
motive călătoare între inşii şi epocile însuşite. Însăşi ideea 
de variantă, în folclor are un subtext de legendă, din 

ment ce constă în a fabula, a inventa, plecând de la 
anumite date iniţiale. Explicând foarte adesea proverbe, 
zicători şi snoave - potrivit definiţiei legendei - nu sunt 
decât „legende” ale acestora, întărindu-se şi în acest chip, 
relaţia urmărită. 

Privită deci în permanentele şi complexele sale 
raporturi cu celelalte specii ale creaţiei populare, legenda 
nu apare ca un capitol deosebit de individualizat al 


folclorului nostru, cu toate că poate fi vorba de câteva 
trăsături distincte asupra cărora vom vorbi mai încolo. 

Pentru o mai corespunzătoare interpretare a legendei 
este nevoie de cunoaşterea cât mai adâncită a tuturor 
materialelor prin care se exprimă. Ca întotdeauna în cazul 
prozei folclorice, antologiile mai vechi - şi într-o oarecare 
măsură şi cele mai noi - nu separă prea net speciile epicii 
folclorice în proză, între ele. Şi aceasta, deoarece, aşa cum 
am putut vedea din prezentarea întrepătrunderilor care le 
caracterizează, ele nu există în realitate, în forme pure. 
Cine are de gând să se documenteze asupra uneia dintre 
ele trebuie să treacă cu atenţie prin toate şi să desprindă 
cu grijă tot ceea ce îl poate interesa. Mai ales, colecţiile 
amatorilor despre care am mai vorbit abia izbutesc să facă 
diferenţiere între basm şi celelalte specii. Unii dintre cei 
care s-au interesat de legendă, când au publicat-o, şi-au 
subordonat eforturile unor scopuri despre care nu putem 
să nu amintim, mai ales dacă s-au ocupat de legenda 
istorică. 

Popularizarea creaţiilor folclorice în rândurile 
tineretului şcolar a preocupat şi mai înainte, însă potrivit 
unor rânduieli ah: vremii; legenda trebuia exploatată în 
anumite direcţii, trebuia făcută să vorbească într-un sens 
anumit. Domnitorii care au fost iubiţi de masele populare 
pentru spiritul de dreptate care îi guverna în toate faptele 
întreprinse, era mai bine să apară ca nişte viteji fanatici, 
patrioţi de pe poziţiile patriotismului vremurilor moderne. 
Ei trebuiau să apară ca nişte aprigi luptători împotriva 
„liftelor străine”, să fie gata de sacrificiu fără altă rațiune 
decât cea a sângelui pe care îl purtau, să fie separați de 
sensul social pe care l-au avut întotdeauna. De aceea, au 
fost unii (N. Drosu) care au fabricat legende despre 
romanitatea conştientă şi voită a poporului, plăsmuind pe 
seama bucuriei cu care cuceritorii romani ar fi fost 


întâmpinați de populaţia dacă. Alţii au preferat să 
procedeze la o publicare selectivă a legendelor istorice (M. 
Steureanu), trecând cu repeziciune peste reprezentativa 
figură a lui Cuza-vodă şi închipuind povestiri adulatoare la 
adresa monarhiei habsburgice. La unii s-a manifestat însă 
mai mult bun-simţ (N. P. Boierescu, D. Bârzotescu şi G.C. 
Mielcescu), preferând 

doar să facă în legătură cu perioadele mai noi decât 
anul răscoalei de la 1821. 

In mod firesc, neautorizate de sentimentele mulţimii, 
aceste încercări ar fi trebuit să rămână fără rezultate 
concrete asupra dezvoltării legendei istorice. Puterea lor 
de influenţă însă, reprezentând rezervorul permanent din 
care manualele şcolare ex-trăgeau materialele ilustrative, 
n-a fost deloc mică. Atunci când nu s-au impus prin ceea ce 
publicau, s-au impus direct prin modul cum publicau, 
învățătorii şi alte categorii de intelectuali din lumea satului 
care se ocupau cu strângerea folclorului, luându-le - ne 
mărturisit - ca exemplu. 

Este bine să amintim însă şi de încercările meritorii 
pe care unii pedagogi le-au făcut, extrăgând legendele din 
cronici (N. Gri-goraş, M. Popescu şi mai cu seamă N. Iorga) 
şi oferindu-le circulaţiei, pe măsura însemnătăţii lor reale. 

Gustul pentru legenda istorică este manifestat în chip 
deosebit de scriitorii şi poeţii mai însemnați care au intuit 
prețuirea ce era oferită de masele cititoare unor opere cu 
astfel de teme. De la generaţia paşoptistă (prin Asachi, 
Alecsaniciri, Russo, Bolintineanu) şi până la contemporani 
(prin Mihail Sadoveanu), legenda a stat la baza unor 
poeme şi naraţiuni valoroase. Plecate din legenda istorică 
folclorică, toate aceste opere s-au întors de fapt în legenda 
istorică folclorică, întreţinând-o, dându-i viaţă, reanimând- 
o pe căi care, cu toată artificialitatea lor, au condus în 


direcţia u-nor rezultate foarte practice. 

Aşa se face că, prin cercurile largi de oameni cărora 
se adresau, legendele folclorice istorice au ajuns să ocupe 
un loc larg în câmpul literelor naţionale, un loc care 
complică întrucâtva posibilităţile de studiu al acestui gen 
de literatură. 

Din acest tablou al răspândirii legendelor şi 
legendarului, este de reţinut faptul că mijloacele de 
circulaţie de care poate fi vorba atunci când urmărim 
literatura de acest gen arată înfăţişări deosebite de cele 
tradiţionale. Oralitatea nu constituie o manifestare legică a 
existenţei legendei istorice, mai c. u seamă în realitatea 
culturală a ultimului veac, manuscrisul (mai de mult) şi 
tipăritura (mai de curând) servind deopotrivă procesul de 
păstrare şi  vehiculare. Consecințele acestor stări 
particulare sunt numeroase şi dau speciei trăsături care o 
prezintă deosebit în raport cu alte creaţii din folclorul 
literar. 

În primul rând, este vorba de o abundență 
neologistică, potrivită bagajului lingvistic al colportorului, 
care, uneori, diferă vădit de purtătorul de folclor 
tradiţional. (Să se observe, mai ales, legendele istorice 
culese şi publicate de Ion Pop Reteganul 

şi Simeon Florea Marian!) În al doilea rând, există la 
unii culegători tendința căreia noi i-am spune spre epopee, 
adică de a închega unitar mai multe tradiții legate de 
acelaşi erou's.; u de acelaşi eveniment, tradiţii care în mod 
obişnuit comportă individualitate. (Excelează, în acest 
sens, S.T. Kirileanu şi S. FI. Marian.) În sfârşit, mai este de 
remarcat ritmul precipitat al acţiunii, când ea există, numit 
în mod curent „bolintinian”, pe care - lipsiţi de tehnica 
naraţiunii tradiţionale, plină de înflorituri, nu fără farmecul 
lor însă - purtătorii şi culegătorii moderni şi contemporani 


l-au adoptat fără reţinere. (În esenţă, originea ritmului 
bolintinian este tot folclorică, dar descinde mai curând din 
basm decât din legendă, pentru că, în basm, timpul şi 
spaţiul prezintă formele cele mai deosebite, despre care 
am vorbit şi în altă parte.) Aşa că diversitatea condiţiilor 
păstrării şi dezvoltării legendelor istorice folclorice explică 
varietatea structurală a materialelor acestei antologii şi 
apare ca o consecinţă obiectivă a unor realităţi solid 
întocmite. 

Din multe puncte de vedere, acest capitol al legendei, 
legenda istorică, este mai complicat decât celelalte 
capitole despre care mai poate fi vorba: religioase, 
zoologice, botanice, toponimice chiar. Acolo, materialele 
sunt cam de aceeaşi vârstă şi nu aduc în faţa 
cercetătorului chestiuni atât de multe şi deosebite. 
Totodată, nefiind măcar vorba de pretinsa autenticitate a 
legendei istorice, aproape totul este îngăduit, fără ca 
cineva să poată ridica vreo nedumerire. Fantezia tronează 
acolo nestingherită, iar caracterul autohton al elementelor 
componente nu este deloc obligatoriu, universalitatea lor 
fiind aproape o condiţie. De pildă, atât de plină de poezie 
legendă indiană despre crearea femeii, întâlnită şi în 
Jawaharlai Nehru (Descoperirea Indiei, Bucureşti, 1956, 
pp. 108 - 109), pe care nu ne putem reţine să o 
reproducem integral, mai ales că exemplul său este aici şi 
folositor: „La început, când Tvaştri (creatorul divin) se 
apucă să creeze femeia, îşi dădu seama că folosise toate 
materialele pentru crearea bărbatului şi că nu-l mai 
rămăseseră materiale consistente. După ce se gândi puţin, 
procedă astfel: luă rotunjimea lunii şi sinuozităţile 
plantelor agăţătoare, tenacitatea cârceilor volburii şi 
tremurul frunzelor ierbii, mlădierea trestiei şi farmecul 
florii, uşurinţa frunzelor şi forma trompei elefantului, 
privirea căprioarei şi coeziunea roiului de albine, bucuria 


zglobie a razelor soarelui, plânsul norilor şi nestatornicia 
vântului, timiditatea iepurelui şi înfumurarea păunului, 
moliciunea penelor papagalului şi duritatea diamantului, 
dulceaţa mierii şi cruzimea tigrului, căldura focului şi 
răceala zăpezii, zarva gaiţei şi elnguritul porumbelului, 
perfidia 

cocorului şi fidelitatea raţei sălbatice şi, amestecând 
toate acestea, crea femeia şi i-o dărui bărbatului”, prezintă 
- am zice - inexplicabile paralele, pe meridiane atât de 
depărtate, replici corespondente întâlnite chiar şi în oraţia 
de nuntă pe care Dimi-trie Cantemir o publică în 
Descrierea Moldovei, în pasajul care imaginează 
frumuseţea miresei spune: „... era cu părul de aur, cu ochii 
de vultur, cu dinţii ca un şirag de mărgăritare, cu buzele 
mai roşii decât cireşile, cu mijlocul ca de leoaică, cu 
pieptul de gâscă, cu gâtul de lebădă, cu degetele mai moi 
ca ceara, iar la faţă mai strălucitoare decât soarele şi 
luna”. 

In legendele istorice numai când apar elemente 
anecdotice se iveşte posibilitatea identificării unor 
episoade de circulaţie universală. Altminteri, sâmburele de 
adevăr de la care trebuie să se plece germinează numai 
atât cât permit limitele statornicite de convenţii care n-au 
fost nicăieri scrise sau formulate, dai care sunt 
pretutindeni respectate, practicate. Doar atunci când 
sensul eroilor însuşiţi de anumite trăsături este în linii 
mari acelaşi, elementele portretistice (morale) care au 
servit la realizarea unui personaj al cărui renume scade 
trec pe seama altui personaj care se află în plină înflorire 
legendară. Dar acest fenomen are loc în cadrul folclorului 
naţional, date fiind condiţiile istorice concrete care dau un 
anumit conţinut idealului social-artistic. Doar comunitatea 
parţială de istorie a unor popoare deosebite poate favoriza 


temporar împrumuturi parţiale de legendă istorică, fapt 
confirmat de încercările  folcloristice  comparatiste 
balcanice, din care - pentru situaţia literaturii folclorice 
româneşti - apar frecvente trăsături comune ale eposului. 

Prin valoarea lor etică şi estetică, legendele justifică 
interesul care le este acordat, cu atât mai mult legendele 
patriotice al căror sens naţional este deosebit de subliniat. 
Relatările privind trecutul poporului nostru, aşa cum sunt 
ele făcute de operele istorice, au, fără îndoială, o 
însemnătate peste care nu se poate trece cu vederea. 
Totdeauna însă paginile de istorie, oricât de frumos ar fi 
concepute, de oricât talent ar dispune cel care face acest 
lucru - afară de cazul unic care se numeşte Bălcescu -, 
sunt tributare unui caracter arid de care nu se pot 
desprinde, prin forţa împrejurărilor. Istoria povestită de 
poporul însuşi, în legendele sale naţionale, are căldura 
faptului trăit, faptului la care naratorul a participat 
sufleteşte măcar. Studiile de istorie ni-l prezintă pe Ştefan 
cel Mare - pe bună dreptate - ca pe un iscusit militar, ca 
pe un mare strateg, ca pe un politician abil. Naraţiunile 
folclorice, având în vedere aceleaşi însuşiri ale 
personajului respectiv, pun în prim-plan dragostea pentru 
pământul şi locuitorii 

ţării a căror răspundere o purta, dragoste din care au 
izvorât toate trăsăturile pozitive de care poate fi vorba. 
Oştenii voievodului vedeau în el un sfătuitor încercat şi 
luminat, iar nu un comandant care ştia să dea numai 
porunci. Poruncile lui Ştefan erau poruncile pe care, în 
numele celor mulţi, el era chemat să le dea. Şi de aceea, 
războinicul neastâmpărat este prezentat ca un om blajin, 
plin de omenie, vesel şi petrecăreţ, iubitor al tihnei în 
vreme de pace. Documentele vremii ni-l prezintă adesea pe 


Cuza-vodă, aşa cum dictau şi interesele celor care l-au 
izgonit de pe tron, în numele unor clase sociale 
nemulţumite de politica pe care o ducea, ca pe un domn 
ambițios, petrecăreţ din cale-afară> chiar viciat, în timp ce 
autenticele relatări populare despre acelaşi domnitor trec 
peste unele elemente care ar putea să susţină câte ceva 
din toate acestea, tratându-le potrivit locului adevărat pe 
care l-au ocupat în conturarea personalităţii eroului. 
Pentru cei mulţi, Cuza este luptătorul care s-a străduit să 
împartă pământ CAT mai mult celor care de veacuri l-au 
muncit, forţa care a îndrăznit să smulgă vălul fals al 
smereniei sub care se ascundeau hidoase figuri de clerici 
venali, omul care a urmărit să dea o altă întocmire ţării 
aservite unui grup de oameni pe care îi ura. 

De aceea, atitudinile faţă de istorie, aşa cum ies ele 
în relief din folclor, sunt sentimentale, dar nu subiective, 
constatară care ne îndreptăţeşte să susţinem înalta valoare 
educativ-patriotică pe care legenda istorică folclorică 
românească o are pentru masele populare. 

In condiţiile când dezvoltarea social-economică aduce 
după sine o corespunzătoare dezvoltare a culturii, când 
folclorul tradiţional urmează să fie doar o parte conştient 
păstrată şi apreciată a culturii socialiste, publicarea unei 
antologii de legende istorice este echivalentă cu împlinirea 
unei datorii către înaintaşii care au împlinit toate faptele 
despre care este vorba şi către contemporanii care ştiu să 
nu le uite şi să le preţuiască. 

VASILE ADASCÂLIŢEI 

NOTĂ ASUPRA EDIŢIEI 

Intocmirea unei antologii a legendei istorice, se 
dovedeşte a fi necesară, mai ales în procesul educativ al 
tinerelor generații. Această sarcină a revenit, după opinia 
noastră, folcloristului, deşi în unele cazuri el se află 
constrâns să opereze şi cu elemente care îi depăşesc 


vizibil domeniul. Pentru că, chiar dacă noțiunea de legendă 
este aproape inseparabil legată de folclor, se mai ivesc 
destule cazuri când geneza acesteia să se plaseze 
colateral, în medii sociale intelectuale care poartă alte 
trăsături distinctive decât cele neîndoielnic creatoare de 
folclor. Din această cauză, întocmirea antologiei de faţă a 
trebuit să aibă în vedere realitatea arătată, cu preţul - 
uneori - al depăşirii, aparente măcar, a graniţelor de 
incontestabilă esenţă folclorică. În cazurile când depăşirea 
remarcată s-a făcut, am găsit totdeauna certa justificare 
că, indiferent de sursă, legendele respective - prin 
circulaţia şi larga lor răspândire - au căpătat caracterul 
folcloric care iniţial ar fi putut fi pus la îndoială. Rostul 
mediilor livreşti în inflorirea literaturii folclorice istorice, 
din momentid răspândirii - la început timide, apoi masive - 
a cunoştinţelor ştiințijice, e un fapt care, indiferent dacă 
este sau nu acceptat, se impune efectiv. 

Sunt unele situaţii când pentru determinarea celui 
care a scris şi publicat pentru prima dată o anumită 
legendă istorică s-ar fi putut face incursiuni încununate de 
succes. Preluarea ei potrivit legilor generale folclorice, 
rapida convertire la anonimat şi oralitate - şi de aici 
dobândirea caracterului colectiv - determină lipsa de 
necesitate a acestor strădanii. 

Incât selectionarea materialului inclus în prezenta 
antologie, din punctul de vedere al datelor sale folclorice, 
s-a făcut prin prisma acestor principii. 

Dificultăţi deosebite a ridicat şi chestiunea definirii 
cât mm concrete a noţiunii de legendă. Dacă am fi optat 
pentru alegerea 

acelor materiale care din punctul de vedere al 
structurii lor li-texar - artistice, al structurii lor de gen, ar 
fi prezentat totdeauna însuşirile speciei pe care în mod 


obişnuit o numim legendă, din antologie ar fi lipsit 
numeroase piese. Este adevărat că adesea am acceptat 
chiar numai prezenţa legendarului, pentru ca să admitem 
folosirea 7  naterialului. Dar legendarul, lucru bine 
cunoscut, nu se constituie doar în specia literară la 
denumirea căreia participă, ci invadează adesea 
nenumărata alta specii folclorice, epice - mai ales. El le 
colorează substanţial, dându-la sens aşa cum - în alte 
direcţii - o fac şi alte procedee de tratare literară, aşa cum 
şi alte moduri de reprezentare a realităţii ajung în zona 
mijloacelor de creație. 

Nu am făcut loc legendelor versificate care (în 
folclorul nostru) s-au constituit invariabil în baladj sau 
cântece bătrâneşti şi în cântece istorice, compartiment 
adesea străbătut şi evidenţiat de sectorul editorial 
contemporan. Numai civ. noi când motivele de baladă s-au 
cristalizat, din cauze pe care nu-i locul să le discutăm aici, 
în naraţiuni cu caracter legendar, am socotit nimerit să le 
includem în volum, dacă răspundeau şi conținutului istoric 
urmărit. 

De aceea, titlul de legenda istorice răspundă doar în 
general cuprinsului acestei antologii care - prin forța 
împrejurărilor arătate - prezintă şi materiale ca s-ar 
putea enumera printre poveşti, istorioare, snoave etc. 

Bibliografia folosită, cum uşor se poate observa, este 
variată şi de factură diversă. Uneori, autorii aveau 
exercițiul culegătorului de folclor care ştie să pună pe 
hârtie ceea ce aude, fără să altereze nici conținutul, nici 
forma. Alteori, ei credeau că sunt datori să îndrepte ceea 
ca li se părea denaturat de uitarea pe care timpul o 
aşterne în chip obişnuit şi o făceau fără nicio reținere. N- 
am crezut nimerit să mai intervenim şi noi, şi, de aceea, 
când piesa era rară şi însemnată, am folosit-o aşa cum ne-a 
fost oferită, iar când se putea renunţa la ea, alte variante 


stându-ne la îndemână, am făcut-o. În general am evitat 
prezentarea variantelor, acceptând numai câteva care 
aduc  desluşiri, reale asupra procesului formării şi 
transformării motivelor de legendă folclorică. 

Varietatea bibliografiei folosite explică lipsa de 
unitate stilistică a volumului, tot aşa cum varietatea 
mediilor sociale investigate nuanţează vizibil legendarul 
din fiecare material prezentat, făcându-l să oscileze între 
mitul naiv chemat să explice, şi cel care nu face decât să 
poleiască portretul eroului preferat. 

XX 

Singurele intervenţii pe care ni le-am permi. i sunt. 
cele dictate de normele ortografice în vigoare. Când. In 
edițiile de bază. lipseau titluri pentru unele din materialele 
publicate, am propus noi unele (înscrise în paranteze 
drepte). 

Am fi putut organiza materialul după criteriul 
geografic (de. fi menţiunile în legătură cu locul şi timpul 
culegerii, cu  informatorii folositi, sunt rare și 
nesubstanțiale, potrivit unor practici pe> care folcloristica 
amatoare de mai înainte nu le-a putut depăşi totdeauna). 
În acest fel am fi distins, în capitole separate, legendele. 
fiecărei provincii istorice româneşti. Dar, plecând de la 
ideea că peste împrejurările cunoscute care au separat 
atâtea veacuri fiii unuia şi aceluiaşi popor trebuie astăzi să 
trecem, am acceptat criteriul grupării pe teme în interiorul 
cărora am opt** rat cronologizarea pieselor, după eroii de 
care vorbesc şi evenimentele la care se referă. Ca toată 
cronologiile faptelor de folclor, şi cele făcute de noi rămân 
aproximative, deoarece ceea ce: într-un loc stă pe seama 
lui Ştefan-vodă, într-altul poate fi pus tot atât de bine în 
legătură cu Vasile-vodă. Incât adevărul, mai ales când este 
vorba de legendă, e dificil de hotărât unde anume şi în ce 
măsură există. 


În sfârşit, am mai avea de adăugat o consideraţie 
care poate nici nu se mai justifică prea mult, astăzi, când - 
în general - valoarea documentar-istorică a folclorului este 
Jjudicios apreciată: că din toate acestenaraţiuni, cititorul 
are da citit a. dar sensul general spre bine şi progres, iar 
nu amănuntul pe care nici cronicile ale căror cuvinte stau 
zugrăvite în cerneală, nu-l pot furniza. Veridicitatea şi 
exactitatea din toate acestea reuşesc să dea o imagine 
generală cuprinzătoare a trecutului nostru, semnificativul 
faptului divers constituindu-se în mărturie neîndoielnică. 

Includerea unor legende cu pronunţat caracter 
geografic explicativ a fost făcută pentru că totdeauna 
faptele istorice stau în strânsă legătură cu acestea. Istoria 
fiecărui punct geografic de pe întinsul ţării, chiar dacă 
acest punct nu este neapărat corelat cu un ştim care mare 
domnitor anume, ci doar cu un sătean sau haiduc, 
oarecare, duce la concluzii deosebit de însemnate cu 
privire la istoria socială, concluzii pe care din studiile de 
istorie le-am extrage pe căi mai aride şi uneori mai puţin 
grăitoare. Când am deschis acest capitol am avut în vedere 
că istoria este tabloul desfăşurării existenţei tuturor celor 
ce alcătuiesc societatea, frământările celor mulți 
determinând în ultimă instanță caracterele personalităților 
conturate, în functie de care ne-am o-bişnuit adesea să 
hotărnicim perioadele mai însemnate. 

Jlegretăm că antologia nu a putut să extragă şi mai 
«nulr din materialul răspândit pe care literatura de până 
acum l-a imprimat în paginile sale. Cel prezent poate însă - 
deocamdată - să potolească setea de regăsire înțeleaptă şi 
poetizată o trecutului. 

Explicarea cuvintelor mai rar întâlnite am făcut-o cu 
ajutorul indicaţiilor cuprinse în dicţionare şi numai uneori, 
în lipsa acestora, pe baza contextului sau după unele 


informaţii orale. 

Notele care însoțesc materialele incluse în antologie 
ni s-au părut necesare. Când ele proveneau de la autorii, 
colecţiilor şi vizau altceva decât lexicul, le-am reprodus 
integral. Spre ale. deosebi de acestea, notele noastre sunt 
urmate de menţiunea: (n.ed.) - nota editorului. 

La sfârşitul fiecărui text am indicat sursa din care 
provine. 

Pentru o mai lesnicioasă orientare a cititorilor în 
cronologia eroilor şi faptelor la care multe din legendele 
volumului se referă, un indice prezintă alfabetic numele 
mai însemnate întâlnite în texte, cu indicarea anilor de 
care a fost legată existența lor. Avându-l la îndemână, 
cititorii sunt scutiţi de a mai apela singuri la alte izvoare 
de documentaţie, operaţie ce ar îngreuia lămurirea unora 
din chestiunile ce se ridică la lectura materialului. 

V. AD. 

DIN VREMEA STRĂMOŞILOR ROMANILOR 

Ieri-împărat 

Cică în vremea veche, veche de tot, a trăit prin 
părțile Răsăritului un împărat vestit, mare şi puternic, care 
se chema leri-împărat. Palatele şi curțile lui erau ale mai 
frumoase din lume şi stăpânea el peste multe ţări şi mări, 
ba chiar şi peste ţara noastră. 

Odată însă s-a întâmplat că au venit peste ţara lui 
neamuri cumplite şi puternice. Şi s-au repezit şi s-au 
războit vreme lungă, până ce au risipit împărăţia lui 1/eri- 
impărat; iar bietul de el a pierit, săracul, „ca leurda în ziua 
de Paşti” 1! Palatele şi curţile cele mari i-au. rămas până 
mai încoa. 

D-aia, vezi, zic eu, în descântece, la unele boli: 

„Să vă duceti şi s-ajungeţi în loc depărtat. 

La curţile lui leri-împărat! 

Că-acolo v-aşteaptă 


Cu mese-ntinse. 

Cu făclii aprinse. 

Cu pahare pline...” 2 

C. Rădulescu-Codin, Din trecutul nostru, p. 29 - 30. 

1 Expresie regională inexistentă în dicţionare; leurda 
este o plantă cu flori albe sau galbene care creşte în 
condiţii de unii ditate şi căldură deosebită (n.ed.). 

2 Cea mai mare parte a materialelor legendare 
referitoare la epoca romană provoacă adesea suspiciuni 
asupra autenticităţii lor, datorită exagerărilor latiniste care 
s-au manifestat şi în domeniul culegerii folclorului. 

În cazul concret al referirilor lui leri-împărat, se pire 
că îndoielile pot fi măcar parţial înlăturate, unii cercetători 
(Silviu Dragomir, Scriitorii raguzani şi colindele noastre în 
Anuarul Arhivei de folclor, IV, Bucureşti, 1937) stabilind 
prezenţa mai multor 

BRAZDA LUI Tlâă IAN 

Apoi, era odată prin părţile astea un şearpe cu şapte 
capete. Şedea la un puț şi pe cine se ducea să ia apă îl 
mânca repede, repede. Şi era o secetă mare pe vremea aia 
şi numai puţul cu şearpele se afla prin împrejurimi. 

Prăpădise el multă lume, până venise rândul şi unei 
biete femei sărace, sărace, să se ducă să iea apă. Dar ce 
credeţi, că ea s-a dus? Ferească Dumnezeu! 

A făcut femeia o turtă de mălai cu urină, în loc de 
apă, şi a potolit foamea copiilor, să nu piară şi d-ai ei, cum 
pieriseră aci în fiecare zi câte un copil de la orice casă. 

Dar tocmai când mâncau copiii din turta cu urină, 
uite că nemereşte la casa femeii un voinic. Era Iorgovan. 

— Dă-mi şi mie niţică turtă! 

— Nu pot, că e spurcată. Şi-i spune cum a făcut-o. 

— Păi, de ce n-ai luat apă? 

— Apoi, maică, nu ştii ce foc e pe la noi? Din puț iese 


un şearpe fioros, nevoie mare, închină-te să nu-l visezi la 
noapte! Şi şearpele ăsta mănâncă în fiecare zi câte un cap 
de creştin. D-aia am făcut păcatu' ăsta! 

— Hai de mi-l arată! 

— Aoleo! Nu pot, păcatele mele! Mă ia frigurile 
numai când mă gândesc. 

— Hai, creştină, de-mi arată măcar locul! 

Se duce femeia şi i-l arată. Da tocmai atunci, 
şearpelui i se adusese un copil din sat şi s-aşezase să-şi 
înghită prada. 

Iorgovan s-a dus încet, încet, de şi-a făcut în pământ, 
la o mică depărtare de şearpe, o groapă. S-a ascuns apoi în 
nătmtru şi, ca să nu bănuiască şarpele, s-a acoperit cu 
blăni şi iarbă. 

Pe urmă, uitasem să spuiu, el îşi luase d-acasă un 
iatagan şi nişte foarfeci mari, mari şi lungi şi, în fieaare 
elemente de tradiţie care atesta păstrarea memoriei lui 
Aurelian în tradiţia romanităţii balcanice (n.ed.). 

Autorul culegerii dă următoarea notă: Despre Ieri- 
împărat - împăratul Galeriu - a se vedea studiile lui A.T. 
Dumitresai, în Revista de istorie, arheologie şi filologie, an 
XIV... şi studiile asupra Colindelor 

zi cirul scarpele înghiţea câte un copil şi nu se putea 
apăra, volnicul făcea clanţ cu foarfecele ori harşt! cu 
iataganul! Tăia câte un cap al şearpelui. 

Azi aşa, mâine aşa, până ce auzi odată pe şearpe 
grăindu-i: 

— Hei, hei, lorgovane! Socoteş n c-ai făcut mare is 
pravă? Parcă m-ar fi pişcat un purece. 

S-a îndârjit atunci voinicul şi a dat mi-ai cu foc de i-a 
tăiat şearpelui, rând pe rând, cele şase capete, până l-a 
mai lăsat cu unul. 

Atunci, pe balaur l-au răzbit durerile şi a luat-o la 


fugă. Iorgovan însă, nu s-a lăsat. A încălecat p-un cal 
năprasnic şi s-a luat după şearpe. Fugea nămetenia 
răsturnând pământul pe unde mergea şi croind brazdă, 
fugea şi Iorgovan după el, să-l răpuie. 

Se cunosc şi azi urmele copitelor calului lui Iorgovan. 
Le-am văzut pe nişte pietre: copită mare, mare şi 
frumoasă! 

În fuga lui de mânca pământul, uite că - el ştie cum a 
făcut - s-a ascuns şearpele chiar în Dunăre, la satul Gura 
Văii. 

Şi, spre nenorocul lui şi al nostru, Iorgovan, care se 
ţinea după şearpe, urmărindu-l pe brazdă, nu l-a mai putut 
prinde. Odată intrat în Dunăre, mai iiea-l dacă mai ai de 
unde! 

Doar cum sta el uluit şi amărât, a ieşit şearpele din 
valuri şi a grăit: 

— Hei, Iorgovane, lorgovane! Mi-ai tăiat tu cele să se 
capete, băiete! Dar mare păcat te paşte şi pe tine şi-i pe tot 
neamul tău. Că mi-a rămas al şaptelea cap şi, cu puterea 
lui, o să trimit, lorgdvane, curând-curând, o muscă care să 
omoare şi calul tău şi vitele celor care nu m-au scăpat! 

Şi aşa s-a întâmplat. Iorgovan a rămas fără cal şi 
musca a prăpădit toate vitişoarele din împrejurimi. Ba, ce 
zic eu? D-atunci, în fiecare primăvară, când bate vântul, 
vine musca în timpul arăturii şi, dacă nu se bagă de seamă, 
omoară multe vite d-ale creştinilor. 

Scapă doar acelea păzite bine, afumate cu fum făcut 
în câmp şi unse cu păcură. 

De atunci a rămas brazda aceea care se vede prin 
satul nostru şi merge mai departe. E brazda făcută de 
şearpe, în fuga lui spre Gura-Văii. Oamenii îi zic brazda 


lui Iorgovan ori brazda lui Novac; dar de pele mai 
multe ori îi zic brazda lui Traian, că lui Iorgovan i-au mai 


fost zicând bătrânii şi Traian, de care mai credeau unii că a 
tras brazda cu sabia. 

Auzită de la dl. învăţător Ilie Dima din Almăjel, jud. 
Mehedinţi. 

C. Rădulescu-Codin, Legende, tradiţii şi amintiri 
istorice, p. 15 - Ifi. 

TRAIAN ŞI PODUL DE PESTE DUNĂRE 

Împăratul Traian n-avea decât o soră finimoasă, 
frumoasă de n-avea pereche. Şi împăratului, Doamne 
fereşte, i-a alunecat ochii şi i-a picat tare dragă soru-sa. I-a 
zis el ba una, ba alta”, pe urmă, nu şi nu, să păcătuiască cu 
el. 

Când a înţeles biata fată de ce e vorba, parc-ar fi 
trăsnit-o Cel de sus. 

— Vai de mine, frate, unde s-a mai pomenit aşa 
ruşine? 

A cercat, sărmana, să fugă încoa, încolo să în alte 
ieri. Dar era chio? Că, de Traian ăsta bătuse toate limbile 
de pe pământ şi o prindea, chiar în gaură de şearpe să se fi 
vârât. 

Dacă a văzut aşa, sora împăratului s-a mai domolii şi 
s-a gândit să-i dea împăratului lucrări peste puteara 
omenească. O da Dumnezeu să nu le poată săvârşi şi aşa o 
scăpa fata de păcat. 

— Dacă vrei să te îndrăgesc şi eu, frate, fă pod peste 
Dunăre! 

— Bine, fac! 

Şi curând, ourând, Traian a adus meşteri vestiți de a 
făcut un pod strâjnic de frumos. Minune, moşieuie! Ai 
văzut că şi azi i-au rămas doar stâlpii. Se zăresc la Tuttvu- 
Severin. 

Mirată şi neştiind încotro să mai apuce, fata i-a zis: 

— Făcuşi podul? 

— ÎI făcui. Îţi place? 

— Îmi place. Hai acu să trecem amândoi dincolo, 
peste pod! 

— 1 [ai! 

Şi au mers cât or fi mere, unul lângă altul. Dar când 
socotea Traian că-i e lumea mai dragă, tocma-n dreptul 
unde Dunărea era mai tulburată, odată vede pe fată că dă 
un țipăt puternic, se smunceşte de lângă el şi... tâlvâcă... 
se aruncă-n Dunăre. 

Chiu şi vai pe măria-sa! Cheamă slugi, cheamă ostaşi, 
dă porunci s-o caute; ba sare şi împăratul, doar - doar o 
scăpa-o de moarte. De surda! Parc-o înghiţise şi pământu-l, 
nu numai valurile. 

Abia după trei zile i-au pescuit trupul şi l-au scos la 
mal.1 

Povestită de Dumitru Ion Ciocanu, zis şi Bobocică, de 
80 de ani, din comuna Vlădaia, jud. Mehedinţi. Povestitorul 
mai adaugă „chiar după ce a scos-o moartă din apă, 
împăratul tot o săvârşit păcatul'. Legenda aceasta am mai 
auzit-o şi de la Constantin Ispăşoiu, din Vlădaia, care, spre 
a mă încredința că ştie bine de cine vorbeşte mai adaugă: 
„De li Traian am şi un bănuţ de aur, găsit în gunoi”. De 
asemenea, am auzit-o şi de la Ghiţă al lui Dinu Radului din 
Almăjel. Acesta, vorbindu-mi de sora lui Traian, sfârşeşte: 
„ca să scape de foc, s-a aruncat în Dunăre”. 

C. Rădulescu-Codin, Legende, tradiţii şi amintiri 
istorice... p. 14. 

Înzestrarea neamurilor 

După ce Dumnezeu a isprăvit pământul de lucrat şi a 
aşezat neamurile de oameni care unde să trăiască, de-a zis 
românului să fie român; turcului - turc; ţiganului 

Motivul incestului înlăturat prin stăruitoarea apărare 
a surorii este caracteristic baladei Soarele şi luna, de la 
care s-a ajuns aici la o ciudată naraţiune alegorică, unde 


Traian, cuceritorul Daciei, este identificat cu cel ce 
siluieşte voințe (n.ed.). 


— ţigan, las’ că ăsta n-are ţară, şi altor naţii, aşa 
după cum le este sângele, cică, aşa am auzit şi noi, câte 
Unul din naţiile astea, adică un român, un turc şi-un ţigan, 
s-au unit şi au plecat la Dumnezeu ca să-i dăruiască cu ce 
le făgăduise. 

Acu, românul şi cu ţiganul au încălecat pe cai, de ca 
mai sprinteni, şi fugi, băică! Da turcul tot turc, a încălecat 
pe un măgar şi ciuş-ciuş, ciuş-ciuş, la drum. 

Mergând ei aşa, mult şi bine, li se face înainte un 
câmp, numai safi2 cu mure. 

Românul nostru şi ţiganul - le luase Dumnezeu satul 
- au rămas să mănânce mure şi cică de-atunci sunt lacomi, 
şi turcul, mai hoţ, a trecut pe lângă ei: ciuş-ciuş, cu 
măgarul, şi a luat-o înainte... 

Aştelalţi tot nu credeau c-o să le facă aşa turcul, că, 
îşi ziceau şi ei, au caii şi merg mai iute... 

Ajuns la Dumnezeu, turcul fu întrebat: 

— Tocmai pe-aici, tu, bre, Ali, ori cum i-o fi zis, ce-i 
mai căuta?... 

— Biiine, Doamne, răspunse tutxsul clipind des din 
ochi şi bucurându-se. 

Ba Dumnezeu: 

— Cu binele să rămâi! 

Şi i-a dat drumul. 

Şi cică de-atunci tot bine se cam ţine de turci3. 

Acu, românul a văzut că nu e glumă cu turcul. S-a 
gândit că ce să facă, ce să dreagă, să scape barem de 
tigan. 

I-a spus: 

— Mă tigane! Pânm-oi duce eu s-adăp calul şi să beau 
şi eu nițică apă, tu să mai mănânci mure, că te mai aştept 


eu la fântână... 

Cică de-atunci e tot înşelat ţiganul. 

Şi-o ia la drum românul, tropo-tropo, tropo-tropo, pe 
calul lui. 

Mai târziu ajunge şi el la Dumnezeu, că întârziase la 
mure, el, lacomul. 

1 Bădica (n.ed.). 

2 Probabil, în expresia informatorului, verde - safir 
(dicționarele nu atestă cuvântul) (n.ed.). 

3 Povestea îşi are rostul ei din vremea mai veche pre 
când<i prin faima vitejiei lor uimiseră lumea!... Iar aici nu 
avem decât o rămăşiţă de adevăr! 

Şi Dumnezeu: 

— Apăi, tu ce-ai mai căuta pe-aici... aproape nevăzut 
ce eşti? 

— Biiine, răspunse şi românul cam sfios şi după cum 
îl luase cu vorba... 

— Bine, bine dar „binele” l-a luat turcul. 

— Daaar eu? adaugă, românul, mângâindu-şi barba, 
semn de căinţă târzie... 

— Apoi tu, cu darul să rămâi!... 

Şi cică de-atunci tot dăruieşte românul şi binele tot 
nu-l mai ajunge. 

Heee... colo, mai într-un târzior, ajunge şi ţiganul, cu 
părul vâlvoi, la Dumnezeu, păcălit de român şi sătul de 
mure, şi cică din vremea asta tiganul este tot lacom şi 
păcălit, că n-a vrut să treacă peste mure, să ajungă mai 
întâi el la Dumnezeu. Dar mai bine a făcut, că dacă se 
întâmpla aşa, apăi cine ştie ce minune mai era...! 

Şi Dumnezeu, din scaunu-i, ce: 

— Aba, măi tigane... Apăi, tu pe-aici? Ce-ai mai 
căuta? 

— Biiine, Doamne, răspunse ţiganul. 


— Eu văd că e bine; dar binele l-a luat turcul. 

— Daaar eu? 

— Şi darul l-a luat românul. 

— Aoooleo! 

— Tot cu aoZeo să rămâi, tigane! 

Şi l-a dat afară. 

Şi, cică de atunci se tot văietă tiganul şi i-a rămas în 
gură vorba aoleo, că dacă i-ai zice ceva, ori de l-ai strâmt 
ora cu ceva, el numaidecât de colo: 

— Aoleo, mânca-te-aş! 

Povestire foarte cunoscută în satul meu, Boureni, jud. 
Doljiu. N.T. Duraitraşcu, Moşteniri. Povestiri, p. 10 - 12. 

DESPRE LUPTELE ÎMPOTRIVA COTROPITORILOR 

DIN VREMEA TĂTARILOR 

ROMÂNCA ŞI TĂTARII 

Năvăliseră odată tătarii în Moldova şi veniseră până 
în părţile acestea. 

Au prădat ce-au prădat şi, pe urmă, au plecat ducând 
cu ei în robie mulţi creştini, vite şi alte multe lucruri de-ale 
românilor. 

Intre cei prinşi era şi o femeie din satul Stânca- 
Doamnei.] 

Au dus-o în ţinutul Crâmului, şi acolo, tătarii ăştia 
cari - uitasem să spui - erau foarte furioşi la vedere şi 
numai cu câte un ochi în frunte, au pus-o la chinuri, doar - 
doar şi-or mai scoate din focul ce-l aveau pe domnii 
Moldovei, că le mai dădeau uneori câte o păruială. Pe urmă 
s-au hotărât s-o îngraşe şi s-o mănânce... D-aia au ascuns-o 
într-un loc întunecos şi, timp de trei luni, i-au dat să 
mănânce pâine cu nuci. 

Când au socotit că românca s-a îngrăşat, tătarii au 
scos-o de unde era ascunsă şi au lăsat-o în seama mamei 
lor, tătăroaica a bătrână, s-o frigă şi să ţi-o gătească de 
masă; iar ei au plecat iarăşi după prăzi, cum le era 


meşteşugul. 

Acu, în casa ăstor fiare era un cuptor în care aveau 
de gând să coacă pe româncă, iar baba avea un inel în 
deget. 

Când i-au plecat feciorii, tătăroaica a dat foc la 
cuptor, a pregătit lopata, punând-o acolea, lângă jăratec, şi 
a strigat: 

1 Stânca Doamnei este în comuna Ştefăneşti. jud. 
Botoşani 

— 'Ţup, fată pe lopată! 

— 'Ţup, babă, de-mi arată! 

Tătăroaica se suie pe lopată să-i urate cum să stea: 
iar românca, voinică, n-o mai lasă să se scoale, ci o 
împinge cu putere în cuptor, cu lopată cu tot. Avea loc căci 
cuptorul era straşnic de mare. 

Ţipa baba şi se zvârcolea în cuptor şi tot da buzna să 
iasă aşa friptă cum era; iar românca noastră nu-i da răgaz, 
ci într-o clipă se repede în tindă, ia piatra de la rişniţă şi o 
trânteşte la uşa cuptorului, de o acopere bine. 

— Arzi, babă afurisită, că nici vie nu eşti bună! 

Şi cu nădejdea în Dumnezeu, românca noastră, care 
cunoştea bine drumul pe unde fusese adusă, a tulit-o la 
fugă şi, numai într-un suflet a ajuns la Nistru. Acolo, 
norocul ei! A văzut pe nişte morari băsărăbeni. Când au 
auzit-o ţipând şi cerându-le ajutor, li s-a făcut milă; de 
româncă, au urcat-o într-o ciobacă şi au trecut-o apa 
dincoace, pe malul moldovenesc. Apoi, românii aceia i-au 
arătat drumul spre satul Braniştea, de lângă Ştefăneşti, 
unde ajungând a fost trecută Prutul la Stânca-Doamnei. 

Şi aşa a scăpat. 

În urma ei, tătarii întorcându-se de la prădăciuni, s- 
au mirat mult de lipsa tătăroaicei, căci ei socoteau că 
femeia cea friptă e românca de la Stânca-Doamnei. 


Tocmai când o mâncaseră pe jumătate au dat de inel 
şi au înţeles şiretenia. 

Au urlat, au alergat în sus şi-n jos să mai prinză ceva, 
au trimis iscoade... Ţi-ai găsit! Românca trecuse de mult în 
Moldova. 

Legenda aceasta mi-a fost povestită de dl. Gheorghe 
Botez, plutonier în reg. Dragoş, no. 29 de infanterie. A 
auzit-o şi domnia sa de la Maranda Cărădăneasa, din.com. 
Ştefăneşti, jud. Botoşani. 

C. Rădulescu-Codin, Legende, tradiţii şi amintiri 
istorice, p. 35 - 36. 

TĂTARII ŞI HOLDELE DE GRÂU 

Cică, înainte vreme, demult, demult, mai tot românul 
avea holde de grâu; iar paiul era încărcat cu boabe şi cu 
spice, de jos de la pământ şi până-n vârf, nu numai în vârf, 
cum e azi. 

Spre nenorocul nostru însă, au năvălit odată tătarii în 
ţară, după robi şi după prăzi. Au cotelit încoa, au cotelit 
încolo, în sus, în jos... dar n-au găsit fiarele astea niciun 
pui de român. Fugiseră toţi, cu căţel, cu purcel, cu tot ce 
aveau şi se făcuseră băjenari prin păduri, pe dealuri şi pe 
la coade de vâlcele, până s-o îndura Dumnezeu să aducă 
vremuri mai bune. 

Ce să facă tătarii? Negăsind nici vite, nici bani ca să-i 
ducă în ţara lor, cum le era obiceiul, s-au hotărât să facă 
altă pieişte pe capul ţărişoarei noastre. Ştiţi ce? 

Văzuseră holdele cele minunate de grâu ale români 
lor, aşa de mândre şi de frumoase, că le luau ochii. Şi, ca 
să nu mai. aibă oamenii ce mânca atunci când s-or întoarce 
la căminurile lor, s-au pus din toate părţile pământului şi, 
cu toate puterile lor, au dat ioc holdelor. 

Au ars toate, toate, nenişorule, că n-avea cine să le 
scape. Să fi văzut atunci! Era un pârjol şi o pieişte, şi o 
fumărie pe tot pământul, că te-ai fi smuls cu mâinile de 


pâr! 

Şi a ţinut pârjolul zile, săptămâni şi luni întregi. 

Acu, ce era să mai facă lumea fără grâu? 

Era gata-gata să se facă toate holdele cenuşă şi să nu 
mai rămâie nici de sămânță, când vru bunul Dumnezeu de 
ne ajută să avem şi azi pâine. 

Ştiţi cum? Uite că într-o curte a unui biet de român 
rămăsese, sub prispă, un câine. 

Şi bietul dobitoc, cum a văzut că tătarii au fugit dar 
vâlvoarea îl ajunge, s-a repezit cum a putut prin flăcări, la 
un pai de grâu plin de boabe şi, până a nu-l cuprinde 
flăcările, l-a îmbucat şi, rupându-l, a luat în gură ce a 
putut. Pe urmă, chelălăind şi lătrând, a fugit cât a putut în 
pădure, departe, unde erau ascunşi românii. Şedeau bieţii 
oameni acolo, vedeau şi ei prăpădul ce era pe pământ şi se 
tot văitau: 

— De unde să mai luăm noi, fraţilor, grâu, măcar de 
sămânță? 

Cum se tânguiau însă, norocul lor, văd dinele; i se 
pârlise o parte din păr, sărmanului dobitoc! îi mai iau 
seama şi odată încep toţi să salte de bucurie: 

— Uitaţi-vă, fraţilor! Vedeţi ce ne aduce dinele în 
gură? 

Se uită toţi şi văd că sărmanul câine, niciuna, nici 
alta, se opreşte în mijlocul lor, pune boabele jos şi începe 
să sară în sus şi să latre, spunându-le parcă în limba lui, de 
isprava ce făcuse. 

Românii au pus boabele bine, iar în primăvară, când 
s-au încredinţat că spurcăciunile de tătari au fugit de prin 
locurile astea, au pus cu sămânţa adusă de câine, un 
petecel de loc, la care se uitau toţi ca la soare. 

De-aci înainte, din griul ăla au tot întins mereu 
semănăturile şi s-au făcut cu vremea iar la loc, cum sunt 


azi. 

Dar neajuns tot a [u] avut din focul ăla, că d-atunci 
paiul n-a mai fost încărcat cu boabe şi cu spice pe d-a- 
ntregul, din pământ până-n vârf ci a făcut şi face spic 
numai în vârf, pentru că numai atât a putut apuca câinele 
în gură. 

Şi uite, vezi? D-atunci are grâul spic. 

lar câinelui e bine să-i dai pâine cât de multă, de 
unde ai, de unde n-ai, că el, bietul, a scăpat griul de la 
pieire. 

Altminteri n-ai mai vedea azi pe nicăiri pâine, că cică 
în vremea aia altă ţară nu mai avea grâu decât a noastră; 
iar grâul nostru a fost scăpat de câine. 

Auzită de Ilie N. Gogoncea, de 27 de ani, din 
Priboeni, jud. Muscel. 

C. Rădulescu-Codin, Legende, tradiţii şi amintiri 
istorice, p. 46 - 47. 

[O UMBLAT TĂTARII P-AICIA] 

De mult, am audzât c-o umblat tătarii p-aicia. Ş-apoi 
îi omorie pă oameni diptl avere. O fost tare hâdzi, ca cânii 
la cap. Apoi oamenii o fugit în tată lumea, ş-o băgat banii-n 
pământ. Ş-apoi tătarii o mărs cată Sigliet ş-acolo o fost un 
drum strâmt peste deal, numa cât o fost carii. Pă marginea 
drumului o fost multă pădure. Ş-apoi oamenii o audzât ş- 
acolo c-amu vin tătarele. Ş-apoi s-o 

1 Drept p-tra. 

C-da 183 coala S 

II 

sfătuit că ce-or fa [cel că şi pe iei i-or omori. Da Q” 
dzis unu bătrân: 

— Să merem acolo-n deal, unue-i drumu” ăl strâmt, să 
iasă tăt satu cu săcuri şi să taie lemnele pă marginea 
drumului, şi din colo, şi din colo. Da să nu le oboare de 
tătului gios, până când or vini ş-or fi acolea. Când or fi-n 


drum, să taie tăţ şi să le oboare lemnele pă iei, să-i o- 
moare. Ş-aşa o făcut, ş-acolo i-o omorât pă tăţ. 

Ion Muşlea culege din Boineşti, de la Petre Țăran, 61 
ani. 

„Anuarul Arhivei de Folklor”, Cluj, I (1932), p. 66. 

NEGRU-VODA 

He, ho!... Multă vreme s-au bătut Negru-vodă cu 
tătarii, cu gândul că doar - doar i-o scoate din pământu- 
ăsta al nostru. Da, geaba s-o trudit; că tătarii erau ca 
frunza şi ca iarba şi l-au spăriat sălbaticii ăştia pe Negru- 
vodă. 

Atunci ştiţi ce-a făcut el? 

S-a dus, de mare foc, şi s-a băgat herghelegiu ia caii 
craiului de peste munţi. 

— Ei, Radule! Ce simbrie îmi ceri? i-a zis craiul, când 
l-a văzut. 

— Urma alege, măria-ta! Acum mă bag aşa. 

Aşa. Şi Radu-Negru a muncit în credinţă la craiul 
acela. Când s-a împlinit luna, l-a întrebat craiul: - Mai stai? 

— Mai stau. 

— Îţi place la mine? 

— Îmi place. 

Acu, în herghelie, Negru-vodă avea în pază şi multe 
iepe şi le păzea şi pe ele, da şi pe mânjii lor. 

Aşa. A trecut toată toamna, iarna, şi a sosit şi 
primăvara. Negru-vodă, tot herghelegiu; da, tu gândul 
săracul, tot ia fraţii lui din ţara noastră. 

Într-o noapte însă, ce se întâmplă? Toate iepele au 
făcut mânji şi... mare bucurie era pe herghelegiul craiului. 

Da a dat o ploaie şi mânjii, fiind pe câmp, au răcit. Pe 
unde să scoată atunci cămaşa, herghelegiul? 

S-a sculat şi a încuratl mânjii pe câmp, ea să se 
înfierbânte. Acolo însă, minune, neicuţule! Un mânz era 


flotocos, flotocos şi alb ca oaia. 

A început să se mire, să se crucească şi să-l ia la 
minajeală, ca să vază: ce chip de cal este ăla? 

I-a tot luat seama şi, tot stând el şi mirându-se, a 
văzut că au început mânjii să se joace; iar mânzul cel ca 
oaia, ştiţi ce-a făcut? 

Odată a scos haripile din păr şi a început să zboare 
pe sus. Minune, nu alta! 

Bucuria lui Negru-vodă: 

— Doamne, Doamne! a strigat el, ăsta e norocui meu! 

Şi l-a minajat aşa până la trei ani. 

Atunci l-a încercat să vază, d-a minune: cu el zboară? 

Aşa. Şi l-a dus departe, departe, pe câmp. Acolo, cum 
a încălecat odată, neicuţule, a început calul să fâlfâie din 
aripi şi a zburat cu Negru-vodă până în slava cerului. 

— 'Ţin-te bine, stăpâne, să nu te prăpădesc! a strigat 
calul, uitându-i-se ţintă-n ochi. 

Apoi, după ce-a făcut câteva rotocoale prin înaltul 
cerului, calul a început să se lase încet-încet pe pământ şi 
să-şi strângă aripile. 

L-a adus în herghelie; apoi s-a înfăţişat înaintea 
craiului de peste munţi. 

— Acu te las, mărite crai! Mă duc în ţara mea. 

— Bine, Radule, du-te! Da ce simbrie îmi ceri? 

— la! Să-mi dai, măria-ta, un cal din herghelie, pe 
care l-oi alege eu! 

— Numai atât? 

— Ba să-mi dai şi haiducii pe care îi ai închişi în 
temniţele măriei-tale. Îmi trebuie şi mie oaraeni cu 
vitentă”?! 

Craiul unguresc i-a dat lui Negru-vodă calul cel zbu 

1 A încura - a goni, a pune pe fugă (n.ed.). Vitejie 
(n.ed.). 

rător, fără să-l ştie că e năzdrăvan; şi i-a mai dat şi 
oamenii cei cu vitenţă, pe care-i ceruse. Ba, la toţi hai ducii 
le-a dat cai şi Negru-vodă i-a potcovit cu potcoavele d-a- 
ndărătelea, potcoavele având colții înainte. 

Apoi, Negru-vodă a pornit călare pe armăsarul cela 
năzdrăvan; iar ceilalţi haiduci pe caii lor şi au tot venit în 
ţară aici, fugărind pe tătari şi ei opârţindu-i pe unde-i 
nimereau. Pe urmă, s-au mai odihnit şi ei oleacă, de atâta 
muncă şi alergătură, colo departe unde se scocioară Dăm - 
boviţa dintr-un munte. 

Dar când s-au strâns iarăşi tătarii, sumedenie, de nu-i 
mai răbda pământul, l-au aflat pe Negru-vodă unde e şi l- 
au tot fugărit. Odată chiar erau gata-gata să-l răpuie, mai 
cu seamă că-l brodise la Tâmpa, colo, ştii ia Săritoarea lui 
Negru-vodă. 

Atunci, minunea lui Dumnezeu, moşule! A avut noroc 
cu o coadă de vâlcea. Odată a sărit-o Vodă cu ai lui. I-a mai 
ajutat apoi şi un codru de pădure, şi potcoavele întoarse 
ale cailor, şi aşa... tătarii iar le-au pierdut urma 

Pe urmă, tătarii l-au tot căutat; în sus, în jos, în 
răsărit şi la apus... mult şi bine; până s-au deschebăluitl ei 
că sunt potcoavele cailor întoarse. Au spus atunci mai- 
marelui lor tirişenia. 

— Ei! Acu, fiindcă aţi aflat cum stau lucrurile, 
prindeţi-i! a poruncit căpetenia. 

— Nu putem, stăpâne, oricât ne-am trudi noi. Că 
domnul ăsta zboară şi pe sus. 

— Nu cred. 

— De nu crezi, ia uită-te, în partea aia, spre apus 

Căpetenia tătarilor şi-aruncă ochii şi ce să vază? 

Tocmai atunci Negru-vodă se înălța în slava cerului, 
cu calul cel năzdrăvan şi priveghea de deasupra toate 
mişcările liftelor străine; apoi se întoarse la ai săi şi grăi că 
glas puternic: 


— Pe ei, băieţi! 

Şi i-a bătut strâjnic pe toţi tătarii, pe toţi, pe rudă - 
pe sămânță. 

Şi tătarii, ca să scape de furia lui, s-au dus de s-au 
amestecat prin turci... 

1 A deschebălui - a-şi scoate gluga. Aici, a se 
desmetici, a-şi veni în fire (n.ed.). 

lar Vodă, rămânând stăpân pe ţară cu românii lui, 
cum să-i prăsească şi cum să-şi mărească moşia? 

A făcut un târg de scule femeieşti, dincoace de 
brazda Moldovei, ca să vie femei din Moldova, să cumpere 
scule - aşa zicea el - dar cu gândul ca să aibă voinicii lui 
de unde să-şi ia femei. 

Şi aşa. Când era târgul în toiul lui, s-au repezit ai lui 
Negru-vodă şi şi-au luat neveste; fiecare câte o fată sau 
fămeie, ce le-a plăcut. Şi au dat fuga cu ele în ţară, aici. 

Au venit şi s-au aşezat făcându-şi oamenii case şi sate 
ca lumea. Şi au stat aşa ce-or fi stat. 

Peste câtăva vreme însă, au venit moldovenii cu 
război. Da, când erau ostile faţă-n faţă, gata să înceapă 
lupta aprigă, odată au sărit cu gura şi s-au aşezat între ei 
muierile cele cu pricina: 

— Aici ne-am măritat? Aici rămânem de-acu! 

Când le-au auzit aşa, părinţii şi fraţii şi soţii dintâi au 
pus armele jos şi-au plecat de-unde-au venit, cu buzele 
umflate... 

De la Niţă Troneciu, din Uluba. 

C. Rădulescu-Codin, Din trecutul nostru, p. 59 - 63. 

RADU-NEGRU 

Ţara asta a fost o ţară străină şi au venit tătari să 
robească pe Radu-vodă. Gârla a fost oprită de Radu şi a 
făcut stăvilar. Când a văzut că vin tătarii, a ridicat 
stăvilarul şi a dat drumul apei şi apa a înecat pe tătari. 


Când au venit odată turcii, doamna lui Radu-vodă a 
trecut pe podul de piei care se întinde peste apa Bâmbo- 
viţii - Radu l-a făcut ca să poată trece la oştirea lui şi să 
vază dacă nu vin duşmanii. Doamna a văzut pe turci 
venind. Turcii voiau s-o prindă şi ea s-a aruncat de-o 
stâncă, şi-i zice până azi: Colţu-Doamnei. Şi Radu. 

ca să scape, a potcovit caii cu potcoava îndărăt şi a 
trecut dincolo, în Transilvania. 

Ovid Oensusiantl, Tradiţii şi legende populare, p. 1. 

CUM A SCĂPAT NEGRU-VODA ŢARA DE TĂTARI 

Ca să se poată scăpa oricând de tătari şi de alte 
neamuri sălbatice, Negru-vodă şi-a făcut pe Dâmboviţa, la 
Cetăţuia, un loc de apărare, întărit straşnic, unde şedea cu 
doamna, cu boierii şi cu o parte din oastea sa. Şedeau pe 
scaune de piatră şi mâncau pe masa care se vede şi azi. 

Apoi, cât a stat acolo, a făcut dintr-un mal al 
Dâmboviţei până în celălalt un zid puternic, în curmezişul 
văii, să nu-l poată răzbi apa; iar la mijloc a lăsat o poartă, 
drept stăvilar, prin ajutorul căreia putea opri ori da drumul 
apei din Dâmboviţa, când voia. 

Şi ştiţi la ce i-a folosit zidul ăsta? Să vă spun: 

După ce a sfârşit şi podul de piei de bivol, făcut pe 
deasupra apei, se suia măria-sa pe pod, punea ochianul şi 
se uita pe dealuri şi pe văi, cât e întinsul ţării până la 
Dunăre, să vadă nu cumva o zări vreun picior de duşman? 

Cât o fi stat acolo nu ştiu. Ştiu numa că într-o zi de 
toamnă, când privea cu ochianul, odată zăreşte măria-sa o 
urdie înaintând în grabă din vale, chiar spre locul unde 
locuia Vodă cu ai săi. 

Erau tătarii, mulţi, mulţi, ca frunza şi ca iarba. Îşi 
aşezaseră corturile pe valea Dâmboviţei, în josul zidului şi 
se găteau de bătaie. Ba începuseră să urle şi să facă un 
haraiman1 de se cutremura pământul. 


Nu le-a ţinut însă mult bucuria, că dacă i-a zărit 
Vodă, a dat porunci de s-a pus stăvilarul de la mijlocul 
zidului şi s-a strâns în susul Dâmboviţei apă multă, multă, 
de mai-mai să treacă peste maluri. 

Pe urmă? Cum a sosit noaptea, a ridicat stăvilarul şi a 
dat drumul apei devale. 

Să fi văzut, nenişorule! Când s-au pornit valurile de 
apă, tocmai pe când tătarii erau în somnu ăl mai dulce. 

1 Zarvă, gălăgie, tărăboi (n.ed.). 

le a luat apa aproape toate corturile şi le-a dus cu 
sălbatici cu tot; le-a dus unde? Nu se ştie. 

Dintre cei scăpaţi cu viaţă, unii au rupt-o la fugă iar 
alţii au fost ciopârţiţi de ostaşii lui Vodă. 

Prin ajutorul zidului apoi, a scăpat Negru-vodă şi de 
alţi duşmani, înecându-i cu apă. Ba nu numai măria-sa, ci 
şi alţi domni, în urmă-i, s-au folosit de zidul de la Cetăţuia. 

Urmele zidului se văd şi azi. 

Auzită de la Niţă Ungureanu, din mahalaua Mărcuş, 
Câmpulung. 

C. Rădulescu-Codin, Legende, tradiţii şi amintiri 
istorice, p. 48 - 49. 

NEGRU-VODA FUGIND ÎN ŢARA UNGUREASCA 

Năpădiseră odată tătari mulţi în ţara asta, prădaseră 
în sus şi în jos şi luaseră o mulţime de robi. 

Pe vremea aceea stăpânea în ţară Negru-vodă. 
Viteazul acesta se luptase el mult şi bine cu tătarii şi 
abătuse de mâna morţii, socotind că doar - doar i-o izgoni 
din pământul nostru. 

Dar a putut măria-sa? Că tătarii ăştia erau mulţi, 
mulţi, de nu ai fi putut să-i numeri; iar el, biet, numai cu o 
mână de români. 

Ce să facă Negru-vodă? Ca să nu-l prinză a rupt-o la 
fugă spre Țara ungurească. Fugea pe un cal potcovit cu 
potcoave de argint întoarse, să nu-i cunoască păgânii 


urma. 

Când a ajuns la Dâmboviţa, a făcut biserica ce se 
vede şi azi şi căreia îi zice Cetăţuia. Ba a şi luat masa sus 
pe piatră, acolo unde-i zice masa lui Negru-vodă. 

Până aci Negru-vodă a venit alături de doamna pe 
care nu se îndurase s-o lase pradă paginilor. De la 
Dâmboviţa însă, doamna, ostenită d-atâta cale, i-a cerut lui 

Negru-vodă un loc de ascuns, că nu poate să-l mai 
însoţească. 

Vodă, ce să facă? A trecut cu doamna Dâmboviţa şi i- 
a arătat loc de ascuns după o stâncă ce se vede şi azi, 
dincolo de apa asta, în dreptul bisericii, pe partea dreaptă. 

Pe urmă, Negru-vodă, socotind că doamna e scăpată, 
a dat pinteni calului şi a fugit cât a putut, de a trecut 
munţii. 

Dar uite că, după câtăva vreme, au dovedit tătarii 
cărarea pe care fugiseră Negru-vodă şi cu doamna şi au 
început să  răcnească ducându-se postornoll spre 
Dâmboviţa, la locul unde socoteau că e ascuns Negru-vodă. 

Aici însă era numai doamna şi, ei ştie ce-or fi făcut, i- 
au descoperit ascunzătoarea şi s-au repezit ca fiarele, 
urlând şi zbierând, spre stâncă, să răpuie viaţa celei fugite. 

Atunci, ce să facă doamna? Văzând că nu mai are 
nicio nădejde de scăpare, odată şi-a făcut cruce şi, 
grozăvie! S-a aruncat de pe stâncă, din înălţimea aceea, 
tocmai jos, jos de tot, în albia Dâmboviţei! 

A căzut biata de ea, jos pe pietre, în apă, şi s-a făcut 
fărâme. Când a sărit de pe stâncă, după ce şi-a făcut cruce, 
a strigat doamna cât i-a luat gura: 

„Decât eu roabă la tătari, Mai bine carne la 
croncăni!” 

Şi d-atunci stâncă aceea de peste Dâmboviţa, în 
partea dreaptă, se cheamă Piscul Doamnei. 


Legenda aceasta mi-a spus-o cunoscutul profesor de 
istorie din Câmpulung, dl. G. Şapcaliu. A auzit-o şi domnia 
sa de la sătenii din Cetăţeni şi Stoeneşti, jud. Muscel. 

D-l Şapcaliu mi-a spus că în cele mai multe sate din 
partea de miazănoapte a Muscelului se vorbeşte nu despre 
Negru-vodă venind de peste munţi, ci despre un Negru- 
vodă fugind în Ţara ungurească. 

C. Rădulescu-Codin, Legende, tradiţii îi amintiri 
istorice, p. 47 - 48. 

1 Grămadă, buzna (n.ed.). 

ROMANII ŞI TĂTARII 

I 

Cică la început, românii n-aveau domnitori şi 
stăpânitori ca-n ziua de azi, ci ei trăiau răzleţiţi prin 
deosebite ţinuturi şi se cârmuiau singuri de sine. Ei îşi 
alegeau din mijlocul lor, pe câte trei ani de zile, trei bărbaţi 
dintre cei mai deştepţi şi anai înţelepţi, şi bărbaţii aceia 
apoi, carii erau ca nişte filosofi, se sfătuiau întreolaltă, 
puneau împreună toate trebile obşteşti la cale şi toţi 
ceilalţi se supuneau şi ascultau de sfaturile şi poruncile lor. 

Aşa o duseră ei un timp mai îndelungat, şi mai bine şi 
mai rău, după cum era adică şi firea, năravurile şi 
apucăturile feluritelor popoare păgâne cu carile veniră în 
decursul acestui timp în atingere, şi după cum o duceau şi 
alţi oameni în lume, carii trăiau şi se cârmuiau ca şi dânşii, 
singuri de sine. 

De la un timp însă, văzând tătarii, un popor păgân, 
neastâmpărat, prădător şi foarte crud, că românii n-au pe 
nime stăpânitor şi că ţinuturile în care locuiesc aceştia 
sunt foarte întinse, frumoase şi mănoase, se purtară cu 
gândul ca să-i subjuge, să le ieie toate averile şi moşiile, şi 
după aceea să se facă ei stăpâni peste dânşii şi peste 
ţinuturile lor. 


Din minutul acela apoi, când li-a plesnit tătarilor un 
astfel de gând drăcesc prin minte, românii nu avură mai 
nicio zi bună şi senină, căci nu era an în care tătarii să nu 
năvălească cel puţin o dată în ţinuturile lor, să prade, să 
omoare, să ardă şi să nimicească tot ce le sta sau le venea 
în cale. 

Văzând românii că tătarii nu şuguiesc, ci, dincontră, 
că totana-i bântuiesc şi-i pradă şi multe alte neplăceri şi 
supărări le fac, iară pre cei ce au nenorocirea să cadă în 
mâinile lor, parte-i ucid, parte-i ieu şi-i duc cu sine în robie, 
prinseră dintr-un început a se aduna la un loc şi a da piept 
cu dânşii. Mai pe urmă însă, văzând ei că nu sunt în stare a 
ţinea piept cu un număr atât de mare de tătari, câţi veneau 
de fiecare dată asupra lor, prinseră a se ascunde prin 
stufăriile iazurilor, lacurilor şi ale bahnelor, cugetând că 
poate în aceste locuri mlăştinoase vor putea scăpa de 
prigonirea şi urgia păgână. 

Dar, degeaba le-a fost lor toată ostineala şi nădejdaa, 
căci tătarii auzind acuma de la cine vor fi auzit, şi îa- W 

că - dintându-se mai pe urmă şi ei singuri ce fac 
românii ca să scape de dânşii, nici în aceste locuri 
mlăştinoase şi pline de tot feliui de gângănii, nu le deteră 
pace. Din contră, ei. când se porneau acuma asupra 
românilor, luau cu dânşii un feliu de păsări învăţate, ca şi 
capăiil, ia vânat, numite nagâţi sau câni tătărăşti, şi pre 
păsările acestea apoi, cum ajungeau în apropierea vreunui 
lac sau iaz mai mare, le da drumul ca să adurmece şi să 
vadă de nu e cineva ascuns într-însul. 

Nagâţii, cum se vedeau slobozi, deauna începeau a 
zbura încolo şi-ncoace pe deasupra stuhăriilor şi, cum 
zăreau printr-însele pe vreun român ascuns, îndată 
prindeau a se roti pe deasupra lui, a ţipa şi a ţivli2 de-ţi lua 
auzul. 

Tătarii, auzind nagâţii ţipând şi ţivlind, se duceau 


drept în partea aceea în care auzeau ţipătul, înconjurau 
din toate părţile pre românii ascunși, îi scoteau cu ne-pusa- 
n masă de prin stuhării afară, şi după aceea: dă, Doamne, 
bine!  Schingiuirile, chinurile şi muncile lor nu erau 
proaste. Şi dacă ar fi rămas numai cu atâta, tot ar mai şi 
fost cum ar mai fi fost, dar cele mai de multe ori niciun 
suflet de român nu scăpa viu din minele acestor lifte 
sălbatice. 

Aşa o păţiră bieţii români în mai multe rânduri, cu 
toate că ei în fiecare an căutau să se ascundă cu mult mai 
bine decât în anii trecuţi şi cu toate că uneori sta zile şi 
nopţi întregi, cufundaţi până în grumaz în apă, cugetând 
că dacă vor sta astfel, afurisiţii de nagâţi nu - t vor putea 
descoperi. 

Intr-o vară însă, văzând ei că numai degeaba se 
ascund prin stuhării, că şi-n aceste locuri sunt descoperiţi, 
se adunară iarăşi cu toţii la un loc şi se sfătuiră ca să facă 
şi ei o dată tătarilor o moară de vânt, adică, dacă nu-i pot 
învinge şi fugări din ţară, cel puţin să-şi bată joc de dânşii. 
Căci aşa-i românul, uneori chiar şi la cea mai mare nevoie 
îi place să facă câte-o şagă, doară-i mai trece din cel năcaz. 
Căutară vreo câteva iazuri mai mari pe unde ştiau ei că 
trec mai adeseori tătarii, aşezară pe vârfurile papurii şi a 
trestiei de prin cozile şi marginile iazurilor acelora o 
mulţime de cuşme, şi, după aceea, luându-şi toată averea 
cea mişcătoare, se retraseră cu toţii de la şes spre mianţi, 
cu hotărârea ca, în caz când 

1 Copoii (n.ed.). 

2 A scoate strigăte lungi, ascuţite şi repetate (n.ed.). 

ar fi să-i urmărească tătarii şi-acolo, să le întindă o 
cursă din care, dacă vor cădea într-însa, să nu mai poată 
scăpa cu obraz curat. 

Nu mult după retragerea românilor spre munţi, iată 


că iarăşi năvălesc ca la vreo 80.000 de tătari, în ţinuturile 
lor, cu gândul ca de astă dată să puie mâna şi să 
stârpească pre toţi românii de pe faţa pământului. 

Dar bine-a zis cine-a zis, că ulciorul merge la fântână 
numai până atunci, până când i se frânge toarta. Făcut-au 
ei multe daune, neajunsuri şi neplăceri românilor. Mult 
sânge românesc au mai vărsat şi multe lacrimi au mai 
stors din ochii părinţilor, fiilor, fraţilor şi ai neamurilor 
acelora pre cari i-au ucis sau i-au dus în prinsoare, dar de 
astă dată o păţiră şi ei. 

Nagâţii, carii şi de astă dată au fost sloboziţi cu scop 
ca să adurmicel pre români, zburând pe deasupra stu- 
hăriilor şi dând de cuşmele aşezate pe vârfurile papurii şi a 
trestiei, începură ş-acum a se învârti şi a ţipa pe deasupra 
acestora, ca şi mai înainte, când da de români. fără tătarii, 
bucuria lor, cum îi văzură învârtindu-se şi-i auziră ţipând, 
tăbărâră din toate părţile ca nişte fiare sălbatice, asupra 
stuhăriilor unde se învârteau nagâţii şi-n care credeau că 
se află românii ascunşi. Însă, când colo, ce să vadă?... În 
loc de români cu trup şi suflet, numai cuşmă lângă cuşmă, 
şi alta nimica, căci românii erau acum de mult retraşi spre 
munţi şi adăpostiţi prin văgăunele şi fundoaiele acestora. 
Ciuda şi mânia tătarilor, când văzură aceasta!... Căci unde 
s-a mai pomenit să păţească ei o ruşine aşa de mare!... Şi-n 
furia lor nu mai steteră pe gânduri: ce e de început şi de 
făcut, ci presupunând că românii se vor fi retras spre 
munţi, se luară şi ei în urma lor, şi tot prădând şi nimicind 
orice le sta în cale, se tot duseră înainte până ce ajunseră 
aproape de locul unde se află satul de azi Vama, din munţii 
Bucovinei, şi unde s-a fost retras o parte de români. 

O româncă, care tocmai atunci mergea cu un val 
împăturit de pânză pe cap, şi cu un copil de ţâţă în braţe, 
spre apa Moldovei, zărind din depărtare că vin tătarii, 
despături degrabă pânza, înfăşa copilul într-însa şi astfel îl 


duse şi-l anină de cetina unui brad de sub poalele 

1 Să adulmece, să ia urma (n.ed.). 

Bârnărelului, anume ca să stea acolo până ce se va 
întoarce îndărăpt şi-l va lua. Apoi alergă tot într-o fugă, în 
dreapta şi-n stânga, dând de ştire românilor de prin 
apropiere, că, iacă, iară vin tătarii asupra lor. 

N-a apucat românca bine a anina copilul de cetina 
bradului şi-a da de ştire câtorva români ca să se adune la 
un loc şi să facă ce vor face, doară le pot veni 
prigonitorilor de hac, când iată că tătarii şi ajung lângă 
Bârnă-relul. 

Tătarii cei dinainte, cum zăriră o parte de pânză fiu- 
turând ca un steag pe la mijlocul bradului, şi cum auziră 
copilul care era ceva mai jos aninat, ţipând, cugetară că de 
bună seamă acolo trebuie să fie românii ascunşi, şi deci se 
duseră ţintă spre brad. Dar când sosiră mai aproape şi nu 
văzură alta nemică, fără numai pânza fluturând şi copilul 
legănându-se ca într-un leagăn în aer, un fior rece ca 
gheaţa le trecu prin tot trupul şi niciunul nu se încumetă 
să treacă mai departe, ci toţi se opriră deodată ca înlemniţi 
locului. 

Hanul, adică domnitorul şi conducătorul lor, care 
asemenea venise cu dânşii şi care se afla ceva mai în urmă. 
văzând că înaintaşii cetei s-au oprit deodată locului şi nu 
vor să meargă mai departe, se miră ce s-a întâmplat. Deci 
se duse să vadă ce este. Şi cum a ajuns în fruntea cetei, a 
început a striga şi a zice: 

— Ce staţi locului?... De ce nu treceţi mai departe? 
Ce s-a întâmplat? 

— D-apoi nu vezi, măria-ta, de ce nu trecem! - 
răspunse unul din mijlocul tătarilor, care se vede că era 
vreun căpitan sau aşa ceva, arătând cu mâna spre pânza 
ce fâlfâia şi copilul ce se legăna încolo şi-ncoace. 


— Ei!... Şi-apoi?... N-aţi mai văzut voi până acuma 
copii de ţâţă?... Acuma vi-i întâia oară!... De-un copil să vă 
temeti! - strigă hanul, după ce se uită şi el spre bradul de- 
a cărui cetină era copilul aninat. 

— Nu-i vorbă de temut din pricina unui copil, căci am 
mai văzut noi destui copii în viaţa noastră... Dar alta e la 
mijloc!... Pânza aceasta şi copilul înfăşat într-însa e un 
semn rău pentru noi... Prin urmare, eu sunt de părere să 
nu mergem mai departe, ca nu cumva să ni se întâmple 
vreo nenorocire... Românii, după cum vă este cunoscut, 
sunt prefăcuţi!... Acum câteva săptămâni ne-au pus să le 
pescuim cuşmele de prin stuhăriile lacurilor şi 

2» 

ale iazurilor, iar de astă dată cine ştie ce cursă ne-au 
mai întins şi ce au de gând să facă cu noi!... Mai bine să ne 
întoarcem înapoi! _ 

— Ce-ai zis!... Noi să ne întoarcem înapoi!... Încă 
numai atâta ni-ar trebui ca să ne râdă toate babele - strigă 
acuma hanul înfuriat. 

— Eu n-am zis să fugim, ci numai să ne întoarcem de 
unde am venit. Dar dacă e vorba de fugă, apoi bine ar fi 
chiar să şi fugim până ce e încă timp, căci fuga-i ruşinoasă, 
dară-i sănătoasă, vorba românului. Şi mie unuia, drept să- 
ţi spun, mi-i cu mult dragă şi mai scumpă viaţa noastră 
decât moartea românilor carii s-au vârât, ca nişte urşi, prin 
crierii acestor munţi! 

— Închipuire!... Haideţi numai cu mine şi veţi vedea 
că nimica n-o să vi se întâmple! 

— Dă Doamne să fie aşa cum spui măria-ta şi nu cum 
presimţesc eu! 

Nu apucară bine hanul şi căpitanul a schimba 
cuvintele acestea întreolaltă, când iată că se şi treziră 
încun - juraţi din toate părţile de românii carii se adunară 
de prin fundoaielo şi sihlele munţilor, şi carii luându-i cu 


nepusă-n masă ia răfuială, în vreo câteva oare îi şi 
măcelăriră pe jumătate. i 

Patruzeci de mii de tătari, adică partea cea ce-a 
rămas în viaţă, văzând că românii nu glumesc, ci, din 
contră, că ei au de gând să-i nimicească pre toţi, nu 
statură mai mult la luptă, ci o tuliră la fugă, de-a dreptul 
peste Bârnărelul, spre Valea caselor, iară de-aici apucară 
repede pe lângă apa Moldovei în sus, pe locul unde se află 
astăzi Câmpulungul, şi nu se opriră până ce nu ajunseră la 
strânftura dintre Măgura Pojorâtei şi Muncelul Sadovei. 
Aice, fiind foarte greu de trecut, o luară ceva mai pe 
încetul, se înşirară tot doi câte doi şi aşa trecură pe plaiul 
ce ducea pe lângă Piatra-Străjii şi ieşiră pe locul unde se 
află astăzi satul Pojorâta. 

Ajunşi dincolo de Măgura Pojorâtei, statură puţin 
locului de se odihniră şi se puseră în cale încotro să se 
ducă ca să poată ieşi mai bine la capăt: s-apuce de-a 
dreptul peste munţi spre Ardeal, ori să se întoarcă 
îndărăpt de unde au venit? Şi după multă chibzuire şi 
cumpenire, aflară cu cale că ar fi mai bine să plece spre 
Ardeal şi de-acolo apoi să se întoarcă pe altă cale, îndărăpt 
spre ţara lor. _ 

Şi aşa şi făcură... Se porniră mai departe. Însă de- 
aice 

Începând nu mai merse pe atare vale, cum au venit 
până într-acest loc, ci apucară de-a dreptul în sus, peste 
Run-cul-Pojorâtei, iară după ce suiră şi trecură Runcul, o 
luară tot pe culmea munţilor, anume ca întâmplându-se să-i 
urmărească românii, să nu fie aşa de lesne şi pe 
neaşteptate surprinşi, ca lângă poalele Bârnărelului. 

După ce au trecut Runcul-Pojorâtei, o luară peste 
vârvul Arsinesei şi ieşiră în Opcina Arsinesei, iară după 
aceea, trecând peste munţii Sterpariu, Colacul, Botoşul- 


mare, Senatorul şi Dădul, se coborâră drept spre locul 
unde se află astăzi satul Cârlibaba şi de-aice se-ndreptară 
apoi, parte pe valea Bistriţei, parte peste alţi munţi, spre 
satul Borşa din Maramureş. 

Ardelenii şi moroşenii, sau ungurenii, după cum se 
mai numesc românii din Ardeal şi Maramureş, prinzând de 
veste, acuma de la cine vor fi prins, că vine o ceată de 
tătari asupra lor, se adunară mai mulţi inşi la un loc şi 
prinseră a tăia o parte de pădure de pe munţii Opcioa-ra şi 
Tătarca, pe unde presupuneau ei că vor trece tătarii, însă 
n-o deteră la pământ, ci numai o întinară. lar când văzură 
că tătarii întru-adevăr se îndreaptă spre dânşii prin 
locurile acestea, tăiară şi cealaltă parte de pădure, pe care 
asemenea o lăsară întinată. 

Când sosiră acuma tătarii şi deteră să coboare spre 
Borşa ca să intre în Maramureş, românii din Borşa, 
precum şi cei de prin vecinătate, în frunte cu un moroşan 
înalt, spătos şi foarte tare, că te băgai în toate răcorile 
când numai te uitai la dânsul, le ieşiră înarmaţi înainte şi 
începură pe neaşteptate a-i respinge şi a-i alunga înapoi, 
de unde au venit. 

Tătarii, surprinşi, apucară repede spre Opcioara şi 
Tătarca. Însă românii adunaţi în apropierea acestor doi 
munţi, cum simţiră că tătarii se apropie de dânşii, începură 
care dincotro a repezi copacii întinaţi asupra lor. 

Copacii, cumpănindu-se şi răsturnându-se cu un 
pocnet şi un huiet îngrozitor, de se răsuna cine ştie unde 
prin văile şi fundoaiele munţilor de prin apropiere, pre 
care tătar cum îl ajungea, deauna mi-l şi culca la pământ 
şi-l făcea fărâmi. 

Şi aşa, unii fiind omorâţi de românii ardeleni şi 
maramureşeni, iară alţii de copacii cari se răsturnau şi 
picau peste dânşii, în câteva oare toţi tătarii fură măcilăriţi 
şi nimiciţi, afară de hanul care nu ştiu singur cum 

s-a-ntâmplat că a scăpat şi s-a îndosit prin desimea şi 
întunecimea pădurilor. 

Dar ce folos că, mai pe urmă, rătăcind hanul încolo 
şi-ncoace, prin munţii de prin apropiere, anume Dădul, 
Manaila, Orăţile, Senatorii şi alţii, fără ca să poată da de 
plaiul pe care a venit sau de vreun alt plai ca să se întoarcă 
în ţara sa, fu în scurt timp şi el prins şi dus înaintea 
moroşanului celui voinic. 

Moroşanul despre care ni-i vorba avea o casă tocmai 
pe vârful Tătarcei. Şi când a fost hanul tăiărăsc prins, 
tocmai atunci se afla şi el la casa sa de pe Tătarcă. 

Românii carii puseră mâna pe han şi-l duseră 
conducătorului lor, cum ajunseră la starea locului, ziseră: 

— Mai deunăzi, când am măcilărit pre tătarii carii 
veniseră asupra noastră, nu numai că ni-ai luat anume de 
rău, ci chiar ne-ai şi batjocorit cum de-am putut fi aşa de 
nebăgători de seamă ca să nu punem mâna şi pre capul lor, 
pre han. Ei, bine! Iată că acuma ţi l-am adus şi pre dânsul! 
El ne-mbia pe drum cu bani, numai să-i dăm ceva de băut, 
că moare de sete. Se vede că multă carne de român 
trebuie să fi mâncat în viaţa sa, dacă e aşa de însetat!... 
Poate că dumneata vei fi având şi-i vei putea da ceva de 
băut, ca să nu piară - bietul om - de sete! 

— D-apoi bine, ce să-i dau? - întreabă moroşanul, 
măsurând pre han cu ochii, din cap până-n picioare. N-am 
nemică alta dinclămână, fără numai un poloboc cu moare 
de curechi... Doară să-i dau moare să beie! apoi 
întorcându-se către han şi arătându-i polobocul cu moarea 
zise: 

— Oamenii iştea-mi spun c-ai fi foarte însetat. Şi eu 
încă văd că eşti cam mahmur, deci... ia colo, în polobocul 
cela e moare! Dacă vrei, potoleşte-ţi setea! 

Hanul, ce era să facă, se-nvoi să beie şi moare, numai 


să nu piară de sete. Dar cum se apropie de poloboc şi se 
plecă ca să beie moare dintr-însul, moroşanul deauna-l şi 
apucă de picioare, îl ridică în sus, îl cufundă cu capul în 
moare şi după ce îl ţinu astfel vreo câteva minute, răsturnă 
polobocul şi-l slobozi apoi, cu han cu tot, la vale. 

Polobocul, rostogolindu-se şi ducându-se ca o săgeată 
în jos, peste trunchiuri răsturnate de copaci şi peste col 

(un ascuţite de pietri, cât ai bate în palmi, se fhcu mii 
de bucățele, şi dimpreună cu dânsul şi hanul. 

De-atunci încoace, muntele pe care s-a aflat casa 
moroşanului şi de pe care a fost hanul tătărăsc slobozit cu 
polobocul la vale, s-a numit Tătarca; valea unde a ajuns 
polobocul cu dânsul, Apa sau Valea Tătarcii, iară locul 
unde au fost ceialalţi tătari măcilăriţi de românii ardeleni 
şi maramureşeni - Opcina Tătarcii. 

Şi aşa au scăpat românii de tătari! 

S. FI. Marian, Tradiţii poporane române din 
Bucovina, p. 16 - 21. 

POIANA TĂTARILOR 

Se spune că în vremurile de demult, pe când trăia 
Ştefan-vodă, năvăliseră tătarii în ţară. 

Tot jefuind în dreapta şi în stânga, o parte a 
năvălitorilor ajunse cu jaful până în valea Bicazului. Nişte 
plăieşi de-ai lui Ştefan le simţiră apropierea. Ei se 
frământară ca să găsească un mijloc spre a-i face să se 
întoarcă îndărăt. Planul le fu gata. Câţiva se aşezară în 
dosul unor copaci uriaşi, cu săgețile la arcuri, având cu ei 
şi vreo trei buciumaşi, iar ceilalţi trecură apa Bistriţei 
pitulându-se şi ei în dosul unor copaci, tot cam cu atâţia 
buciumaşi. Când se apropiară tătarii de ascunzătoarea 
moldovenilor, o ploaie de săgeți porni asupra liftelor, iar 
buciumaşii începură a răscoli măruntaiele codrilor cu 
huietul buciumilor. Tătarii, crezând că au dat piept cu 


oastea lui Ştefan, se îngroziră. Cum nu vedeau pe nimeni, 
şi neîndrăznind să meargă înainte, o cotiră de fugă pe 
unde veniseră, urmăriţi de săgețile moldovenilor. Cum 
dădură [cu] ochii de grosul celorlalţi tătari, le spuseră că 
Ştefan e pe urmele lor şi cu toţii o porniră, îngroziţi, înapoi 
spre ţara lor. 

Prăzile şi robii luaţi au rămas în voia Domnului. Toţi 
se grăbeau să iasă mai degrabă din culcuşul ghiaurului de 
Ştefan, despre a cărui vitejie mersese faima peste nouă 
ţări şi nouă mări. 

Aşa scăpă ţara de tătari. 

Locului unde s-a întâmplat ciocnirea între tătari şi 
săgețile moldoveneşti i-a rămas numele de Poiana 
Tătarilor. 

După I, Popescu-Băjenaru, Prin codrii Ceabhlăului, 
Bucureşti (f. a., I, p. 54). 

Tudor Pamfile, Mănunchi nou de povestiri, p. 34 - 35. 

CUM SCAPĂ ŞTEFAN-VODĂ DE TĂTARI, PRINTR-O 
MINUNE 

Odată năpustise tătarii iar în ţară. Ştefan-vodă, 
auzind de treaba asta, le-a ieşit în cale cu ostaşii lui viteji 
şi. cum s-a-ntâlnit cu paginii, s-a şi iscat o bătălie cumplită. 
Ce-au făcut, ce n-au făcut ostaşii lui Ştefan, dar de la o 
vreme, văzând că nu pot izbuti în potriva în ul-ţimei 
tătarilor, apucară la sănătoasa. 

Nu mult după asta, ceriul se-ntunecă şi Ştefan-vodă. 
care era în fruntea oştirei, văzu nourul care întunecase 
lumina soarelui şi, temându-se de o primejdie mare, îndată 
a dat poruncă la oaste ca să ieie câte un snop de paie de 
pe miriştea care era în apropiere şi să-l împlânte ia vârful 
suliţelor, şi atunci când s-a apropia nourul de dânşii, să 
deie foc la snopi. 

Când s-a apropiet nourul de oaste, toţi au dat foc la 


snopi. 

Nourul nu era nour de ploaie, ci nour de furnici, şi 
partea aceea de nour care se lăsase pe oastea lui Ştefan au 
ars toate furnicile, iar celelalte care s-au lăsat în tabăra 
tătarilor i-au pişcat şi i-au muşcat aşa de tare, încât i-au 
prăpădit cu totul. 

Şi aşa au scăpat Ştefan-vodă de urgiea tătarilor. 

După cele ce a auzit d. Ilie Veslovsebi din Câmpu- 
lungul Moldovenesc. 

S. T. Kirileanu, Stefan cel Mare şi Sfânt, p. ISC - 187. 

C-da 113 coala 4 

BĂTĂLIA CU TĂTARII, DE PE VALEA BERHECIULUI 

<. 

Mai în sus de satul Vultureni, pe valea Berheciului, 
tinutul Tecuciului, în nişte râpi, se aşezasă acolo tătarii, ca 
la dânşii acasă şi nu să dădeau duşi, căpcânii; gândeau c- 
au dat peste ţară fără stăpân. 

Ştefan-vodă tocma-n vremea aceea nu prea avea de 
unde să strângă atâta oaste ca să alunge tătarii, cu nepus 
în masă; ori să vede că nici nu ş-a bătut capul să mai 
stârnească atâta lume pentru nişte tătari. 

Şi ce-a făcut Ştefan-vodă? I-a hăituit cu meşteşug. Ş- 
a luat Ştefan v-o câţiva ostaşi vrednici şi buni de gură, şi 
toţi călări. Cu dânşii a strâns o gireadăl de boi, la un loc 
cu vaci, cu viței, cum s-a-ntâmplat şi a pus mai pe toate 
vitele: clopote, tălănci, clopoței şi le-a luat la goană, cât ci 
puteau fugi, înspre vetrele tătărăşti. 

Tătarii, când au auzit huitul clopotelor, tropotul 
vitelor, mugetul lor, holca2 ostaşilor, nu ştiau ce urgie şi 
mânie a lui Dumnezeu vine peste dânşii, ca să-i 
prăpădească. Şi n-au mai aşteptat să vadă ce-i şi cum, au 
luat-o la picior, care cum a putut, lăsând toate-n pământ, 


numai ca să scape măcar cu sufletul. 

Şi i-a fugărit Ştefan într-o părere, pân-ce-a socotit că 
nu le-a mai fi poftă altă dată să mai poposească tătarii prin 
ţara Moldovei. 

Astăzi încă se mai găsesc, pe valea Berheciului, oale 
pline cu oase, tocmai din vremea tătarilor acelora. 

După spusele domnului M. Zamfir din satul Vultureni, 
tin. Tecuci. 

S.T. Kirileanu, Ștefan cel Mare şi Sfânt, p. 187 - 188. 

[MIHAI-VITEAZUL ŞI TĂTARII] 

Venise odată Mihai-Viteazul cu oastea lui până-n 
părţile noastre şi se înşirase oastea pe coastă. Iar Mihai în 

1 Cireada (n.ed.). 

2 Larmă, zgomot, gălăgie (n.ed.). 

linsese o masă mândră cu mai marii oştirii şi acolo 
grăiau căpitanii lui, tot ridicând şi ciocnind paharele: 

— Să trăieşti, măria ta şi să stăpâneşti de-acu ţara 
numa-n pace şi noroc! Că iată, pe turci i-am bătut şi pe 
tătari p-aşijderea; iar aici, la munte, chiar duşmanii să vie, 
iute-iute le luăm piuitul. 

Minai le mulţumi, îi lăudă pentru isprăvile lor şi le 
spuse să aibă totdeauna nădejde-n Dumnezeu, că el e mare 
şi puternic. Apoi îi rugă frumos să puie oastea-n rânduială, 
de pază, că el vrea să aromească puţin. 

Zis şi făcut. 

N-apucă însă să adoarmă domnul, ca de când m-apu- 
cai să vă spun, şi iată, din vale venea în goana mare o 
oaste de tătari. Erau mulţi ca frunza şi veneau în grabă, 
chiar spre muntele Pleaşă. 

Apoi, cum zăriră oastea lui Mihai, tătarii sloboziră un 
tun. Căpetenia tătarilor însă, cu mai marele lor, se afla 
mult mai devale, în Priboiu. Şi d-aia Mihai, când pricepu ce 
şi cum şi văzu atâta liotă 1 de lifte păgâne, ce se gândi? 


— Marc eşti, Doamne! Da eu numai cu mâna asta de 
oameni ai mei n-o să-i pot răzbi repede. Să văz, oare n-oi 
găsi vreun mijloc? 

Şi tot socotindu-se Mihai, odată cheamă pe un ostaş 
d-ai lui şi-i porunceşte: 

— Du-te repede colo, devale, în lagărul tătărăsc, la 
Priboi! Acolo să dai hârtia asta, în mâna căpeteniei 
tătarilor. Ai înţeles? 

— Înţeles, măria-ta! zice ostaşul şi se duce ca vântul; 
iar Vodă se întoarce către boieri şi le spune: 

— Ştiţi ce-am scris în hârtie? 

— Ce? 

— Le-am scris să nu vie la luptă acum, ci mâine, să 
ne încercăm puterile. 

— Păi, o să fie aşa de proşti? 

— Să-i vedeţi. 

Aşa. Ostaşul s-a dus în tabăra tătărască şi a dat 
hârtia cu pricina. 

lar tătarii, când au văzut, nu-şi găseau locul de 
bucurie. 

1 Mulţime, droaie, grămadă (n.ed.). 

— O să ne mai odihnim o noapte şi o să aibă vreme. şi 
ajutoarele să vie! 

În vremea asta, Mihai punea de închidea muntele şi 
oprea Dâmboviţa, punând şi stăvilar. Aşa, apa venea în 
susul Dâmboviţei, dincolo de stăvilar, mare-mare, să poată 
umbla o mie de mori. 

Când văzu asta, Mihai, care era cu toţi ai lui pe 
munte, se odihni în pace şi dormi fără grijă. 

Aşa. Cum se ivi ziua următoare, tătarii, care se 
înmulţiseră şi erau ca frunza şi ca iarba, plecară pe 
Dâmboviţa în sus, să se bată cu oastea lui Mihai, cum le 
fusese vorba. 


Dar au cercetat ei încoa, încolo, în sus şi-n jos, fără 
să-i dea de urmă; că oastea românească era sus pe munte 
şi nimeni nu le putea arăta cărarea pe unde să urce 
păgânii acolo. 

Şi au tot cercetat. Acu, aproape de Cetăţenii din vale, 
era un cârciumar care se chema Baciu. Au început tătarii 
să-l strângă-n chingi şi să-l cerceteze. 

— Unde este, măi, Mihai! Că hârtia i-am primit-o dar 
oastea nu i-am văzut-o! 

— Este - zice baciul când văzu că nu mai scapă - este 
sus pe Piatră, cu toată oastea, strânsă buluc, ca o ceată. 
Dacă vă luaţi acum la luptă, măi tătarilor, n-aţi câştiga 
nimic. Dar, ascultaţi-mă pe mine! 

— Cum? 

— Opriţi oştirea! La noapte! Că le câştigaţi pe toate. 

Tătarii, şi acu proşti de dau în gropi, ascultară de 
povata lui Baciu şi se opriră în Cetăţenii din vale, fără să-şi 
dea cu socoteala de planu lui Baciu. 

Le spusese aşa, ca să fie timp şi mai îndelungat, să se 
strângă şi mai multă apă în susul stăvilarului. 

Aşa. Iar Baciu se urcă sus pe Pleaşă, la Mihai care îşi 
făcuse divan, chiar pe valea lui Coman. 

— Doamne, măria-ta! Fii pe pace de-acu! Pe tătari i- 
am mai oprit o toană. 

Şi atunci, când Mihai socotea că tătarii-s toţi tăbă- 
râţil, odată a ridicat stăvilarul şi a dat drumul apelor. 

1 Orânduiţi în tabără, poposiţi (n.ed.). 

Pe urmă? 

Ca pe muşte mi-i ducea la vale, Dâmboviţa, pe toţi 
tătarii, îi luase tocmai pe când ei dormeau fără grijă. Până 
la ziuă nu s-a mai aflat niciun picior de tătar prin 
împrejurimi. Ba să nu mint: ieşea câte unu la mal, umflat şi 
bumben, pentru totdeauna. 


Şi iacă... aşa s-o cotorisit Mihai Viteazu şi de tătari. 

De la Niculae G. Zavrogiu. 

Aceasta nu e - după cât se pare - decât legenda prin 
care se spune că Negru-vodă a scăpat ţara de tătari, 
înecindu-i cu apa Dâmboviţei. 

C. Rădulescu-Codin, Legende, tradiții ţi amintiri 
istorice... p. 109 - 112. 

PREDA BUZESCU 

În timpul domniei lui Radu Şerban, ctitorul mânăstirii 
Comana, veni o năvală cumplită în ţară, a tătarilor. 

Comandantul  oştii româneşti trimisă împotriva 
năvălitorilor era Preda Buzescu. Oastea românească se 
întâlni cu cea tătărască, la Teişani, pe Neajlov. 

Ca să nu se piardă ostaşi în luptă, căci domnului îi 
trebuiau ostaşi în lupta ce începuse cu turcii, Preda 
Buzescu, ca să cruţe o vărsare de sânge, ieşi în fruntea 
armatei sale şi zise căpeteniei tătarilor: 

— O, tătare! De nu ţi-e frică şi ai milă de ostaşii tăi, 
vino şi te luptă cu mine şi cine va învinge, acela să fie 
biruitor! 

Comandantul tătarilor primi propunerea şi se încinse 
atunci o luptă în doi, de scăpărau săbiile încovoindu-se, 
până se făcură fărâmi, fără ca lupta să se decidă. 

S-au învoit atunci să se ia la luptă dreaptă, 
voinicească. 

Se încordară amândoi bărbăteşte, strângându-se unul 
pe altul în braţe, aruncându-se peste cap, fără ca lupta, şi 
de data aceasta, să se decidă. 

1 Galben (n.ed.). 

Tătarul, simțind că-i slăbesc puterile şi că românul 
este mai vânjos în luptă, vrei să întrebuinţeze o viclenie, 
lovind pe Buzescu cu o secure ce o avea la şold. 

Românul, văzând aceasta, se înfurie, apucă repede 


buzduganul, şi-l lovi cu toată puterea pe tătar, în frunte, 
încât i-a despicat-o în două, lăsându-l mort pe loc. 

Oastea tătărască, văzându-se fără comandant, o luă 
la fugă. Românii se luară după ei şi-i vânară până ia unul. 

In felul acesta îşi făceau datoria faţă de ţară şi domn. 
comandanții români. 

După luptă, nici Preda Buzescu n-a mai trăit mult şi 
din cauza rănilor se sfârşi şi el, iar domnul a pus să-l 
înmormânteze cu mare cinste, luând şi el parte la 
înmormântare şi deasupra mormântului a poruncit să se 
pună o piatră pe care se pomeneşte, în litere de aur, vitejia 
lui Preda Buzescu. 

M. Popescu, Legende istorice ale românilor, p. 55 - 
57 

DIN VREMEA TURCILOR VRĂJMAŞI 

ROMÂN AŞ 

Pe vremea când se băteau nemţii cu turcii şi cu 
tătarii, iar românii ajutau pe nemti, straşnic s-a mai luptat 
şi Românaş cu turcii şi cu tătarii! 

— Daţi-vă la o parte, fraţilor! a strigat el celor doi 
fraţi ai săi: 

„Că de-or fi tătari o mie, Abia mi-or ajunge mie!” 

Iar d-or fi mai mulţi, tăiaţi şi voi marginile! 

Şi s-a luptat Românaş, s-a luptat singur cu urci ia- 
ntreagă, de a răpus şi pe grozavul, feciorul lui Ciu-păgeţ, 
cu o mână de oţel şi cu un picior de lemn. 

Da fraţii lui, socotiți că au cunoscut? 

De unde? Dimpotrivă, au prins ciudă pe Românaş şi 
când le-a venit bine l-au tăiat făcându-l ciopârţicio-părţi; 
tot le mai era teamă că o mai învia. 

Pe urmă s-au dus să petreacă tot la moviliţa aceea 
unde mai petrecuseră înainte cu cele trei fete de împărat, 
aduse de Românaş din Țarigrad. 


— Neică Dine şi neică Constantine - au întrebat ele - 
unde este Românaş? 

— Unde? zic ei. Trebuie să fie şi el la luptă crâncenă, 
că şi noi ne-am luptat de a dat inima din noi, da de surda. 

— Aşa? 

— Aşa. 

Pe fete însă le-a ars la inimă că fraţii i-or fi făcut lui 
Românaş de petrecanie şi au şters-o câte trele spre locul 
cu lupta cea crâncenă. 

Acolo însă ce să vază? 

„Nu era porumb, nici grâu. Numai sânge până-n 
brâu; Şi nici porumb, nici secară, Numai oase de catană!” 

lar mai la o parte, aproape de izvor, zăcea fără 
suflare Românaş, tăiat şi ciopârţit. Doar faţa i se mai 
cunoştea. 

Când l-au văzut aşa, fetele au început să-l jelească şi 
să-l sărute cu foc; iar pe urmă, cea mai mică şi mai mândră 
a dat fuga-fuga la râul lui lorda» de a luat d-acolo apă 
moartă şi apă vie. 

Sosind la cel mort, au strâns ciolanele la loc şi an 
turnat peste ele apă moartă; apoi a turnat apă vie şi 
atunci, odată Românaş s-a înfiripat iar în carne şi oase, a 
început să mişte şi să se şteargă la ochi: 

— Mă, da greu somn mai dormii! 

— Ai fi dormit tu mult şi bine, dacă nu mai eram noi 
p-aici, zic fetele şi-l iau cu ele la Țarigrad. „> 

A se vedea Copil român, în col. mea de legende, vol. 
I. 

C. Rădulescu-Codin, Din trecutul nostru, p. 144 - 
115. 

MARCOŞ-PAŞA ÎN LUPTĂ CU CRIVATUL 

Era odată mai mare peste ostile turceşti un paşă 
vestit, voinic şi tare meşter în războaie, care se chema 


Marcoş-paşa. 

Pe toate limbile le bătuse turcu ăsta şi, nemaiavând 
ce lucra, ce se plănui el într-o zi? 

— Ia să mă duc să mă bat cu Crivăţul! 

Şi-a îmbrăcat deci ostaşii cu cojoace multe şi cu 
ipângele 2, i-a încălţat cu cizme de capră stearpă, „să ţie 
bine la apă”, şi a plecat spre răsărit. 

1 Legenda este singulară prin aceea că pe seama 
eroului, un viteaz exponent al năzuinţelor poporului 
român, nu au apărut multe variante. Elementele 
constitutive decurg în chip vizi bil din arsenalul basmului 
tradiţional (n.ed.). 

2 Manta cu glugă (n.ed.). 

Dumnezeu însă, care stă împotriva celor făloşi, nu i-a 
ajutat. Cum a sosit Marcoş-paşa la Fântâna Gerului, a dat 
sfântuleţul puţinei soare, să-i bucure pe turci; pe urmă s-a 
pornit o ploaie de a udat pe păgâni până la piele, chiar în 
corturi, unde se vârâseră. 

Nu mai puteau bieţii turci să ducă cojoacele, aşa cum 
erau leoarcă de ploaie. Pe urmă, ţinte pânză! S-a pus un 
ger de crăpau lemnele şi pietrele. 

Ca să se dezmorţească soldaţii, Marcoş îi punea să 
spargă şeile cailor şi să aţâţe focurile cu ele. 

Zis şi făcut! Dar Dumnezeu trimite un vâat care 
înalţă focurile în slavă şi păgânii rămân tot încremeniţi de 
ger. 

Ce să facă atunci Marcoş? îndemnă pe ostaşi, cari îl 
mustrau: 

— Omorâţi-vă caii, scoteţi-le bordohanele şi intraţi în 
coşurile ăstor dobitoace! 

Ostaşii fac şi aşa, dar e cu putinţă să scape cu viaţă? 
Că Dumnezeu dă zăpadă straşnică şi oamenii lui Marcoş 
pier pentru totdeauna, înnămeţiţi acolo, cu cai cu tot. 


Atunci, cum se plimba Marcoş, amărât şi aproape 
îngheţat, iată că iese din fântână Crivăţul; îl mustră şi pe 
urmă îl ameninţă cu toiagul, de se face turcul Marcoş 
stană de piatră... 1 

Legenda aceasta am auzit-o la moş Gheorghe al Ba* 
dii din Igripceşti. Eram copil pe atunci şi păzeam caprele 
cu moşul, pe Deal-la-vale. 

C. Hădulescu-Codin, Legende, tradiţii şi amintiri 
istorice, p. 92. 

1 Ca şi în alte câteva cazuri (Traian şi podul de peste 
Dunăre, Negru-vodă şi Mircea Ciobănaşul, Mănăstirea 
Argeşului), legenda aceasta nu este decât o variantă în 
proză a unei cunoscute balade, în legătură cu care unii 
cercetători (P Caraman: Considerații critice asupra 
genezei şi răspândirii baladei Meşterului Manole în 
Buletinul Institutului de Filologie română - Al. Philippide, 
Iaşi, vol. I, 1934, p. 63 - 102) apreciază că pleacă de la 
unele fapte reale petrecute în veacul XV, când armatele 
turceşti ajunse în sudul Poloniei au fost decimate de geruri 
năprasnice (n.ed.). 

CONDEIELE LUI VODĂ 

Mult au mai îndurat românii din Muntenia şi Moldova 
din cauza năvălirilor tătărăşti şi turceşti! Când nici nu se 
gândeau, năvăleau când tătarii de dincolo de Nistru, când 
turcii de dincolo de Dunăre şi jefuiau, ardeau, omorau şi 
duceau oamenii în robie. Uneori încercau şi ungurii şi 
polonii să cuprindă ţara. 

În vremile acelea nu era armată permanentă ca 
acum. Dacă intra duşmanul în ţară, toţi trebuiau să iasă 
împotriva lui. Nu erau nici puşti şi tunuri; nici depozite de 
arme. Fiecare român trebuia să-şi pregătească singur 
armele: sabie, lance, ghioage, arc, dar mai ales săgeți 
multe, pentru ca fiecare să-şi aibă tolba plină. Cel ce nu 


avea toate armele, dar mai ales dacă-i lipseau săgețile, era 
pedepsit cu moarte. 

Cam pe la anul 1400, domn al Munteniei era Mircea- 
vodă. El bătuse zdravăn, în câteva rânduri, pe turci; bătuse 
şi pe unguri. Dar linişte nu era şi românii trebuiau să fie 
tot gata. De aceea, Mircea-vodă trecea uneori şi prin sate, 
ca să vadă ce mai fac oamenii şi de sunt pregătiţi. 

Intr-o zi trecu printr-un sat din judeţul Argeş. Era zi 
de sărbătoare, oamenii îmbrăcaţi frumos stăteau pe la 
porţi. In curtea judeciului (cneazului, primarului), lume 
multă. Mircea intră acolo şi întreabă: 

— Ce faceţi, oameni buni? 

— Condeie, măria-ta. 

— Ce condeie, că voi nu ştiţi scrie? Şi cum de lucraţi 
în zi de sărbătoare? 

— Noi facem altfel de condeie, nu de care scrii cu 
ele. Sunt de cele ascuţite bine, cu care să scriem, pe pielea 
dujmanilor noştri o scrisoare care să nu se mai şteargă. 

Mircea-vodă s-a bucurat foarte, când a văzut că 
românii sunt bine pregătiţi pentru luptă. De aceea a lăudat 
şi pe judeciu, şi pe oameni, apoi a plecat mai departe. 

V. A. Urechla, Legende române, p... 39 - 39. 

CÂND A FUGIT ŢEPEŞ PESTE MUNŢI 

...Şi dacă s-a văzut copleşit de numărul cel mare al 
turcilor, în care zadarnic secerase o noapte întreagă, cu 
gând că i-o răpune, a dat viteazul porunci să se ascundă în 
codri oastea ce bruma îi mai rămăsese. Apoi în fruntea ei şi 
pe poteci ascunse, a mers măria-sa în munţi la cetatea ce- 
şi clădise pentru vremuri grele şi care-i purta numele: 
Cetatea lui Ţepeş. Acolo s-a închis între ziduri şi, stând zile 
întregi, se ruga într-una lui Dumnezeu să aducă vremuri 
mai bune pentru neamul nostru şi plângea cu multă jale, 
gândindu-se la vitejii căzuţi în luptă cu păgânii. 


Turcii, însă s-au luat după el şi, cercetând, i-au aflat 
culcuşul sus în munţi, pe valea Argeşului. Şi atunci s-au 
pornit cu toţii, câtă frunză şi iarbă; iar când s-au apropiat 
de culcuşul lui Vodă, au tăbărât mai în vale. Apoi căpetenia 
lor şi-a ales câţiva turci pe sprânceană şi i-a pornit pe 
dealuri, mai în apropierea stâncii pe care era aşezată 
cetatea, să cerceteze cam câţi voinici ar avea Vodă şi în 
care loc anume or putea aşeza tunurile, ca de acolo să 
poată bate păgânii cetatea maiou folos. Căutau, vedeţi 
dumneavoastră, locul cu norocul, de unde să silească pe 
Ţepeş a ieşi din ascunzătoare, ca să poată fi răpus. 

Dar nu le-a ajutat Cel-de-sus. 

Că... s-au dus ei, turcii, nu-i vorbă, şi, cercetând, au 
găsit tare bun dealul Pietrăria, mai în partea cealaltă de 
unde e stânca pe care se vede cetatea; bun pentru tunuri, 
fiind mai înalt decât stânca de care ne fu vorba, şi bun 
pentru că dealul Pietrăria putea folosi şi ca drum de 
căruţe. 

Dar între turcii trimişi ca iscoade era şi un nepot al 
celui urmărit, nepot pe care Vlad-vodă îl ştia de mic între 
turci. 

Şi „sângele apă nu se face”, iar iubirea de neamul şi 
de ţara lui era mai tare decât iubirea ce-o fi avut-o de 
păgânii care-l crescuseră. Deci, ştiind că peste două zile 
turcii au să bată cu puteri mari cetatea în care erau 
nădejdile neamului său, ce şi-a zis nepotul? 

— O, doamne! Cum să-l scap de urgia turcească? 
Oare n-ar fi bine să-i dau de veste chiar de-aici, de pe 
Pietrărie? 

Şi tot socotindu-se el, a luat o săgeată şi a scris pe 
ea, cu ce s-o fi priceput, numai câteva vorbe: „Află un 
Chiuie, că turcii sunt pe aproape. Peste două zile or să bată 
cetatea cu tunurile ţi or pune în primejdie şi viaţa măriei- 


tale. Fugi!” 

A pus apoi săgeata în arc şi, furişându-se de tovarăşi, 
colea pe înserate, a azvârlit-o cu putere în cetate. A avut 
grijă însă să pândească vremea când Vodă şedea la masă şi 
i se vedea faţa la lumina unui feşnic şi a mai avut grijă ca, 
ochind în lumina feşnicului, să îndrepteze săgeata chiar 
prin fereastră, înăuntru. 

Şi n-a greşit ţinta, căci săgeata a căzut chiar lângă 
picioarele lui Ţepeş. Când a intrat pe fereastră, s-a stins 
luminarea şi s-a speriat măria-sa. 

— Doamne, ce să mai fie şi asta? 

Dar desşumenindu-se 1, a aprins iar lumina, a dibuit 
pe jos unde auzise zgomotul şi, găsind săgeata, a cetit 
răvaşul nepotului. 

— Trebuie să plecăm, băieţi! a grăit Vodă, sărind în 
sus ca ars. Şi fiindcă nu cunoştea bine cărările şi 
împrejurimile, mult s-a bucurat măria-sa când a văzut că se 
găsesc în cetate şi câţiva români din satul vecin, astăzi 
satul Aref. Cu ei s-a sfătuit Ţepeş: cum să plece, pe unde să 
plece şi cum să facă să nu-i afle turcii urma. 

— Eu, zice un român mai tânăr şi mai îndrăzneţ, după 
ce se înţeleseră pe unde să apuce, te sfătuiesc, mă na-ta, 
să potcoveşti toţi caii cu potcoavele întoarse şi apoi să 
fugiţi, că numai aşa ţi-or pierde păgânii urma! 

— Bine ai grăit, voinice! Aşa o să fac, a glăsuit Vodă 
şi, după ce au făcut cum au fost povăţuiţi, au dat pinteni 
cailor şi au plecat pe muscele2 în sus, peste munţi, în 
Ardeal, cu gândul că doar - doar, acolo fiind tot creştini, or 
găsi oaste şi mai multă ca să izgonească pe turci de aici. 

Drept mulţumire către românii cu care s-a sfătuit în 
acele zile grele, a avut Vodă grijă ca, înainte de a pleca, să 
lase o carte de danie, carte scrisă pe piele de iepure Prin 
ea dăruia acelor viteji toţi munţii din împrejurimi. 

Mare parte din aceşti munţi sunt stăpâniţi şi azi de 


locuitorii Arefului. 

vă se dessumeni - a se desluşi, a se dezmetici (n. ed). 
1 Muscel - deal (în Muntenia nord-vestică) (n.ed.). 

Acu, să nu uităm vorba. După două zile de la 
trimiterea săgeţii scrise, au venit turcii de au aşezat pe 
Pietrărie tunurile şi au început să bată cu putere în cetate 
Dar abia după multă vreme şi după multă caznă au 
dărâmat-o, lăsând-o cum e azi. Şi mare le era bucuria că or 
pune mâna pe Vodă şi pe oastea lui. 

Când caută însă, ce să prindă? înăuntru nici pui de 
domn, nici picior de om! 

— Căutaţi, mă, prin apropiere, că trebuie să îi fu gât I 

Cotelesc atunci în toate părţile, cu de-amănuntul, că 
i-ar fi găsit şi în gaură de şearpe să se fi ascuns. Care nu le 
fu însă mirarea când, cercetând urmele cailor, le-au văzut 
că merg toate în cetate, nu afară din ea? Potcoavele 
întoarse fuseseră ele bune la ceva! 

— Mare minune! strigară turcii şi spuseră mai 
marelui lor tirişenia. 

— Căutaţi băieţi, tot prin cetate, că... cine ştie un de- 
or fi ascunşi ghiaurii!? 

Şi atunci iar răscolesc ăia tot, tot, prin pietre şi pe 
sub pietre; scofelesc în sus şi în jos, răcnesc şi strigă 
numele aceluia de care tresăreau şi în somn. Dar zadarnic: 

„Vodă nu răspunde, Că n-are de unde”. 

Dacă nu-l găsesc, vin de spun căpeteniei. 

— Bre, bre, bre! zice acela. Hai, bre, să ne cără- 
bănim de pe aici, că, după câte-mi dau cu părerea, ghiaurii 
ăştia trebuie să fi intrat în pământ! 

Povestită de dl. învăţător M.B. Preda, care a auzit-o 
de la sătenii din.com. Şuiei, jud. Argeş şi publicată întâia 
oară în Vremea nouă, an. Il, no. 1. 

O variantă, tot de prin partea aceea, publicată în 


Prietenul nostru, an. I, no. 5, pag. 77, spune între 
altele: 

„Când turcii au venit împotriva domnului, viteazul, 
prinzând de veste, s-a scoborât repede din cetate prin 
deschizătura ei, iar la gura uşii, ca să nu bage 

1 A scofell - a scotoci, a căuta stăruitor (n.ed.). 

de seamă duşmanii că domnul e ieşit, a aşezat calul 
cu copitele înainte. Văzând turcii urmele potcoavelor cu 
deschizătura înainte, au părăsit aceste locuri. Au prins însă 
pe portarul cetăţii şi l-au silit să-i călăuzească până la 
cetate şi să le arate averea domnului, căci numai astfel îi 
vor cruța viaţa. Portarul le-a arătat-o, dar paginii nu s-au 
ţinut de vorbă şi pe urmă l-au omorât. 

C. Rădulescu-Codin, îngerul românului. Povestiri şi 
legende, p. 83 - 85. 

UN OSTAŞ DE-AL LUI ŢEPEŞ 

În timpul luptelor de hărţuială pe care le purta Te-peş 
cu turcii, conduşi de însuşi sultanul Mohamed, un soldat 
român căzu prizonier. Sultanul, poruncind să-l aducă 
înaintea sa, îl întrebă răstit: 

— Spune, ghiaure, pe unde se ascunde domnul 
vostru? 

— Pretutindeni şi nicăieri, iar dacă vrei să-l găseşti, 
du-te de-l caută! 

Uimit de răspunsul şi îndrăzneala soldatului, îl 
întrebă iarăşi: 

— Câţi soldaţi are el, cu toţii? 

— Mai puţin cu unul... Şi dacă vrei să ştii câţi i-au 
mai rămas, du-te de-i numără! 

Tulburat de mânie, sultanul strigă bătând din picior 

— Dacă nu vrei să spui, ghiaure, voi porunci să te 
spânzure. 

— Aceasta e pedeapsa care o merită orice soldat care 


se lasă a fi prins. 

Văzând că n-o scoate la cale cu asprime, sultanul zise 
cu glas dulce: 

— Ascultă ghiaure, îţi dăruiesc viaţa, îţi dau avere şi 
te fac paşă în ţările mele, numai spune-mi ce te-am 
întrebat! 

— Nici spânzurătoarea, nici comorile şi nici însuşi 
tronul tău nu mă vor face să-mi vând ţara şi pe domnul 
meu. 

— Toți soldaţii lui Ţepeş sunt isteţi ca tine? 

— Din toţi, evi sunt cel mai prost, căci altfel eram şi 
eu ca ceilalţi: mort ori liber. 

Văzând Mahomed atâta curaj şi atâta credinţă, 
rămase gânditor; apoi, întorcându-se către pastilele din 
jurul său, zise cu întristare: 

— Dacă Ţepeş ar avea o sută de mii de soldaţi ca 
acesta, de mult ne-ar fi gonit din Europa! 

Mahomed porunci apoi să scoată pe soldat din fiare, 
îi dărui o pungă cu bani de aur şi-l lăsă liber. 

Soldatul trecu mândru printre şirurile musulmanilor 
şi se duse la ai săi. 

Petre Ispirescu, Poveşti despre... p. 13 - 14. 

VLAD ŢEPEŞ ŞI SOLII TURCEŞTI 

Se spune că pe timpul domniei în Ţara Românească a 
lui Vlad-vodă Ţepeş, sultanul Mahomed al II-lea i-a trimis 
nişte soli. 

Aceştia, după ce au intrat în sala de primire a 
domnului român şi se închinară după obiceiul lor, nu-şi 
scoase fesurile din cap. Atunci Ţepeş îi întrebă: 

— De ce vă purtaţi voi aşa? Aţi venit înaintea mea şi- 
mi faceţi mare necinste. 

fără solii turceşti răspunseră într-un glas: 

— Aşa este obiceiul la stăpânitorii ţării noastre. 


Ţepeş vodă le spuse atunci: 

— Vreau şi eu să întăresc obiceiul vostru, ca să-l 
ţineţi şi mai tare. 

Porunci atunci la slujitorii săi să-i aducă cuie îndată, 
ca să întărească cu ele fesurile solilor, în cap. 

După ce făcu lucrul acesta, dete drumul solilor 
zicându-le: 

— Mergeţi de spuneţi stăpânului vostru că el este 
obişnuit să sufere asemenea necinste din partea voastră, 
noi însă nu suntem învăţaţi. Altă dată să nu mai trimită la 
noi, ori în alte ţări şi la alţi stăpânitori, soli cu obiceiurile 
sale, căci noi nu voim să i le primim. 

M. Popescu, Legende istorice, p. 15 - 16. 

41 

SCĂPAREA LUI VLAD ŢEPEŞ 

Vlad Ţepeş era domnul Țării Româneşti. El era tare 
aspru cu hoţii şi boierii care i se răzvrăteau, căci pe toţi 
aceştia îi trăgea în ţeapă. De aceea i-a rămas numele 
Ţepeş. 

Vlad a avut şi multe lupte cu turcii earfe. năvăleau în 
Ţara Românească. Uneori bătea el pe turci, ori îl băteau 
aceştia pe Vlad. Într-o luptă a fost biruit. Ca să scape de 
urmărirea turcilor, s-a refugiat în Munţii Argeşului unde 
avea, pe o stâncă înaltă, o cetate tare. Turcii s-au luat după 
el până în munţi. Ei voiau să-l prindă şi să-l omoare, căci 
nimeni nu prăpădise atâţia turci ca Vlad. 

Ajungând până aproape de cetatea lui Ţepeş, au 
văzut că în faţa ei e un deal de pe care ar putea bate ce 
tatea cu tunurile. Au trimis deci după câteva tunuri 

aveau să sosească peste câteva zile. - * „C 

Pe vremurile acelea, turcii răpeau copii creştini pe 
carbâi creşteau şi făceau din ei soldaţi turci numiţi 
ieniceri. Între ienicerii din faţa cetăţii lui Ţepeş era chiar 
un nepot de-al lui Vlad. Nepotul acesta nu-şi uitase de viţa 


lui, de aceea scrise pe un petec de hârtie, ce vreau să facă 
turcii. Hârtia a prins-o de o săgeată, pe care a aruncat-o în 
cetate. Îndată ce a citit Vlad scrisoarea, a plecat din cetate 
printr-o galerie care ducea pe sub pământ şi a luat-o peste 
munţi, în ţara Făgăraşului. lar turcii, spărgând după 
câteva zile cetatea cu tunurile, n-au mai aflat suflet de om 
în ea. 

V. A. Urechea, Legende române, p. 46 - 47 

VLAD ŢEPEŞ 

Hei, măre! Era rău din partea turcilor, pe vremea lui 
Vlad Ţepeş! 

Veneau biglirgii şi luau oamenii în zălogire, ori să-i 

1 Biglirgiu - oştean turc (n.ed.). 

facă soldaţi de-ai lor; ba luau şi vitişoare d-ale 
noastre: tot din zece oi, una. 

Şi ce era mai bun şi mai din belşug, pe vremea aceea, 
decât oaia? Ea, săraca: 

„Vine vara, te-ndulceşte; 

Vine iarna, te-ncălzeşte...” 

Era aşa de mult laptele, că, pe atunci, moşii noştri 
făceau inămăliga cu lapte, în loc de apă, că era mai ieftin 
laptele! 

Şi d-aia avea Vlad-vodă necaz pe turci. 

Îi căuta, pe rudă pe sămânță, şi cum îi prindea, îi 
trăgea în tapă. 

Vlad-vodă pedepsea şi pe boierii care îşi dau de 
multe ori coatele cu turcii, ori nu se purtau cinstit cu 
oamenii ca d-al de noi. 

Odată, ca să-i prinză mai lesne, a făcut un ospăț mare 
şi a chemat la el şi pe boierii pe care avea pică. 

Cum au venit însă ăia, eli-a tras în tapă!... 

De la Ghiţă a lui Dinu Radului din Almăjel, jud. 
Mehedinţi. 


I C. Rădulescu-Codin, Legende, tradiţii şi amintiri 
istorice... p. 65. 

RĂZBOIUL DE LA PODUL-ÎNALT 

Îşi puseră în gând turcii ca să răpuie pe Ştefan cel 
Mare şi pe urmă să robească şi Ţara Moldovei. S-au într- 
armat turcii şi-au pornit la război cu oaste câtă frunză şi 
iarbă, ca doară-doară l-a birui pe Ştefan, că altfel îi cam 
duceau frica. 

Ştefan-vodă ş-a rădicat şi el oaste şi le-a ieşit în cale 
numai c-o mână de oameni dar cu credinţă în Dumnezeul 
cel puternic, cu nădejde în braţele lor cele vân-joase şi cu 
meşteşugul ostăşesc moştenit din moşi-stră-moşi. 

Când a văzut Ştefan pozderia cea de turci, n-a fost de 
chip să se bată făţiş şi la loc larg, îndată a cotigit-o 

C-da 183 coala 5 

Ştefan cu oastea îndărăpt, pe ici, pe colea. Şi tot i-a 
tras pe turci, încet-încet, drept pe unde ştia năzdrăvanul 
Moldovei că i-a face chisăliţă pe duşmanii care Vrau să-i 
închinăm ţara, cu voie ori fără voie. 

Cu şăriclic i-a băgat pe turci într-o vale înconjurată 
numai de codri mari şi locuri fioroase, aşa că te uitai 
numai în cer şi-n pământ, încolo nu vedeai decât codru 
sălbatic, văi  mocirloase, râpi prăpăstioase şi locuri 
întunecoase. 

Turcii, care se bizuiau pe ostaşii lor cei mulţi, tot îl 
urmăreau mereu pe Ştefan, gândind că şi în borta 
şoarecului dacă s-ar băga, tot ar să-l bată odată pe Ştefan, 
să spuie încaltea morţilor de patima lui. 

Oastea lui Ştefan cel Mare ştia prea bine locurile din 
Valea Racovei şi, ştiind ce-o aşteaptă, îşi făcuse în pripă 
cetăţui de apărare, movili de priveghere şi şanţuri de 
adăpost, de jur-împrejurul Văii Racovei. 

Aşa, pe vârful dealului Paiu a fost Cetăţuie, pe Vale a 


fost silistrărie de praf de puşcă, prin satele Porcăreţ, 
Păuneşti, Valea Ră şi Poiana Cârnului au fost tot movili şi 
şanţuri. 

Bătălia s-a început în Valea Similei, pe dealul care se 
cheamă Cetatea, unde să văd şi astăzi două tabii (şanţuri); 
pe urmă la gura văii Racova şi de-acolea s-a tot bătut în 
sus, pe apa Bârladului, în Bârzeşti, pe valea Rebricei şi 
până la târgul Scânteia, pe şleahul cel mare care merge 
spre laşi, tot o bătaie a fost şi-i omora pe turci ca şi cum i- 
ar fi luat din oală. 

Pe unde-i satul Fundătura a fost bătălie amarnică. 
Ştefan îşi aşezase oştirea pe dealul Măgura, care-i cel mai 
înalt deal de pe acolo şi trăgea-n turci de-i potopea. Şi 
astăzi sunt urmele de şanţuri şi a unui beci care-i zic 
oamenii: Beciul lui Ştefan-vodă. Pe şăsul Bârladului, unde-i 
astăzi satul Ştefan cel Mare, a fost iar o bătălie cu turcii. 
La Podu-Harapului de peste pârâul Racova - aproape de 
satul Chiţocu - oastea lui Ştefan a ucis un paşă harap şi de 
aceea se cheamă şi podul: Podul-Ha-rapului. Podul acesta a 
fost făcut de Ştefan-vodă. 

Şi câţi duşmani au pierit şi câţi au rămas ciolnavi 1 
pe câmpii, tot nu se lăsau, că parcă răsăreau din pământ, 
aşa de mulţi turci erau. 

1 Ciolnav - cu oasele rupte (n.ed.). 

Ştefan, dacă a văzut nevoia, a prins a se trage din 
calea lor, că-l urmăreau să-l prindă. 

Fiind strâmtorat de turci, s-a suit într-un stejar care 
venea pe locul unde se află astăzi biserica din Scânteia şi, 
cum sta în copac, Ştefan s-a rugat lui Dumnezeu. 

— Doamne! scapă-mă de focul în care mă găsesc 
astăzi şi în locul stejarului aistuia, voi zidi un lăcaş 
dumnezeiesc! 

Turcii au trecut înainte fără ca să-l zărească şi Ştefan 


a scăpat cu viaţă. 

După întâmplarea asta, Dumnezeu i-a ajutat şi i-a 
bătut cu istovul pe turci, la Podut-înalt, care venea mai sus 
de satul Scânteia2; şi pe urmă i-a alungat pe turci în jos, 
spre Dunărea. 

În ţinutul Tecuciului iar i-a bătut amarnic pe turci! a 
un vad care de-atunci i-a rămas numele: Vadul-Turcilor. 

Şi aşa a scăpat ţara de robie şi oastea moldovenească 
a făcut minuni de vitejie. 

Cum a sfârşit războiul, Ştefan a poruncit să facă în 
Scânteia o biserică cu hramul sfinţilor Arhangheli Mihail şi 
Gavril, şi a mai făcut şi un pod de piatră peste pârăul 
Rebricea. 

Morti, câţi au căzut în vremea războiului cu turcii, i-a 
îngropat înspre miazăzi şi răsărit de Pungeşti, în locul 
unde-i zic oamenii: Ţintirimul lui Vodă. Iar celor care-au 
trăit şi s-au purtat vitejeşte în cumpănă asta aşa de mare, 
Ştefan i-a răsplătit dăruindu-le pământ, ca să aibă cu 
îndestulare, neam de neamul lor. 

Unora din căpitani le-a dăruit chiar locurile unde ş-au 
arătat ei faptele? lor vitejeşti. Aşa a fost la bătălia din sătul 
Fundătura. 

Răzeşii din Bucătăria,  Cănţălăreşti,  Chetreşti, 
Ciofeni, Coşeşti, Gârceni, Mirceşti, Telejna de Sus şi 
Tătărăni, toţi sunt împământeniţi din vremea războiului de 
la Racova, pentru c-au ştiut cum să-şi apere: crucea, Vodă 
şi moşia. 

1 Până la sfârşit (n.ed.). 

Ceea ce nu-i adevărat, lupta s-a dat tot la 
Cănţălăreşti. N. Iorga. 

Ş-aşa, cu ajutorul lui Dumnezeu şi cu bărbăţia 
ostaşilor moldoveni, a scăpat Ştefan-vodă ţara de necaz şi 
de închinare înaintea păgânului. 


După arătările răzlețe de C. Chiriţă, Dleţ. geogr. al 
jud. Vaslui, f. 33, 37, 39, „, 43, 55, 67, 123, 124, 135, 142, 
150, 153, 154, 1G5, 172, 186, 189 şi T. Ciuntu, dict. geogr. 
jud. Tecuci, f. 265. 

S. T. Kirileanu, Ștefan cel Mare şi sfânt, p. 75 - 7 (3. 

MINTEA MOLDOVEANULUI CEA DE PE URMĂ 

Stăpânea ţara Moldovei, într-un rând, un domn mare 
întru toate. Şi numele lui era Ştefan-vodă. Şi neamul 
nostru o ducea bine şi de aceea sămânţa pizmei încolţi în 
inima liftelor străine. Sculatu - s-au leşii şi tătarii şi la 
urmă au purces şi turcii, mulţi ca frunza codrilor şi pe 
atâta încă mai mulţi şi au intrat în ţară pustiind şi pârjo- 
lind, iar mai apoi, prinzându-ne şi oastea noastră cea mică 
şi în grabă strânsă o sfarmară şi-o împrăştiară. 

Şi se făcea prin locurile acelea o pădure deasă şi-n 
faţa pădurii o gârlă lată şi plină de stuhăris. Ştefan-vodă îşi 
adună puţinele rămăşiţe în dosul lor, făcu sfat şi din sfat 
ieşi poruncă să meargă mai înainte câţiva surlaşi şi să deie 
bucium de strângere. Surlaşii începură chema - rea, iar 
Vodă Ştefan cu ostaşii lui începură să chiuie a mărime. 

Turcii pe dată crezură că acolo-i gloata cea mare a 
norodului de oaste şi dădură năvală peste gârlă, unde 
rămaseră înnămolite o mulţime de tunuri şi de rânduri. 

Moldovenii atâta aşteptau. Repede sar ca nişte lei- 
paralei peste capul păgânului, şi-l strivesc, şi-l buchisesc, 
şi pe urmă îl lasă să se întoarcă în ţara lui, pe drumuri 
scurte, cu ce mai rămăsese neatins. 

Turcii s-au întors cu nespusă mânie în suflet şi 
mânioşi au rămas împotriva noastră până astăzi şi spun cei 
ce ştiu că, de câte ori se închină turcii, în loc de amin zic: 


T. Pamfile, Firișoare de aur... p. 35 - 36. 


[ŞTEFAN-VODA CEL BUN] 

Ştefan-vodă cel Bun, bătându-l turcii la Războieni, au 
mărsu să intre în Cetatea Neamţului. Şi fiind mumă-sa în 
cetate, nu l-au lăsat să intre şi i-au dzis că păşirea în cuibul 
său nu piere. Ce să se ducă în sus, să strângă oaste, că 
izbânda va fi a lui. Şi aşe, pe cuvântul mâne-sa, s-au dus în 
sus şi au strânsu oaste. 

fără împăratul turcescu au vinit cu toată puterea lui 
la Cetatea Neamţului. Şi au suit puşcile deasupra unui 
munte pre despre Moldova. Şi au început a bate Cetatea 
Neamţului foarte tare. Iar; pre aceea vreme era un neamţu 
închis în cetate. Şi vădzind că bat cetatea, au dzis 
păzitorilor să spuie mumei lui Ştefan-vodă să-l sloboadă de 
la închisoare, din temniţă, pre dânsul, că el va mântui 
cetatea de acel greu. Deci, slobodzindu-l pre acel neamţu 
de la închisoare, sau şi apucat acel neamţu şi au îndreptat 
puşcile din cetate asupra turcilor, unde sta acolo în munte, 
de ave nevoie 2 cetatea. Şi au şi lovit în gura unii puşci 
turceşti, de au sfărmat-o. Şi au început a bate în corturile 
turcilor, cât şi boldul3 de la cortul împăratului l-au 
sfărmat. Deci n-au mai putut sta turcii întru acel vârvu de 
munte, de unde ave cetatea nevoie, ce numai le-au căutat a 
să dea în lături de la acel locu. 

fără Ştefan-vodă, mergând de la Cetatea Neamţului 
în sus pre Moldova, au mărsu pe la Voroneţ, unde trăia un 
părinte sihastru, pre anume Daniil. Şi bătând Ştefan-vodă 
în uşa sihastrului, să-i descuie, au răspunsu' sihastrul să 
aştepte Ştefan-vodă afară, pană ş-a istovi ruga. Şi după ce 
ş-au istovit sihastrul ruga, l-au chemat în chilie pre Ştefan- 
vodă. Şi s-au ispovedit Ştefan-vodă la dânsul. Şi 

1 Ptişcă - tun. 

2 Nevoie - necaz. 

3 Bold - vârf ascuţit. 

4 A (-1) căuta (cuiva, ceva) - a impune. 

au întrebat Ştefan-vodă presihastru ce va mai face, 
că nu poate să se mai bată cu turcii: închina-va ţara la 
turci, au ba? lar sihastrul au dzis să nu o închine, că 
războiul este a lui, numai, după ce va izbândi, să facă o 
mănăstire acolo, în numele Sfântului Gheorghie, să fie 
hramul bisericii. Deci au şi purces Ştefan-vodă în sus pe la 
Cernăuţi şi pre la Hotin şi au strânsu oaste, feluri de feluri 
de oameni. Şi au purces în gios. Iar turcii, înţălegând că va 
să vie Ştefan-vodă cu oaste în gios, au lăsat şi ei Cetatea 
Neamţului de a o mai bate şi au început a fugi spre 
Dunăre. lar Ştefan-vodă au început a-i goni în urmă şi a-i 
bate, până i-au trecut de Dunăre. Şi întorcându-s-înapoi 
Ştefan-vodă, s-au apucat de au făcut mănăstirea Voroneţul. 
Şi au pus hramul bisericii Sfântu Gheorghie. 

I. Neculce, O snmă de cuvinte, p. 21 - 22. 

[VODĂ RAREŞ ÎN CETATEA CICEULUI] 

Petru-vodă Rareş, când era închis în cetatea Ciceulni 
în Ţara Ungurească, ave nevoie del nemti şi de unguri. Iar 
fiind doamna lui sirboaică, de neamul Despoţilor, fată lui 
Despot-crai, au scris o carte2 sirbască la împăratul 
turcescu şi la vizinul, cu rugăminte. Şi au slobodzit car tea 
pre o fereastră, gios din cetate. Şi au învăţat pre o slugă a 
lor, sirbu, ce ave, să se ducă cu cartea la Poartă, la vizinul. 
Şi mergând sluga aceea la Poartă, a lui Petru-vodă, au scris 
vizinul la unguri să-l sloboadă pre Petru-vodă. Şi după ce l- 
au slobodzit, s-au dus la Poartă. 

fără după ce s-au dus Petru-vodă la Poartă, a se 
vorbăscu oamenii, că au grăit vizinul împăratului să-l ierte 
şi să-l puie iar domnu' în Moldova. lar împăratul au 
răspunsa că-i giurat, pană nu va trece cu calul peste din - 
sul, să nu-l lasă. Deci vizinul au dzis că-i: „pre lesne a plini 
măria-ta giurământul”. Şi l-au scos la câmpu şi l-au culcat 
la pământ, învelit într-un harariu3, şi l-au 


1 A avea necaz din partea cuiva (n.ed.). 

Scrisoare (n.ed.). 

I Ţesătură groasă şi rară, din păr de capră. 

sărit împăratul de trii ori cu calul. Iar alţii dzicu că au 
şedzut supt un pod, şi împăratul au trecut de trii ori pe 
pod. Deci l-au îmbrăcat cu caftan, să fie iarăşi domnu' în 
Moldova. Deci cum au slujit mai pre urmă turcilor, scrie 
letopisăţul... 

I. Neculce, O sumă de cuvinte, p. 27. 

MIHAI VITEAZUL 

Când s-a bătut Mihai Viteazu cu turcii, a venit aici cu 
oaste cu tot şi au tăbărât pe vale, în satul nostru, ca să 
aştepte aici pe ceilalţi români, de peste munţi şi din 
Moldova. 

Ca să-şi poată pune în rânduială ostile pentru bătaie 
şi să poată pândi venirea turcilor care-i urmăreau şi 
veniseră pe valea Dâmboviţei, Mihai Viteazu s-a suit în 
Colţu-Albinei, colo unde se vede stânca aia de piatră, şi a 
pus streajă. Acolo, şedeau uneori ostaşi d-ai lui; iar aL- 
teori, Mihai singur, capului. Aici au făcut înţelegere între ei 
domnii românilor: cum să scape mai lesne de păgâni. 

Se cunosc şi azi treptele vechi pe care se urcau sus 
oamenii de pază. i 

Aici în Stoeneşti, au fost şi lupte. Pe Stoienească, 
unde înainte a fost biserică, s-au găsit oase grozav de mari 
şi multe. 

Unii din bătrânii noştri povesteau că Mihai Viteazu ar 
fi avut la Kucăr, în dealul Sasului, un palat ale cărui urme 
se văd şi azi. 

De la I. Răuţoiu din Stoeneşti. C. Rândulescu-Codin, 
Din trecutul nostru... p. 108. 

1 A numi domn al uneia din cele două ţări româneşti 
(n. ed). 

POPA Sllth UE LA PAJURA 

Apoi, nene, multe s-au mai întâmplat şi pe-aici, în 
timpul zaverei! Cică a venit un popă sârb cu vreo sută de 
arvaţi, cărora popa le era mai mare şi şi-au ales loc bun de 
luptă, ca să poată bate bine pe turci, că-i goneau de foc, 
paginii, din urmă. 

Şi popa mai trecu şi luă şi de peste munţi ceva oaste 
şi se aşeză cu ea pe munţii Colţi, acolo unde-i zicea Valea 
Muierii; se întări straşnic şi începu să se bată cu turcii cari 
şi sosiseră în Rucăr. Şi bătându-se amarnic, a omorât popa 
peste o sută ele turci şi tot striga: „Inainte!” la ai săi: 

— Nu vă lăsaţi, fraţilor! 

Da’ pe urmă, văzând că oastea i se împuţinează şi că 
e vorba ca turcii - cari veneau mereu ca frunza şi ca iarba 
- să-l ia pe la spate, se trase cu ai lui peste munţi, uncie 
era oastea neamţului. 

Păgânii însă, după el! Şi văzând că nu-l poate prinde, 
cerură nemților să le dea pe popă cu oastea lui, ori numai 
pe el singur. 

Da nemţii se împotriviră. 

— Aşa? a strigat mai marele turcilor. Şi a poruncit să 
intre oastea păgână în Braşov. 

Când au văzut, aşa, nemţii ziseră popii să iasă afară 
de unde-şi avea culcuşul. N 

Şi ieşi bietul popă. Da, tot cu curaj. Işi ceru armele şi 
calul. Aia însă, în loc să-i dea sabia cu care băgase pe turci 
în vidănii!, i-au dat altă sabie. 

Şi au mai mers cu popa câţiva tovarăşi şi s-au repezit 
în turci, popa fiind cu sabia scoasă. 

Şi prin stânci, şi prin văi, popa se lupta de foc. Chiar 
el, cu mâna lui, a mai doborât câţiva păgâni. Şi da înainte, 
de mâna morţii, şi nu se lăsa. 

Da, nenorocul lui!... alunecă de pe o stâncă şi-şi 


frânge sabia. Şi aşa au căzut cu toţii în mâinile turcilor. Pe 
tovarăşii popii i-au tăiat, iar pe el l-au dus viu la Paşa, la 
Bucureşti. 

— Dulce e, măi popo, carnea de turc? îl întrebă, 
încruntat mai marele turcilor. 

1 Vidanie - spaimă, nălucire (n. e că.). 

— Dulce, dulce, jupâne! răspunse popa, Dar ce folos? 
Când să-i simt gustul, mi s-a frânt sabia. 

Pe urmă au poruncit să trimită pe popă în ţara 
turcească, ca să vază toţi şi să se minuneze de aşa viteaz. 

C. Rădulescu-Codin, Din trecutul nostru, p. 154 - 
156. 

NESTOR URECHE ŞI SIHASTRUL 

Nestor Ureche, marele logofăt al lui Aron-vodă, 
primeşte ştiri de la domnitor, din Constantinopol, că 
întorcându-se la laşi are să ucidă pe boierii, duşmanii săi. 

Nevoind să ia parte la faptele cruntului domn, Nestor 
Ureche încalecă şi fugi din capitală. 

Urmărit de aproape de oamenii lui Aron, Ureche 
apucă de-a dreptul prin munţi, spre Târgul Neamţului. 

Pe o zi de vară foarte fierbinte, fugind în goana 
calului, Ureche era însetoşat ca şi calul său şi nici picătură 
de apă în ploscă, iar de seceta cea mare secaseră şi 
izvoarele. Abia putu afla calul, mergând pe matca unui 
şuvoi, pietre umede, pe care să-şi poarte limba uscată, 
după ce le răsturnă cu copita. 

— Pârâu sec, zice Ureche, dar unde duce albia ta, us 
cată? Deodată, la o întorsătură de picior de deal, Ureche 
se găsi faţă în faţă cu o locuinţă omenească, lângă o 
bisericuţă de lemn. 

„Să intru? Să nu intru? Cine o fi locuind acest schit?” 
aşa se întreba boierul, când iată că iese din chilie un 
călugăr cu barba lungă, albă ca zăpada. „Un călugăr, un 


schimnic, îşi zise Ureche, nu poate să fie un suflet rău”. Şi 
se apropie cu calul de călugăr. 

Bătrânul ridică anevoie capul spre călăreț şi-l privi 
printre lungi sprâncene care-l cădeau ca perdelele de 
borangic alb, peste ochi. 

— Un călător în codrii aceştia? zise călugărul. Fii 
binevenit, fiule! 

— Dar unde sunt cu, părinte cuvioase, cum se chia- 
mă aici? 

— Ce, nu ştii? E schitul ce Dumnezeu a ajutat, pe o 
rudă a mea, Zosima, să-l facă. Sunt nepotul acestui 
schimnic care odihneşte acolo, lângă altarul bisericii. 

Nestor Ureche şi calul său îşi potoliră setea şi se 
odihniră în linişte. Atunci cunoscu Ureche locurile acelea 
frumoase şi pe atunci anevoioase de umblat, precum şi 
rxul căruia îi rămase numele de Secul. Ospătat şi bine 
îngrijit de bătrânul călugăr, câteva zile, Nestor Ureche jură 
lui Dumnezeu că, dacă s-o întoarce cu sănătate în patrie, 
va ridica în locul bisericuţei lui Zosima, o mândră şi mare 
mănăstire. 

Se ştie că el şi-a împlinit jurământul şi că mănăstirea 
Secului urmă schitul neştiut de lume, al lui Zosima. 

Pe zidul pridvorului mănăstirii se află portretul lui 
Nestor Ureche, iar amintirea sihastrului Zosima a rămas 
numai în documente şi în legendă. 

P. Ispirescu, Poveşti despre vlad-vodă Ţepeş, p. 39 - 
41. 

MIRON COSTIN ŞI VIZIRUL 

În timpul domniei, în ţara Moldovei, a lui Petriceico- 
vodă, luând vizirul turcesc cetatea Oameniţa, a trimis 
poruncă domnului moldovean să aleagă pe un boier, care-i 
mai de treabă, şi să-l trimită la cortul său, să-l întrebe 
ceva. 


Ales-a Petriceico-vodă, din toţi boierii ţării, mai de 
treabă la vorbă, pe Miron Costin, care a ajuns mai pe urmă 
şi logofăt mare. Mergând Miron Costin la cortul vizirului, 
de a şezut înaintea lui, i-a spus vizirul să-i spună drept: 
„Pare-le lor bine că au luat turcii cetatea Oameniţa, ori 
ba?” 

fără Miron a răspuns că se teme a spune drept. 

Vizirul a zâmbit cu râs plăcut şi i-a poruncit să 
grăiască fără teamă. 

Atunci Miron Costin a spus: 

— Suntem noi moldovenii bucuroşi să se lăţească 
împărăţia turcească, în toate părţile, cât de mult, iar peste 
ţara noastră nu ne pare bine să se lăţească. 

Iar vizirul iară a râs şi a răspuns: 

— Drept ai grăit. 

Ce bine cugetau strămoşii noştri când era vorba de 
ţară! 

M. Popescu, Legende istorice, p. 74 - 75. 

JURĂMÂNTUL ROMÂNULUI 

L-a pus dracul pe-un român şi... a furat de la un turc 
un uleil plin cu miere. 

Asta a fost de când cu turcii. 

Turcul îl bănuieşte şi-l cheamă să-l dea pe mâna agăi. 

Românul, văzându-se prins cu mâţa-n sac, ce era să 
mai facă? O ia cu gura înainte, şi unde începu să se închine 
şi să se blesteme, măi tată, făcând şi nişte mătănii dă-le cu 
coadă, zicând: 

— Agă! Cine a furat mierea, s-o mănânce cu muie 
rea, cu ceara să-şi lumineze seara; hodorogul să-l arză 
focul!... Dracii-n păgubaş că hoţul stă de faţă!... 

Atunci, turcul păgubaş, auzind atâtea vorbe de 
blestem şi fiindu-i frică să nu cumva să se întoarcă asupra 
lui, şi mai văzând atâtea cruci făcute, îi luase românul 


minţile, i-a zis: 

— Destul, bre, destul!... că m-o bate Dumnezeu şi pe 
mine!... Acum te cred... Du-te acasă!... 

Şi a scăpat românul! 

Şt. Şt. Tuţescu şi N.I. Dumitraşcu, Din Boureni pfnă-n 
Cătane, p. 15 - 16. 

Ştiubei (n.ed.). 

t. 

DE CÂND CU TURCII 

Ne-nvăţasem, măi taică, cu turcii, parc-am fi trăit de 
când lumea cu ei! Trăiam şi noi cum puteam, ca pomul cu 
cuiul bătut în el! 

Şi s-au dus! S-au dus de parcă n-ar fi fost vreodată! 
S-au dus cum s-au dus şi alte neamuri ce-au zălătuitl pe- 
aici. 

În Băileşti să mergi, s-auzi poveşti de pe vremea lor; 
băileştenii să spuie, că pe capul lor cădeau întotdeauna! 

Ştiu c-acu, odată, era bătaie mare între turci şi ruşi: 
iar turcii tăbărâseră în Băileşti şi-i apucase aci taman 
Crăciunul lor... Bag-seamă, nu le era frică de ruşi, că ştiţi 
ce-au făcut?... l-a pus dracu' de s-au dezbrăcat, s-au 
descălţat, au făcut focuri, au tăiat oi şi s-au pus pe gătiri, 
ca pentru Crăciun... Nici nu ştiau ei ce-i aştepta dinspre 
Cioroiu, de la ruşi!... 

Şi să vedeţi, un băileştean, nu-mi aduc aminte cum îl 
chema, are şi astăzi nepoți şi trăiesc în Băileşti, scapă din 
sat şi fuga la Cioroiu, la ruşi. Le-a spus toată tărăşenia, 
aşa, aşa, aşa... cum petrec turcii în sat, dezbrăcaţi. Ruşilor, 
atât le-a trebuit! Năvală peste ei noaptea!... Şi i-a luat ca 
din strachină! Şi ucide, ucide, omoară, omoară la ei, fără 
milă, că păn-a băga de seamă ei, îi copleşiseră ruşii... 

Atunci, ce să facă turcii? Să fugă? Nu puteau!... Să se 
bată? Nu mai aveau cum, că toghiile2 şi puştile nu le-aveau 
la îndemână... Dezbrăcaţi erau. Ce să facă? Au fugit care 


încotro a văzut cu ochii, prin copcile3 paielor oamenilor, de 
se ascundeau să scape de mâna rusului... Şi cum mai 
fiecare turc avea ogarul lui, că uitai să spun că fiecare turc 
nu pleca la drum fără ogar, zic, căuta şi bietul ogar să-l 
însoţească pe stăpân şi se ducea. şi el la copcă... 

Ajunsese vremea în noaptea aia, ba şi a doua zi, să nu 
mai rămână un turc viu, în picioare... Şi asta până a băga 
de seamă ruşii... Că-i scoteau pe turci de prin paie, cu 
cârligul de tras paiele!... Că rusul, unde vedea ogarul 
încolăcit la gura copacii, băga cârligul şi-l scotea pe bietul 

1 A zălături - a hălădui (n.ed.). 

7 Toghie - dispozitiv pentru aruncarea suliţelor 
(n.ed.). 

3 Copcă - gaură (n.ed.). 

turc cu matele vărsate, ori cu pielea spintecată... 
Căci numai acolo îi mai putea afla, unde era ogarul 
încolăcit... Aşa era pe-atunci, pe când cu turcii! 

Povestită de săteni, din comuna Boureni, jud. Dol-jiu. 

N. I. Dumitraşcu, Moşteniri. Povestiri, p. 41 - 43. 


DE PE VREMEA MUSCALILOR 

Pe când se luptau turcii cu muscalii şi ăştia din urmă 
făcuseră biserici muscăleşti, câte una în fiecare sat, luau 
muscalii de aici de la noi, care de podvoadăl. Şi le luau cu 
luna. 

A luat şi din Ţigăneşti, pe moş Niculae Geabelea. 

Aşa. 

Pe când mergeau ei cu carele cu zalhaneaua?2 - vreo 
două sute de care - iată un baiarac3 de turci călări, veneau 
spre carele cu zalhanea. Da la carele alea erau numai doi 
muscali, cu doi cai ai lor. 

Când îi văd românii cari mânau boii, arătau pe turci 
muscalilor. 


— Iată jupâne, vin turcii! 

— A! Moldovan! Nicivo! răspund ei, arătând prin se: 
une că nu le pasă. 

Apoi le-au arătat românilor să aşeze carele pe două 
rânduri, unul lângă altul, şi să dejuge boii. 

Şi atunci, unul din muscali a încălecat un cal, pe de- 
şelate, şi a ieşit înaintea turcilor. Celălalt muscal s-a culcat 
într-o căruţă încovâltirită - căruţa cea din fruntea şirului 
de care - şi s-a băgat sub coviltir şi a legat calul alături 
lângă căruţă. 

Aşa. 

Acu, cel care mergea cu calul în goană a avut grijă 
ca, apropiindu-se de baiaracul cu oaste păgână, să lase 
calul numai în jocuri, ca şi cum i-ar necăji pe turci; iar 

Prestaţie transport gratuit cu carul (n.ed.). 

2 Abator; aici, provizie (n.ed.). 

3 Steag, drapel; aici, unitate militară (n.ed.). 

când s-au apropiat mai bine paginii de el, a întors 
calul înapoi - ca să-i întărite pe turci - şi a luat-o cu calu în 
goană, spre care. 

Turcii, iute-iute, s-au repezit după el, să-l prinză El 
fugea însă înainte şi păgânii erau înşiruiţi după el, în rând, 
unul după altul. 

lar când s-au înşiruit pe partea stângă a carelor, ca 
să prinză pe muscalul care fugea înainte, ce să vezi 
dumneata? 

Odată s-a sculat muscalul care era sub coviltir, s-a 
aruncat şi el pe cal, pe deselate şi cu sabia trasă, s-a luat 
după turci, din urmă. Şi zbura, nu mergea. 

Apoi! Pe care îl sosea, îl şi tăia. 

Aşa. Când au sfârşit turcii goana lor pe partea 
dreaptă - că pe acolo se întorsese muscalul de care am 
vorbit la început - până atunci, muscalul cestălaât a ieşit şi 


ei cu toţi turcii tăiaţi, pe rudă pe sămânță 1. 

După ce i-au tăiat, ai doi muscali i-au dezbrăcat de 
haine şi le-au dus la un puț din apropiere, de le-au spălat 
de sânge. 

Apoi, banii şi armele le-au luat muscalii, iar hainele 
le-au împărţit la oamenii cu carele. 

Chiar moş Geabelea a venit acasă cu o pereche de 
poturi2. 

Povestită de preotul Dimitrie loan - ca amintire - şi 
ca să-mi arate îndrăzneala şi vitejia muscalilor. 

C. Rădulescu-Codin, îngerul românului. Povestiri ţi 
legende p. 300 - 301. 

NAZAT 

Când simţiră boierii craioveni că Grigore Ghica-vodă 
părăsise Bucureştii, temându-se de vreun iureş al turcilor, 
pe la începutul lui mai 1828, fugiră care încotro, spre 
munţi. Numai Solomon, Magheru şi Ciupagea, cu cetele 

1 Tot neamul (n.ed.). 

5 Nădragi largi, garnisiţi cu găitane şi cusături, 
purtaţi de arnăuţi (n.ed.). 

lor de panduri, din care mulţi fuseseră ai lui Tudor, 
nu părăsiră Oltenia. 

Pe dată ce plecă generalul maior cneaz-Gorceacov, 
care fu primul muscal sosit în Oltenia, cu oşteni, în căruţi 
de poştă, ca să ajungă la Craiova înainte de vreun iureş 
turcesc, cei trei căpitani români se pun sub comanda lui 
Gorceacov. Acesta este înlocuit însă la finele lui iunie 1828 
prin generalul Gheismar, care înaintează cu oştirea 
rusească spre Dunăre, pentru a respinge pe turci, care 
deja  înaintaseră în Oltenia. Solomon, Mă-gheru şi 
Ciupagea, cu pandurii lor, făceau minuni de vitejie. 

Turcii vidinlăil, sub căpetenia lui Ceapanoglu, nu 
mai puţini de 15.000 şi cu artilerie numeroasă şi puternică, 


înaintaseră în Oltenia şi îşi aşezaseră puternica tabără, în 
sat la Băileşti. Gheismar, având în cortul său pe Ciupagea 
cu ceata lui de panduri, se hotărăşte să izgonească pe turci 
din Băileşti, căci îi tăiau calea spre Calafat. 

În dimineaţa zilei se împarte votchi din belşug la 
oşteni; se fac toate pregătirile obişnuite premergătoare! 
bătăliei. Pandurii nu beau. Românul nu se bate cu capul 
ameţit, el ţine să aibă deplină conştiinţă de făptuirile sale 
în luptă. Ciupagea e în mijlocul lor. 

— Mă băieţi, le zice el. Unde mă veţi vedea, într- 
acolo să daţi iureş. Greu e că nu pricepem comanda pe 
ruseşte, dar ca să răzbeşti tot înainte până la duşman, 
trebuie mai multă vitejie decât comandă. Sunteţi viteji, voi, 
şi Dumnezeu nu vă părăseşte. 

Acum trâmbiţele răsună, tunurile ruseşti aşezate în 
baterii au deschis focul împotriva Băileştilor. Grenadirii 
muscali,  pâlcuri-pâlcuri, înaintează prin câmp, de-a 
dreptul, fără drum, înspre sat. Ciupagea cu pandurii săi o- 
cupă flancul drept al oştirii ruseşti. Zgomotul armelor este 
asurzitor. Fumul tunurilor şi al puştilor e luminat numai de 
focul fulgerător ce iese din arme. 

Dar turcii din Băileşti nu întârzie de a răspunde şi ei 
cu cele 30 de tunuri ce au, Sub protecţiunea acestora, 
aşezate pe o culme de lângă sat, doboară ca secera 
spicele, şirurile muscăleşti. Din sat iese întru întâmpinarea 

1 Din Vidin (n.ed.). 

57 

muscalilor, oştirea turcească. Acum ei sunt faţă în 
faţă cu oştirea rusească; încă câteva sute de paşi şi puştile 
vor ajunge să bată, să împrăştie moartea în ambele oştiri. 

Deodată, din ambele flancuri, generalul Gheismar 
vede înaintând în goana cailor cavaleria turcească. 

— Suntem înconjurați, strigă Gheismar către ofiţerii 
ruşi de pe lângă el: suntem pierduţi! 


La moment, Gheismar opreşte calul şi dă comanda 
nazat, nazatl! 

De la general până la cel din urmă prapurcic2, toţi 
strigă: nazat! nazat! 

Căpitan Ciupagea aude şi dânsul comanda: nazat! 

— Auziţi, voinicilor, generalul ne strigă: La sat! La 
sat! La sat, copii! 

Şi fără a mai căta să deosebească prin nourii de praf 
cum oştirea rusească se pregătea să ia fuga îndărăt, 
Ciupagea cu pandurii săi, într-un avânt nerezistibil, cu pas 
de goană, apucă înainte spre Băileşti. Peste câteva minute, 
înainte de ce cavaleria turcească să fi putut învălui flancul 
drept muscălesc, pandurii izbeau pedestrimea turcă din 
faţa satului. Comandantul turc e surprins de acest atac 
neaşteptat, crede că în loc de a înconjura el pe muscal, din 
contră aceştia au înconjurat oastea turcească. Deci, la 
rândul său, dă comanda de fugă îndărăt. 

Gheismar, care a observat la timp mişcările 
pandurilor, trimite în goana calului ordonanta, ca să strige 
lui Ciupagea: nazat! 

— Da, la sat, strigă viteazul căpitan. 

Acum comandantul rus vede pe turci la rândul lor, 
dând îndărăt. El ordonă trâmbiţaşilor să sune semnalul de 
schimbare de front. Intr-o clipă soarta bătăliei e în mâna 
muscalilor. Ciupagea ridică drapelul românesc în Băileşti, 
de unde turcii au fugit, iar muscalii îi urmăresc dincolo de 
sat, pe când cavaleria turcească, care şi ea primise ordin 
de retrocedare, nu se opri din goana cailor decât pe ţărmii 
Dunării. 

Gheismar nu urmări departe pe turci, lipsit de 
cavalerie. Întors în sat, el cheamă pe Ciupagea. 

— Când am ordonat nazat, zice generalul, n-ai înţăles 
comanda? 

1 înapoi (rus.) (n.ed.). 


2 Purtătorul drapelului în armata veche rusească 
(n.ed.)... 

— Ba da, excelenţă şi am împrăştiat-o şi pandurilor 
mei pe limbă românească, strigându-le: la sat! la sat! 

Prin intervenţiunea unui ofiţer care ştia româneşte, 
se explică lui Gheismar tălmăcirea dată de viteazul Ciu- 
pagea, la nazatul muscălesc. 

Gheismar râse şi luând după pieptul unui ofiţer 
crucea Vladimir, o puse pe pieptul lui Ciupagea zicând: 

— Iată, pentru tălmăcirea românească a lui nazat! 

V. A. Urechea, Legende române, p. 251 - 255. 

DIN 1877 

Parcă mă uit şi-acum. Eram în dreptul Lomului, în 
vale, la Dunăre, la Rast, împrejurul unui singur tun. Ne 
uitam la el şi ne tot miram, dacă vom face vreo ispravă ori 
nu, numai cu el. 

Aveam de ofiţer pe domnul colonel Dumitrescu. Era 
pe la o vreme. Tunul îl aşezasem pe un mic parapet şi 
împrejuru-i făcusem nişte şanţuri pentru adăpost, toate 
astea între nişte sălcii, aşa fel ca de aici să se vadă dincolo, 
iar de dincolo aici, nu. 

După ce am încărcat tunul, domnul colonel se sui la 
el şi pe mine mă mină la roată. Se aşază la ochean să se 
uite dincolo şi numai ce-l auzii! 

— Invârteşte înspre dreapta... 

Eu învârtii. 

— Puțin mai la stânga... Mai încet... încetinel! Destul! 

Şi-l lăsai. 

Ne uitarăm şi noi ăştelalţi soldaţi într-acolo şi, de 
unde, ce să vezi? Nimic, mai ales noi cari eram infanterişti 
nu vedeam nimic. 

Sărirăm în şanţ. Şi domnul colonel, el cu mâna lui 
trase. Şi repede sări şi el la noi. 


Ne temeam că vede turcul fumul tunului şi ne 
prăpădea. 

Numai ce auzirăm dincolo o bubuitură de se 
cutremură pământul, şi nişte scântei albe pe sus. 

— Bravo! Ura! Trăiască România! strigă domnul 
colonel din răsputeri. 

— Ura!... Ura!... îi răspunserăm şi noi... 

Ce se întâmplase? Nemerise ghiuleaua drept în tunul 
turcesc. 

Şi ce să vezi? Turcii, crezând că cine ştie ce armată 
trebuie să fie dincoace, nicio clipă n-au mai întârziat, ci-au 
şi şters-o în altă parte, unde îi aştepta, poate, altele şi mai 
şi. 

De-aici am luat-o spre Calafat ca să dăm de veste şi 
altora despre procopseala noastră. 

Povestită de veteranul sergent-major Ion Titirifia, din 
comuna Boureni, judeţul Doljiu. 

N. I. Dumitraşcu, Moşteniri, Povestiri, p. 70 - 72. 

DESPRE DOMNI DREPȚI, VITEJI APĂRĂTORI Al 
ŢARII ŞI POPORULUI 

NEGRU-VODA ŞI MIRCEA CIOBĂNAŞUL 

La obârşia Argeşului, la Găinaţu, a fost târg vreme 
multă, acolo unde chiar a judecat Negru-vodă pe Mir-cea 
ciobănaşul. 

Şi uite cum s-a întâmplat asta! 

Când se strânsese odată cu boierii la târg, hop că 
vine înaintea lui Negru-vodă un cioban şi începe să i se 
jeluie: 

— Doamne, Măria Ta! Cum judeci în lume toate, să- 
mi faci şi mie dreptate. 

— Spune, că te-ascult. 

— Să vezi. De când eram mititel am rămas sărac şi de 
taica, şi de maică, şi de fraţi, şi de surori. Ce să fac? M-am 


băgat slugă la oi. Când mă făcui mai mare, colea dănac, 
stăpânii m-au trimis cu oile la Baltă. Acolo am dus-o cum 
am dus-o; da când a venit iarna, chiu şi vai! A dat peste 
mine o zăpadă şi o viforniţă cari, amar de mine, mi-au 
nămeţit oile şi m-au lăsat doar cu câteva. Şi să vezi, măria- 
ta! Stăpânii, pesemne, doriseră să scape de mine; d-aia mă 
trimiseseră cu oile-n Baltă, că d-atunci nici pe la ele n-au 
mai venit. Da eu nu mă lăsai aşa de nevoie şi mă trudii 
cum putui de-mi făcui oile la loc; ba, cu ajutorul lui 
Dumnezeu, le-nzecii şi însutii. Acu, că le-am înmulţit, 
spune, măria-ta, câte oi să le dau stăpânilor? 

Negru-vodă, care-l ascultase cu băgare de seamă, 
şopă-căi ce şopăcăi cu boierii lui, apoi grăi: 

— Dacă aşa stă pricina, ascultă flăcăule! Dreptatea 
mea e asta. Să faci toate oile în trei părţi şi din ele una s-o 
opreşti pentru tine, iar două să le dai stăpânilor tăi 

— Aşa? 

— Aşa! 

— Păi, să trăieşti, măria-ta. Aşa oi face. 

A plecat la Baltă, şi-a strâns oile şi a venit la munte, 
în preajma Câmpulungului. Aci şi-a chemat stăpânii şi le-a 
dat oile hotărâte de Vodă. 

Ei însă nu se învoiră, ci-l luară la bătaie; dă-i şi dă-i. 

Atunci Mircea ciobănaşul se face foc, scoate paloşul 
şi le taie capetele. 

Le pune într-o jacă şi vine cu ele la Vodă, căruia, cu 
lacrămi de foc îi spune ce s-a întâmplat şi-i arată tigvele. 

Vodă însă, când vede, se încruntă, se face foc şi 
porunceşte: 

— Auzi, auzi îndrăzneală! Luaţi-l de-l spânzurați! 

Şi pun slujbaşii mâna pe el. Dar Mircea ciobănaşul, 
odată se uită urât la ei şi începe a vorbi către Negru-vodă: 

— Ia mai stai, măria-ta! Nu pripi cu spânzuratul, ci 


mai ascultă încoa, Măria-ta, tocmai acum te lapezi de 
frăţie? 

— Ce spui tu, mă? Ce vorbă-i asta? 

— Apoi să vezi. Noi amândoi suntem fraţi dintr-o 
mumă, dintr-un tată, născuţi din două păcate. 

Şi-i arată pe şart, de unde până unde... 

— Mare minune! - grăieşte Vodă şi pune să-l 
dezbrace, ca să vadă dacă are semnele domniei pe el. 

Când îl dezbracă ăia şi-i iau seama, rămân miraţi: 
avea soarele-n piept, doi luceferi în umeri şi luna în spate. 

Dacă a văzut aşa, Negru-vodă a început să plângă, a 
aruncat cât colo ştreangul şi a poruncit să puie masă 
întinsă la care să şadă cu Mircea ciobănaşul. 

Aşa. Apoi, pe când beau şi chiuiau, ce zice Vodă? 

— Măi frăţioare! M-asculţi tu pe mine? Hai să-ţi clau 
tie domnia şi să-mi dai mie ciobănia ta. 

— Ba nu - zice Mircea - Fii tu cu domnia ta, Eu cu 
ciobănia mea. Decât în lârg cu papuci, Mai bine-n crâng cu 
opinci! 

Din Priboieni - Argeş. 

C. Rădulescu-Codin, Din trecutul nostru, p. 69 - 70. 

C.2 

MIRCEA CEL MARE 

Mircea-vodă ăsta a fost cioban de oi şi el. Unde făcea 
focu nu şedea jos; făcea scaun de tufă, de ce era. 

Intrând vitele odată, a mâncat o vie a unuia. 

A făcut stăpânul judecata ca să-i ia vitele pentru vie. 
El a zis: 

— Nu este judecată dreaptă! Luaţi-mi rodul vitelor, că 
vitele au mâncat rodul viei! Luaţi-mi rodul vitelor... că la 
dumneata a rămas butuşinele îndărăt! Să rămâie şi la mine 
butuşinele (vitele) îndărăt! 

Stăpânul s-a mulţumit de aşa judecată, că aşa vine 
drept. 


De aici înainte, de câte ori se făcea câte o judecată, 
stăpânul chema acest cioban de răspundea acolo, pia A a 
ajuns domn. 

Din Ciorceni - Dolj. 

„Ghiluşui, p. 14. 

IOAN CORVIN ŞI CORBUL 

În jumătatea a doua a secolului al XIV-lea trăiau în 
judeţul Hunedoarei, trei fraţi: Radu, Mogoş şi Voicu, care 
erau cneji români. Dintre aceştia, Voicu a plecat la curtea 
regelui unguresc din Buda, unde a intrat în garda 
regească. La plecare lăsase pe soţia sa cu un copil mic în 
faşe şi îi dete un inel, care să-l arate când va veni cu loan, 
căci aşa îl chema, la Buda. 

După ce se făcuse băiatul mai mare, plecară la Buda, 
ca să-l caute pe Voicu. Cu mama şi cu loan, era şi fratele 
ei. Mergând pe drum şi fiind cald, hotăr-iră să se 
o«lihnească sub umbra unui copac. Mama şi unchiul 
adormiră, iar băiatul rămase jucându-se cu inelul. Un corb 
care era pe copac se repezi la loan şi-i smulse inelul 
sciipicios din mână. Băiatul începu să tipe, unchiul său se 
deşteptă, luă iute arcul şi o săgeată şi trase în corb. Corbul 
căzu străpuns la pământ, cu el împreună şi inelul. 

Călătorii îşi continuară drumul şi ajunseră la Buda, 
unde află pe tatăl lor. Regelui îi plăcu de loan şi-l dete la 
şcoală, ca să înveţe carte. Când a fost mai mare, se făcu şi 
el soldat şi ajunse şi general. În războaiele cu turcii, Ioan 
s-a arătat foarte viteaz, aşa că regele i-a dat drept 
răsplată, mai multe moşii şi castelul Hunedoara. La 
început îi ziceau şi lui, ca şi tatălui său, loan Românul; 
după castelul Hunedoara îi ziceau loan Hunedo-reanu 
(ungureşte Huniadi); fiindcă bătuse într-un rând pe turci 
lângă Sibiu, îi mai ziceau şi Iancu Sibianeu. Regele i-a mai 
dat şi dreptul ca stema sau semnul familiei lui să fie un 


corb cu un inel în cioc, de aceea îi mai ziceau şi loan 
Corvinul, adică Corbeanul. Mormântul lui loan Corvinul e 
în Alba-lulia. 

VA. Urechea, Legende române, p. 40 - 41. 

IOAN CORVIN 

În ajunul unei lupte cu turcii, Corvin fu întrebat de 
unul din ofiţerii săi dacă armata turcească e mai mare 
decât cea creştină. Corvin răspunse: 

— Aşa poate să mă întrebe numai unul care se teme 
de umbra sa. La mine a mai fost un ofiţer. Acela însă n-a 
întrebat cât de mulţi sunt turcii, ci unde sunt turcii. 

Şi când unii îl sfătuiau pe Corvin să nu ia lupta cu 
turcii, fiind aceştia prea mulţi, Corvin le zise: 

— Dacă vrem să învingem pe mulţi, trebuie să ne 
batem cu mulţi. 

În urmă, fiind întrebat câţi luptători are el în armată, 
Corvin răspunse: 

— Atâţia câţi ne trebuie ca să învingem pe duşman. 

Ispirescu, Poveşti despre Vlad-vodă Ţepeţ, p. 14 - 15. 

VISTIERUL ŞERBAN 

Mircea-vodă Basarab, ca să cunoască bine toate 
nevoile supuşilor săi, pleca adesea travestit prin ţară, în 

soţit numai de câte un slujitor credincios şi intra în 
vorbă cu oricine. 

Pe când străbătea o livadă frumoasă udată de un 
râuleţ minunat, zări sub umbra unui nuc un păstoraş 
cântând duios din caval, înconjurat de oiţele sale. 

Păstoraşul se numea Şerban. 

Vodă, intrând în vorbă cu el, îl găsi atât de curat la 
suflet şi de isteţ la minte, încât zise tovarăşului său: 

— Eu cred că băieţandrul acesta ar deveni folositor 
ţării, dacă i s-ar da o învăţătură potrivită cu agerimea 
minţii lui. 


Vodă luă pe păstoraş cu sine şi-l dete la învăţătură. 
După ce ajunse în vârstă, Mircea îl puse în cunoştinţă 
despre treburile ţării şi mai târziu îi încredința vistieria 
ţării, precum şi toate obiectele de preţ ale curţii domneşti. 

În tot timpul domniei lui Mircea, Şerban s-a bucurat 
de iubirea şi încrederea domnului, cu toate acestea el nu 
putea să uite viaţa liniştită din timpul păstoriei sale: de 
aceea, el îşi păstra într-o cameră secretă ghioaga, cavalul 
şi îmbrăcămintea de păstor. 

La 37 de ani după moartea lui Mircea, nepotul său, 
Vlad Ţepeş, îi ocupă tronul. Boierii, cari pismuiau pe 
Şerban, crezură că e timpul potrivit spre a scăpa de 
dânsul. Ei îl pârâră lui Ţepeş că ar fi furat, de cânde 
vistier, mulţi bani şi scule preţioase. 

Ţepeş, cunoscând bine firea lui Şerban, voi să se 
încredinţeze dacă este sau nu vinovat. Astfel, de faţă cu 
toţi boierii, îi porunci să-i aducă sabia pe care o purtase 
moşul său Mircea. Şerban o aduse îndată, dar lipsită de 
pietrele scumpe, cu care fusese împodobită. Bănuiala lui 
Ţepeş crescu, dar Şerban îi dovedi că pietrele au fost 
scoase şi întrebuințate într-altă parte de fostul domn, 
înainte de a intra el în slujba de la vistierie. 

Pârâtorii, văzând că nu şi-au atins scopul, se 
ruşinară, dar se înfuriară şi mai mult şi se hotărâră a 
pierde pe Şerban cu orice preţ. 

Ei sfătuită pe Vodă a-l îndatora să dea socoteală, în 
termen de şase zile, de toată averea ce i s-a încredinţat 
îndată ce termenul se împlini, Vodă merse din cameră în 
cameră însoţit de boieri; cercetând după listă, văzu că 
toate lucrurile sunt în bună regulă. 

Boierii însă nu se descurajară; ei arătară lui Vodă, în 
fundul unei galerii, o uşă de fier închisă cu trei zăvoare. 

— Aceasta e camera - ziseră ei - în care am văzut pe 


Şerban că stă câte 2 - 3 ceasuri pe fiecare zi. Aci trebuie 
să fi ascuns tot ce el a furat. 

Vodă dete ordin lui Şerban să deschidă numaidecât şi 
acea uşă. La început el nu voi, căci acolo fiind numai 
lucrurile din timpul păstoriei sale, se temea să nu fie luat 
în râs de boieri; dar Vodă îl sili să îndeplinească porunca 
ce-i dedese. Şerban luă cheile şi deschise. Atât Vodă, cât şi 
boierii, rămaseră  uimiţi, negăsind în cameră decât 
ghioaga, cavalul şi îmbrăcămintea de păstor, pecari Şerban 
le păstra cu sfinţenie. 

Vodă, înfuriat pe boieri, pentru că-l minţiseră, îi 
osândi să fie traşi în ţeapă, iar pe Şerban îl ridică la cel 
mai mare rang de boierie. 

Şerban îi mulţumi pentru această mare cinste, însă 
amărât de intrigile boierilor, rugă pe Vodă să-i dea voie a 
se reîntoarce la viaţa sa de păstor. 

După multe stăruinţe. Vodă nu se mai împotrivi la 
plecare îl îmbrăţişa călduros şi îi zise: 

— Ferice de tine, Şerbane! De-acum înainte ai să fii 
liniştit! Şi mie mi-ar plăcea viaţa de păstor, dacă n-aş fi 
îndatorat eu cârmuirea ţării. 

Şerban, îndată ce ajunse (acasă) la căminul 
părintesc, îşi împărţi toată averea cu neamurile sale şi cât 
trăi fu iubit şi respectat de consătenii săi. 

Întâmplări din viaţa domnitorilor români, p. 8 - 9: 

POVEŞTI DESPRE VLAD-ŢEPEŞ 

Povestea spune că pe vremea lui Vlad-vodă Ţepeş se 
înmulţise leneşii, nevoie mare. Ca să trăiască, trebuia să 
mănânce; căci nemilostiva burtă cerea. Şi ca să mă-nânce 
umblau în prosteală. Cerşeau şi cu cerşitul trăiau fără să 
muncească. Dacă vreun zghimboiaş 1 de om că 

1 Zgâit, holbat, îndrăzneţ (n.ed.). 

ruia îi place să zghimboişească şi să se amestece în 


toate alea ca pătrunjelul, dacă vreun om, cum zisei, întreba 
pe câte vreunul din aceşti cerşitori, de ce nu lucrează şi ei 
ceva, unii răspundeau: 

— Dară, nu umblu toată ziua? însă clacă nu găsesc de 
lucru, ce sunt eu de vină? 

Unora ca acestora, zghimboiaşul le da în nas cu 
zicătoarea: „Mă duc să mă bag la stăpân, dar-ar Dumnezeu 
să nu găsesc!” Alţii, iarăşi găseau nod în papură, că: 
cojocarul îşi scoate ochii toată ziua şi noaptea şi când colo 
nu se alege cu nimic: croitorul munceşte toată viaţa şi 
agoniseala lui este cât o umbră de ac; pantofarul se 
cocoşează şi se gheboşeşte până îmbătrâneşte şi când 
moare tot cu talerul îl îngroapă... Şi astfel potriveau ei câte 
vreun cusur, pentru toate meseriile. 

Ajungând la urechile lui Vodă, şi văzând şi însuşi cu 
ochii mulţimea de calici, mai toţi oameni buni de muncă, se 
luă de gânduri: „Numai prin sudoarea feţei sale, spune la 
carte, că-şi va agonisi omul cele spre hrana sa”, îşi zise 
Vlad-voclă. „Aceşti oameni trăiesc din sudoarea altora, 
prin urmare sunt nefolositori omenirii. Aceasta e un fel de 
tâlhărie. Tâlharul de codru, ce e drept, îţi cere punga. De 
eşti mai iute de mână şi mai voinic, scapi de el. Aceştia 
însă îţi ia avutul cu încetine-lul şi cu milogire, dară îţi ia 
mereu. Aşadar sunt mai răi decât furii. Să se stârpească 
ăst soi de oameni clin ţara mea!” 

Şi după ce se mai răzgândi, porunci să se dea sfară în 
teară că la o zi anumită, să se adune toţi cerşitorii laolaltă, 
că are să le împartă Vodă câte un rând de haine şi să le 
dea o masă înfricoşată. 

La ziua otărâtă gemea Târgoviştea de mulţimea 
calicilor ce venise. Slujitorii domneşti le împărţi câte un 
rând de haine noi; apoi îi duse în nişte case mari unde erau 
pregătite mesele: Se minunară cerşitorii de dărnicia lui 
Vodă şi vorbeau între sine: 


— Adevărat milă domnească! 

— Tot din spinarea poporenilor este şi astă pomană! 
Nu care cumva că dă Vodă ceva din punga lui? 

— S-a schimbat Vodă, mă; nu mai este cum îl ştiţi voi! 

— Lupul părul îşi schimbă, dară năravul ba. 

Se puseră la masă. Aci, ce să vezi dumniata? Bucate 
ca la masa domnească. Vinuri tot d-alea bunele, ce te culcă 
la pământ. 

Traseră calicii un pui de chef, de se duse pomina. 
Mân - cară şi băură cu lăcomie. Cei mai mulţi se îmbătară 
de dădeau pe brânci. Tocmai când li se amestecă limbile, 
cum se zice, şi nu se înțelegeau între dânşii, odată se 
pomeniră cu foc de patru părţi. Vodă poruncise slujitorilor 
să puie foc casei. Dară năvală la porţi ca să iasă, însă 
porţile erau zăvorâte. Focul înainta, vulvoarea se ridica în 
sus ca nişte zmei înflăcăraţi. Ţipete, chiote, vaiete ieşeau 
din gurile tuturor cerşitorilor închişi acolo. Dară unde vrea 
să ştie văpaia ceva de plângerile oamenilor? Se aruncau 
unii asupra altora. Se îmbrăţişau. Cereau ajutor. Dară nu 
era ureche omenească care să-i asculte. Incepură a se 
zvârcoli în chinurile vulvoatei ce-i învăpăia. Fumul înăbuşi 
pe unii, jăratecul făcu scrum pe alţii, flăcările pârjolifră] pe 
cei mai mulţi. Când se potoli focul nu mai era suflet de om 
viu. 

Şi credeţi că s-a stârpit neamul calicesc? Fugiţi d- 
aco-lo; nu mai credeţi toate fleacurile! Căutaţi în giuru-vă 
şi vă încredinţaţi! Astăzi chiar nu este vremea mai brează 
decât atunci. Cerşitorii se vor sfârşi odată cu lumea. 1 

Ispirescu, Poveşti despre Vlad-vodă Ţepeş, p. 3 - 4. 

DREPTATEA LUI ŢEPEŞ 

Pe timpul domniei lui Vlad Ţepeş, un neguţător car? 
se afla în călătorie pe la noi, spuse să se strige pe la 
răspântii, că a pierdut o pungă cu o mie de lei. El făgădui o 


sută de lei acelui care o va găsi şi l-o va da Nu trecu mult 
şi un creştin, om cu frica lui Dumnezeu. 

1 Mulțimea dezacordurilor dintre subiect şi predicat, 
prezentate de text, se explică prin folosirea abuzivă a 
construcţiilor gramaticale populare munteneşti, la care 
autorul a recurs. Editarea postumă a acestor pagini, făcută 
de filologul Lecca Morariu, le-a respectat cu fidelitate 
(n.ed.). 

cum se aflau mulţi români pe vremea lui Ţepeş, se 
arătă păgubaşului şi-i zise: 

— Jupâne neguţător, mergând pe cale, la cotitura 
drumului de la răscrucile din dosul pescăriilor, am găsit 
punga aceasta. Eu socotesc că e a dumitale, deoarece am 
auzit strigând că ai pierdut o pungă cu bani. 

— Într-adevăr, a mea este, şi-ţi foarte mulţumesc că 
mi-ai adus-o. 

Neguţătorul, începând să numere banii, se frământa 
cu mintea cum ar face să nu dea suta cea de lei făgăduită. 

După ce numără toţi banii, îi puse la loc în pungă, 
apoi zise celui ce i-o adusese: 

— Am numărat, dragul meu, şi am văzut că dumneata 
ţi-ai oprit făgăduiala. In loc de o mie de lei, am găsit nouă 
sute. Şi bine ai făcut, căci era dreptul dumitale. 

— Jupâne neguţător, a răspuns creştinul, rău şi fără 
cale zici dumniata că-ţi lipseşte din pungă o sută de lei. Eu 
nici n-am dezlegat-o, să mă uit câţi bani sunt într-însa. 
Cum am găsit-o, aşa ţi-am adus-o! 

— Îţi spusei, zise neguţătorul cu glas scurt, că am 
pierdut punga cu o mie de lei şi mi-ai adus-o numai cu 
nouă sute. Asta e! Omul nu mai zise nimic, ci ieşi şi se duse 
drept la Vodă, spre a se tângui. 

— Măria-ta, zise el, nu mi-a dat suta de lei cea fă 
găduită şi nu mi-e ciudă atât pentru suta de lei, cât mi-e 


ciudă că mă bănuieşte a nu fi fost om de omenie. Eu am 
fost curat ca argintul şi nici prin gând nu mi-a trecut să mă 
ating de lucrul altuia. 

Vodă pricepu tertipurile neguţătorului şi porunci să i- 
l] aducă. Ascultând şi pe unul şi pe altul şi punând vorbele 
ambilor în cumpăna dreptăţii, văzu în care parte bate. 
Apoi, uitându-se ţintă în ochii neguţătorului, zise: 

— Dacă tu, jupâne neguţător, ai pierdut o pungă cu o 
mie de lei, iar acesta a găsit una cu nouă sute, este dovedit 
că această pungă nu este a ta. Tu, creştine, ia punga cu 
banii ce i-ai găsit şi s-o dai acelui care se va arăta că a 
pierdut o pungă cu nouă sute de lei; iar tu, jupâne 
neguţător, aşteaptă până se va găsi punga cu cei o mie de 
lei, ce zici că ai pierdut-o! 

Aşa se şi făcu, căci nu era chip să se facă într-altfel. 
Vlad-vodă Ţepeş judecase. 

59 


Neguţătorul o păţi cât de bună şi se căi în toată viaţa 
de fapta neomenească ce săvârşise. 

Ispirescu, Poveşti despre Vlad-vodă Ţepeş, p. li - 13. 

NEGUŢĂTORUL FLORENTIN 

Pe când domnea în [ara Românească Vlad Ţepeş, 
trecu prin ţară venind din Transilvania, un mare negustor 
florentin ce avea cu el marfă şi bani foarte mulţi. 

Cum ajunse la Târgovişte, capitala ţării pe atunci, 
neguţătorul se duse îndată la palatul domnesc şi ceru lui 
Ţepeş slujitori, ca să-l păzească şi pe el şi marfa, şi banii 
ce-i avea. 

Ţepeş îi porunci atunci să lase marfa şi banii în piaţă 
iar el să vină să doarmă la palat. 

Neguţătorul, neavând ce face, se supuse poruncii 
domneşti, dar peste noapte, cineva trecând pe lângă 
căruţa cu marfă, luă din bani 160 de galbeni. 

A doua zi, dis de dimineaţă, neguţătorul se duse la 


căruţă, găsi marfa cum o lăsase, din bani lipseau însă 160 
galbeni. Se duse la domn şi-i spuse lipsa banilor. Domnul îi 
porunci să n-aibă nicio grijă căci se vor găsi îndată şi banii 
şi hoţul. Porunci să pună din vistierie banii la Joc, însă cu 
unul mai mult. 

Oamenilor din capitală le porunci să caute îndată pe 
hoţ, că de nu-l vor găsi pe hoţ, va pierde toată cetatea. 

Neguţătorul, mergând din nou la căruţă, numără 
banii, o dată, de două ori şi a treia oară şi cu mirare găsi 
toţi banii însă cu un galben mai mult. 

Atunci se înapoie la domn şi îi spuse: 

— Stăpâne, am aflat toţi banii însă cu un galben mai 
mult. 

In acel moment fu adus şi hoţul. Atunci Ţepeş spuse 
negustorului: 

— Du-te în pace! Dacă nu mi-ai fi mărturisit galbe nul 
cel de prisos, aş fi poruncit să te puie şi pe tine, împreună 
cu acest hoţ, în ţeapă. 

70 

Aşa se purta Ţepeş cu supuşii săi cei credincioşi şi 
cei necredincioşi. 

M. Popescu, Legendele istorice ale românilor, p. 16 - 
AR. 

ŞTEFAN CEL MARE ŞI SFÂNT 

Ştefan cel Mare şi Sfânt zice că nu era mare la 
statură, ci om mărunţăl, dă-i vorba că era mare-n cap; 
mare la minte şi cu chibzuială; era mare în sfat şi în fapte, 
cum n-a mai fost altul ca el şi... poate nici n-a mai fi 
vodată. 1 

Deşi era mic la stat, da era iute amarnic încât se 
bătea cu 30 de oameni deodată, fără să se teamă c-a fi 
bătut.2 Uneia spun că era de şapte palme-n frunte.3 

Când l-a făcut mă-sa, ursâtorile l-au ursât că ar să fie 
om mare şi vestit în toată lumea, şi multe fapte bune ar să 


facă şi pe mulţi duşmani i-a prăpădi - după cum a şi fost - 
şi i-au pus numele Ștefan. A 

De mic era frumos şi creştea iute, ca din apă. Incă de 
băieţel era ghiznovat şi unde găsea băieţi voinici se juca cu 
dânşii de-a buzduganul. 

La 15 ani împliniţi a ucis un urs, fără să aibă ceva în 
mână. 

Când rătăcea prin păduri, că el umbla mult de-a 
vânatului, zice că un înger i se arata şi - 1 scotea la drum. 
Acela era îngerul lui, care ţinea la Ştefan şi nici ca cum nu 
se dezlipea de dânsul. 

Odată, când s-a fost rătăcit prin păduri, a dat peste-o 
căsuţă unde erau doi îngeri prefăcuţi în moşnegi şi aâşti 
doi moşnegi l-au dăscălit cum să trăiască-n lume, cum să 
se poarte înţelepţeşte şi să facă fapte mari pentru 

1 După eelea ce-a auzit d. loan Bârna din corn. Vaca 
(Tran silvania), de la un bătrân de 80 ani care a fost în 
România, în tinereţile lui. 

2 După celea ce-a auzit dl. const. Baltă de la un 
bătrân din Buhalniţa, ţinutul Neamţului. 

3 După celea ce-a auzit dl. N. Trofin de la Vasile 
Morariu din satul Glodeni, corn. Parpaniţa (Vaslui). 

71 

cinstea neamului şi a ţării. Ş-aici a stat Ştefan în 
credinţa şi frica lui Dumnezeu, mai mulţi ani de-a rândul, 
până ce-ntr-o vreme ducându-se el prin pădure, numai ce 
vede o pasăre măiastră, care nu era decât un înger 
prefăcut, şi pasărea a prins a grăi lui Ştefan, ca să se- 
ntoarcă în ţară. Ştefan se duce la moşnegi, le spune ce i-a 
zis pasărea şi bătrânii îl blagoslovesc dându-i drumul.1 

Când a ajuns domn în ţara Moldovei, după cum au 
ursit ursâtorile şi aşa a vrut Dumnezeu, apoi cle-atunci a 
fost vai şi amar de duşmanii ţării şi de păgânătate! Câţi 
căpcâni şi câte lifte au venit prin ţară la noi, pe toţi i-au 


făcut prav şi cenuşă, că era viteaz în război şi ca dânsul 
erau toţi voinicii lui, viteji, tot unul şi unul. 

Când se lupta Ştefan-vodă în bătălie, totdeauna de-a 
dreapta lui era un arhanghel cu o sabie de foc şi piereau 
vrăjmaşii câte zece paşi înaintea lui Vodă, fără ca cineva Vi 
fi pălit ori puşcat; vezi că piereau de sabia cea de loc a 
arhanghelului. De aceea şi Ştefan cel Mare şi Sfânt făcea 
biserici şi mănăstiri lui Dumnezeu şi Dumnezeu era tot în 
ajutorul lui şi nu-l părăsea.2 

Orişicine îndrăznea şi se scula asupra lui, el îl 
învingea şi-l făcea să poarte frica un timp îndelungat, că 
ora e: nul lui Dumnezeu, smerit, îndurător, cu dreptate şi 
totdeauna de câte ori avea să poarte război eu v-un 
duşman, nu se pornea de-aeasă până nu însura 24 de flăcăi 
şi mărita 24 de fete, dându-le tuturor averi şi făcându-i pe 
toţi gospodari. 

Afară de asta, nu se pornea niciodată la război până 
nu alegea mai înainte un loc oareunde, de mănăstire, ca 
întorcându-se de la război, biruitori şi deplin sănătoşi, să 
zidească mănăstire pe locul acela.3 

El a alungat pe turci de pe aici şi noi se cuvine să 
batem matane şi să rugăm pe Dumnezeu pentru hodina 
sufletului lui, că ne-a scăpat de duşmani... 

Pe cât era de vrăjmaş (amarnic) în vreme de război, 
pe atâta era de bun şi blând şi cu dreptate, în vreme de 
pace. Celor săraci le da bani şi moşie; tot aşa şi celor 

1 După eclea ce-a auzit dl. Th. A. Bogdan din Câmpia 
Ar dealului. 

2 După celea ce-a auzit d-i I. Bârna. 

3 S. FI. Marian. Tradiţii populare române din 
Bucovina, f. 115. 

4 După celea ce-a auzit d-na El. Voronca, de la Petrea 
Beicu din Mihalcea, Bucovina. 

viteji şi cu credinţă către domn. Celor năpăstuiţi şi 
asupriţi le făcea dreptate, aşa că-n ţara lui era numai 
belşug şi toate cele de mulţămită. 

Ştefan-vodă cununa, boteza şi petrecea la cumătrii 
alăturea cu ţăranii, laolaltă, şi striga ca sub cetatea 
Neamţului: 

„„„Gioacă nurcă!/ 

Lângă burcă 2 

Şi papuc lângă opincă” 3 

Singur Ştefan-vodă era gospodăros având podgorii 
vestite în Cotnari şi la Ştefăneşti, şi pe lângă toate curţile 
şi la moşiile lui erau gospodării ca acelea, că nu mai aveau 
păreche. 

Doamnele lui erau bărbătoase, şi gospodăroase, mă 
rog, erau vrednice de însuşirile lui cele vitejeşti şi 
înţelepţeşti. Ele îl întovărăşau de obşte, nu numai în vremi 
liniştite, dar şi în vremi grele, cum era în vreme de război 
ori în alte cumpeni şi necazuri. Şi cu vorba şi cu fapta, 
îndemnau şi alinau pe năzdrăvanul lor soţ, cât şi pe vitejii 
ostaşi ai nebiruitului domn. 

* 

Lumea crede că Ştefan cel Mare şi Sfânt n-a murit, 
făr' s-a-nălţat la cer, cu trup cu tot, ca să-şi deie seamă de 
faptele lui bune şi creştineşti.4 

Sufletul lui Ştefan cel Mare, după ce-a ieşit din 
cinstitul său trup, întâi era vânt şi pe urmă se prefăcu în 
chip de hulub, zburând afară din curţile domneşti şi s-a 
pus pe streşina casei celei mai frumoase din târgul acela. 

Acolo, sufletul lui cunoştea faptele cele bune a lui 
Ştefan, de aceea l-a vestit Dumnezeu ca să zboare către 
cer unde are locul de hodină. 

În rai, sufletul lui Ştefan stăpâneşte toate sufletele 
câte-s acolo şi în iad; şi mai are puterea de a descoperi şi a 
omori pe hoţii care fac moarte de om.5 


1 Blană scumpă purtată în vechime ca podoabă la 
hainele boieroaicelor (n.ed.). 

1 Strai, ca tundra; un fel de sarică, fără mâneci, cu 
viţe pe marginea de jos. 

3 Gn. T. Kirileanu, Convorbiri literare, XLIV, f. 661. 

4 După celea ce-a auzit dl. Th. A. Bogdan din Câmpia 
Ar dealului. 

6 După celea ce-a auzit dl. const. Baltă de la un 
bătrân din Buhalniţa (Neamţ). 

Când a murit Ştefan cel Mare, trei zile şi trei nopţi i-a 
ars o luminare la mormânt, fără ca s-o fi pus cineva acolo 
şi niminea nu o putea s-o stingă.1 

După moartea lui Ştefan cel Mare, când mai aveau 
moldovenii bătălii, el ştia din mormânt şi începea să 
plângă. Şi cum începea cu plânsul, îndată încetau cu 
bătăliile şi era pace.2 

Mormântul lui îi la mănăstirea Putna din Bucovina şi 
câtă vreme a sta el în mănăstirea asta, Bucovina n-ar să fie 
supusă altei naţii.3 

Duhul lui Ştefan-vodă umblă când şi când pe pământ, 
mai ales când naţia noastră-i în cumpănă mare. Aşa, zăce 
că la 77, când a fost bătălia cu turcul - la Plevna - Ştefan, 
când a văzut că se strânge lume din munţi şi din câmpii să 
pornească la război, el s-a sculat clin mormânt şi duhul lui 
a cârmuit şi a povăţuit oştirea noastră, de-a făcut pe turc 
să mai simtă o dată trecând printr-înşii spaima de altă 
dată. 

Ş-aşa, dacă nu era duhul lui, te mi-era de biruiam pe 
ture, scăpând ţara de sub stăpânirea păgânului şi să ni-o 
facă iar slobodă ca înainte vreme”. 

Peste care taberi zbura sufletul lui Ştefan, numai 
acelea învingeauu totdeauna pe duşmani.5 

Ştefan cel Mare şi Sfânt ar se-nvie înainte de învierea 


cea de obşte, calare pe calul lui şi cu sabia în mâna 
dreaptă, ţâind-o drept în sus?, dar atunci trebuie să fie 
mare necaz pe neamul nostru. Alţii zic că duhul lui are să 
se întrupeze în alt trup omenesc.7 

1 După celea ce-a auzit dl. I. Bârna. 

— După celea ce-a auzit dl. const. Baltă. 

3 După celea ce-a auzit dl. const. Paulic din Volovăţ 
(Bucovina). 

— După celea ce-a auzit dl. Gr. A. Tabacariu de la 
Ştef. Preda din satul Hemeuşi, corn. Fântânele (Bacău). 

5 După celea ce-a auzit dl. const. Baltă de la un 
moşneag din Buhalniţa (Neamţ). 

O După celea ce-a auzit dl. Ilie Veslovschi din 
Câmpulung (Bucovina). I.A. Candrea, O. Densuşianu, T. 
Speranţă, Graiul nostru, 1, f. 542; „Calul lui Ştefan paşte 
de una prin păduri, dar cine-l poate prinde!”... 

După celea ce-a auzit dl. Gută V. Arghir normalist din 
Panciu, jud. Putna. 

Bucovina se va întrupa iarăşi cu ţara Moldovei, când 
Ştefan-vodă a scoate-afară din mormânt vârful sabiei lui 
Amu nu vra să se iste război, dar când l-a răzbi mila de 
traiul nostru între străini, are să scoată vârful sabiei de 
trei degete afară din mormânt şi are să se încaiere la 
război toţi împărații de pe faţa pământului, că atunci are 
să fie războiul cel mare. Locul războiului are să fie pe valea 
cea mare de pe apa Moldovei, la Şese băi şi atâta vărsare 
de sânge ce-ar să fie acolo, încât caii are să înoate până-n 
coame în sânge omenesc. 

Războiul aista va fi cel din urmă, şi după aceea n-ar 
să mai fie hotar nemţesc între Bucovina şi România.1 

Atunci când a-nvia Ştefan-vodă, ar să vadă cum ne- 
am stăpânit şi ne-am îngrijit bucăţica noastră de pământ, 
care ne-a lăsat-o mândră şi îmbelşugată şi pentru care s-a 


bătut el de 40 de ori, cu vitejie şi dragoste de moşie. 

Toţi banii şi toate odoarele care sunt zidite în temelia 
mănăstirii Putna, la învierea lui Ştefan-vodă are să-i scoată 
şi are să-i împărtăşea celor care cred faptelor lui, în legea 
creştinească şi în naţia românească.2 

Norodul aşteaptă ca altceva învierea lui Ştefan-vodă, 
doară a mai curaţi ţara [...] şi să deie pământuri 
oamenilor.3 

Numele lui Ştefan cel Mare şi Sfânt se pomeneşte 
până şi înţeleseântece ca putere de alungat duhurile rele şi 
felurite boli primejdioase. Se mai pomeneşte şi-n strigături 
de joc, după cum se poate vedea în cântecele acestea: 

„Pe vreme de secerat Ştefan calu-a încălecat şi la 
Baia a plecat, Pe unguri de i-a secat”. 

1 După celea ce-a auzit dl. Gh. D. Manoliu, normalist 
de ia 

V. Logigan din satul Calafindeşti.com. Sănăuţi, ţinutul 
Şiretiului 

(Bucovina). Ştefan  Georgescu-Sergent: „Lumea 
ilustrată, II, f. 86, găsim: „În vremea lui Stejari cel Mare 
era tare bine în ţara 

Moldovei. lar bătrânit spun că Ștefan nu-i mort. El 
are să mai vie ş-atunci are să fie ferice de ţara asta”. 

2 După celea ce-a auzit dl. Ilie Veslovschi. 

3 După celea ce-a auzit dl. Victor Popovici de la un 
moş neag din târgul Paşcani (Suceava). 

C-da 183 coala 7 

Altul: 

„„„Ştefan, Ştefan pui de leu A mâncat pe locul meu; 
Mâncat carne de buhai, şi-a bătut pe şapte crai. ”1 

În Bucovina lui Ştefan-vodă cel Mare şi Sfânt, îi mai 
zic şi împăratul Ştefan.2 

S. T. Kirileanu, Ștefan cel Mare şi Sfânt, p.]3 - 20. 


ŞTEFAN CEL MARE ŞI LUPII 

Poate aşa vrea Dumnezeu ca pe unii oameni să-l 
învrednicească cu mai multe daruri ca pe alţii. Unii se 
trudesc o viaţă întreagă ca să facă un lucru, iar alţii, fără 
multă bătaie de cap, îl nimeresc îndată. Aşa şi cu Ştefan- 
vodă [al] moldovenilor, domnul, cel vestit. Cine a fost nu 
ştiu, că pe vremile acelea nici neam de neam de-al meu nu 
o trăit. E destul că a fost, că de nu era, nu s-ar povesti 
atâtea minunăţii despre el. 

Spunea moşul meu - Dumnezeu îl hodinească în 
pace, că e mai un veac de când a murit -, că acel împărat 
era mai sprinten decât orice om pe lume. Mic de statură, 
dar iute cum îi prisnelu! 

Când era mic, poate aşa de vreo 10 - 12 ani, mamă- 
sa, care era o femeie săracă şi năcăjită, se zice că să-l fi 
trimis în pădure, după vreo două vreascuri, să aibă cu ce 
să-şi fiarbă o biată de mămăliguţă. Îl trimise colea, cam în 
prânzişor, ca până în amiaz să vină cu vreascurile... 
Aşteptă până să sui soarele în crucea amiezii, dar copilit 
nu mai vinea, mai aşteptă până la ojina cea mare, clar nu 
mai înturna nici cu vreascuri, nici fără vreascuri. Mamă-sa, 
văzând că nu mai vine, se spărie crezând că l-or fi mâncat 
vreo fiară sălbatică ori că s-o fi rătăcit. Năcăjită cum era, 
luă drumu” către pădure. Când era să intre în pădure, mai 
mare îi fu spaima văzându-şi copi 

1 După celea ce-a auzit dl. Victor Popovici din 
Paşcani. 

2 După cele ce-a auzit d-na El. Voronca din corn. 
Mihalcea 

(Bucovina). 

lui între doi lupi mari cât doi ursi, cari urlau în 
roanile lui. 

Mamă-sa, spăriată, strigă după ajutor, dar copilul îi 


zise: 

— Nu-ţi fie frică, căci ăştia-s numai cât doi şoareci, 
mâne-poimâne şi mai mari o să prind! 

T. Bogdan, Ștefan cel Mare. Tradiţii, p. 10 - 11. 

ŞTEFAN VODĂ ESTE DE-AICI, DIN BORZEŞTI 

Se spune din bătrâni că în vremile acelea a trecut 
prin meleagurile estea un voievod mândru, cu oaste multă. 
Apucându-l noaptea pe-acolea, s-a abătut el şi cu curtea lui 
în satul ista, Borzeşti, cu gândul să mână la vreo casă de 
creştin. Numai iacă, aude că în sat, nu tare demult, murise 
preotul şi preoteasa rămăsese tânără şi frumoasă. 
Voievodul a tras la preoteasă. In zori de zi, voievodul a 
purces la drum, spre casă, lăsând preotesei, drept dar, un 
inel de aur, cu coroana ţării şi cu iscălitura lui pe el. 

De-acolea, a trecut o vreme îndelungată. Preoteasa 
făcu un băiet şi-i puse numele de Ştefan, un băiet bălăior, 
avalnic 1 şi cu probe de om mare. Masa, văzându-l că 
samănă cu tată-său, îl crescu cu mare băgare de seamă, 
povestindu-i adesea că are să se facă împărat. 

Acu, Ştefan ajunse ca de 10 ani, voinic şi frumos cum 
rar se vede, şi se juca pe tăpşanul ista, unde-i biserica acu, 
în preajma stejarului. Era cu mai mulţi băieţi, mai mari şi 
mai mititei, şi se jucau de-a soldaţii. Luptându-se aşa, 
numai ce prind un vrăjmaş. Il legă burduf, îl acăţă de-o 
creangă a stejarului, şi-l spânzură. Lupta a mers înainte şi, 
până să se întoarcă, băietul muri. Oamenii satului au 
bănuit că Ştefan l-a omorât, că doar el fusese împăratul 
soldaţilor, că el îl judecase. Numai că mi-l iau pe Ştefan, cu 
masa cu tot, şi cu oamenii din sat, şi purced spre Suceava, 
să-l judece la domnie. 

1 Neastâmpărat (n.ed.). 

77 

Ajungând acolo, se pun boierii să-l judece. Numai ce 
vine ştafeta de la Vodă, ca să se lase de judecat şi pe 


oameni să-i trimită pe la vetrele lor. Preoteasa arătase lui 
Vodă inelul, şi Vodă văzând pe fiu-său aşa de isteţ încă de 
mic, l-a luat pe lângă el de-a crescut mare, de-a ajuns şi el 
Vodă, de-a bătut toate liftele, de-a făcut atâtea biserici şi 
mănăstiri.1 

Ştefan a fost fecior de ţăran de-ai noştri; de aceea a 
fost aşa de cuminte şi ne-a ajutat atât de mult. 

Legenda e auzită de la un locuitor din Bogdana, sat 
vecin cu Borzeştii, în ziua de 2 iulie 1904 şi publicată de dl. 
Tabacaru în Școala (1908), p. 11 - 12. 

T. Pamfile, Mănunchi nou de povestiri, p. [i - 7. 

DIN COPILĂRIA LUI ŞTEFAN CEL MARE 

Când era de 10 ani, Ştefan se arăta isteţ şi plin de 
năzbâtii: nu găseai în sat copil netrântit de el. 

De la o vreme a fost luat din satul Borzeşti, ţinutul 
Bacăului şi dus la Suceava, din Bucovina, unde tatăl său 
avea scaunul de domnie. Nici aici nu s-a domolit. Când era 
între copii nu ştia multe, şi cum nu se dădeau biruiţi, jos cu 
ei la pământ! Aşa de meşter era la trântă, încât nu se 
găsea nimeni să-l întreacă sau să-l biruiască. 

Se dusese vestea în lume, că ficiorul măriei-sale e 
voinic şi amarnic, iar adesea îi auzeai zicând: „ce-a fi de el 
când va ajunge mare?” 

Se ştie apoi că tatăl său Bogdan-voievod, a fost 
omorât la o petrecere de Aron, care ajunse în urmă vodă. 
Cum se văzu acesta pe scaunul domniei, căută valvirtej să-l 
omoare pe Ştefan. Ostaşi scump plătiţi erau puşi să-i aducă 
capul. Ştefan aflase de una ca asta şi se făcu nevăzut. Şi 
umblau trimişii peste tot locul. In cele din urmă 

1 C: F. Herodot, ed. N. Iorga, Vălenii de Munte, 1909, 
p. 45 - 49. Şi copilul Mandanii, fiica lui Ăştiag persanul, 
scăpat de la moarte de Arpag medul, creşte între ciobani şi 
bate la joacă pe fiul unui „om de folos, între Midi”. Dus la 
judecată, copilul Chiros este recunoscut de Ăştiag, bunicul 


v 


său. 

78 

aflară că Ştefan o pornise spre Ţara de Jos şi că nişte 
drumeţi ar fi văzut un băieţandru ca de 12 ani, alergând pe 
drumuri. Cum simţi Ştefan că ostaşii cu porunca 
domnească se apropie, pe nebăgate în seamă se ascunse 
într-o căruţă încărcată cu saci şi acoperită cu paie. Cum 
ajunseră şirul de căruţi, trimişii începură să scormonească 
prin căruţe, cu nişte sulițe ascuţite. Văzând că din căruţe 
nu lase niciun ţipet de om, mai întrebară ce mai întrebară 
pe drumeţii şi îşi căutară de drum. 

După o bucată bună de drum, numai ce vede un 
cărăuş că din căruţa lui tot picură necontenit sânge. Când 
caută, ce să vadă? Un băiat împuns în şoldul piciorului, de 
unde sângele curgea încă. Atunci cu toţii pricepură pricina 
şi se minunau între ei: cum de n-a zis nici care, atunci când 
l-au împuns. Şi dându-i îngrijire l-au dus tot ascuns până la 
Galaţi. Aici le-a spus toată întâmplarea şi drumeţii cu 
căruțele i-au spus de unde veneau. 

Când Ştefan ajunse voievod peste Moldova, a dat la 
toţi acei drumeţi moşii din belşug şi ranguri de boierie, 
căci zicea el: „Cu credinţă mi-ati fost la mare cumpănă şi 
omul la nevoie se cunoaşte ce fel e”. 

Vulturul, an. V, ar. 170 din 7 noiembrie 1910. 

S. T. Kirileanu, Stefan cel Mare şi Sfânt, p. 20 - 22. 

O MINUNE A LUI ŞTEFAN CEL MARE ŞI SFÂNT 

Cică Ştefan cel Mare şi Sfânt, după bătălia de la 
Războieni, a intrat într-un sat tocmai când ducea popa un 
om la groapă. După năsălia mortului nu era lume de loc; să 
vede că cel ce murise era sărac ori n-avea neamuri. 

Ştefan-vodă, când a văzut aşa, a cumpărat răpede 
nişte testemele de-a pus la prapur şi lumânări, iar colacii i- 
a pus într-un coş mare, împletit numai cu fire de aur. Coşu- 
Il ducea în urma mortului, însuşi Vodă şi cu un general de-a 


lui. 

Oamenii, când au văzut colacii cei mari şi frumoşi, au 
început a se strânge ca de pe loc şi ei, mergând după 
sicriu zmeriţi şi cu capetele plecate. 

Când au ajuns la biserică şi după ce să sfârşi slujba, 
oamenii coboară sicriul în pământ, preotul cântă veşnica 
pomenire şi tocmai când groparii vrau s-arunce întâiul 
hârleţ de țarină, Ştefan-vodă s-apropie de sicriu, suflă o 
dată asupra mortului şi când a suflat întâi, mortul a mişcat 
din mina dreaptă, când a suflat a doua oară, a mişcat şi 
mâna stângă, când a suflat a treia oară, mortul deschide 
ochii, să uită împrejur şi iar îi închide pentru totdeauna. 

Ştefan-vodă începu să plângă şi a se ruga pentru ho- 
dina sufletului lui; de-acolea a dat bani celui ce săpase 
groapa şi colacii îi împărţi preotului, dascălului şi 
groparilor, iar celorlalţi oameni nu le-a dat nicio fărmătură 
de colac, pentru că n-au venit din capul locului după mort, 
ci numai de dragostea pomenelor. 

După cele auzite de Const. Baltă din corn. Buhalniţa. 
jud. Neamţ. 

S. T. Kirileanu, Ștefan cel Mare şi Sunt, p. 85 - 8 (5. 

SABIA LUI ŞTEFAN-VODĂ 

Se povesteşte că Ştefan-vodă, când era aproape să 
moară, a luat ochiana şi s-a uitat în jos peste draga lui 
Moldovă, s-o vadă bine de tot şi să moară măcar cu ea în 
gând. 

Şi cum se uita Ştefan-vodă aşa, a zărit venind asupra 
lui. din şepte părţi, şepte neamuri pline de duşmănie. 
Atunci bătrânul domn luă sabia lui şi-o-mplântă într-un 
părete, grăind către cei ce stăteau în preajma lui: 

— Dragii mei, de-a veni vrăjmaşul şi va cere să vă 
supuneţi lui, spuneţi-i că-ngenuncheaţi, numai şi el să-şi 
arate puterea dacă-i vrednic să fie stăpân. Şi el va întreba 


cum. Tar voi să-i răspundeţi: „să scoţi sabia asta 
împlântată de Ştefan al nostru pe patul morţii!” 

Şi Ştefan a murit. 

Duşmanii au sosit pe rând şi au dat cu ochii de sabie 
şi-au aflat de istoria ei şi şi-au încercat puterile, dar ca s-o 
scoată, pace! 

m 

Şi de asta n-a fost Moldova în veacuri cotropită. 

S. T. Kirileanu, Amintiri ale poporului despre Stefan 
cel Mare, p. 91. 

PLOPUL LUI ŞTEFAN-VODĂ 

În satul Plopu, comuna Dărmăneşti, judeţul Bacău, 
era un plop bătrân [care] a căzut astă-vară de bătrâneţe 
[şi] pe care se zice că l-a sădit Ştefan cel Mare, cu însăşi 
mâna sa. Despre acel falnic copaciu, de la care s-ar fi 
trăgând şi numele satului, se spun multe lucruri. Aşa se 
zice că l-a fost blăstămat Ştefan-vodă, ca să nu-l taie 
nimeni; nici topor ori beşchie să nu se atingă de el. 

Într-un rând, se zice, au încercat doi oameni din sat 
să-l rateze cu beşchia, şi cum s-au apucat, au şi rămas 
înlemniţi, morţi. Jurământul venea de acolo că ar fi avut 
ascunsă sus o comoară. Se spune că era şi o portiţă care 
dădea-n scobitura cu aur. 

Acum nu se mai înălța falnic uneheşul care făcea 
cinstea [locurilor], purtând peste 400 de ani povară în 
spate. Negura vremurilor l-a răpus. 

C. Vartolomei în Jon Creangă, VI, p. 303; se adaugă: 
„Livada şi grădina în care era plopul sunt ale gospodarului 
Vasile Cojocaru”. 

T. Pamfile, Mănunchi nou... p. 04 - 95. 

CALUL LUI ŞTEFAN-VODĂ 

He, he, he! Săracul Ştefan-vodă! Să-nvie el, altă făină 
s-ar măcina! 1 Şi când a fi, la vremea vremii, crezi că n-are 
să-nvie? 


1 Altfel ar merge tocmirile dintre oameni. 

El 

Calul lui îi cal, nu smârţoagă ca a mea. De una paşte 
prin pădure, da cine-l poate prinde!? 

După I.A. Candrea, Ov. Densuşianu, T. Speranţă: 
„Graiul nostru”, I, p. 542. 

T. Pamfile, Măânunchi nou de povestiri, p. 93 - 94. 

SCĂRILE LUI VODĂ 

În mijlocul munţilor Vrancei, spre fundul apei Năiuja, 
se află piscul cu numele: Scările lui Vodă. 

Povestea spune că, în timpurile vechi, Ştefan cel 
Mare rătăcind prin codri cu o ceată de ostaşi, au ajuns în 
golul Verdelui, într-o poiană mare şi frumoasă, unde ceata 
marelui Voievod se puse de a se hodini. 

Dar Vodă, având nevoie să cerceteze cât mai bine 
împrejurimile, pentru a şti în ce loc se află şi a nu se trezi 
înconjurat fără veste de duşmani, se gândi ca să se urce pe 
creasta muntelui Petrosul, cel mai înalt vârf din apropiere 
şi care se ridică chiar în faţa poienei unde poposiseră. 

Şi fiindcă muntele era stâncos şi coasta din cale-afară 
de povârnită şi prăpăstioasă, oştenii au săpat nişte trepte 
pe zarea piscului, până ce Vodă şi ai săi s-au putut ridica în 
vârf. 

De aici au pornit cu toţii încotro i-or fi îndreptat ochii 
şi mintea. Poate spre o nouă biruinţă, pe care numai 
iscusinţa şi destoinicia fără margini a marelui Ştefan se 
învrednicea s-o câştige, în acele vremuri, cu arcaşii săi, 
puţini la număr, dar voinici şi meşteri la luptă. 

De atunci, piscului acesta i-a rămas până în zilele 
noastre numele de: Scările lui Vodă, iar pe ici, pe colo, se 
mai observă şi acum treptele săpate de ostaşii lui Ştefan. 

Ștefan-vodă şi VIA - neenii, p. 19 - 20. 

B2 


CLOPOTUL LUI VODA-ŞTEFAN 

Mare era Moldova pe vremea celui Vodă, fără seamăn 
de mare, şi crainici atât de mulţi, ca să vestească în tot 
cuprinsul ei ceasurile de primejdie, nu s-ar fi putut afla. De 
aceea, puse domnul meşteri în Țarigrad, să-i facă clopot 
mare, pe care mai de-apoi să-l atârne în stâncă de piatră, 
pe malul mării. 

Şi l-au făcut meşterii şi l-au aşezat la locul cuvenit. 

Acolo a stat toată viaţa lui Ştefan-vodă, trezind 
mulţimea norodului cu glasul lui răsunător, de câte ori sta 
nevoia grabnică să se strângă ostile. 

Mult bine a prins Moldovei acel clopot sfinţit de 
vlădica Ţarigradului, şi limba lui pornea cu încredințare că 
era ascultată cu sfinţenie; dar după moartea stăpânitorului 
cel mare, când nimeni nu mai băga în seamă chemarea de 
pe malul mării, de jale adâncă clopotul a crăpat şi desprin 
[zân] du-se de unde stătea atârnat, s-a prăbuşit şi s-a 
pierdut, în funduri ascunse de ape. 

De-acolo vuieşte şi azi amar, şi cine voieşte să-l audă 
îl poate asculta, din locul acela de pe malul mării. 

T. Pamfile, Firişoare de aur. Povestiri, p. 74 - 75. 

IAZUL DE LÂNGĂ SULIŢA 

Iazul sau lacul Dracşani de lângă Suliţa (jud [eţul] 
Botoşani) este domnesc. Ştefan-vodă l-a iezit cu lâna şi cu 
mare greutate a putut să-i oprească apele pentru multă 
vreme. Până mai dăunăzi se vedea talpa caicului în care 
Ştefan se plimba pe iaz în zile de sărbătoare, când mai 
răsufla şi el de atâtea războaie. Cât a năcăjit el şi cu 
iezetura asta! Că era străşnicie mare cu apele prin părţile 
noastre; şi până n-a bătut toată iezetura cu lână, şi până n- 
a pus acolo, în gura apelor, un ţigan şi un cucoş, n-a fost 
chip! Lanţuri cât pumnul de groase ţineau piept cu 
şuvoaiele. În miezul nopţii, când e bine şi frumos, tiganul 
iese şi azi şi scapără din cremene şa 

din amnar, iar cucoşul cântă de se răsună toată valea, 
până departe, şi bate din aripi la opustl. 

Tot Ştefan cel Mare a pus în iaz o ştiucă şi un crap, 
cu câte un cercel de aur în urechi. Crapul s-a dus degrabă 
- semn rău pentru dânsul! - dar ştiuca s-a găsit nu demult, 
mare, mare, cu cercelul în urechi, aşa cum o azvârlise-n 
apă Vodă, atunci când petrecea pe care, cu lăutarii. Azi 
iezetura s-a rupt, pescarii au cutezat să sfârşească de zile 
şi ştiuca domnească, semn de vremuri rele... Căci şi iazul 
când se mânie, dar mai cu seamă la Iordan, când preoţii 
sfinţesc apele, face uuu!... arătând că cere om! 

In legătură cu sursa materialului, Tudor Pamfile 
trimite la D. Furtună, Cuvinte scumpe, Bucureşti, 1914, p. 
33 (n.ed.). 

T. Pamfile, Măânunchi nou de povestiri, p. 90 - 91. 

ŞTEFAN-VODĂ ŞI UNGURII 

Ştefan-vodă umbla prin ţară să vadă cum trăiesc 
oamenii, cum se poartă bogaţii cu săracii, cum ţin popii 
slujba la biserică, mai pe scurt, voia să ştie tot ce se 
petrece în ţară; şi pentru aceea îl iubea poporul, pentru că 
nu [-l] lăsa să fie jefuit de boieri, după cum se întâmpla 
subt alţi domnitori, înaintea lui şi după el. Când năvăleau 
paginii în ţară, toţi săreau la luptă, fără să aştepte poruncă 
de la Vodă, că pentru ţărani, Ştefan-vodă era al doilea după 
Dumnezeu, căci ca Dumnezeu era bun şi drept. 

Odată au năvălit ungurii în Ţara de Sus, ca să prade 
şi să jefuiască ţara, şi, după ce se vor încărca cu prăzi, să 
se întoarcă înapoi în ţara lor. Tocmai în timpul acela, după 
cum am spus, Ştefan-vodă umbla prin ţară, îşi schimbase 
hainele de domn în haine de ţăran şi venise pe valea 
Bistriţei în sus, să vadă cum trăiesc ţăranii în părţile 
muntelui. A venit până în satul Cruci, pe-o zi 

1 Zăgaz (n.ed.). 

frumoasă de vară, când pe nimeni nu-l mai prinde 
vremea să mai steie în casă. 

Pe la amiazi, iacă vine un călăreț de pe vale în sus, cu 
calul numai spume, şi din capul satului începe a striga: 

— Vin ungurii! 

Tot satul s-a spăriet; fiecare căuta încotro să fugă, 
temându-se de sabia tâlharilor de unguri. Ştei an-vodă 
tocmai atunci era în casa unui gospodar pe care îl ruga să-i 
deie ceva de mâncare, că-i călător, dar auzind vestea că vin 
ungurii, a lăsat mâncarea, a ieşit afară, văzând oamenii 
fugind în toate părţile. 

Înţelegând frica oamenilor, aleargă repede în calea 
lor şi nu-i lasă să fugă, zicându-le: 

— Ce va zice Ştefan-vodă când va auzi că voi 
muntenii, înalţi ca brazii şi tari ca zmeii, fugiţi de nişte 
tâlhari unguri? 

Atunci oamenii s-au ruşinat când au auzit vorbele 
astea din gura unui străin, şi-au luat toţi cari ce-au putut: 
topoare, furci, coase, măciuci, şi-au ieşit înaintea 
ungurilor, pe muntele Rarăului. 

Cum s-au întâlnit cu ungurii au şi început lupta, care 
cu ce avea în mână. Şi după o luptă crâncenă i-au învins, 
luându-le toate prăzile ce le aveau cu ei. 

După ce au învins pe unguri, Ştefan-vodă a spus că 
cine-i, şi totodată a pus de s-a făcut o bisericuţă în locul 
unde-a fost lupta cu ungurii şi din bisericuţă s-a făcut mai 
pe urmă mănăstire, care e şi în ziua de astăzi: mănăstirea 
Rarăului. 

Aşa spun bătrânii. 

Teofil Bizoni în Jon Creangă, VI, p. 14. În „tradiţiile” 
publicate vdintr-o condică ce se află la schit”, de dl. M. 
Lupescu, în Șezătoarea, XVI, p. 16 - 22, nu se spune nimic. 

T. Pamfile, Mănunchi nou de povestiri, p.30 - 31. 


BATÂLIA DE LA BAIA 

Cât a trăit Ştefan cel Mare şi Sfânt, numai de 
duşmani a avut parte: când intrau turcii în ţară pe la mare; 

când veneau leşii prin pădurile şi dealurile dinspre 
miazănoapte a Moldovei, când năvăleau tătarii de la răsărit 
ori ungurii dinspre asfinţit. 

Aşa, intrase odată ungurul în ţară, fără veste, şi-l 
apucase pe Ştefan, fără să fie gata, cum se cuvine, de 
bătălie. 

Ungurii au dat buzna peste oastea moldovenească şi- 
a fugărit-o pe la Rădăşeni, că doar a prinde pe Ştefan. 

Ştefan-vodă dacă a văzut că nu-i chip de scăpare, s-a 
tras în târgul Baia şi acolo, dacă a simţit nevoia, s-a suit 
într-un arin, ca să s-ascundă de vrăjmaş. 

Ungurii au trecut şi pe dedesubt şi mai pe de lături 
de arin, dar cui li-a trăsnit prin gând că Vodă stă ascuns 
într-un arin? După ce-au ajuns ungurii în Baia, l-au căutat 
fel şi chip, în toate părţile pe Ştefan-vodă, şi dacă au văzut 
că n-au avut noroc să puie mâna pe dânsul, de ciudă, au 
prădat casele oamenilor şi s-au dat pe băute şi la 
petrecanii ca acelea. 

Ştefan cel Mare, când s-a văzut scăpat de primejdie, 
s-a scoborât jos din arin, a mulţămit lui Dumnezeu, de-a- 
colea ş-a strâns oastea împrăştiată, a tăbărât peste unguri 
în vreme de noapte şi cum erau ei morţi de beţi şi nu mai 
ştiau pe ce lume sunt, le-a tras o bătaie de gândeau 
ungurii că-i mânia lui Dumnezeu şi nu nimereau pe unde 
să fugă mai degrabă. 

După ce-a alungat Ştefan-vodă pe duşmani din ţară, 
în locul arinului în care a scăpat cu viaţă, a zidit o biserică, 
care se cheamă şi astăzi: Biserica Albă, mulţămind lui 
Dumnezeu că nu ş-a primejduit viaţa în bătălie şi a scăpat 
ţara de duşmani. 


Ostaşii care au murit în bătălia asta, a pus de i-a- 
ngro-pat în Movila Borţoasă, care se vede şi în ziua de 
astăzi. lar unia spun că s-a mai îngropat dintr-înşii pe 
hotarele Băei dinspre satul Oprişeni, unde este astăzi o 
mocirlă. 

După cele auzite de P  Gheorgheasa, satul 
Cotrâgaş.com. Broşteni (Suceava) şi după Dicţionarul 
geografic al jud. Suceava, p. 211 şi 223. 

Kirileanu: Stefan cel Mare... r 49 - 50. 

B6 

APRODUL PURICE 

Ungurii veniră în Moldova, să ne-o jefuiască şi să ne- 
o cuprindă. Ştefan strânse oaste în grabă şi le ieşi înainte. 
Se începu între români şi unguri o luptă îngrozitoare. 
Pământul se înroşi de sângele celor care picau morţi. Pe 
când Ştefan s-arunca cu vitejie împotriva duşmanilor, îi 
căzu calul, străpuns de un glonte. Între călăreţii domnului 
se afla şi aprodul Purice, un om mititel la trup, dar viteaz. 
Văzând Purice primejdia în care se afla Ştefan, descălecă 
repede şi dete calul său domnului. Fiindcă şi Ştefan era 
mic la statură şi nu putea să încalice singur, aprodul Purice 
se făcu jos, la picioarele lui, ca o moviliţă, pe care domnul 
se urcă şi încălecă uşor. 

Zâmbind, Ştefan se întoarce către Purice şi îi zise: 

„Purice, băiete, de voi câştiga. 

În Movilă-naltă eu te voi schimba!” 

Viteazul domn se aruncă apoi din nou în luptă, cu mai 
multă furie. Ungurii fură coprinşi de spaimă. Românii 
ieşiră învingători. După război, Ştefan dărui aprodului 
Purice moşii, pentru fapta lui şi dragostea ce-i purtase. 
Purice ajunse bogat şi luă numele de Movilă. Din. el se 
trage neamul boierilor Movileşti, dintre care unii ajunseră 
şi domni. 

T. Bogdan, Ștefan cel Mare. Tradiţii... p. 8. 


VÂRFUL MĂNĂSTIRII 

Ştefan cel Mare se învrăjbise cu toţi vecinii, din 
pricina că aceştia, de dragul jefuitului, năvălit-au din 
vreme în vreme ţărişoara lui, care pe cât era de mică, pe 
atâta era de bogată. 

Veniră leşii şi turcii, dar mâncară o bătaie straşnică. 
La un an după asta năvăliră şi vecinii săcui, dar nici 
acestora nu le merse mai bine, căci zbiciul şi buzduganele 
lui Ştefan erau sfinţite de un sfânt călugăr şi binecuvântate 
de Dumnezeu. 

Matiaş craiul, văzând vitejia lui Ştefan, şi-a strâns o 
armadie de nouă ori aşa de mare şi porni în contra lui, cu 
gândul că unde-l va găsi, îl va şterge de pe faţa 
pământului. Dar omul gândeşte şi Dumnezeu croieşte. 

Matiaş şi-a gândit, şi-a plănuit, dar Dumnezeu altcum 
a voit să se întâmple, iar nu după gândul lui. Ştefan, 
auzind de la un drumar că armadie mare să prăbuşeşte 
asupra sa, şi-a strâns o mână de oameni voinici, sănătoşi şi 
viteji până la unu şi îi ieşi duşmanului înainte, căci gândea 
Ştefan că de îl va lăsa să intre în ţară, numai cu greu îl va 
mai putea scoate. 

Trecând muntele în ţara Ardealului, oamenii începură 
a i se îmbolnăvi. Ştefan oprindu-şi armadia, îşi făcu corturi 
şi să hodini, bine ştiind că pizmaşul e departe. Apoi făcu 
jurământ, că de îl va ajuta Dumnezeu să biruiască, în locul 
unde va ieşi biruitor va face o mănăstire întru pomenirea 
vecinică. 

După aceea, scoborând ai lui Ştefan în ţară, se 
întâlniră cu un sfânt călugăr, care stropindu-i cu aghiazmă 
sfinţită, le binecuvântă armele. 

vEtefan, încurajat de această întâmplare, nu merse 
mult şi să întâlni cu duşmanii. Fără multă trăgănare, să 
aruncă asupra lor. Văzându-i îndrăzneala, o luară la fugă şi 


nu se opriră până la cetatea Ciceului. Matiaş, cu o parte 
din armadie, să ascunse în cetate, cealaltă parte, care nu 
încăpea, fiind mulţi, rămase jos în vale. De către seară, 
Ştefan deschise foc contra duşmanului. Matiaş, în 
învălmăşala cea mare, neştiind că unde e Ştefan, începu să 
puste şi el. 

Cei dira cetate puşcau în vale, cugetând că acolo e 
Ştefan cu ai lui, iar cei din vale puşcau în cei din cetate, 
gândind că numai Ştefan poate ca să puste în cătanelo lui 
Priatiaş. Ştefan însă, în vremea pe când armadia duşmană 
se bătea ea între ea, sta cu ai lui pe un vârf de dea!, 
uitându-se la ei cum se nimicesc unii pe alţii. 

În revărsatul zorilor, cei din vale biruiră pe cei din 
cetate şi sfărâmând porţile, intrară înăuntru, dar mai mare 
le-a fost spaima când văzură că ei pe ei s-au nimicit. 

Pe vremea când să deschideau porţile intrară şi 
Ştefan cu ai lui şi spunându-le că nu eli-a bătut, ci puterea 
lui Dumnezeu, le luă cetatea şi în ea puse oaste 
moldovenească, iar pe dealul unde a stat noaptea şi s-a 
uitat 

la bătaie a ridicat o frumoasă mănăstire, ale căroi 
urme şi astăzi să mai văd, iar dealul acela să zice „Vârful 
Mănăstirii. 

Din Mihăieşti - Suceava. 

T. Bogdan, Ștefan cel Mare. Tradiţii... p. 27. 

ŞTEFAN CEL MARE ŞI HATMANUL 

Să zvonise în ţară că vin ungurii să ne prade şi să 
făcuiască biata ţară. Şi vorba ceia: „vorba rea merge ca 
plumbul”, aşa că a ajuns în pripă până la urechea lui 
Ştefan. 

Când a auzit el una ca asta, nu s-a încrâncinat de loc, 
ci îndată a trimis pe hatmanul lui, Peştiovici, om credincios 
şi cu multă trecere, ca să iasă în pripă înaintea ungurilor, 


să le taie pofta de prădăciuni şi să-i alunge-na-poi pe unde- 
au venit. 

Peştiovici, îndata-şi mare, a pus pe cale oastea, a 
trecut degrabă Şiretiu şi a apucat cu ostile către munţi, 
gândind că i-a strâmtori, cumva, şi să le tragă ungurilor un 
pui de bate, de să le meargă peticele. 

Ş-au mers până ce-au ajuns la un boier mare, bogat şi 
înţelept, căruia îi dăduse Ştefan multe moşii, pentru 
slujbele ce făcuse ţării şi lui Vodă. 

Dar boierul acesta, de o bucată de vreme, nu să prea 
înţelegea cu Vodă, ci mai pe lesne să înţelegea cu duşmanii 
lui Vodă. 

Cum a ajuns Peştiovici aici, a poposit cu oastea, şi 
hatmanul a tras în gazdă la boier. 

Boierul se înţelesese din bună vreme cu ungurii, că 
de-a trămite Ştefan v-o oştire şi de-a veni pe la dânsul, el 
să facă ce-a face şi să ungă ochii hatmanului, cu daruri şi 
cu plocoane, oricât ar fi de scumpe, numai să izbutească şi 
ungurii să bată pe neînvinsul Vodă al Moldovei, căci cu 
puşca şi cu lupta făţiş, nu să bizuiau c-or fi viteji. 

Dar socoteala de acasă nu să potriveşte cu cea din 
târg I 

W 

Cât s-a muncit boierul şi cât s-a năcăjit ca să-l 
celuiască pe Peştiovici, da nici că-l putea; până nu i-a dat 
bani de aur, de s-a prea îndestulat. Că nu degea ba zice 
românul: „banu-i ochiu’ dracului”, ţ-a apucat a face cu 
ochiul, toate le-ai dat pe una şi nici aceea nu-i bună. 

Şi cum era pe vremea secerişului, Peştiovici a dat 
poruncă că toată oastea să lese puştile la o parte şi să deie 
boierului o clacă de secerat căci cele ce s-au zvonit nu-s 
adevăruri. 

Ostaşii lui nu s-au pus pe pricină, ba încă le părea 
bine la o seamă, că i-a păzit Domnul de prădăciuni şi câte 


stricăciuni şi, unde, măi tată, s-au dat flecăii noştri la 
secerat, că cum ştiau să poarte cu ghibăcie puşca, aşa 
ştiau să poarte şi secerea şi coasa şi plugul, căci acestea 
erau jucăria românului şi uneltele de trai şi vitejie. 

Boierul, pe de altă parte, a luat puştile şi s-a apucat 
binişor de le-a descărcat pe toate, şi hatmanul nici cu 
spatele nu ştia de treaba asta. 

Hăt pe urmă, boierul s-a făcut a ieşi şi el la clăcaşi” 
care se purtau şi aici voiniceşte. 

Unii secerau de nu le zăreai mâinile, alţii legau snopi 
cât ai clipi din ochi, alţii făceau clăi mari cât ai bate-n 
palme, alţii trăgeau câte un cântec de voinicie de te lua 
fiori, mă rog, era o treabă şi un chef de-ţi curgea ochii la ei 
şi nu te-ai mai fi dezlipit de dânşii. 

Hatmanul, într-o vreme, îşi aruncă ochii în zarea 
dealului de către munţi, şi, când colo, ce să vadă? Ungurii 
veneau cât puteau în goana cailor, asupra săcerătorilor. 

Ostaşii noştri, fără zăbavă, iau puştile şi fuga, 
înaintea ungurilor, dar când să deie foc... pace! iar ungurii 
pătuleau la pământ oastea moldovenească, de te lua 
groaza. 

Nu multă vreme au trecut la mijloc şi ungurii au 
împrăştiet pe moldoveni şi s-au dat ia prădat şi jacuit, până 
când s-au săturat şi pe urmă s-au dat cu toţii pe petrecut, 
făcând chef şi bucurie. 

Ştefan cel Mare a auzit de scârba asta şi îndată a 
trimis alte oşti şi, cu ajutorul lui Dumnezeu, i-a bătut pe 
unguri, de numai hoituri de-a lor era pe unde săcerase 
oastea noastră, şi câţi au mai rămas teferi n-au ştiut pe 
unde au trecut munţii în ţara lor. 

Oblicind Ştefan că Peştiovici a fost nechibzuit şi 
lacom de aur, a poruncit ca, în faţa lui, să-i toarne aur topit 
pe gât ca să se sature în veci şi pururea de aur „dacă n-a 


vrut să se sature de vitejie, după cum îi dat românului. 

După Nec. Trofin care a auzit-o de la Vasile Morariu 
din satul Glodeni.com. Parpaniţa, ţinutul Vasluiului. 

S. Kirileanu, Stefan cel Mare şi Sfânt. Istorisiri... p. 
154 - 156. 

IZVORUL. LUI ŞTEFAN CEL MARE 

Mai demult nu era atâta pace în ţări, ca acuma 
Vrăjbile erau mai dese şi bătăile erau lucru de toate zilele. 
Aşa, în ţara moldoveanului, ca şi în alte ţări, nu se potolea 
bine o vrajbă şi se şi începea alta. Când să băteau cu 
tătarii, când cu turcii, când cu ungurii, când cu alte limbi 
străine. 

Odată s-au bătut leşii şi cu Ştefan cel Mare care era 
împărat neastâmpărat, căci nu era an lăsat de Dumnezeu 
în care el să nu să hărţuiască cu cineva. 

Din ce le-o venit vrajba, din ce nu, nu se ştie. Destul 
că le-o venit şi atâta! 

Fiecare împărat îşi strângea armată, care de care 
mai multă şi mai vitează. Cel leşesc şi-o strâns leşi de ai 
lui, cel moldovenesc - români de ai lui. Ş-o făcut puşti, cari 
de care mai oţelite, şi ş-o strâns iască de prin toţi codrii. 
Astfel înarmaţi, s-o bătut azi, s-o bătut mâne, însă fără să 
se dovedească care e mai biruitor. La urma urmelor li se 
gătase iasca şi li se rupse şi cremenea puştilor, dar tot de 
împăcat nu se împăcară. Poate că Ştefan, ca om mai 
creştin, s-ar fi împăcat, dar cel al leşilor nu se învoi, odată 
cu capul; căci doar se lăudase la lume că el va fi voinicul 
care va bea sânge din sângele lui Ştefan şi va mânca carne 
din carnea lui. 

Gătându-li-se şi mâncarea pentru ei şi cătanele lor, se 
hotărâră că numai amândoi să se lupte, luptă dreaptă. 

C-da! 83 coala 8 

luptă voinicească. Fără multă bătaie de cap se 


învoiră, căci doară nici unuia nu-i prea era frică de luptă, 
fiind colea voinici, nu cum suntem noi, abunăocară. 
Suflecându-şi mânecile, se luară la trântă şi se zoliră până 
ce era soarele în crucea amiezii, dar nu se biruiră. La 
ameazi beură câte o înghiţitură de apă, căci li să uscase 
limba şi cerul gurii de înfierbântaţi ce erau, apoi se 
hărţuiră până la ojina cea mică, când împăratul leşilor, mai 
slăbind din picioare, căzu peste un bolovan de i s-au sucit 
grumazii şi cu ei suciţi s-a întors acasă, rugându-se lui 
Ştefan de iertare. 

Ştefan, milostiv şi bun la inimă cum era, l-a iertat şi l- 
a lăsat să se întoarne în ţara lui, aducându-i aminte că 
nimic nu să poată face fără voia lui Dumnezeu. 

Izvorul din care au beut apă, s-o chemat apoi izvorul 
lui Ştefan cel Mare. Care e şi unde e nu să ştie, că de 
atunci e mult şi oamenii au murit fără a ne lăsa vreun 
răvaş, ori vreo însemnătură. 

Să crede că cine ar bea din apa acelui izvor, oricât de 
bolnav ar fi s-ar face sănătos... 

T. Bogdan, Ștefan cel Mare. Tradiţii... p. 154 - 156. 

DEALUL LEAHULUI 

Dealul Leahului se află între comunele Horodnicul de 
Jos, Horodnicul de Sus, Voiţinel şi Vicovul de Jos, din 
judeţul Rădăuţi. 

Se zice că, după ce au fost învinşi leşii la Codrul 
Cosminului, de către Ştefan cel Mare, puţini din ei, după 
ce au fost chinuiţi grozav de tare, au scăpat în ţara lor. 

Vestea despre înfrângerea leşilor s-a lăţit în toată 
Polonia, afară de un mic ţinut, care se afla în Munţii 
Carpaţi, în partea de apus a Poloniei. 

Locuitorii din acel colţ de ţară, neştiind ce-au păţit 
fraţii lor la Cosmin şi auzind ei de bogăţiile neîntrecute ale 
Moldovei, s-au hotărât să năvălească în Moldova, ca să 
guste şi ei măcar ceva din acele bogății, căci ţara lor era 


săracă şi n-aveau cu ce să trăiască bine în ea. 

Sărmanii leşi! De-ar fi ştiut ce pot moldovenii când e 
vorba ca să-şi apere pământul care-i udat cu sângele 
strămoşilor lor, atunci de bună seamă că s-ar fi mulţămit şi 
cu felul de viaţă pe care-l duceau în patria lor. Ei nu ştiau 
că în ţara Moldovei este neadormitul Şte-fan-vodă, 
meşterul neîntrecut în războaie. 

Era într-o zi de primăvară, pe la sfârşitul postului 
mare. Pământul era zvântat de vântul cald ce plutea prin 
aer. Soarele în acea zi, îngrozit de mulţimea leşilor cari se 
apropiau de hotarele Moldovei, s-a oprit din mersul lui, 
astfel ca prin aceasta să deie semn că se apropie un 
pericol asupra moldovenilor. 

Şi iată că pe la amiază vine la curtea lui Ştefan-vodă 
un om în fuga mare şi-i spune că leşii au intrat în ţară şi că 
pradă totul ce găsesc în calea lor. 

Ştefan, auzind aceasta, îşi strânge o ceată de voinici 
în jurul său şi pleacă cu ei din Suceava spre Putna, căci a 
auzit că leşii s-ar fi îndreptat de la Putna spre Suceava. 

Oştirile s-au ciocnit pe câmpul dintre orăşelul 
Rădăuţi şi satul Horodnicul de Jos. Ştefan i-a pus pe fugă 
pe leşi de rupeau pământul. 

Văzând ei că Ştefan nu se dă cu una cu două, s-au 
hotărât să stea şi să se lupte, căci nu mai puteau fugi. 
Lupta s-a dat pe dealul dintre Horodnicul de Jos, 
Horodnicul de Sus, Voiţinel şi Vicovul de Jos. Leşii cădeau 
grămadă de săgețile moldovenilor, care  întunecau 
văzduhul. Oastea leşilor scădea văzând cu ochii, pe când a 
moldovenilor se mărea, căci mulţi din ei erau la lucru în 
câmp şi au fost înştiinţaţi mai pe urmă de sosirea leşilor. Ei 
lăsau plugul în brazdă şi plecau, fără îndărătnicie, înarmaţi 
cu coase, cu furci sau cu topoare, spre a-şi apăra pământul 
la care ei ţineau atât de mult. 


Lupta a ţinut până a doua zi dimineaţă, când aproape 
toţi leşii erau ucişi de vitejii moldoveni. 

Ştefan-vodă, întru amintirea acelei izbânzi, a numit 
dealul pe care s-a dat acea luptă „Dealul Leahului”, apoi a 
poruncit ostaşilor săi, ca toate cadavrele leşilor să fie 
adunate în cincisprezece movile, pe coastele acelui deal, şi 
să le acopere cu lut. 

Şi în adevăr, s-au făcut cincisprezece movile, pe care 
le-au numit „Uricele lui Ştefan-vodă”. 

Şi astăzi cine merge prin părţile acelea vede pe 
coastele acelui deal cincisprezece movile. Atât dealul, cât 
şi movilele încă îşi păstrează numele. 

Astfel, leşii, cărora moldovenii le mai ziceau poloni 
sau poleci, n-au mai îndrăznit a călca în ţara lui Ştefan - 
vodă cel Mare şi Sfânt. 

Din mănăstirea Suceviţa. 

În revista „Frângurele”, Şendriceni-Dorohoi, 193P p. 
355. 

ŞTEFAN-VODA ŞI TĂBĂCARUL 

Odată, Ştefan-vodă, cum mergea prin ţâră cu boierii 
lui cei mari, ajunge la un vad de gârlă şi acolo găseşte pe 
un om bătrân care spăla nişte piei, duminica. 

Pesemne, era tăbăcar. 

Vodă, când vede aşa, se face foc: 

— Bine, mă creştine. Nu-ţi ajung şase? Acu lucrezi şi 
în a d-a şaptea? 

— Nu, măria-ta! Nici în a da opta. 

— De ce? 

— He! Uite de ce: că mi-a ars casa de două ori şi are 
să-mi mai arză de nouă ori. 

— Aşa, zise Vodă înțelegând ce vrea să spuie un 
chiaşul! 

— Aşa! 


— Hei! Atunci să ştii: pe unde-a ieşit graiul iese şi 
sufletul. Ai înţeles? 

— Inţeles. 

Şi pe urmă, Vodă cu ai lui şi-au văzut de cale. Aşa. Pe 
drum, Ştefan-vodă s-a luat la ciocmăneală cu boierii. 

— Ce vorbă fu asta, măria-ta? 

— Păi, nu ştiţi? N-auzirăţi? 

— Auzirăm dar nu ne pricepem. 

— Aşa? Păi dar, cu ce judecaţi voi tara? Aşa sfetnici 
am eu? zise măria-sa răstindu-se şi uitându-se urât la 
boieri. Pe urmă mai adaugă: Cu mine, boieri, nu e nici de 
glumă, nici de pus în coporâie! 1 Vreau să ştiu şi să mă 
lămuriţi voi: ce-a vrut să zică tăbăcarul când a spus că i-a 
ars casa de două ori ş-are să-i mai arză de nouă ori. Aţi 
înţeles? 

— Înţeles, zic ei tremurând. 

— Şi, mai grăi Ştefan-vodă, dacă în trei zile d-acum 
înainte n-aţi şti să-mi daţi răspunsul ce vă cer, e vai şi amar 
de voi: pui gealapii? să vă taie capetele! 

Sosiră acasă. Vodă, supărat foc, îi lasă şi se duse în 
treaba lui; iar boierii, cât erau de boieri, o mâlciseră3. 
Ştiau bine că nu o pot scoate oricum la capăt, cu domnul 
Ştefan-vodă. 

D-aia, cum pleacă acesta, începură să se tăinească: 

— Măi, măi!... da ce-o fi vrut să zică hoţu ăla de 
tăbăcar? 

Se-ntrebară, se-nvârtiră, se suciră, cercetară şi nimic 
nu aflară... O luară apoi prin înţelepţi, prin babe, prin 
unchiaşi şi prin tot felul de tălmaci... Socotiţi că a aflat 
ceva? Aş! Unde era pomana aia? 

Nu-i tăia capul, nu-i tăia. Şi... pace! 

Aşa. Veni însă ziua sorocită şi atunci se întâlniră 
boierii, toţi trei - că trei erau - la un loc şi iar se luară la 
doandă 5: 


— Ei, ai aflat ceva? 

— Nimic. Dar tu? 

— Tot aşa. 

— Dar tu? 

— Ca şi voi. 

— Atunci, grăi cel dintâi, ce e de făcut? Că deseară 
ne taie capetele! 

— Iată ce, zice unul din ceilalţi. Eu am trei sute de 
galbeni. 

— Am şi eu! 

1 Coada de lemn a coasei; aici: a nu glumi, a nu face 
prietenie (n.ed.). 

2 Gealap - gâde, călău (n.ed.). 

3 A milei - a rămâne mut de uimire, a nu scoate o 
vorbă: 

(n.ed.). 

— A sta de vorbă, a tăinui (n.ed.) 

5 Discuţie  nesfârşită,  şuşoteală,  pălăvrăgeală 
plictisitoare (n.ed.). 


— Şi eu! 

— Hei!... Dacă aveţi, nu e mai bine să-i dăm noi toţi 
banii ăştia tăbăcarului, ca să ne tălmăcească el, decât să 
intrăm singuri în boloată 1? 

— Hai! Şi se duc acolo să cumpere vorbele. 

Încep să se milcoşească 2 şi să-l tot roage, ca să le 
spuie. Dar tăbăcarul tot da câte una de-alea îndesate, ca să 
râză de ei şi apoi mai zicea: 

— Păi, bine, boierilor! N-aţi auzit vorba măriei-sale, 
că pe unde iese graiul, iese şi sufletul? Cum să spun? 

— Am auzit. Da, ce? O să te de veghem 3 noi? Hai, 
nene! Spune-ne, că doar n-o fi foc! 

— Nu fac eu una ca asta. 

— Ba spune-ne! Uite, pentru binele ăsta îţi dăm o 


sută de galbeni. 

m Nu! 

Puseră două sute de galbeni. 

— Nu. Puseră trei. 

— Nu. 

Până puseră toţi banii pe care-i aveau la ei. 

— Hei, dacă-i aşa, v-oi spune. Da vă legaţi că nu iese 
grai? 

— Ne legăm. Nu ţi-am făgăduit de la început? 

Aşa. A luat banii şi a început să le tâlcuie vorbele. 

— Ce-ai vrut să zici, nene, când ai spus că ţi-a ars 
casa de două ori şi are să-ţi mai arză de nouă ori? 

— Ce-am vrut să zic! lată, boierilor: am avut 
unsprezece fete şi am măritat până acum două din ele. Da, 
foc şi amar! Că fata, când o măriţi, îţi ia şi scaunul de su 
tine şi te lasă jos. E ca şi când îţi arde casa. Şi, cum vedeţi, 
aşa mi-a ars casa de două ori şi are să-mi mai arză de nouă 
ori, că mai am nouă pietre-n casă. Ei, acu aţi priceput? 

— Priceput, că doar nu-i mare lucru. 

Şi boierii erau gata să dea fuga la Vodă, când, ce să 
vadă? lată că intră şi măria-sa în casa tăbăcarului. Până aci 
fusese la uşă şi ascultase tot. Se uită urât pe ei şi începe: 

1 Încurcătură, boală, situaţie neplăcută (n.ed.). 

2 A se milcoşi - a se milogi (n.ed.). 

3 A de veghea - a da pe faţă, a da la iveală (n.ed.). 

— Frumos, frumos vă şade vouă, boieri ce vă aflaţi, 
să vă dea învăţătură un tăbăcar? Cum văz eu, umblaţi cu 
mine numa-n gheobecuril! Da' o să vă arăt eu! Cum om 
ajunge acasă, pui gealapii să-şi facă meşteşugul! 

Ce să facă boierii? încep să tremure şi apoi căzură în 
genunchi. 

— Iartă-ne, măria-ta! lartă-ne! Nu l-am fi întrebat pe 
tăbăcar, dacă nu ne era de capetele noastre, de ju-pânese 


şi de copii. 

Când auzi aşa, Vodă, suflet bun, se mai potoli. Îi 
mustră ce-i mustră, cu fel de fel de cuvinte, grele, apoi îi 
iertă. 

Aşa. Iar tăbăcarul a rămas cu galbenii şi cu multă 
cinste de la Vodă. 

De la Niţă Troneciu, din Uluba. A se vedea colecţia 
Legende:  Ștefan-vodă şi moşneagul. 

C. Rădulescu-Codin, Din trecutul nostru. Legende... 
p. 89 - 92. 

ŞTEFAN-VODĂ ŞI MOŞNEAGUL 

Cică a plecat odată Vodă Ştefan la plimbare, cu 
boierii lui cei mari, după cum îi era obiceiul în vremuri de 
pace, să cutreiere ţara în lung şi-n lat, în drumul lui, să 
vadă sate d-astea d-ale noastre, să aleagă locuri pentru 
biserici şi mănăstiri, să cerceteze păsurile creştinilor, să 
ajute pe cei nevoiaşi şi să mai şeadă când şi când la pilde 
şi la tâlcuri, cu uncheşi ca d-alde mine. 

Acu, după trei zile de la plecare, numai uite că se 
opreşte la un ogor. Acolo ara un unchiaş. Era bătrân- 
bătrân şi n-avea pe nimeni să-i dea ajutor, decât p-un 
copilaş de vreo şapte ani. Unchiaşul, bătrân - copilul, copil 
Ce ispravă erau să facă bieţii? Se canuniau urât. 

Că uitasem să vă spui: unchiaşul avusese în tine- 
reţele lui o spuză de copii, dar când îi colea dănaci2, ve 

1 A umbla în gheobecuri - a călca în străchini (n.ed.). 

2 Dânac - băiat mare, flăcăiandru (n.ed.). 

nea moartea şi-i înghiţea pământul care nu se mai 
sătura. Şi hăt târziu, când îşi luase omul nădejde de la 
binele lumii acesteia păcătoase şi-şi aştepta sfârşitul, mai 
dobândi o odraslă. Creşte copilul, creşte, până, vezi 
dumneata „altă năpastă la casa omului: moare mătuşa iar 
unchiaşul o duce şi mai greu. Să-şi ia alta? Ferit-a sfântul! 


Ce e întâi nu e pe urmă. 

D-aia, măi taică, s-amăra rău creştinul. 

Acu, să nu uităm vorba! Vodă, cum zăreşte pe 
moşneag, mai să-l cuprindă plânsul. Era milos, nevoie 
mare, măria-sa. A intrat în vorbă cu el. 

— Bună ziua, moşule! 

— Mulţămim măriei-tale, prea luminate doamne. 

— De ce te-ai sculat târziu? 

— Hei, măria-ta! Nu m-am sculat târziu; m-am sculat 
de dimineaţă dar n-a vrut Dumnezeu cu mine. 

Lui Ştefan-vodă îi place răspunsul moşneagului, 
începe să se mai gândească şi-şi aruncă ochii spre holde. 

— S-or face bucatele, moşule? 

— Apoi de măria-ta. Sunt trei galioane 1 pe mare; 
dac-or veni pline nu se fac bucate; dac-or veni goale., iar 
nu se fac. Dacă or veni însă pe jumătate, se fac. 

Vodă, mirat, se pune pe gânduri. 

— Mă, da isteţ mai e moşneagul ăsta! Aşa Roma; * 

mai Zic şi eu. 

Pe urmă: 

— Moşule, am doisprezece berbeci. Când le-o veni 
vremea, vii să mi-i tunzi? 

— Viu, măria-ta, cum nu? 

Atât a vorbit şi s-a depărtat Ştefan-vodă cu ai lui” 
după ce a dat moşneagului câţiva leişori acolea, să-şi 
împace nevoia şi un argat să-i ajute la arătură, până sară. 

Hei, după vreo câteva zile, Vodă vine la divan. 

—  Boieri dumneavoastră, zise el celor care îl 
întovărăşiseră, îţi şti care să răspundeţi la întrebările ce v- 
oi pune? 

— Apoi, cum nu? S-ar putea altfel, măria-ta? răspund 
boierii. 

— Dacă-i aşa, ştiţi că mie-mi plac oamenii iscusiţi şi 
d-aia vă ţin pe lângă mine. V-aduceţi aminte când ne-are 


întâlnit dăunăzi cu unchiaşul în țarina cutare? 

Galion - corabie (n.ed.). 

— Ne aducem, răspunseră toţi într-un glas. 

— Ce am întrebat eu şi ce a vrut să zică moşul când a 
răspuns că s-a sculat de dimineaţă dar n-a vrut Dumnezeu 
cu el? 

Se gândesc boierii dar ce să răspundă? Că nu-i tăia 
capul. 

— Păi, de măria-ta! Ştim noi ce s-o fi gândit moşul? 
Să ne ierţi dar n-am putea răspunde. 

— Dar cu bucatele? De ce galioane a vorbit un- 
cheaşul şi ce e cu ele? 

— Nici la asta nu ne pricepem, măria-ta. Bătu-l-ar 
sfinţii de moşneag! 

— Apoi, ce ştiţi dumneavoastră, dacă nici la atât fiu 
vă taie capul? zice Vodă supărat. 

Pe urmă iar mai întreabă: 

— Dar despre ce berbeci e vorba? Se gândesc, se 
gândesc dar... 

— Să ne ierţi, măria-ta, nici p-asta n-o ştim. 

— N-o ştiţi? zice Vodă încruntându-se şi răstindu-şi la 
ei. Păi, să ştiţi, că aşa vreau eu! Până-n trei zile aştept 
răspunsul la câte trele întrebările, că altminteri în torc 
cojocul pe dos. Unde vă stă capul v-or sta şi picioarele i 

Hei, acu-i acu! Boierii o sfecliră, măi taică! 
Cercetează ei încoa, cercetează încolo, în sus, în jos, 
cheamă babe şi tălmaci, fel şi chip - degeaba! Nimeni nu le 
putea da răspunsurile cerute de Vodă. 

Dacă văd şi văd că li s-a apropiat veleatul, hotărăsc 
să le dea toate pe una şi să roage pe unchiaş. Aşa strâng 
douăsprezece sute de lei şi trimit pe unul mai guraliv să-l 
ispitească ce şi cum. Vodă ştia tot că aflase prin oameni de 
şiretlicurile lor, dar tăcea să vază până unde-or ajunge. 


Se duce boierul cu pricina şi ispiteşte pe unchiaş, 
doar o afla ceva. Da, se vede, unchiaşul i-a priceput 
gândul. Nu se da omul cu una cu două. Dacă vede că n-o 
scoate la cale aşa, îi spune că aşteaptă boierii la divan şi că 
mare bine o avea de la ei. 

— Aş veni dar nu pot să las plugul, boierule. 

— Hei, moşule, şi dumneata acum! Ţine banii aiştia şi 
ti-i împăca nevoia. Numai, vino! 

Unchiaşul, când vede banii, Doamne, Doamne! 
Bucuria lui. 

Vine la divan să le facă pe plac. 

Acu, divanul ăla avea mai multe odăi. Boierii soco te- 
au că Vodă-i dus departe, dar el, care le pricepuse gândul, 
vine încet-încet şi se furişează într-o odaie de alături, să le 
auză vorba şi sfatul. 

Din una în alta, cum şedea unchiaşul pe un jeţ d-alea. 
mirat şi el de cinstea ce-l găsise, numai încep să-i 
ispitească: 

— Ia spune-ne, moşule, ce-ai crezut că te întreabă 
măria-sa Vodă când te-a întrebat de ce te-ai sculat târ 7Au? 
Şi ce ai vrut să zici când ai răspuns că te-ai sculat de 
dimineaţă dar n-a vrut Dumnezeu cu dumneata? 

— Hei, mă miram ce-o să fie vorba! Apoi, măria-sa m- 
a întrebat de ce m-am însurat bătrân şi eu am răspuns că 
nu m-am însurat bătrân, ci tânăr, că aş fi avut acum şi 
nepoti, de sapă, clar n-a vrut Dumnezeu să-mi trăiască 
copiii cei dintâi şi d-aia mă amărăsc aşa. 

Se miră boierii. 

— Da cu bucatele ce ai vrut să zici? mai întreabă ei. 

— Ei, ce? Am zis că sunt trei galioane pe mare. Dac- 
or veni încărcate nu se fac bucate; d-or veni goale iar nu se 
fac; iar d-or veni pline numai până la jumătate, se fac. 
Adică, orice om pricepe. Dacă o ploua în lunile de vară 


totdeauna, nu se fac bucate; dacă n-o ploua şi o fi secetă, 
iar nu se fac; iar d-o fi ploaie şi soare potrivit, aşa cât 
trebuie, s-or face bucatele. 

— Mă, mă, mă! Ce unchiaş isteţ, zic boierii care 
însemnau pe hârtie, ca să ştie ce răspuns să dea lui Vodă. 

— Da, moşule, mai zic ei, ai doisprezece berbeci ce 
sunt? Şi când te duci să-i tunzi? 1 

— Cine să fie? zise unchiaşul râzând. Nu sunteţi 
dumneavoastră? Uite, să vă număr: unu, doi... tocmai 
doisprezece. Şi ce să vă mai tund? Nu v-am tuns când mi- 
aţi dat douăsprezece sute de lei? 

Când aud aşa, rămân tare ruşinaţi boierii, da odată 
intră şi Vodă din odaia lui de alături. Vedeţi 
dumneavoastră, nu mai putea răbda. Ei rămân încremeniţi. 

1 Aminteşte vorbele călăului lui Tomşa-vodă, cu 
privire la boieri: „Doamne, s-au îngrăşat berbecii: buni 
sunt de junghiat!” (Letopis. I, 263). 

— Frumos, frumos, boieri dumneavoastră! Să vă dea 
învăţătură un moşneag. De la moş v-am cerut eu să aflaţi 
răspunsul? 

— Iartă-ne, măria-ta, zic ei. Ne vom învăţa minte de- 
acu. N-am fi chemat pe moşul, dar ne era de capetele 
noastre, de jupânese şi de copii. 

Vodă, suflet bun, îi mustră ce-i mustră şi-i iartă. Pe 
urmă încarcă pe unchiaş de bani şi de scumpeturi, că se 
mira şi moşul de ce l-a găsit, şi-i spune să mai vie când şi 
când pe la măria-sa, să se sfătuiască, că tare mult îi 
plăceau, măi taică, lui Ştefan-vodă, moşnegii isteti. 

Autorul volumului trimite la C. Rădulescu-Codin, 
Legende, tradiţii şi amintiri istorice, Bucureşti, 1910, p. M 
- 09, arătând că povestirea este culeasă din Muscel. Indică 
şi varianta din S. FI. Marian, Tradiţii poporane române, p. 
15 (3 sq. (n.ed.). 


T. Pamfile, Mănunchi nou de povestiri... p. 75 - 71). 

SECETA DIN VREMEA LUI ŞTEFAN-VODĂ 

Pe vremea lui Ştefan cel Mare veni, vreo doi ani de-a 
raidul, o secetă peste ţara Moldovei, că se uscase toate 
holdele, şi iarba, şi tot... 

La trei ani, în prour 1 de primăvară, se deschise şi 
cerul şi ploiie începură, dară de arat cine să s-apuce? 
Nimeni, că nimeni n-avea un fir de sămânță. 

Şi Ştefan-vodă dădu vestea-n ţară că va răsplăti cu de 
toate pe cel ce-i va aduce sămânță bună. 

Târziu de tot, se zvoni la curtea domnească anume, 
că nimeni nu are sămânță, fără numai un moşneag, dar nu 
o baniţă, ci într-atâta de multă, c-ar putea semăna cu 
dânsa, o jumătate din cuprinsul Moldovei. 

Vodă, cum auzi, îl chemă la dânsul şi-i zise: 

— Dacă ai, vinde-mi-o mie! 

— Ba de vândut n-o vând, ci mai bine trimite 
plugurile să are pe unde-oi şamana eu! 

1 În ajun, înspre (n.ed.). 

Vodă i-a dat la-ndămână toate plugurile curţii, şi-a 
poruncit tuturor celor mai mari peste sate şi târguri, să- 
njuge boii şi să are pe unde-a semăna unchiaşul. 

S-au strâns cu toţii, şi după vorba moşneagului, au 
început să are numai drumurile, şi noaptea numai să-mana 
el; ca să nu se dioache munca, iar brăzdatul se făcea după 
ridicarea zorilor. 

Şi treaba s-a sfârşit, şi grâu a răsărit des şi frumos, 
iar toamna, când Ştefan-vodă a chemat la răsplată pe 
moşneag, i-a spus tot şireclicul pe care lesne-l înţelegem şi 
noi. 

Răsărise adică, sămânţa scuturată în anii de sloate şi 
ascunsă în praful drumurilor. 

Vodă, cică, s-a minunat mult de înţelepciunea 


bătrânului. 

Pân-atunci, la curte, erau numai oşteni tineri, cei 
care călcase hotarele duşmanilor şi primise-nlăuntrul 
hotarelor pe duşmani. 

De-atunci însă îşi alcătui un Divan de oameni bătrâni, 
de unde iese sfatul greu de aflat la cei tineri. 

Terteleţ din corn. 'Ţepu Tecuciului. 

Auzită de dl. G. Pamfile de la moşneagul Icn. 

S. T. Kirileanu, Ștefan cel Mare şi Sfânt. Istorisiri... p. 
127 - 128. 

ŞTEFAN CEL MARE ŞI PORCARIU 

Zice că Ştefan cel Mare era în târgul Roman şi se-ntr- 
arma împotriva leşilor care veneau cu duşmănie asupra 
ţării. Tocmai atunci veni ştafetă că a murit mitropolitul de 
la Rădăuţi - că pe vremea aceea era mitropolit la Rădăuţi - 
şi amu trebuia să aleagă pe altul în focul celui care murise. 

Boierii şi toţi curtenii lui Vodă au pus vorbă pentru 
un preot văduvoi din satul Porceşti, de lângă Roman. Vodă 
s-a înduplecat şi l-a chemat să-l vadă şi el ce fel de vlădică 
vrau boierii. Îndată i l-a adus pe popa din Porceşti şi l-a 
înfăţoşet lui Vodă. 

Ştefan cel Mare, când l-a văzut, nu ştiu cum i s-a 
părut lui, că numai ce i-a zis: 

— Părintele, să-mi dezlegi trei întrebări ca să te fac 
vlădică, iar dacă nu li-i da de capăt, să ştii că te pun în 
tapă, să nu mai înşăli lumea. Uite la ce ai să-mi răspunzi: 
1) În câtă vreme voi înconjura Moldova? 2) Cât preţuiesc 
eu ca domn? şi 3) Ce gândesc eu? Hai, du-te, părintele, şi 
peste o săptămână să vii cu răspuns ori pentru vlădică, ori 
la tapă! 

Popa se închină cu smerenie înaintea lui Vodă şi a 
cotigit-o înapoi, la Porceşti; iar Ştefan ş-a cătat de treaba 
războiului. 


Trecu cinci zile din săptămână şi popa nici că putea 
găsi v-o dezlegare, măcar la un răspuns. Era vai şi a-Kiar 
de capul lui; nici hodină n-avea, nici mâncarea nu-i ticnea, 
nici zi bună nu petrecea. Gătise pământul!... 

Da’ el avea un argat care păştea porcii şi când a venit 
cu porcii acasă, în sară celei din urmă zi din săptămână 
sorocită de Vodă, nu a găsit mâncarea făcută şi cum era 
rupt în coş ele foame, l-a întrebat: 

— Ce ai taică, de eşti scârbit şi mâncare nu ffil-ai 
făcut? 

Stăpânu-su, crămăluit cu necazul lui, tăcea. Dar pe 
porcari nu-l ralxia foamea şi iar l-o întrebat: 

— Taică, spune-mi ce ai de eşti aşa de berghelit1, că 
doară şi eu, hâlbetem 2, om sunt, te-oi scapă de alean! 

Popa, cum era amărât, de voie, de nevoie, i-a spus 
porcarului de întrebările lui Vodă şi ceea ce-l aşteaptă: ori 
se face vlădică, ori să-nalţă în tapă, că cu Ştefan-vo-clă nu 
era de şuguit. 

Când a văzut poreariu în ce cumpănă era stăpânu-su, 
i s-a făcut milă de dânsul şi l-a sfătuit: 

— Ascultă, taică: mâne dimineaţă, să facem schimb 
cu straiele, eu să mă-mbrac cu cele popeşti şi tu, taică, să- 
mbraci pe-a mele, să te ungi pe obraz cu ceva, ca să nu te 
cunoască şi să iei porcii de dinapoi că eu m-oi duce să mă 
puie-n tapă în locul tău, taică. 

Popa, când a auzit una ca asta, se împlu de bucurie 
că l-a scăpat poreariu din gura morţii, fiindcă auzise de 
moartea lui Ştefan-vodă, dar amu era chiar s-o guste. 

1 Urâţit (n.ed.). 

2 Lasă pe mine. 

A doua zi de dimineaţă, popa porni cu porcii la câmp 
şi porcariu s-a îndreptat către târgul Roman. I-a fost greu 
până a nimerit unde stă Vodă şi până ce-a răzbătut de-a 


intrat la el, iar când s-a văzut în faţa lui Ştefan, a strigat 
din toată inima: 

— Să trăieşti, măria-ta! Eu-s popa cu poruncile. 

— Ei, părintele, ia spune-mi amu, să văd unde te 
trimit, la Rădăuţi ori la călău? 

— La întrebarea întâi, adică: în câtă vreme ai incun- 
jura Moldova, ce să spun!? Soarele, că-i soare care aleargă 
cu cai de foc şi tot îi trebuie o zi şi o noapte să-ncunjure 
Moldova şi măria-ta nu eşti soare, nici n-ai cai de foc, aşa 
că-ţi trebuie şapte zile bune să-ncunjuri Moldova, calare. 

— Brava, părintele, ai brodit-o bine! 

— M-ai mai întrebat: cât ai preţui măria-ta, iată Cum 
m-o luminat mintea mea cea proastă! Domnul nostru lisus 
Hristos, împărat în cer şi pe pământ, a fost preţăluit de 
jidani cu 30 de lei, apoi măria-ta, ca domn pământean, 
preţuieşti numai 28 de lei. 

— Brava, părintele, zi-nainte c-ai nimerit-o şi asta 

— Iaca şi ce gândeşti, măria-ta: măria-ta gândeşti 
cum că vorbeşti cu popa Ion din Porceşti şi vorbeşti cu 
Ghelasie, porcariu din Trifeşti. 

Vodă fiind mulţămit şi de răspunsul acesta, i-a zis 
porcariului: 

— Brava, Ghelasie, să trăieşti să-ţi păstoreşti norodul 
cu înţelepciune, după cum te văd că ti-i firea şi să te duci 
de-amu la Rădăuţi. Şi a spus logofătului să-i ducă la 
Mitropolitul cel mare ca să-l pomăzuiască mitropolit la 
Rădăuţi. 

Iaca aşa, Ghelasie, 1 porcariu din Trifeşti, s-o făcut 
mitropolit la Rădăuţi. 

Narcis Creţulescu a auzit-o de la gen. Gr. Ipătescu 
Lachelărescu din Iaşi. 

S. T. Kirileanu, Ştefan cel Mart). Şi Sfânt, Istorisiri, p. 
151 - 154. 

1 Se zice că Ghelasie era răzăş fruntaş şi că din 


neamul lui se trage Inochentie, Vlădică la Huşi între anii 
1752 - 1782. Cronica Românului, apendice, f. 229. 

MAI MARE DECÂT VODĂ 

S-a fost războit Ştel an-vodă de-a valma eu oştenii, 
mai multe zile, numai să scape ţara de urgia păgânului. Şi 
nu i-a fost munca în zadar, căci duşmanul, răzbit de oastea 
moldovenească, şi-a luat tălpăşiţa, şi pe-aici ţi-e drumul. 
Vorba ceea: fuga-i ruşinoasă dar e sănătoasă. 

După atâta trudă ar fi vrut şi Vodă să aibă o noapte 
de ticnă, sub un acoperemânt creştinesc, şi de aceea a 
chemat pe-un boier de credinţă şi l-a trimis într-un sat din 
apropiere, să-i caute gazdă. 

— Dar, vezi să fiu eu mai mare în casa aceea, a 
adăugat la urmă Ştefan-vodă, surâzând pe sub mustaţa-i 
groasă. 

— Aşa voi face, măria-ta, zise boierul plecându-se cu 
umilinţă. 

Nu târzie vreme, boierul porni în goana calului, aşa 
că îndată se pierdu în zare. Dar, cu cât se depărta de 
tabără, cu atât contenea din mers, până ce calu-i abia mai 
păşea pe cărăruşa îngustă şi cotită. 

Trebuia să îndeplinească porunca lui Vodă, şi încă 
fără greş, căci cu măria-sa nu era de şăguit. Ferit-a sfântul 
să-l fi mâniat, că apoi foc şi pară! 

Şi de aceea a contenit, lăsându-se în voia gândurilor: 
„Gazdă mai bună ca la boierul de sat, nici că se mai 
poate... Dar, dă, ştiu eu!... Dacă el o fi umblând cu gânduri 
ascunse asupra domniei?... Şi numai asta trebuie să fie, 
căci ce-a putut să înţeleagă măria-sa, când a zis: Să fiu eu 
mai mare!...” 

O întorcea în felurite chipuri, doar l-a tăia capul ce să 
facă, să fie bine. 

Calul, lăsat în voie, apuca din când în când câte o de 


iarbă, că se găsea, slavă Domnului, cu îmbiel-şugare, pe 
marginea drumului. 

A mers aşa o bucată bună, când deodată, faţa 
boierului se însenină, dovadă că-i venise în gând ce avea 
de făcut. Struni calul dându-i pinteni şi apucă în goană, să 
ajungă mai degrabă în sat, căci acum nu era departe 

Cât ai scapără a şi fost la marginea satului. 

Soarele era pe la toacă. 

La cea dintâi casă, boierul strigă la poartă. A ieşit 
femeia. 

— Acasă ţi-e gospodarul, nevastă? 

— Acasă! răspunde femeia îngânând vorba. 

— Spune-i să vie oleacă afară, că are să vorbească cu 
mine! 

În vremea asta, omul auzind că-l cheamă, n-a mai 
aşteptat poftă şi a ieşit. 

— Plecăciune, boierule! Cum e porunca? 

— Porunca e asta: să te pregăteşti, căci Ştefan-vodă, 
mândrul nostru domn, vra să găzduiască în astă noapte la 
tine. 

— Se poate una ca asta? au zis deodată bărbatul şi 
femeia, deoarece nu le venea a crede. 

— N-am venit să mă joc de-a pâcâlitul. 

— Dar iar m-oi întoarce şi-oi zice: se prea poate, 
bărbate; ce, nu vezi că măria-sa Vodă Ştefan mai mult spre 
norod se abate? Hai să ne pregătim, ce stai, parcă eşti de 
piatră! 

— Apoi, spune măriei-sale, să vie sănătos! 

Boierul, după aceea, întoarse calul şi porni înapoi 
spre tabără. 

Ce mai pregătire la casa omului! Şi n-avea dreptate? 
Doar stăpânul ţării trebuia să vie la el. In scurt, toate erau 
orânduite: ograda măturată, iar de la uşă până la poartă, 


aşternute lăicere nouă-nouţe, scoase atunci pentru întâia 
oară din clidul 1 de pe ladă. D-apoi în casă! Adevărat: 
sfântă-i femeia şi binecuvântată-i mâna ei! într-o minută de 
ceas schimbase totul, de nici să mai cunoşti: scuturat, de 
să nu găseşti un fir de colb, iar pe păreţi stau bătute 
scoarţe cu fel de fel de alesături, chimpoşăte2 de dânsa 
încă de când era fată mare. De jur-împrejurul casei, 
păretarii3 în felurite feţe se întreceau cu lăicerile şi 
pernişoarele de pe laiţă. 

După ce-au mântuit cu dereticatul, gospodarii s-au 
apucat să înjghebe şi de-ale gurii. 

Vestea că vine Vodă se răspândi ca fulgerul în sat. 
Lumea a început a curge care încotro. Vedeai moşnegi şi 
babe, gârboviţi de povara anilor ce-i purtau în spate, cu 
nepoţei de mână, grăbind pasul ca şi cei mai tineri, ca să 
fie şi ei de faţă la venirea măriei-sale. 

1 Teanc (n.ed.). 

2 Migălite (n.ed.). 

3 Păretar - covor mic de perete (n.ed.). 

Cei ce veneau de la muncă uitau de casă şi se opreau 
şi ei. Mai mare drugul să priveşti: mulţime multă de 
oameni, iar pe deasupra capetelor străluceau coasele în 
bătaia soarelui. 

Puteai să juri că e o oaste ce aşteaptă să-i vie 
căpitanul. 

Soarele sta mai să scapete după dealuri, când iată că 
se arată în zare mare alai. Fiecare ar fi vrut să vadă mai 
bine ce-i; copiii se înălţau în vârful degetelor, bătrânii 
puneau mâna dreaptă streaşină la ochi. 

— E Vodă! 

— E Ştefan-vodă! 

— Viteazul nostru domnitor! 

— Vodă! 


— Vodă! 

Zbucni mulţimea. Pornesc cu toţii înainte. 

Încet, încet, alaiul s-a apropiat. 

Odată, ca un singur glas, răsună: 

— Ura, ura! Trăiască Ştefan, viteazul nostru 
domnitor! Ura! Ura! 

În depărtare, văile şi pădurile răspund: ura! ura!, de 
parcă şi firea se bucura de venirea domnului. 

Soarele asfinţise. Sătenii s-au împrăştiat pe la casele 
lor; doar câţiva copii mai stau căţăraţi pe gard, înălţându- 
se să vadă pe Vodă. 

Oamenii din casă nu ştiau cum ar umbla mai repede, 
să pregătească cele trebuitoare pentru oaspeţi. 

Vodă, în casă, sta de vorbă cu boierii, tot despre 
treburi de-ale ţării. 

Când vorba era mai în toiul ei, deodată se aude un 
tipet de copil mic... 

Tiii! Uitasem să vă spun că gazda avea un băieţel. Să 
fi fost de vreun an, dar arăta de doi, aşa era ele răsărit, de 
grăsuţ şi rumăn. Mă-sa îl acioase mai de cu vreme în 
albiuţă, colo, pe cuptior. 

Plodanul, auzind vorbă, se trezise şi o ţinea a lui 
înainte, ţipa cât îi luă gura. 

Femeia, vrând să-l liniştească mai degrabă, i-a pus 
mâna la gură. 

— Ce faci, nevastă? zice Ştefan-vodă; lasă-l în pace! i 


C-da 183 coala 9 

— Mă iartă, măria-ta, dar din pricina lui nu te-ai 
putea stăvil în casă. 

— Trebuie să-l sufăr, căci copilul e mai mare în casă! 
a adăugat Vodă, privind o clipă pe boierul ce-l trimisese să- 
i caute gazdă. Apoi, uitându-se cu drag la băieţel, adăugă: 


Viteaz oştean al ţării! 

D. V. Ştefănescu, în rev. Făt-Frumos, I (1904), p. 120 - 
3, cu însemnarea: „povestită de tata”. Variante cari nu 
cuprind numele voievodului, în Jon Creangă, I, p. 141 - 
143; una din aceasta e reprodusă în Pamiile, Firişoare de 
aur, p. 9 - 11, şi Jon Creangă, VI, p. 176; D. Furtună, 
Vremuri înțelepte, p. 6B - 9. 

T. Pamiile, Mănunchi nou de povestiri, p. 14 - 17. 

ŞTEFAN-VODA ŞI FATA LUI CALIN 

Una din cele mai frumoase ape ale bătrânilor Carpaţi 
este Bistriţa. Această fată frumoasă a Carpaţilor noştri 
pletoşi nu samănă deloc cu celelalte surori ale ei. Cursul ei 
sălbatic, mai cu seamă după ce atinge graniţa între 
Bucovina şi România, murmură ca un uriaş mânios, 
blăstămând pe cine a despărţit acest pământ în două părţi. 

Locul cel mai pitoresc de pe valea Bistriţei este de la 
cătunul Călineşti - Bucovina şi până la Broşteni - România. 
Această fată frumoasă - căreia îi putem zice că-i cu părul 
de aur, a trebuit să aibă mult de luptat până ce şi-a deschis 
drum prin livezile tatălui său Carpat. Tot a învins, nu i-a 
păsat, nici nu-i pasă de stâncile uriaşe cari o păziseră pe 
de-amândouă părţile, care se pare că vor gata să se arunce 
asupra ei. 

În acest loc unde sunt astăzi cătunele Călineşti, Ciril 
şi Cojoci, trăia acum câteva sute de ani un moldovan cu 
numele Călin. Ca toţi muntenii, atât în timpurile de demult 
ca şi în timpurile de acum, şi Călin trăia din ţinerea vitelor, 
dar mai cu seamă oi şi capre. El avea o fată şi un fecior. El 
păzea oile şi fecioru-său caprele, pentru 

LI A stāvi - a linişti (cuvântul nu apare în dicţionar) 
(n.ed.). 

că era mai iute de picior. Fata şedea în târlă, spăla, 
mătura, mai pe scurt, ţinea târla în rânduială. 


Într-o zi spre seară, iată că ies doi oameni tineri, 
călări pe cai, de credeai că-s nişte crai, dar unul din ei 
avea un cal de nu-ţi puteai închipui de frumos ce era; era 
năzdrăvan, nu cal. După ce s-au apropiat de stână, s-au dat 
jos de pe cai, lăsându-i pe lângă nimăt1 să pască. Fata 
şedea şi cosea la nişte altiţă cu ceiţă2, şi când a pus ochii 
pe cei doi vânători, a tresărit, acul din mână i-a sărit. Unul 
din cei doi tineri 

„De frumos ce era 

Minţile ţi le fura”; s-a oprit în pragul stânei şi a 
întrebat pe fată, dacă nu poate rămânea la ea, de mas. 
Fata le-a spus să aştepte până ce va veni tată-său cu oile, şi 
poate i-a primi. 

A venit Călin cu oile, dar când a văzut cei doi cai pe 
lângă nimăt, păscând, s-a cam speriat, gândind că iară a 
mai venit cineva să-şi icie bir fără să-l întrebe pe dânsul. 
Acel bir era un berbec care era mai gras, caş şi urdă cât 
puteau duce doi oameni în spate. 

A intrat în stână şi când a dat cu ochii de cei doi 
vânători, a văzut că nu-s nişte oameni de rând. Unul din ei 
era frumos îmbrăcat, de credeai că-i în aur scăldat, dar de 
zece ori mai frumoasă îi era faţa decât îmbrăcămintea. 
Când vorbea cu tovarăşul său, acela îi zicea „măria-ta”. 

Ş-a primit Călin de mas, i-a ospătat cum a socotit el 
mai bine, ca să fie mulţămiţi. A venit şi feciorul lui Călin cu 
caprele, un fecior înalt şi spătos, ca un brad care-i mai 
frumos. 

A trecut noaptea. Cei doi tineri vânători s-au sculat 
dis-de-dimineaţă, au încălecat pe cai luându-se 

„Pe-o potec-aleasă Prin pădurea deasă”. 

Unul din cei doi vânători era Ştefan-vodă, iar celălalt, 
unul din cei mai buni tovarăşi ai săi de arme. Vodă Ştefan, 
în timp de pace, se ducea prin ţară ca s-o cunoască mai de- 
aproape; dar vânătoarea era pentru el sufletul lui. 


După ce a pornit Ştefan din stâna lui Călin, i s-a 

1 Ocol (n.ed.). 

2 Găurele (n.ed.). 

părut că o parte din inimă a rămas acolo. A umblat 
dealuri şi munţi, a vânat cerbi şi căprioare, dar fata lui 
Călin nu-i ieşi din gând. S-a hotărât atunci, când s-a 
înturna spre casă, să meargă pe la ea, s-o mai vadă. Aşa a 
şi făcut. Încărcat de vânat, dimpreună cu tovarăşul său, s- 
au luat pe apa Bistriţei în jos. Când a fost aproape de stâna 
lui Călin, a auzit pe cineva cântând. Fata şedea pe pragul 
stânii şi cânta un vers de dor: 

„Frunză verde de pe fag. De-a veni cine mi-i drag. 
Păr negruţ aş pieptăna, Faţă alb-aş dezmierda, Ochi 
negruţi aş mingii)”. 

Început şi el a 

Ştefan-vodă, auzind fata cântând, a cânta tot cu 
acelaşi vers: 

„Foiliţă de cicoare Al tău pui vine călare, Cu pâoscuţa 
la oblânc, Vin drăguță să te strâng; Să te strâng la pieptul 
meu. Să m-ating de sânul tău”. 

După ce-a cântat Ştefan-voclă acest cântec, s-a dat 
jos de pe cal, a strâns pe fată în braţe, i-a dat un sărut mai 
dulce decât mierea şi mai fierbinte ciecât focul. 

Când a venit Călin seara cu oile de la păscut, iară a 
aflat pe cei doi vânători la stână; unul îi ţinea fata pe braţe 
şi un îi cânta dintr-un fluier de văile răsunau, codrii vechi îi 
d. ezrniprda. 

Vânătorul cel tânăr po care-l ştim cine era, ar fi voit 
ziua aceea să nu se mai sfârşească, clar ce-i folos că 
totdeauna ce-i dulce şi plăcut nu durează mult. 

Cei doi vânători iară au mas la stâna lui Călin. S-au 
sculat iară de dimineaţă şi când au fost să plece, cel 
frumos ce-a ţinut fata în braţe, când a încălecat pe cal, a 


chemat fata la el şi i-a dat o pungă de galbeni. Fata a 
rămas înlemnită şi cei doi vânători s-au îndepărtat 
cântând, pe coasta muntelui Rarău. 

A trecut mult timp şi Ştefan-vodă n-a mai venit prin 
munţi, la vânătoare, că nevoile ce veniseră peste ţară nu l- 
au lăsat. 

Având odată o hăituiala cu ungurii care năvăliseră în 
ţară, Ştefan-vodă i-a bătut, şi bătându-i i-a alungat până 
departe, în ţara Ardealului, ca să le treacă pofta de a mai 
năvăli în Moldova. 

Înturnându-se Ştefan-vodă, după ce a bătut bine pe 
unguri, nu s-a dus pe drumul Câmpulungului, ci a luat apa 
Bistriţii în jos, însoţit numai de doi căpitani ai săi. Gândul 
lui a fost să meargă pe la Călin şi să vadădacă mai este 
frumoasa fată de odinioară. 

Timpul era cam în toamnă şi Călin nu şedea la stână 
cu oile; îşi făcuse o casă bună, grajduri şi corlel, aşa că 
Ştefan-vodă puţin mai cunoştea din aceea ce ştiuse. 

A intrat în casă. Călin era mult mai bătrân, fata lui 
Călin nu mai era fată, ci era mamă a doi copii. Un băieţel 
frumos de vreo patru ani, frumuşel ca un trandafir, şedea 
în braţe la moşu-său şi se juca cu mânuţa prin barba în doi 
peri a lui Călin. 

Uitându-se bătrânul Călin la Ştefan-vodă şi la 
băieţelul pe care îl ţinea în braţe, a zis: 

— Doamne, da cum îi samănă! 

Şi, într-adevăr, băietul, bucată-bucăţică era tot 
Ştefan-vodă. 

Aceasta este toată povestirea rămasă din strămoşi la 
moşi, şi din moş la tată, şi din tată la fiu, până ce a ajuns la 
mine care scriu. 

Teofil Bizon 

„Ion Creanga”, III (1910), p. 300 - 302. 


ŞTEFAN-VODA ŞI TOLPA 

Se zice că în vremea lui Ştefan-vodă era pe lângă 
curtea domnească un ţigan, Tolpa, care era deştept, 
glumet şi totodată foarte prefăcut. 

Într-o zi, venind nişte oameni de la ţară ca să se 
jeluiască înaintea domniei pentru nedreptăţile din partea 

1 Corlă - Urlă (n.ed.). 

pârcălabului lor, întâmpinară tocmai când avea să 
intre în curte, pe tiganul Tolpa. 

— Ce vreţi voi, oameni buni? întrebă tiganul. 

— Avem să vorbim oarece cu măria-sa Vodă. Aca-să-i? 
răspunseră românii veniţi, socotind că cine ştia ce domn 
mare îi acela cu care vorbesc. 

— Acasă! Dară ce aveţi voi să vorbiţi cu măria-sa? Nu 
puteţi să-mi descoperiţi şi mie tainele voastre? Eu v-aş 
putea foarte mult ajută, deoarece şi eu sunt unul din cei 
mai mari sfetnici ai măriei-sale! 

Românii veniţi, necunoscându-l cine-i şi văzându-l aşa 
de vorbăreţ, i se încrezură ţiganului, gândind că ceea ce le 
spune îi adevărat, şi-i istorisiră taina lor, adică cum că 
pârcălabul îi asupreşte din cale-afară, cum că li se ia bir 
peste măsură, ba încă pe lângă aceea în mai toate zilele îi 
batjocureşte, îi bate şi-i chinuieşte fără milă şi fără vo 
pricină. laca de ce au venit ei să se jeluiască lui măria-sa 
Vodă! 

— Oameni buni! zise Tolpa, nu purtaţi nicio grijă; 
întoarceţi-vă pe-acasă în voia cea mai bună, că eu vi-s 
omul!... Voi vorbi cu măria-sa. Lasă dacă v-a mai asupri şi 
bate pârcălabul vostru, de astăzi înainte! 

Românii îl ascultară şi se întoarseră bucuroşi spre 
case. 

Tolpa, după depărtarea lor caută un prilej bun să 
intre la măria-sa în odaie. 


Într-o zi, Ştefan-vodă era voios. 

Ştiindu-l atunci numai singur în divan, Tolpa intră 
deodată la dânsul înnuntru, plângând şi ţâindu-se cu 
mânele de cap. 

— Ce-ţi este ţie Tolpo? Ce plângi? îl întrebă Vodă, 
văzându-l văietându-se ţâindu-se cu minele de cap. 

— Mi-a tras popa o palmă, măria-ta! 

— Pentru ce? 

— Pentru că n-am ştiut pe Tatăl nostru. 

— Ei, tu păgânule! îi zise Ştefan-vodă mânios, tu să 
nu ştii Tatăl] nostru? Păcat că n-am ştiut eu asta mai 
demult, că de-atuncea te-aş fi alungat de la curtea mea!... 
Mă, dar ce eşti tu? Păgân? Turc? Tătar? Ori ce liftă rea? Să 
nu ştii tu Tatăl] nostru? Stai numai!... 

— Ba îl ştiu, măria-ta, da-l greşesc într-un loc. 

— Spune-mi-l dar! 

— Tatăl nostru carele eşti în cenuri, sfinţească-se 
numele tău, vie împărăţia ta... 

— Mai departe! 

— Aici am uitat o vorbă. 

— Fie-n voia la... zi acuma mai departe! 

— Fie în... 

— Fie în voia ta... Zi o dată de la început că iarăşi ai 
uitat! 

— Tatăl nostru carele eşti în cenuri, simţească-se 
numele tău, vie împărăţia ta, fie în!... 

— Fie în voia ta!... Măi, da ce bătut cu leuca!... Un 
cuvânt să nu-şi poată însămna! Zi încă o dată de la început 
şi ţine bine minte: fie în voia ta! 

— Tatăl nostru carele eşti în cenuri, sfinţească-se 
numele tău, vie împărăţia ta, fie în... 

— Na, să mai ţie minte! Zi mai de multe ori: fie în 
voia ta. 


— Fie în voia mea, fie... 

— Nu aşa! ci de in voia ta, adică a Celui de sus, a lui 
Dumnezeu şi nu într-a ta, prostule şi năucule! 

— Fii! Fie! D-apoi, dacă uit! 

— Apoi nu uita, că doară nu 1 i- i dogit capul! 

— Şi ca să nu uit, măria-ta, scrie-mi vorbele acelea 
pe-o hârtie şi te iscăleşte, că aşa să-mi poci aduce aminte 
totdeauna, când oi lua hârtia în mână. 

Ştefan-vodă nici visând de gândurile ţiganului, luă o 
hârtie albă curată şi scrise: de in voia ta, apoi se iscăli mai 
dedesubt: $tefan-vodă. şi i-o dete ţiganului, ca să nu-l mai 
supere... 

Tolpa, bucuria lui... la hârtia în mână şi ieşind din 
divanul domnesc, îndată a şi pornit la ţară, anume către 
satul acela de unde erau românii ce au fost venit la domnie 
să se jeluiască pentru asuprirea peste măsură din partea 
pârcălabului. 

Ajungând el în satul acela, dete poruncă să se 
strângă toţi sătenii la un loc, dimpreună cu dânşii şi 
pârcălabul, căci vine de la curtea domnească şi le aduce o 
vorbă mare de la măria-sa Vodă, pe care fiecine trebuie s-o 
asculte şi s-o împlinească... 

După ce s-a strâns tot satul, dimpreună cu pârcălabul 
la un loc, Tolpa, vârându-se în mijlocul oamenilor şi 
puindu-se faţă în faţă cu pârcălabul pe carele a început 
mai întâi a-l mustra înaintea satului întreg pentru ne 

omenia lui cu sătenii şi cu toţi românii de 
primprejurul acela, apoi arătându-i iscălitura lui Ştefan- 
vodă îi zise: 

— Vezi ce este scris aici? 

— Văd: fie în voia ta, răspunse pârcălabul, dar eu nu 
ştiu ce să însemneze aceasta. 

— Nu ştii?... bine! Lasă că ştiu eu! strigă Tolpa furios, 


şi atunci, pe loc, porunci oamenilor să-l întindă jos înaintea 
oamenilor şi să-i măsoare vo 50 bețe bune şi pipărate, 
zicând: 

— Iscălitura măriei-sale porunceşte să pedepsim pe 
toţi aceia ce nu ştiu de omenie şi asupresc pe fraţii lor din 
calet-afară şi fără v-o dreptatel!... 

Pârcălabul era nevoit să sufere bătaia, crezând că aşa 
a poruncit Vodă. 

El însă era unul din cei mai credincioşi, mai supuşi şi 
mai plăcuţi domniei, şi ştiind aceasta se mira foarte mult 
cum de-a făcut Ştefan-vodă să poruncească să-l bată 
tiganul Tolpa înaintea sătenilor, mai cu seamă nefiind cu 
nimic vinovat! 

La v-o câteva săptămâni însă după ce-a fost bătut, 
având treabă numaidecât să se ducă la curtea domnească, 
se duse şi ajungând intră la măria-sa. 

Ştefan-vodă, bucurându-se de sosirea lui, îl primi cu 
aceeaşi prietenie şi inimă bună, ca şi mai înainte. 

Pârcălabul s-a mierat mult de primirea asta bună. 

Pricepând atunci că nu poate să fie ceva rău la 
mijloc, că trebuie să-l fi pus cineva la cale şi de aceea 
poruncise ca să-l pedepsească, îl întrebă pe Vodă: 

— De ce-ai poruncit, măria-ta, lui Tolpa ca să mă bată 
înaintea sătenilor mei, că doară n-am făcut nimănui niciun 
rău? 

Ştefan-vodă, uitându-se lung la dânsul, mierându-se 
şi el de vorbele pârcălabului, îi zise: 

— Ce spui?... 

— Ce spun?... d-apoi iaca cum şi iaca cum, şi începu 
a-i povesti toată istoria cum s-a întâmplat. 

— Ei, mişelul! zise Vodă mânios, de aceea mi-a spus 
el să mă iscălesc eu la cuvintele ce nu le ştia din Tatăl 
nostru, ca să aibă cu acea iscălitură putere să te bată!... 
Aşa-i treaba?... Lasă că mi ţi-l-oi învăţa eu!... 


Ştefan-vodă se făcu foc; porunci curtenilor să-l prindă 
pe 'Tolpa şi să-l spânzure. 


Tolpa însă, când istorisea pârcălabul lui Vodă şi când 

Vodă porunci. să-l piindă şi să-l spânzure, stătea la 
uşă şi asculta toate, şi cum a auzit aceasta, îndată s-a făcut 
nevăzut, ascunzându-se în grădina domnească care era 
foarte mare, ştiind că acolo nu va da nimeni de dânsul, iar 
trecând mânia domnului, poate să scape cu viaţă. 

În zadar l-au căutat curtenii să-l prindă, că Tolpa nu 
era nicăieri. El, bietul, de spaimă şi de frică c-a să-l 
spânzure, s-a fost ascuns în grădina aceea, aşa că nici ziua 
mare cu lumina nu-i puteau afla, ele l-ar fi tot căutat. 

Mai spre sară, fiind o zi frumoasă şi călduroasă, iest 
Ştefan-vodă singur din curte şi se duse la plimblare prin 
grădina domnească, tocmai în partea aceea unde era Tolpa 
ascuns. 'Ţiganul, văzând de departe că vine Vodă, se sui 
iute într-un măr şi se legă cu brâul ce era încins peste 
mijloc, de un crac, lăsându-şi apoi picioarele să spânzure 
în jos, iar o aţâşoară ce-o avea asemenea pe lângă dânsul, 
o legă de altă creangă, deasupra capului său. 

Văzându-l aşa, Vodă zise cu milă: 

— Zău că-mi pare rău de sărmanul 'Tolpa. Bietul, de 
bună seamă, auzind că am poruncit să-l omoare pentru că 
a bătut pe pârcălabul, s-a spânzurat el singur, 
nemaiaşteptând pe alţii... 

Tolpa numai trăgea cu urechea. 

— Dacă ar fi viu, eu l-aş ierta... 

— Fie în voia ta! strigă Tolpa sărind jos şi 
îmbrăţişând picioarele măriei-sale. 

— Fie în voia ta l Bine că măcar de frica 
spânzurătoarei ai învăţat Tatăl nostru. zise zâmbind de râs 
Ştefan-vodă. Atunci m-ai prins cu iscălitura, acum cu 
vorbar dar altă dată nu mai scapi nici cu voia ta, nici fără 


de voia ta!... 

Era sagaci Ştefan-vodă şi-i plăcea şi şăgile altora, dar 
într-o şagă şi o altă şagă ţinea la mijloc câte nouă fulgere 
şi vai de acela pe care îl nimerea, printre şăgi, săgeata 
mântei domneşti! 

După S. FI. M,f.13R. 

S. T. Kirileanu, Ștefan cel Mare şi Sfânt. Istorisiri... p. 
340 - 346. 

MATEI CORVINUL ŞI PRIMARUL DIN CLUJ 

Matei Corvinul era fiul lui loan Corvinul. Fiind foarte 
vrednic, ungurii l-au ales rege al lor. Matei era un rege 
iubitor de dreptate şi ţinea ca toţi slujbaşii să fie drepţi cu 
poporul. Ca să-i vadă cum să poartă, umbla adeseori 
travestit prin oraşe. 

Odată plecă spre Cluj, unde se născuse. Suita şi-o 
lăsă însă în Huedin, iar el veni singur în oraş, îmbrăcat ca 
un om sărac, să vadă cum să poartă boierii şi slujbaşii cu 
oamenii. Umblând pe stradă a fost înhăţat de un om al 
primarului şi dus cu sila la acesta, să-i taie lemne. A tăiat 
cât a tăiat, apoi a spus că pleacă şi şi-a cerut plat3 pentru 
lucrul făcut. Atunci primarul l-a înjurat, iar servitorul 
primarului i-a tras o bătaie bună, aşa că a trebuit să taie 
toate lemnele din grămadă. Pe când tăia şi-a însemnat 
câteva bucăţi, scriindu-şi numele pe ele. 

A doua zi a venit şi suita la Cluj, iar Matei s-a 
îmbrăcat în hainele lui de rege. S-a dus apoi la primar şi l- 
a întrebat cum merg lucrurile în oraş, dacă săracii găsesc 
dreptate şi nu sunt apăsaţi de cei mari. Primarul a început 
să se laude că el e ca un părinte cu ei şi nimeni nu e 
năpăstuit. Atunci l-a întrebat regele: 

— Dar mie, ieri, de ce nu mi-ai plătit lucrul, ba m-ai şi 
bătut? 

Primarul a răspuns: 


— Aşa ceva nu se poate! La mine nu a fost om 
muncitor pe care să nu-l fi omenit. 

Atunci a poruncit Matei să iasă cu toţii afară şi 
ducându-i la grămada cu lemnele tăiate de el, a poruncit să 
o răscolească şi să caute bucăţile semnate de el. Acum nu 
a mai putut tăgădui primarul şi căzând în genunchi s-a 
rugat de iertare. Dar Matei nu a vrut să-l ierte, ca să bage 
spaimă în toţi asupritorii. Pe primar l-a spânzurat în faţa 
porţii, iar pe servitorul care l-a bătut, l-a tras n tapă. 

De aceea toţi îi ziceau regelui: Matei cel drept. 

V. Lazăr, Legende istorice... p. 42 - 44 

REGELE MATEI ŞI VISTIERUL DE LA BAIA DE 
ARIEŞ 

Baia de Arieş e o comună în Munţii Apuseni. În 
dealurile ce înconjură această comună sunt mine bogate 
de plumb, fier, aur şi pucioasă. Băile de aur de aici au fost 
înainte vreme foarte bogate în aur. 

În timpul acesta, se spune că aveau băile un vistier 
foarte bogat dar şi foarte mândru. Atât era de mândru că 
nici la biserică nu voia să calce cu picioarele pe pământ, ci 
îşi făcuse nouă talere de aur şi servitorii i le puneau 
înainte, ca el să calce numai pe aur. 

li mersese vestea în toate părţile, ba a ajuns şi la 
regele Matei. 

Acesta s-a dus să se convingă despre adevăr. 

După ce a văzut cum se preumbla vistierul, s-a dus şi 
a scris pe uşa casei unde trăsese în gazdă: „Aici a fost 
regele Matei, a mâncat şase ouă şi a văzut vistierul 
preumblându-se pe talere de aur”. 

Când a aflat vistierul despre aceasta, s-a speriat şi. s- 
a ascuns dinaintea oamenilor. 

P. Ispirescu, Povestiri despre Vlad-vodă Ţepeş, p. 17 - 
18. 


MATEI LA SĂPATUL VIEI 

Pe timpul lui Matei, ţăranii erau foarte asupriţi căci 
trebuiau să facă clacă la boieri, adică să le lucreze pe 
nimic mai multe zile pe săptămână, iar femeile lor trebuiau 
să lucreze tot pe nimic, la curtea boierească. Ţăranii nu-şi 
puteau vedea de puţinul pământ ce-l aveau ei, aşa că 
rămâneau tot săraci. Ţăranii mai erau şi bătuţi şi altminteri 
chinuiţi, iar dacă unul voia să se mute în alt sat, unde era 
un boier mai cu frica lui Dumnezeu, era oprit. Matei 
Corvinul nu-şi uitase că şi strămoşii lui au fost ţărani 
români, de aceea simţea mare dureje pentru năcazurile 
celor săraci. El a dat poruncă să fie lăsat fiecare ţăran să 
plece din satul unde erau boieri fără inimă. 

Regele era odată la masă, cu mai mulţi boieri. Intre 
altele veni vorba şi despre munca grea a ţăranilor. Unul 
dintre boieri zise: 

— Mă mir că se tot vorbeşte despre muncă grea la 
ţărani! Ce muncă fac ei de e aşa de grea? Că ce sapă, sau 
seceră, sau cosesc? 

Atunci zise Matei: 

— Să poftiţi cu mine la vie, că e tocmai săpatul viei! 

Boierii au trebuit să asculte. S-au dus la vie şi fiecare 
a luat o sapă de la lucrători şi a început să sape. Era cald 
în după-amiaza aceea, dar fiindcă şi regele săpa cu ei, n-au 
avut încotro şi au trebuit să sape până către seară. La toţi 
le curgeau sudorile şi îi dureau mâinile şi mijlocul. 

Seara s-au adunat iară la masă cu regele şi atunci i-a 
întrebat Matei: 

— Ei, ce ziceţi, e uşoară munca ţăranului? 

— Ba e tare grea, maiestate, răspunseră toţi boierii. 

— Atunci fiţi cu mai multă milă faţă de ei! 

Dar boierii totuşi urau pe Matei, pentru că avea milă 
de ţăran şi pentru că era român de viţă. Pe ascuns îl 


batjocoreau zicându-i crăișor valah. După moartea lui, 
poporul zicea: „A murit Matei, a pierit şi dreptatea!” 

V. Lazăr, Legende istorice... p. 44 - 45. 

MIMAT VITEAZUL 

Mihai Viteazul era fiu de domn clar, murindu-i 
părinţii, a rămas a nimărui, că neamurile lui voia să i se 
piardă de urmă, pentru că aveau presimţire. că din Mihai 
avea să iese un om mare. A rămas bietul băiet pe la rasele 
oamenilor, ca orişicare băiet orfan. Umbla toată ziua cu alţi 
băieţi, prin munţi, cu oile şi caprele, fluierând şi fâşcâind. 

Într-o primăvară, pe la un Ispas, suia c-o turmă de oi 
pe un deal, numai ce vede într-un mijloc de poieniţă o 
mulţime de şerpi şezând toţi cu capurile laolaltă, făcând un 
bâzâit înfioros, într-un muşunoi de spume. Acolo se 
strânsese douăzeci şi patru de şerpi, să facă mărgea. Mihai 

Viteazul auzise de la moşnegii satelor că şerpii se 
strâng în fiecare an şi fac mărgea, şi dacă se întâmplă om 
pe-ndămână şi ia mărgeaua, din coada şerpelui celui mai 
mare. pe ce gândeşte, pe aceea are noroc. 

Minai auzise de pe la oamenii de prin sate că el n-ar 
fi de neam prost, că din ura ce purtau părinţii lui cu 
celelalte neamuri, l-au dezmoştenit pe el ca să le rămâie 
averea lor şi să n-aibă teamă că făcându-se el mare, să le 
fie lor primejdios. 

Când a văzut Minai şerpii făcând mărgea, toate 
aceste i se oglindeau înaintea ochilor; sta ca înlemnit în 
marginea poieniţei şi se gândea cum să puie mina pe 
mărgea şi să-şi îndeplinească dorinţa de a răzbuna pe toţi 
făcătorii de rele şi de-a curaţi ţara de pagini, că pe-atunci 
tara era stăpânită de turci. 

Cum şedea băietul aşa gânditor, numai ce vine un 
corb şi se pune pe umărul lui şi nimic mai mult, se repede 
în mijlocul şerpilor, ia mărgeaua în cioc şi zboară în sus. 


Atunci Mihai, în buimăceala ceea, uită de şerpi şi s-o ia la 
fugă încotro zbura corbul. 

Mihai fugea necontenit, ca să nu piardă corbul din 
ochi, şi nu simţea că pe unde mergea, trecea prin 

„Păduri întunecoase şi văi prăpăstioase, Prin târffuri 
şi sate, Rămânând ia spate Ţara Muntenească, Cu viţă 
domnească”. 

Şi corbul nu s-a oprit până în oraş la Țarigrad. Şi, 
când a ajuns în marginea oraşului, corbul a lăsat mărgeaua 
jos, dinaintea lui Mihai. 

În momentul acela tocmai trecea pe colo împăratul 
turcesc, în butca cu şase cai, şi cunoscând pe Mihai că e 
copil de român, l-a luat la el ca să-l crească şi să-l treacă la 
legea turcească. Şi aşa a şi fost. Mihai, deşi trecuse în 
legea turcească, că n-avuse încotro cârni, dar el credinţa 
creştinească o păstră în inimă şi cu ea în inimă a şi murit. 

Mihai slujea în curtea împăratului turcesc, creştea şi 
se întărea pe fiecare zi, aşa că şi împăratul se mira de 
frumuseţea, înţelepciunea lui Mihai. 

119 

Când a ajuns vârsta de douăzeci de ani, era de trei 
palme între ochi, căciula pe cap din trei piei de urs şi cojoc 
din treizeci de piei de berbece; paloşul şi cămeşa de za 
cântăreau trei măji. 

După ce a trecut de vârsta de douăzeci de ani, pe 
Mihai l-a pălit dorul die ţară şi doru de răzbunare şi ştia că 
în grajdurile împăratului turcesc era un cal năzdrăvan. A 
mers şi l-a luat şi încălecând pe el, a venit în [ara 
Muntenească, a curăţit-o de păgâni şi de făcători de rele, 
de cei ce îl dezmoştenise şi de toţi cei ce trăiau din munca 
altuia, iar în urmă a ajuns domn peste Ţara Românească şi 
a domnit şapte ani. Şi, într-acei şapte ani, s-a luptat şi a 
biruit şapte crai şi împărați, a zidit şapte biserici şi 
mănăstiri, ca să fie numele lui neuitat şi pomenit în veci. 


Teofil Bizom în revista „Ion Creangă”, nr. 8, p. 235 - 
237. 

MIHAI-VODA ŞI CALÂUL 

Pe când era bănişor la Mehedinţi şi îşi îndeplinea 
slujba cu multă grijă şi cinste, fiind iubit de boieri şi popor, 
şi peste ţară domnea un domn rău şi viclean, ce se chema 
Alexandru cel Rău, ieşise vestea că el este fecior de domn 
şi are dreptul la domnia ţării. 

Atunci Alexandru cel Rău trimise îndată o ceată de 
călăreţi să-l prindă şi să-l aducă la scaunul domniei, în 
Bucur eşti. Ostaşii merseră pe dată la Strehaia, unde Mihai 
îşi avea reşedinţa banatului său, îl luară şi porniră cu el la 
scaunul domniei, la Bucureşti, după cum li se poruncise. 

Mihai presimţi că nu degeaba îl aduc la scaunul 
domniei, înaintea lui Vodă. De aceea, cum intră în 
Bucureşti, Mihai ceru voie soldaţilor să-l lase să intre în 
biserica ce întâlni în cale, ca să se roage lui Dumnezeu. 
Ostaşii îi îndepliniră cererea şi Mihai intră în biserica ju- 
pânesei Caplea şi se rugă lui sfântul Nicolae, al cărui hram 
îl avea biserica, să-l ajute şi să-l scape de urgia dom 

nitorului, promițând că dacă va scăpa, va înălța o 
biserică în cinstea sfântului. 

După terminarea slujbei, Mihai ieşi din biserică cu 
sufletul îmbărbătat. Ostaşii îl duseră înaintea lui Alexandru 
cel Rău care chemă boierii ţării în divan, ca să-l judece pe 
Mihai dacă este fecior de domn, cum se spunea. Judecata îl 
găsi vinovat şi-l condamnă la moarte, pentru ca Alexandru 
cel Rău să nu aibă rival. 

Când îl duseră ca să fie omorât, călăul cu barda în 
mână, privind figura măreaţă a lui Mihai, fu cuprins de 
tremur, se îngrozi, aruncă barda din mână şi spuse în gura 
mare: „Nu pot omori un asemenea viteaz, e păcat de 
Dumnezeu să piară un asemenea om!”, şi plecă. 


Boierii ţării şi poporul ce era de faţă, văzând în 
această întâmplare un semn dumnezeiesc, merseră la 
scaunul domniei şi rugară într-un glas pe domn, să-l ierte 
pe Mihai, că-i nevinovat. 

Domnul, neputând rezista rugăminţii boierilor şi 
poporului, l-a iertat şi l-a făcut ban de Craiova, înălţându-l 
în rang. 

Mai târziu, Mihai ajungând domn, n-a uitat această 
întâmplare şi a poruncit de s-a zidit o biserică măreaţă în 
cinstea sfântului Nicolae, biserică ce trăieşte şi azi şi se 
află pe un deal în Bucureşti, deal ce se numeşte Dealul lui 
Mihai- Vodă, iar pe călău l-a luat la curtea domnească, 
făcându-l servitorul său credincios. 

M. Popescu: Legende istorice... p. 44 - 46. 

MOŞNENII DIN PLOEŞTI ŞI MIHAI-VODA 

Mihai-vodă Viteazul hotărâse să înfiinţeze oraş din 
satul moştenesc al Ploeştilor. Deci, chemă la sine pe pâr- 
călabul satului şi îi zise: 

— Pârcălabe, vrei să-mi vindeţi satul, că am să fac 
târg în calea Ardealului, la ieşirea Prahovei din munţi. 

— Mărite doamne, zise pârcălabul, ploeştenii sunt 
oameni slobozi, oşteni credincioşi, ai măriei-tale, şi, cum 

Răzăşesc, de moşneni. 

oşteni şi oameni slobozi vor să rămână, ei sărută 
mâna mâriei-tale, dar ei nu-ţi vând moşia lor. 

— Imi trebuie totuşi moşia voastră, mă înţelegi, 
pârcălabe? 

— i-Păi, nu ţi-om da-o, măria-ta! Mare şi puternic 
eşti, mărite doamne, dar dreptatea este puterea măriei- 
tale. Şi dreptatea este să ne laşi nouă ce este al nostru. Noi 
iobagi nu vrem să fim şi moşneanul ce se leapădă de 
ogorul său strămoşesc nu mai e om, ci rob. Noi vom 
rămâne oameni slobozi, cu voia măriei-tale! 


Cât era el de strâjnic, Mihai-vodă era însă şi om 
drept. Deci îşi înghiţi mânia că nu i se supuseră ploeştenii 
şi se gândi cum să-şi poată ajunge cu de-al binele, scopul. 

O lună după aceea, Mihai-vodă chemă la sine iarăşi 
pe jupâri pârcălabul din Ploeşti şi-i zise: 

— Vă dau pământ îndoit pentru al vostru. lată, am 
cumpărat moşie mare, Băicoiul, la o fugă de cal de pe 
moşia voastră. Vă dau Băicoiul în schimb, pentru ocina 
voastră... şi rămâneţi oameni slobozi şi oşteni credincioşi. 

— Să trăieşti, măria-ta, aşa primim! Nu pentru că 
Băicoiul o fi mai mare, dar pentru că noi ne ţinem de 
moşneni slobozi şi măria-ta dăruieşti Ţării Româneşti un 
târg nou la pogorâtul din plaiuri. 

— Dă mâna într-a mea, jupân pârcălabe! Batem 
târgul! 

Şi târgul se făcu de atunci şi-şi păstrează numele de 
moşnenie, numele de Ploeşti. 

P. Ispirescu, Povestiri despre Vlad-vodă Ţepos, p. 41 - 
42. 

RĂSPLATA DOMNEASCA 

Matei-vodă Basarab avea obiceiul de a se plimba 
adesea prin mahalalele Bucureştilor, schimbat în haine 
pentru a nu-l recunoaşte nimeni. 

Intr-o zi întâlni o fetiţă palidă la faţă, cu ochii înecaţi 
în lacrămi. Oprind-o în cale, o întrebă: 

— Unde te duci, dragă copilă? 

— În târg, boierule, să vând hainele ce mai avem, iar 
cu banii ce voi prinde pe ele, să cumpărăm pâine. 

— Dar tatăl tău nu lucrează, ca să nu mai fiţi nevoite 
a vinde lucrurile din casă? 

— Eu n-am Uită, căci a murit în războiul de la Finta. 
Dacă trăia el, noi nu ajungeam astăzi în aşa lipsă. 

Matei Basarab, pătruns de milă, adaose: 


— Cred că Vouă nu v-ar fi lăsat fără ajutor, dacă ar fi 
aflat despre nenorocirea voastră; ba, chiar acum dacă ar 
afla, el n-ar putea suferi ca soţia unui vrednic ostaş al său, 
care şi-a dat viaţa pentru ţară, să îndure sărăcia şi o copilă 
orfană să plângă pe drumuri. Nu, Vodă e om bun, iubeşte 
dreptatea şi răsplăteşte întotdeauna vitejia ostaşilor. Matei 
întrebă apoi pe fetiţă cum l-a chemat pe tatăl său şi unde 
şade. După aceea îi zise: 

— Să faceţi în grabă o jalbă în care să arătaţi 
împrejurarea voastră şi s-o daţi lui Vodă prin vreunul din 
boierii săi. 

— Ah, boierule! Nu mai ţiu minte câte jălbi a făcut 
biata mamă şi pe câţi de-ai curţii domneşti i-a rugat ca să 
le dea lui Vodă. La început toţi îi făgăduiau, dar mai târziu, 
unul spunea că nu a găsit timp potrivit spre a vorbi lui 
Vodă, altul că i-a vorbit dar măria-sa n-a hotărât nimic... 

— V-au minţit acei ticăloşi, zise cu mânie Basarab. 
Sunt sigur că niciuna din jălbi nu i-au dat şi nici măcar o 
vorbă n-au pus pentru voi. Să mai faceţi încă o jalbă şi 
mâine înainte de amiazi, s-o duci la palat, unde te voi 
aştepta negreşit! Deocamdată să nu vinzi aceste haine. Du- 
te acasă şi fii încredinţată că veţi căpăta ajutor din partea 
măriei-sale, dacă va fi adevărat tot ce mi-ai. spus. 

— Prea bine, zise fetiţa, dar pentru deseară n- 
avemnici o fărâmitură de pâine. 

— Iată, vă împrumut eu cu această sumă; şi Vodă îi 
dete doi galbeni. Apoi se făcu nevăzut. 

Copila, plină de bucurie, puse banii în mâna mamei 
sale şi, spunându-i întâmplarea, amândouă se mirau şi se 
întrebau cine să fie binefăcătorul lor. 

Un vecin însă le spuse că acela trebuie să fie însuşi 
Vodă, căci el a mai făcut asemenea fapte. 

Biata copilă, auzind cuvintele vecinului, începu să se 
îngrijoreze fiindcă îndrăznise să vorbească eu Vodă fără 


nicio sfială. A doua zi, cu multă greutate, mama sa o hotar! 
a merge la palat. 

C-da im coala 10 

Matei Basarab cercetase decuscară şi aflase despre 
tatăl fetei, despre faptele lui vitejeşti şi despre starea de 
sărăcie a celor două fiinţe nenorocite. 

Îndată ce el zări pe fetiţă şi pe mama ei, porunci să le 
cheme în palat. Aci le dete în mână un hrisov domnesc - şi 
le zise: 

— 'Ţineţi hrisovul acesta! El vă dă dreptul la o pensie 
din vistieria ţării şi să ştiţi că aşa răsplăteşte Vodă pe toţi 
aceia ai căror părinţi sau soţi s-au jertfit pentru ţară. 

Ispirescu, Povestiri despre Vlad-vodă Ţepeş, p. 42 - 
45. 

MIHAI VITEAZUL ŞI STROE BUZESCU 

Moşia Vlădaia rămăsese, cu vremea, a lui Mihai 
Viteazul. 

Odată, Mihai avea o luptă crâncenă cu turcii, chiar 
aici în „Dealul Viilor”. 

Veniseră turcii pe „Drumul Oii” şi Mihai îi aştepta cu 
oastea aici. Şi-a început lupta şi s-au bătut ei mult şi bine, 
zi de vară până-n seară, fără să se poată şti de partea cui e 
biruinţa. 

De surda se lupta Mihai şi se sucea prin toţi şi 
prăvălea la pământ câte zece - douăzeci o dată, că nu era 
chip să isprăvească cu bine. Erau tare mulţi duşmanii şi 
Viteazul avea numai o mână de români. 

Ba ce să vezi dumneata? Mai sosiră şi alţi duşmani; 
se îndârjiră aşa de mult şi-l împresurară pe domn, că erau 
mai-mai să-i răpuie capul. 

L-a slujit norocul însă că, tocmai când nu mai avea 
nicio nădejde de scăpare, i-a sărit în ajutor Stroe Buzescu. 

Dincotro o fi răsărit şi viteazu ăsta cu un pâlc de 


oaste nu se ştie. Se ştie numai că a dat un iureş voiniceşte 
în turci: a tăiat pe unii, a fugărit pe alţii şi aşa a scăpat 
viaţa lui Mihai Viteazul. 

— Mi-ai scăpat viaţa şi ţara, căpitane! Iată, ţi-o* face 
şi eu un bine; îţi dau să stăpâneşti cât îi li tu şi neamul tău, 
locurile astea pe unde ne-am luptat cu duşmanii... 

Şi aşa, după ce au izgonit pe turci din ţară, Minai a 
dat Buzeştilor moşia Vlădaia, care acum se stăpâneşte de 
Vlădoieni, urmaşii Buzeştilor. 

Iar casele astea tot Stroe Buzescu le-a făcut. 

Le-a lucrat cu meşteri aduşi din Turcia. Şi uite cum s- 
au dărâmat! Pe „Drumul Oii” treceau într-una turcii spre 
Strehaia ori Calafat şi jecmăneau tot ce găseau în drumul 
lor. 

De multe ori jefuiau şi p-aici, că le era în drum, iar 
când nu găseau ce jefui dădeau foc 

Şi aşa, într-o zi, au dat foc şi la casele Buzeştilor. 

N-au ars însă cu totul, căci prea puţin lemn era în 
ele; chiar bolta de sus era de cărămidă. 

Buzeştii au avut şi vii pe moşia asta, vii cari au trăit 
sute de ani, până mai acum optsprezece ani. 

Din Vlădaia Mehedinţii 

C. Rădulescu- Codin, Legende, tradiţii... p. 7G. 

AMINTIRI DESPRE CUZA-VODA 

Despre Alexandru loan Cuza, bătrânii din comuna 
suburbană Colentina spun că a venit odată la zalhana 
(abator de oi şi berbeci), unde se prepară pastrama, une 
domn cu cioc şi mustăţi ca ale lui Napoleon al IIl-leav 
însoţit de alţi trei boieri îmbrăcaţi civil, ca bonjuriştii, şi au 
intrat în odaia de consumaţie a celei mai renumite crâşme 
de lângă zalhana. Cei patru boieri au comandat pastrama 
şi măruntaie la grătar. 

După ce s-au adus toate aceste bunătăţi au comandat 


nenumărate ocale de vin şi au pus lăutarii să le cânte» 
balade haiduceşti, romanțe şi cântece de alean, plătindu-i 
cu cinci galbeni. De bucurie, ţiganii începură să cânte un 
cântec popular: 

„Să trăiască cu/. a, care A făcut ocaua mare 
Petrecând cu mojieirr. ea. Alături cu boierimea! Băutura cu 
ocaua K mai mare ca daraua şi crâşmarul, mare hoţ. Dă 
acum din colţ în colţ. Pescarul şi cu băcanul, Brutarul şi 
măcelarul, Toţi se prăpădesc de frică Dacă-s prinşi cu- 
ocaua mică. Sfanţul e azi cât o roată şi-l câşti Ră lumea 
toată.  Cuza-al nostru să domnească Peste ţara 
românească, încă cincizeci ierni şi-o vară, Căci avem acum 
o ţară...” 

Se spune că lăutarii care au cântat acest cântec au 
mai primit încă un galben bacşiş, dar boierul cu cioc a. 
spart toate oalele din prăvălia crî. şmarului, pe motiv că nu 
aveau măsura unei oale mari şi l-a întrebat: 

— Cu ce să te pedepsesc? Cu amendă de două sute 
de sfanţi sau să te port legat prin toată comuna? 

— Doar n-ai fi Vodă ca să ai puterea de a mă pedepsi 
astfel, după ce mi-ai spart toate oalele din prăvălie. 

In acel timp intră în odaie un ofiţer de roşiori cu doi 
soldaţi care salutară milităreşte pe boierul cu cioc, luară 
poziţia de drepţi şi anunţară: 

— Măria-voastră, caleaşca aşteaptă afară. 

Crâşmarul se îngălbeni, începu să i se moaie 
picioarele şi bolborosi: 

— Iartă-mă, măria-ta! 

Boierul cu cioc era Alexandru loan Cuza, iar 
însoțitorii săi: Vasile Alecsandri, Ion Brătianu şi Mihail 
Kogălniceanu. 

Cuza-vodă iertă pe crâşmar, dar îi pretinse ca la 
fiecare praznic de sărac mort din comună, să ofere gratuit 


câte zece ocale de vin. 

G. A. Lăzărearm în „Izvoraşul”, XXI, nr. 1, p. 20 - 22. 

[RADU LUI ANGHEL ŞI CUZA-VODA] 

Pe vremea lui Cuza-vodă, Radu lu' Anghel era închis 
şi sta voinicul la gros. D-acolo, ce-i vine într-o zi, că zice 
căpitanului temniţei: 

— Căpitane, luminate, îndură-te şi mai sloboade 
strejiie! 

— Bine, băiete, zice ăla care nu era cruce de 
închinat, îţi dau drumu”, da să faci şi tu o ispravă. 

— Ce? 

— Să-mi aduci o pereche de desagi, plină cu galbeni. 

Faci? 

— Fac. 

Aşa. Şi a ieşit haiducul de la gros. Cum să facă însă 
rost de galbeni? 

Auzise şi el de Vodă Cuza că era tare milos şi că ţinea 
la ai săraci, tot cum ţinea şi el; că Radu lua de la bogat şi 
da la sărac. 

Se duse întins la palat. 

— Să trăieşti, măria-ta! Scapă rob de la robie; dar 
milostivestite şi dă-mi şi mie drumul de la închisoare; că 
mult mi-e dor de codru, de ape şi de-ai mei din sat. 

— Păi, bine, Radule, până aici cum ai venit? 

Îi spune tirişenia cu căpitanul. Atunci Vodă grăieşte: 

— Apoi, dacă te-ai legat, ţine-te întâi de vorbă; du-i 
galbenii şi-apoi i-oi plăti eu lui, că îşi face slujba aşa. 

— Bine, măria-ta; să-i duc. Dar cum să fac? Că n-am 
ele unde. 

— Du-te la Filer ovreiul, şi ia-i d-acolo. Să te văz, cât 
eşti de priceput. 

— Mă duc, măria-ta; da, ca să izbândesc, dă-mi două 
plosci: una cu spirt şi alta cu ţuică bună... 


Vodă, ca să-i vadă isteţimea, i-a dat. Şi Radu s-a dus 
la Filer cu gustare. 

— I Am auzit, jupâne, că eşti amator de băutură. Aşa 
e? 

— Aşa. 

— Apoi, uite ce! Eu am la capul Podului Mogoşoaii, 
atâtea buti, câte-o fi spus, cu spirt şi atâtea cu ţuică. Am 
adus şi gustare. Uite proba! 

— Ad-o-ncca, s-o gust! 

— Ține! 

Şi Filer gustă: 

— Bun! Câte parale vadra? 

— R Atât! Apoi, dintr-una-ntr-alta, s-a ajuns scumpi» 
cu-nşelătorvi şi pe urmă: 

— Nu ştii una, jupâne Filere? - Că pe ovrei e bine să-l 
jupâneşti. 

— M-aş duce acum la capul Podului Mogoşoaii; dar 
mi-e frică de pungaşi. N-oi găsi să dorm undeva? 

— Găseşti? Cum nu? Culcă-te aici! 

— Bine. Acu, bea jupâne, ce vrei! 

Acu, Filer avea la poartă santinelă şi oştire. Cum să 
scape Radu d-acolo şi să fugă cu banii? 

Odată trăsneşte pe ovrei cu plosca peste nas: 

— Unde-s banii, ludă? 

...Tremurând, i-a arătat cu mâna. 

Radu i-a luat, a ieşit busna prin streji şi s-a dus la 
Cuza; apoi, la căpitan. Căpitanul însă, cum a apucat banii, 
l-a băgat iar la răcoare. 

— Aşa ţi-e vorba, căpitane? a zis Radu şi a trimis 
ştafete lui Cuza-vodă. 

Atunci, măria-sa a venit, a mustrat ce-a mustrat pe 
căpitan că ia plocoane şi l-a băgat şi pe el la închisoare, 
după ce a dat îndărăt toţi banii lui Filer. Iar lui Radu i-a dat 


voie două luni, să se plimbe. 

De la Niţă Troneciu din Uluba... 

C. Rădulescu-Codin, Din trecutul nostru. Legende... 
p. 163 - 165. 

[CUZA LA SULTAN] 

Când s-a dus Cuza-vodă la împăratul turcesc, atunci 
când s-a mirat lumea d-acolo de isteţimea şi frumuseţea lui 
şi s-au dat drepturi mai mari ţării noastre, ştiţi ce lucru de 
seamă s-a mai făcut? 

Împăratul turcesc, de mare bucurie, a dat porunci să 
iasă din închisori şi din robie toţi românii cari, demult, 
demult, robeau în ţara turcească şi nu mai ştiau, săracii. 

de atâta amar de vreme, nici de taică, nici de maică, 
nici ele fraţi, nici de surori. Şi să plece oamenii acasă, o 
dată - eu Vodă Cuza! 

Şi aşa s-a întâmplat. 

Acu, între cei robiţi, era şi un om de pe la noi, anumei 
Călin! Era rob şi el şi nevasta. 

Când îl duseseră în ţara turcească, îl luase un turc, îi 
detese patru boi şi-un plug, şi-l trimisese la câmp, departe. 

Bietul Călin, ce să facă? Ara ce ara acolo, iar 
duminica venea la casa turcului, care - mirat de hărnicia 
lui - îl lua de-l cinstea şi zicea păgânul: 

— Bre, Călin! Harnic la tine, rumâne, bre! 

Şi acolo a stat el doisprezece ani. lar când a sosit 
Cuza-vodă în Țarigrad, au început să bată tobele şi să se 
strige pe ui îţi: 

— Să iasă toţi robii şi să se ducă în ţară, că i-a dez 
robit Cuza-vodă! 

Şi ieşeau toţi; iar de nu ieşeau, îi tăiau turcii. 

Călin, săracu', era la plug, departe în câmp şi el nu 
ştia de minunea asta. A avut însă noroc cu nevasta care 
era şi ea tot în ţara turcească, cu copiii. Când se striga pe 


uliţi era cu vadra la apă şi auzi şi ea vestea cea bună. Se 
repede atunci înaintea lui Vodă Cuza şi îi cade în genunchi: 

— Şi noi suntem robi, măria-ta! 

— Păi, unde staţi? 

— La cutare turc. 

Şi s-au dus trimişii lui Vodă, acolo la plug, de l-au 
adus pe Călin şi au chemat şi pe turc. 

— Să-i dai drumul acasă, jupâne! 

Şi şi-a strâns Călin tot ce avea; iar turcul, când l-a 
Aazut că pleacă, a început să plângă. 

— E, bre, bre! Multă avere îmi făceai tu mie, dacă 
mai şedeai, bre! N-am ştiut eu de una ca asta, că nu mai 
plecai, bre! 

Apoi i-a dat turcul o vacă şi câteva sute de franci şi a 
venit Călin în Ţara Românească, cu nevastă cu tot; ştiţi 
unde? Chiar în Sămăila noastră. 

El a bătut paru-ntâiu. Şi de la el, drumului de colo, de 
pe Frumuşelu, i-a rămas numele de drumul lui Călin. robul. 

De la Maria N. Gosoncca, din Pribocni. 

C. Rădulescu-Codin, Din trecutul nostru. Legende... 
p. 165 - 167. 

[SULTANUL DE FRICA A ISCĂLIT] 

Cuza, îl strâmtora Sultanu să-i dea birul. El s-apucă şi 
face sfat cu boierii lui. Şi-a ales vreo douăzeci de oameni 
voinici de-ai lui, ş-a purces. Dar le-a zis: „de-oi muri, să-mi 
trimiteţi trupul să-l îngropaţi aici”. Şi s-a dus cu vaporaş 
iute, şi-a ajuns acolo, la Constantinopole. A luat cu el vreo 
zece oameni de-ai lui şi s-a dus la palatul sultanului. A vrut 
unul să-l oprească să descalţe cizmele; dar el i-a dat brânci 
şi-a intrat la sultan, că era voinic; că de era prost n-ar fi 
făcut o treabă ca asta. Sultanul tocmai şedea-n tronul lui şi 
bea cafea, şi l-a găsit, a intrat la el şi i-a dat „bonjur” şi i-a 
pus cartea şi condeiul pe masă: 


— Iscăleşte colea, ca să nu mai plătească ţara bir. 
Iscăleşti ori te tai? 

Şi-a scos sabia. Şi sultanul, de frică să nu-l taie, a 
iscălit. Şi-a luat cartea şi mişcă, băiete! S-a suit în vapor şi 
drumu-nainte, la Bucureşti. Cică să se fi luat după el, dar 
nu l-au putut ajunge. Şi-aşa a scăpat bietul Cuza ţara de 
bir. Să fi trăit Cuza, he, he! Dumnezeu ştie ce-ar mai fi 
făcut! Oca lui Cuza era dreaptă. 

„Graiul nostru”, vol. I, 1906, p. 354. 

CUZA-VODĂ. 

Straşnic domn a mai fost şi Cuza-vodă! El a făcut 
şcolile, el ne-a dat pământ şi tot el a surpat şi pătulele 
împărăteşti. Şi bine a făcut! Că băga 

acolo fitoce român treisprezece baniţe de porumb în 
tot anul şi, când să-şi ia şi el agonisita, tot ce răgăduisci 
acolo, tocmai după trei ani, i se dădeau numai trei baniţe 
din ce pusese. 

Ziceau  cârmuitorii că lau mâncat şoarecii şi 
porumbul era mâncat de ciocoii satului. 

Tot el a silit pe ciocoi să plătească bir şi să asculte de 
legi. Ba ălor care n-ascultau, le da fum! 

Cuza-vodă nu era fudul. Umbla aşa ca noi şi, de multe 
ori, ca să prinză pe mulţi slujbaşi cu ocaua mică. Îşi 
schimba faţa şi hainele, să nu-l cunoască nimeni. 

Unde pomeniai la el trăsuri şi slugi puzderie şi 
bogății strânse grămadă, cum erau la Bibescu? ăla se 
plimba prin ţară cu mare alai; avea la caleaşca şaisprezece 
cai albi, cu hamurile roşii şi vizitii stângaci. 

Tot Cuza-vodă a unit ţărişoarele noastre, pe Valafia 
(U "Ţara moldovenească, de a făcut ţara noastră straşnic de 
mare şi puternică, cum e azi. 

Când s-a dus, cică, la împăratul turcesc, ca să-i ceară 
învoirea de a domni netulburat peste amândouă ţările, a 


făcut lucruri aşa de minunate, că a pus pe gânduri pe 
turci! 

Ştiţi ce? 

Era obiceiul ca domnii ţării noastre, când intrau la 
împărat, se târau de la poarta curţii palatului până la 
picioarele împăratului, în genunchi. 

Cuza însă nu era omul să sufere ruşinea asta! A mers 
la palat drept, cu fruntea sus şi cu sabia zornăind ca un 
Făt-Frumos. 

— Îngenunche şi mergi târându-te, băiete, dacă vrei 
să fii primit! i-au strigat paznicii de la poartă. 

— Asta n-oi face-o eu niciodată! a strigat Cuza 
supărat. Şi dacă vă-i vorba aşa, mă duc de unde-am venit! 

Dacă l-au văzut plecând, turcii au spus împăratului şi 
ăsta a dat porunca să-l primească aşa. 

A intrat Cuza-vodă. 

— Bună ziua, înălțate împărate! 

l-a mulţumit în limba lui şi apoi, mirat că-l vede 
înainte-i drept, soldăţeşte şi fără [sjfială, l-a întrebat: 

1 A răgădul - a apuca, a pune mâna pe ceva (n.ed.). 

131 

— De ce ai venit aşa? 

— Aşa m-a trimis pe mine Ţara! a răspuns Cuza cu 
aşa mândrie şi cu aşa curaj, că s-a mirat şi împăratul. 

Şi, el ştie cum o fi mai vorbit şi ce o mai fi vorbit, că a 
îmblânzit inima turcului şi a ascultat împăratul dorinţa lui 
Cuza. 

L-a pus pe urmă împăratul pe Cuza la masă cu el, au 
mai vorbit ei ba de una, ba de alta şi, când să plece, l-au 
adus turcii pe Vodă Cuza cu o cinste nemaipomenită, până 
la Constanţa. 

Se mirau turcii, se mirau cadânele, se mirau paşii şi 
boierii lor când îl vedeau şi-l priveau ca pe un citea* din 
poveşti: 


— Bre, bre, bre! La noi n-am văzut aşa om. _ 

De la moş Coţandră şi C. Catană, din Priboeni. În 

Oltenia e păstrată mult mai vie amintirea lui Cuza. 
Cei trei uncheşi din Almăjel, cari mi-au spus cele mai 
multe legende, mi-au adăugat când i-am întrebat de Cuza: 
„Nouă ne-a dat pământul ăla de l-am pus în pomelnic 
alaltăieri, să-i fie trupu aurit; că nu mai puteam de greci şi 
de ovrei. Ni se suise în cap”. lar Nică Burtea, bătrân de 90 
ani, amintindu-şi de-vremile lui Cuza, începe să plângă şi 
zice: „Să ni» trăiască omul cât mine; nici nu-l blestem. Că 
sunt oameni acuma la patimă, nu la trai”. Despre Cuza- 
Vodă sunt în satele României multe n-mintiri: se vorbeşte 
cu admiraţie de frumuseţea lui, de puterea lui, de obiceiul 
de a se schimba în haine spre a prinde pe cei cu ocaua 
mică, de chipul curre ajuta pe săraci ş.a. 

C. Rădulescu-Codin, Legende, tradiţii şi amintiri 
istorice, p. 105 - 106. 

CUZA-VODĂ ŞI TRIMISUL PATRIARHULUI 

Când a aflat patriarhul din Constantinopole de 
legiuirea cea nouă prin care se luau averile mănăstirilor 
închinate, s-a scârbit amar. Fără zăbavă a şi adunat sfatul 

tuturor fruntaşilor bisericii şi aceştia l-au sfătuit să 
trimită oameni şi scrisori în toate părţile, unde a crede şi 
să stăruiască din toate puterile că doar or cădea legile lui 
Cuza. 

Patriarhul (Sofronie) a trimis la Cuza pe un 
arhimandrit (Eustațiu Cleobul?), să se plângă împotriva 
luării averilor mănăstireşti. La început, domnitorul, sub 
cuvânt că are multe treburi, nu l-a primit pe arhimandrit, 
dar mai pe urmă şi-a făcut socoteală ca să-l asculte şi l-a 
chemat înaintea sa. L-a primit cu toată cinstea şi l-a 
ascultat cu băgare de seamă. Călugărul, văzând că domnul 
«paşnic şi prietenos, a început a se obrăznici, ca pe 


vremea când erau mai mari grecii în ţara noastră; se 
înroşea, răcnea, da din mâini şi arăta domnitorului că a 
fost nedrept când a luat pe seama statului pământurile 
bisericilor închinate; că aceste pământuri sunt date de 
«creştini bisericilor pentru pomenire şi că patriarhia are 
drept de stăpânire asupra lor, şi aşa mai departe. 

Domnitoruul Cuza, căruia nu-i plăcea să fie umilit de 
streini, nici el, nici ţara, a oprit din vorbă pe călugăr şi i-a 
zis cu un glas din ce în ce mai aprins: 

— Nu te mai pot asculta, pentru că ai uitat că ai în 
faţa ta pe domnul românilor şi te obrăzniceşti peste 
măsură. Din pricina asta, în loc să-ţi dau mâna la plecare, 
ca la un om de omenie cum te-am socotit, îs nevoit să-ţi 
dau un picior, ca la un obraznic ce eşti. 

Şi domnitorul, dându-i piciorul făgăduit, l-a dat afară 

Auzită de la dl. Stroe Beloescu, mare făcător de bine 
şi ajutător al celor în nevoie din Bârlad. 

L. Mrejeriu, S.T. Kirileanu şi Gh. Popescu-Vânători, 
Cuza- Vodă. Istorisiri pentru popor, 1909, p. 60. 

CUZA ŞI CONSULII 

Pe când se discuta cu furie chestia monastirelor zisa 
închinate, intervenţiile călugărilor greci pe lângă puteri 
erau foarte mari şi numeroase. 

Toţi consulii puterilor garante aflaţi în capitală au 
cerut audienţă colectivă, ca să se poată înţelege verbal 

cu Vodă, în această chestie. Cuza era hotărît să facă 
secularizarea, nu voia să ţie cont de nimeni şi de nimic, dar 
a fixat o zi pentru primirea reprezentanţilor statelor 
străine. Pe la orele trei după amiază, trăsuri după trăsuri 
soseau la curtea palatului domnesc, iar salonul galben era 
plin de uniforme diplomatice de tot felul. Un aghiotant 
vesteşte pe Vodă că au sosit toţi consulii generali. Cuza, 
care era numai în halat şi în papuci, răspunde: 


— Să mai aştepte! 

După zece minute, aghiotantul vine iar: 

— Mâria-ta, aşteaptă reprezentanții puterilor. 
Binevoiţi de vă îmbrăcaţi! 

— Să mai aştepte! 

După un sfert de oră doi aghiotanţi intră şoptind: 

— Măria-ta! Se impacientează consulii... Sunteţi 
aşteptat! 

— Bine. 

Şi strângând halatul în jurul corpului, ieşi din iatacul 
domnesc şi porni spre salonul galben unde se plictiseau 
diplomaţii; deschise uşa încet, îşi scoase scufia de noapte 
din cap, salută strângând şi mai bine halatul la piept şi zise 
consulilor, destul de tare ca să fie auzit: 

— Domnilor, aici sunt la mine acasă! 

Apoi s-a retras. 

Puterile au înţeles atunci că faţă de un om aşa 
hotărât, orice intervenţie a lor era de prisos. 

D. Teleor, Anecdote... p. ÎI - 12. 

STEAUA LUI CUZA-VODA 

Stelele acestea ce cad de pe cer ne prorocesc că se 
naşte sau că vine vreun mare stăpânitor peste neamuri. 
Asta doar n-o ştiu din auzite, zice moş Neagu, dar am 
văzut-o cu ochii. 

Cine ţine minte, n-are decât să vă povestească de 
„Steaua lui Cuza”. Cât ti-i vara de mare, în toate nopţile, 
vedeai o stea cu o coadă lungă, cum tăia cerul de la răsărit 
spre miazănoapte şi lumina pământul ca ziua. Şi cu 
adevărat, bine a prorocit steaua, că-n toamnă nu 

mai ce auzirăm că s-a urcat pe tronul ţării domnul 
Cuza, cel mai mare şi mai bun dintre toţi domnitorii. 

Culeasă de S. Ureche în Embrionul, XXXII, Bucureşti. 

I,. Mrejeriu, S.T. Kirileanu şi Gh. Popescu-Vânători. 


Cuza- Vodă. Istorisiri pentru popor, p. 32. 

[NE POVESTEA TATA] 

Ne povestea tata. 

— Eram la plug. Se suise soarele bine, încă bine de 
tot, pe la prânz, când mă pomenii c-un om că vine drept la 
mine. Era îmbrăcat ţărăneşte, atât că hainele le avea. cam 
rupte. 

— Bun lucru şi bună ziua, om bun! 

— Mulţumim dumitale şi bună ziua! Dar dincotro eşti 
şi unde te duci? îi întreb eu. 

— Iaca, dincoa de la vale şi mă duc la deal, să mă bag 
la stăpân, c-am ostenit... 

— ...Şi foame, poate, că e tocmai vremea prânzului. 

Şi ne-am tras la căruţă, unde am aşezat masa; cu 
mămăligă, cu ceapă şi vreo câţiva ardei verzi, cu ce dă 
Dumnezeu, ca la plug... Numai ce-l aud: 

— Tii! Da aşa mâncaţi pe-aici? 

— Dacă n-avem ce... 

Mâncarăm. Când să ne sculăm, văd că se descheie la 
piept şi scoate dintr-un sac de la şold o ploscă cu vin. Nu 
se desfăcuse bine, când văd atârnate pe pieptu-i, pe 
hainele lui, nişte alea strălucitoare... Când să zic ceva, îmi 
taie vorba întinzându-mi plosca şi zicând: 

— Acum bea şi niţel de acesta, de care beau eu la 
palat... 

— Atunci, noroc şi sănătate, mărite doamne, zic eu, 
că acum îl cunoscusem. 

— Noroc să dea Dumnezeu, că norocul vostru o să vie 
în curând. 

Mi-a dat mina şi m-am uitat după el până s-a pierdut 
în zare, printre plugurile oamenilor... 

13 & 

A doua zi aflase toată lumea despre isprava asta. Şi la 
vreo trei luni ne-a chemat stăpânirea pe la primării, să ne 


dea pământ. 

N. I. Dumitraşcu. Povestită de un bătrân. 

„Ion Creangă”, IV (1911), nr. 9, p. 278 - 279. 

cuza-vodă în ţara 

Lângă satul Tereuja, hotar cu Obistav, în judeţul Vâl- 
cea, unde acum e pod peste un pârâiaş, lângă drum, 
astăzi şosea judeţeană, dincoace de un ciopor de case ce 
ţin de Obistav, - a fost cârciuma lui boier Răduţ, - acum nu 
mai este. 

Era la un Paşti; mi-aduc aminte, parc-ar fi fost ieri... 
Eu eram flăcău, doar mă luase dorobanţ cu schimbul la 
Râmnic şi făcusem numai vreo două luni. 

Mă duc şi eu la govial ce era la cârciuma asta a lui 
boier Răduţ. 

Când era petrecerea mai în toi, ne pomenim că vine 
dinspre Slăveşti o căruţă cu nişte cai mici, c-un om în fund 
şi cu un băietan ce-i mâna caii... Cum ajung în dreptul 
cârciumii, opresc; iar cel din fundul căruţii fluieră cailor: 

— Pfui-ui-ul... Ho-ho-hooo! 

Apoi se dă jos, intră în cârciumă, cere o litră de vin, o 
bea şi o plăteşte patru crăiţari de-ai de-atunci. Apoi iese 
afară şi el, la govie. Oamenii, întinzându-i o ulcea cu vin, îl 
întrebă: 

— De unde eşti, măi prietene? 

— Sunt de la munte... 

— Şi undu-te duci acum, în ziua de Paşti? 

— La câmp, că am oi... Da' ce mai aveţi nou pe-aici? 
Cum o mai duceţi? 

— Bine... Mulţumim lui Dumnezeu!... răspundem. 

— Mţţă!... Pe la noi nu prea merge. 

— Ei, de ce? întrebăm. 

1 Govie - petrecere la care iau parte toate satele din 
împrejurimi. 

— De multe... Dumneavoastră plătiţi pe aici bir 
mare? 

— Cam mare!... Vreo şapte sfanţi... 

— Dar cu pătulele1? ne descusea mereu. 

— Pătulele ni le-a fărâmat domnitorul... 

— Bine, da când vindeţi plătiţi ceva? 

Măi, ce să fie? Ce-o vrea omul ăsta de vrea să ştie 
toate? ne întrebam noi din ochi... 

— Nu plătim nimica... zicem; da prea ne-a făcut 
domnitorul ăsta, ăl de-acuşi, ocoalele mici... Erau mai bune 
ale lui Ştirbei, că erau mai mari... Astea, prea de tot, zău! 


— Mai bine, cred eu, că-n loc să bei una de-alea, bei 
două de-astea!... 

— Că bine zici... 

— Da cu bucatele cum o duceţi? 

— De bucate o ducem bine, bine de tot... 

— ...Dacă bun domnitor aveţi! 

* 

Trecu apoi ca o jumătate de an şi nu-şi cum vine 
vorbo şi mă dau în taină cu unul despre govie, şi-i spun şi 
despre omul ăsta... Şi mă pomenesc că mă întreabă: 

— Avea barbă, măi loane? Eu îi răspund: 

— Avea!... Avea o aia parcă-i era lipită de bărbie... Şi- 
mi spune: 

— Tiu-u-u! Bată-vă-n cap prostia!... Da voi să nu-l 
cunoaşteţi!... ăla a fost Cuza, mă!... 

— Ce vorbeşti?... Cuza să umble aşa?... 

— Aşa, să ştii tu... 

— M-a bătut Dumnezeu... că urât i-am vorbit... 

— Cum i-ai vorbit urât? 

— l-am spus că erau mai buune ocalele lui Ştirbei 
decât ale lui... Ai văzut greşeală?... 

— Nu e nimic; nu se supără Cuza pentru atâta lucru. 


Povestită de moş Ion Coconoiu, din comuna Obistav- 
Grădiştea, jud. Vâlcea, în 1909, dată când eram ea - 
învăţător în acel sat. 

N. I. Dumitraşcu, Moşteniri, p. 67 - 70. 

1 Coşarele (n.ed.). 

OCA LUI CU/A 

Multe şi frumoase lucruri se povestesc la Galaţi 
despre domnitorul Cuza. 

De te cobori la vale spre Dunăre şi-n cale te abaţi pe 
la prăvălia vreunui negustor bătrân gălăţean, îndată ce 
deschizi vorba de timpurile trecute moşneagul porunceşte 
cafele şi, într-un uşor oftat, începe să-ţi istorisească 
amintirile trecutului, în care nu uită, Doamne fereşte, să-ţi 
pomenească pe Cuza. De urci în partea târgului ce duce 
către Vadul Ungurului, ori pe calea Tecuciului la trece pe 
la curtea răposatului Ion Soare, vechi şi bine cunoscut de- 
ai domnitorului Cuza, iarăşi întâlneşti în cale casele 
Clucerului ori ale altui boier bătrân ori negustor care-i 
gata să-ţi spuie câte-o-ntâmplare a lui, ori numai auzită, 
despre domnitorul Cuza. 

Numai cică într-o seară, ce-i vine lui Cuza, fiind în 
Galaţi, hai să vadă singur dacă negustorii vând cu oca lui 
(Cuza). 

Ş-a tras o sarică miţoasă deasupra hainelor 
strălucitoare milităreşti, luă o căciulă ciobănească pe cap, 
îndesând-o până peste urechi, şi cum era şi întuneric şi 
ningea de nu se vedea om cu om, o luă razna, tocmai spre 
târgul cel nou. 

— Bună vremea, jupân negustor! 

— Bună să-ţi fie inima, voinice! socotindu-l a fi vreun 
ţăran venit la târg. 

— Ger şi ninge-n una, hai? îi mai spuse negustorul. 

— Frig şi-aş vrea să mă-ncălzesc. la-h adă o oca de-a 


lui Cuza! 

După puţintel timp, domnitorul se trezeşte c-o ulcică 
de lut ca de-o jumătate oca. 

— D-apoi bine, jupâne negustor, asta-i oca lui Cuza? 

— Vezi bine că pentru voi ţăranii, aiasta-i! 

Domnitorul se grăbi să plătească şi porni. 

A doua zi, negustorul se pomeni chemat de pârcălab, 
care poronci de-i legă de gât, negustorului, ulcelele de lut 
în care vindea vinul drept oca lui Cuza; ş-a fost purtat aşa 
prin târgul cel nou, şi ruşinat. Din ziua aceea nu s-a mai 
găsit niciun negustor care să nu vândă cu oca cea dreaptă 
a lui Cuza, una şi pentru boieri şi pentru ţărani. 

Aşa ştia domnitorul Cuza să afle şi să facă dreptate 
poporului. 

Revista Vulturul. 

L. Mrejeriu, S.T. Kirileanu, Gh. Popescu-Vânători, 
Cuza-vodă. Istorisiri... p. 106 - 107. 

CUZA ŞI JUDECĂTORUL 

Pe lângă multe nedreptăţi făcute de slujbaşii ţării, 
mai intrase în urechea domnitorului Cuza că judecătorii de 
prin ţară s-au cam deprins să împartă dreptatea şi după 
zimţii galbenilor. 

Şi cum el era deprins să se-ncredinţeze întotdeauna 
singur, o ia iar la drum, hai, hai, hai, hai cu toiag şi cojoc şi 
căciulă mocănească în cap. 

Şi aşa ajunge el într-un târg nu ştiu care, şi ca orice 
creştin se vâră într-o crâşmă, să ia o gustare. 

Acolo, într-o odaie mai din fund, la o masă, după 
obicei, cinsteau mai mulţi ţărani care se uitară cam miraţi 
la noul oaspete. 

Cu cojocul între umere, când Cuza trecu pe lângă 
masă, atinse într-adins cu poala cojocului sticlele şi 
paharele, care se făcură ţăndări jos. 


De aici gâlceavă şi sfadă, mai ales că ţăranii cei de 
masă erau puţin ameţiţi de băutură. Cuza ieşi afară şi 
ţăranii droaie după el, să le plătească paguba. 

În sfârşit, în faţa negustorului de după teşghe şi de 
faţă fiind şi un sergent de uliţă care cinstea şi el mai de-o 
parte, la o masă, Cuza dă o palmă celui mai clonţos dintre 
ţărani. 

Sergentul de uliţă se puse la mijloc şi se sfâr. şi cu 
hotărârea ca ţăranii, pentru pagubă şi lovire, să-l deie în 
judecată pe mocanul nostru. 

Zis şi făcut. 

După două-trei zile se găseau toţi în faţa 
judecătorului din acel târg, cum şi sergentul şi negustorul, 
ca martori. 

— Cum îi pricina, moşule? întrebă judecătorul. 

C-da 133 coala 11 

Cuza s-apropie de masă şi cam pe sub colţul mesei 
slobozi judecătorului câţiva galbeni, apoi povesti 
întâmplarea petrecută la crâşmă. 

A-ntrebat judecătorul şi pe tânguitori şi pe martori şi 
la urma toată dreptatea s-a dat mocanului nostru. 

Tot într-acel ceas, tot în judecătorie fiind, Cuza şi-a 
dezvelit pieptul, arătându-şi şi îndreptările de domn. 

Judecătorul, văzând, se-mpletici şi căzu jos. 

Cuza, pe ţăranul lovit cu palma, îl sărută pe obraz, 
să-i spele pata, cât pentru pagubă, îl răsplăti băneşte. 

Cum s-a aflat nu se ştie, dar într-o clipă, la faţa 
locului fu ispravnicul de ţinut şi toţi slujbaşii mari din târg. 

Cuza dădu poruncă ca judecătorul să fie rădicat şi 
dus în târgul leşului la domnie. Ce i s-o fi întâmplat acolo, 
nu se ştie, dar cald nu i-o fi fost. 

Auzită de G. Popescu de la V.T. Bârliba, Vânăiori. 

L. Mrejeriu, S.T. Kirileanu şi Gh. Popescu-Vânători. 


Cuza-vodă. Istorisiri... p. 146 - 147. 

CUZA-VODĂ ŞI SURUGIUL 

Cuza-vodă în vremea cât a domnit, avea obiceiul să 
îmbie schimbat în alte straie şi să cutreiere prin ţară, ca să 
afle hoţiile şi pungăşiile ce se făceau. 

Aşa, într-o zi porni cu tot alaiul domnesc, să meargă, 
de pildă, de la Bucureşti la laşi. Îndată să şi vesti de 
aceasta în toată ţara. Merge el aşa până la un târg aproape 
de laşi, poate la Roman. Acolo - cum era el iscusit - se 
îndosi pe sub ascuns, îşi schimbă straiele, s-a dus la poştă 
şi zise câtră căpitanul postii: 

— Domnule, te rog tare mult, dă-mi o trăsură să mă 
duc până la laşi, că am treabă grabnică acolo. 

— D-apoi, boierule, grăi căpitanul poştelor, cum să-ţi 
dau? N-ai auzit că vine măria-sa Vodă şi trebuie să-l ducem 
cu toate trăsurile şi caii unde-a pofti? 

— Bine, bine! Înţeleg eu; da mă rog tare mult să-mi 
dai. Gândesc că crezi la nevoie şi... iaca, să fie vorba în 

tre’ noi, te cinstesc şi eu cu-atâta... Şi-i dădu un 
Napoleon. 

— De, boierule, îţi fac; da... cu mare frică. Şi strigă 
degrabă la un surugiu (poştaş): Vasile, Gheorghe, cum l-a fi 
chemat, pune caii cutare la trăsura cutare şi fugi în grabă 
cu boierii la laşi! 

— Eeei! Doamne! se căina surugiul, tocmai pe mine 
mă trimiţi? Eu-s surugiu vechi şi aveam să mân caii la 
radvanul cu care merge măria-sa Vodă, şi mi-ar fi ieşit un 
bacşiş bun. 

— Haide, fă ce-ţi spun; nu mai lungi vorba! 

Surugiul a pus caii, s-a suit boierul în trăsură ş-au 
pornit la drum. Da' pe drum, cela mina, nu prea mâna; 
mergea alene de tot. Îi era şi lui a mâna caii, ca cânelui a 
linge sare. 


Da Cuza, văzându-l aşa, îi zise: 

— Măi, cutare, de ce mergi aşa cu trăsura? 

— Apoi, nu-i unsă osia, boierule! 

— Ce spui măi? Rupe-o mai pe româneşte că nu te 
înţeleg. 

— Apoi, iaca cum boierule! Nu-mi vine a mâna caii, 
pentru că nu m-a lăsat să mă duc cu radvanul lui Vodă, că 
avea să-mi deie un bacşiş bun. 

— Şi cam cât bacşiş avea să-ţi deie el? întrebă Cuza 

— Eei! Cât bacşiş avea să-mi deie? Ia, îmi da, acolo, 
un Napoleon. 

— Iaca, mă, zise Vodă, eu îţi dau trei napoleoni, nu 
unui. Numai să mâi repede. 

— De-amu, boierule, grăi surugiul... aşa şi pe 
dincolo... de Cuza-vodă... Ţine-te, că mân!... 

K.  Mateescu-Movilă, rev. Satul, LI.  Teişani 
(Dâmboviţa). 

L. Mrejeriu, S.T. Kirilcanu şi Gh. Popescu-Vânători, 
Cuza-vodă. Istorisiri... p. 154 - 155. 

AGHIOTANTUL DOMNESC AL LUI CUZA-VODĂ 

Cuza-vodă avea o mare slăbiciune pentru prieteni. 
Nu se ştie dacă prietenii săi îi purtau atâta grijă cât le 
purta el lor. Firea lui vioaie şi felul de a răspunde prin 

glume tuturor a fi făcea plăcut. Până a nu se face 
domn avea mulţi prieteni. După ce se făcu domn, numărul 
lor crescu, căci toţi îl căutau pentru trebuinţele lor. 

Până şi cei care învăţaseră cu el la şcoala primară şi 
pe care nu-i văzuse de multă vreme, veniră la palat ca să-i 
ceară slujbe. Cuza le împlinea la toţi trebuinţele şi era 
prea mulţămit când putea să facă bine. 

Intr-o toamnă, pe când Cuza era în Bucureşti, soseşte 
la palat un om potrivit ca vârstă; să fi avut el cam tot anii 
domnitorului. Nu arăta mai bătrân. 


A cerut voie şi Cuza l-a primit, cum primea de altfel 
pe toată lumea. 

— De unde eşti? îl întrebă domnitorul. 

— Din Galaţi, măria-ta... 

— Cum te cheamă? 

— Mă cheamă aşa şi aşa... Am învăţat amândoi la 
şcoală. 

— Da... răspunde Cuza, îmi aduc aminte de numele 
ăsta... Dar nu ştiu cum se face că nu ne-am văzut de mult. 

— Ba eu v-am văzut de multe ori şi v-am salutat 
totdeauna, dar n-am îndrăznit ca să vă vorbesc. 

— Şi nici eu, îmi pare, n-am vrut să-ţi vorbesc, zise 
Cuza râzând. 

— Dacă nu mă mai cunoşteaţi, cum era să... 

— Ai dreptate, prietene, e adevărat. Că noi eşti a mai 
mari nu prea avem plăcere de cei mici ca tine; de aia, 
fiindcă n-am vrut să-ţi vorbesc când ne întâlneam pe 
stradă, acum cade să vorbim mai mult. Cu ce te-aş putea 
ajuta? 

— Cu o slujbuliţă... Am venit pe jos de la Galaţi, 
numai cu gândul la măria-voastră. 

— Bine că ai ajuns sănătos. Dar cam ce slujbă ceri? 

— Orice slujbuliţă, dacă s-ar putea pe aici pe la pa 
lat, aş fi aşa de mulţămit!... 

— Am înţeles. Armata ai făcut-o? 

— Da. Am făcut-o la Galaţi. 

— La Galaţi... îmi pare bine. Şi Cuza pare că îşi 
trimitea gândul la oraşul său şi la mama sa care încă şedea 
acolo. 

După câteva momente îi spune: 

— Domnul meu! De azi înainte vei fi aghiotantul meu. 
Cer numai ca să fii cinstit cum erai în copilărie... E 
adevărat, erai bun băiat pe vremea aceea. 


* 


Odată, Cuza vine din oraş şi observă numaidecât 
lipsa aghiotantului său. 

Era iarna, cu vreo două zile înainte de sfântul Ni- 
colae. 

Domnitorul, care ştia cinstea aghiotantului, bănui 
numaidecât ceva. La ceasul acesta, aghiotantul era 
totdeauna aici. Ce cauză l-o fi oprind acum!? Nu vru să mai 
întrebe pe nimeni şi el singur se repezi în odaia 
aghiotantului, care nu era departe. 

Acum înţelese totul. Găsi pe aghiotant dormind, iar 
pe masa lui se vedea o scrisoare neisprăvită care începea 
aşa: 

„Sărut mâna, buna mea mamă. 

Rog pe Dumnezeu să te ţie sănătoasă şi să-ți 
dăruiască ani mulți, fericiţi. 

Mamă dragă, eu astăzi am primit leafa şi de aia aşa 
de târziu îţi trimit şi dumitale 50 de sfanţi de cheltuială. Te 
rog să mă ierți, mamă, dacă n-am jmtut să-ţi trimit mai 
mult, căci vezi cum merg lucrurile, leafa e mică şi se cer şi 
la noi multe...” 

Cuza citeşte totul şi aşa rău ce i-a părut când vedea 
că aghiotantul nu era mulţămit de leafa lui. Ce să facă?! 

Lasă scrisoarea pe masă şi se întoarse repede în o- 
daia lui; descuie şi luă dintr-o lădiţă o sută de galbini 
frumoşi, de aur, îi puse într-un fişic de hârtie şi cu ei veni 
iarăşi în odaia aghiotantului care dormea înainte, fără 
nicio grijă. 

Umblând uşor, ca îngerul care păzeşte pe cei drepti, 
desfăcu buzunarul hainii ce aghiotantul aruncase pe masă, 
bagă fişicul acolo şi se trase repede îndărăt. 

Se duse apoi în odaie şi îşi începu alte lucrări. 
Aghiotantul s-a sculat mai târziu, a isprăvit scrisoarea ce 
începuse şi, după ce a lipit-o cu ceară, a trimis-o la poştă, 


împreună cu banii ce dăruia mamei lui. Puțin mai în urmă, 
scotocind prin buzunare, găsi fişicul cu cei o sută de 
galbeni. Întâmplarea asta supără mult pe aghiotant. 

căci toate socotelile lui nu-l ajutară la nimic, ca să 
dezlege ghicitoarea: cine i-a aruncat lui acolo pumnul ăsta 
de aur. Şi nu erau mai puţini bani, Doamne, o sută de 
galbeni!... E lucru mare. El începu a se posomori, ca 
oamenii fricoşi, ca aceia care se gândesc mult la un lucru 
mare. Banii ăia, poate nu erau curaţi, îşi făcea el 
închipuire. De aceea se întrista aghiotantul, pe fiece zi mai 
mult. Cuza îl priveghea de aproape. Într-o zi, el întrebă cu 
curaj: 

— Ce ai, prietene, de eşti tot trist? 

— Să trăieşti, măria-ta, n-am nimic! 

— Te rog să nu mă minţi, spune-mi totul, altfel îmi 
schimb părerile. 

Şi cu atâta putere îi spuse vorbele din urmă încât a- 
ghiotantul fu cuprins de frică şi se hotări în sfârşit: 

— Măria-ta: Un lucru care mi se pare necurat mă 
întristează. Alaltieri am găsit în buzunarul hainii mele o 
sută de galbini. 

— Şi de asta te-ai fâstâcit aşa? Poate sfântul Nicolae 
de alaltăieri ţi-o fi făcut vreo poznă... Mai ştii? Sfântul 
Nicolae cam umblă noaptea. Ia seama! 

Cuza plecă râzând de lângă aghiotant. 

Ce ţi-e cu oamenii ăştia mari, frate! [ie îţi vine 
leşinul şi ei râd de se topesc... Aghiotantul, săracu', de 
când spusese domnitorului istoria cu galbenii de aur, tânjia 
şi mai rău şi se căina că i-a spus această dandana ciudată. 
Nu ştia că domnitorul îl va lua în râs. 

După câteva zile, domnitorul îl chemă iar la sine, 
pesemne ca să-şi mai bată joc de el: 

— Ei!... Te văd abătut. Îmi pare că eşti bolnav. 


— N-am nimic, măria-ta. 

— Nu te cred. Spune-mi ce ai mai aflat despre gal- 
binii ceia? Nimic? 

— Nimic, măria-ta! îmi pare a fi un lucru necuret. 

— Nu avea grijă, prietene, căci banii ţi i-am pus eu, 
ca să ai ce trimite mamei tale, la Galaţi. Ai înţeles? 

— Am înţeles, măria-ta! 

Aghiotantul a rămas în picioare trăsnit. Fapta 
domnitorului i-a mişcat inima lui de om cinstit şi două la 

crămi s-au văzut în ochii-i. Cuza, care-l obosise cu 
jocul său, s-a apropiat şi mai mult de aghiotant şi i-a zis: - 
Să mă ierţi, prietene!... 

Povestită de Mihail Mavrodin, de 46 ani, din Craiova. 

P. Danilescu, Alexandru 1. Cuza în tradiţia populară... 
p. 56 - 61. 

CUZA-VODĂ ÎNTRE OCNAŞI 

Doritor de a vedea şi cerceta însuşi toate 
instituțiunile ţării, Cuza-vodă, puţin timp după alegerea sa 
ca domn, călătorind prin ţară, merse şi la castelul în care 
sunt de-ţuniţi criminalii, din marginea Târgului-Ocnei. 

Intrând înăuntru cu suita sa, i se înfăţişară puşi pe 
două rânduri, toţi osândiţii la munca silnică ce populau 
atuncea acel penitenciar. 

Cuza începu a cerceta pe toţi, cu de-amănuntul. 

— Ce vină ai făcut tu de ai ajuns aicea? întrebă Vodă 
pe un osândit. 

— Nimica, măria-ta! Numai pe un presupus am fost 
condamnat pe viaţă şi stau aici de douăzeci de ani... 

— Dar tu? întrebă Vodă pe un altul. 

— Eu, mărite doamne, pe sfânta dreptate m-au 
osândit, fără a fi visat măcar să fac ceva rău. 

— Dar tu? Dar tu?... întrebă Vodă, pe rând, pe mai 
mulţi alţi osândiţi. 


Fiecare se grăbea să răspundă că e nevinovat, că e 
condamnat pe nedrept, că a fost luat drept altul, că nici nu 
ştie nimic de crimele ce i se impută etc. 

Ajungând la urină, Cuza mai întrebă încă pe unul din 
ocnaşi: 

— Ei, mă omule, ia spune-mi şi tu, tot pe sfânta 
dreptate te-au osândit judecătorii? N-ai făcut nici tu nimica 
care să-ţi fi atras pedeapsa ce suferi? 

— Ba eu, să mă ierţi, măria-ia, am păcătuit, ce-i 
dreptul. Eram în lipsă mare, iarna era grea şi m-am dus să 
fur de la un român, un vițel... Românul m-a oblicitl 

1 A oblici - a afla, a observa, a descoperi (n.ed.). 

şi mi-a tras vreo două prăjini peste spate; eu am pus 
mâna pe un par şi l-am lovit drept în numele tatălui, încât 
bietul a căzut la pământ... după care - zice-se - că a şi 
murit. Şi judecata m-a trimis la ocnă pe viaţă! 

— Cum, ai făcut tu asemenea tâlhărie şi omor? 

— Da, măria-ta, am făcut cum o spun! 

— Aşa e, domnule director? întrebă Vodă pe 
directorul penitenciarului, ce era lângă el. 

— Aşa e, întocmai, mâria-ta! 

— Ei, bine, începu Vodă răstit către director, ce fel de 
om eşti dumneata, să ţii aicea, în mijlocul atâtor oameni de 
treabă şi nevinovaţi, un asemenea răufăcător şi ucigaş!? 

Directorul rămase  înmărmurit, neştiind ce să 
răspundă. Atunci Cuza adăugi: 

— Acum, să-mi daţi afară fără milă pe păcătosul 
aqesta! Afară pe poartă, ticălosule, să nu mai aud de 
numele tău!... Locul tău nu este aici, între atâţia oameni 
cinstiţi care n-au făcut nicio vină! 

Şi Vodă scoase în acelaşi timp vreo zece galbeni din 
buzunar, îi întinse ucigaşului şi-i zise încă: 

— Na, să ai de drum, ca să te duci cât mai departe de 


locurile acestea şi nici să mai audă tovarăşii tăi de până 
acuma de numele tău. 

Porţile castelului se deschiseră repede şi ucigaşul fu 
dat afară singur, dintre toţi cei ce nu... erau acolo decât 
din greşeală sau pe presupusuri. 

Din revista Lupta pentru viaţă, nr. 2, an. 1905 j 

P. Danilescu, Alexandru I. Cuza în tradiţia populară... 
p. 62 - 64. 

CUZA-VODĂ ŞI SANTINELA 

Se ştie că domnitorul Cuza obişnuia să umble 
noaptea schimbat prin oraş şi intra în vorbă cu cine se 
nimerea, întrebând şi iscodind să afle cari sunt nevoile 
oamenilor, cum se poartă cu ei slujbaşii şi dacă poporul 
vorbeşte de bine sau de rău despre domnitor. 

Într-o sară, trecând pe lângă o santinelă ce era la un 
post oarecare, vede pe soldat că stă rezămat de gheretă, 
cu arma proptită de braţ, iar într-o mână ţinând un codru 
de mămăligă şi într-alta o ridiche din care îmbuca cu poftă. 

Domnitorului îi veni să râdă când îl văzu şi-l întrebă 
pe un ton glumet: 

— Ce mănânci acolo, măi camarade? 

Soldatul care nu-l cunoştea, zise: 

— Ia, ghici! 

Atunci, domnitorul, prefăcându-se că nu ştie ce mă- 
nâncă soldatul, începu să-l întrebe: 

— Îi fi mâncând mămăligă cu slănină? 

— N-ai ghicit. 

— Îi fi mâncând mămăligă cu praz? 

— N-ai ghicit. 

— Îi fi mâncând mămăligă cu ceapă? 

— N-ai ghicit. 

— Îi fi mâncând mămăligă cu ridiche, leat? 

— Vezi că ghicişi? 


Domnitorul râse de soldat, dar acesta nu-i dădu pas 
şi-l întrebă: 

— Dar tu cine eşti de mă întrebi? 

— Ia ghici, răspunse Cuza, în felul soldatului. 

— li fi don căprar cutare? 

— N-ai ghicit. 

— Ii fi don sergent cutare? 

— N-ai ghicit. 

— Li fi don căpitan cutare? 

— N-ai ghicit. 

Soldatul, atunci scos din sărite, zise cam răstit, cam 
cu sfială: 

— Că doar n-ăi fi măria-sa Vodă Cuza! 

— Ei, vezi că ghicişi. 

— Aoleo, strigă soldatul fâstâcit, ţine tu ridichea şi 
mămăliga, să prezent eu arma! 

A doua zi dimineaţă sosi la regiment un ordin al 
măriei-sale domnitorului, ca soldatul care a fost de 
santinelă la cutare ceas în postul cutare să fie trimis 
numaidecât la palat, cu arma. 

Soldatul, când auzi despre ce e vorba, i se făcu inima 
cât un purice, de frică, văzând că omul din seara trecută 

era chiar Vodă Cuza, dar ştiind că măria-sa e om bun 
la suflet, îşi luă curajul şi se duse fără teamă. 

Ce se întâmplase? 

Domnitorul, întorcându-se în seara trecută la palat, 
povestise doamnei toată întâmplarea cu santinela şi 
doamnei îi plăcu atât de mult, încât ceru să vadă şi măria- 
sa pe soldatul cu pricina. De aceea, când sosi omul nostru 
la palat, domnitorul îl puse să repete scena din ajun, spre 
marea veselie a doamnei, care râse din toată inima. 

Măria-sa doamna întrebă apoi pe soldat de unde e, 
cum îl cheamă, dacă e însurat şi ce meserie învârteşte şi 


aflând că era plugar însurat şi că n-avea stare mai de loc, îi 
dete o sumă de bani şi stărui pe lângă domnitor a-l elibera 
din oştire, şi-l trimise la vatra lui. 

Comunicat de dl. e. Anastasian, Câmpina. 

L. Mrejeriu, S.T. Kirileanu şi Gh. Fopescu-VTnători, 
Cuza-vodă. Istorisiri... p. 161 - 162. 

CUZA ŞI SOLDATUL 

Cuza voi să se încredinţeze odată ce fel de armată 
are el. De aceea, îşi schimbă straiele domneşti şi se 
îmbrăcă în straie soldăţeşti, ş-o porni prin mahalalele 
Bucureştilor, trăgând cu ochii prin cele crâşme să vadă, nu 
cumva dă peste vreun soldat. 

Umblă el ce umblă şi numai ce zări un călăraş, 
cântând într-o crâşmă. 

Intră şi el acolo. 

— Bună ziua, camarade! 

— Mulţămesc, camarade! 

— Dar ce faci aici? 

— Cinstesc un pahar de vin. 

— Apoi, de asta am venit şi eu. Şi unde mi se pun 
amândoi pe chef şi dă-i, şi dă-i, până noaptea târziu. 

— Măi, eu am gătit paralele, îi dă Cuza într-o vreme. 
Tu mai ai? 

— Ba şi eu le-am gătit. 

— Apoi, atunci ce bem? 

— Ştii ce? Am să-mi lăs sabia zălog la crâşmar, până 
dimineaţă, pe-o ocă de vin. Aşa fac toţi de la noi, când 
gătesc paralele. 

Zis şi făcut. 

Băură şi oca aceea de vin şi porniră. 

A doua zi, Cuza, cu noaptea-n cap, veni la cazarma 
călăraşilor să-i inspecteze. 

Soldaţii au fost scoşi în ogradă şi aşezaţi pe două 


rânduri. 

Cuza se plimbla pe dinaintea lor de vo două ori, apoi 
se opri scurt, puse mâna pe un soldat, îl scoase din rând şi 
glăsui tare: 

— Acestui ostaş va trebui să i se taie capul. Aşa vrau 
eu! 

Soldatul îngălbeni ca turta de ceară şi începu să 
tremure. 11 cuprinse fiorii morţii. Toţi cei de faţă rămaseră 
înmărmuriţi, neştiind ce-i aceasta. 

— Porunca mea s-o îndeplinească soldatul cutare! 

Cuza numi pe soldatul cu care băuse noaptea. 

Cela ieşi foarte liniştit din rând, se opri scurt în faţa 
camaradului osândit, puse mâna pe sabie, îşi ridică ochii 
către cer grăind: 

— Doamne! Multe minuni ai făcut în lumea aceasta 
cu cei nevinovaţi... Rogu-te, fă, dacă acest soldat e nevi 
novat, ca sabia mea să se prefacă în sabie de lemn! Şi 
odată şi trage sabia din teacă. 

Şi, o minune! sabia soldatului era de lemn... 

Toţi au crezut că-i o minune, afară de Cuza şi 
tovarăşul său de petrecere. 

Această păcăleală plăcu lui Cuza-vodă şi de aceea îl 
făcu pe soldat, caporal, dar îl sfătui să nu-şi mai lese 
niciodată arma zălog pe la crâşnae, că e tot ce poate fi mai 
de ruşine pentru un apărător al ţării. 

Culeasă de P. - Gheorgheasa, înv. Broşteni (Suceava). 

L. Mrejerlu, S.T. Kirileanu şi Gh. Popescu-Vânători, 
Cuza-vodă. Istorisiri... p. 42 - 43. 

Cică într-o zi, Cuza-vodă, îmbrăcat în haine de târgo- 
văţ, ca să nu-l cunoască nimeni, mergea prin Bucureşti, pe 
unde-i cazarma care poartă astăzi numele lui Cuza-vodă. 

Văzând soldatul de santinelă, să-ndreptă către el: 


— Bine, soldat, de ce nu prezinţi arma? întreabă 

Cuza. 

Ostaşul, măsurându-l din cap până-n picioare şi 
necunoscându-l, răspunse scurt să-şi caute de drum. 

— Să-mi caut de drum? Lasă că te-oi învăţa eu cum 
trebuie să te porţi cu cela care-ţi dă pâne! 

— E, hei? Tu eşti pitarul care ne dai pâinea crudă şi 
mititică şi încă mai cei să-ţi prezint arma? Şterge-o de-aici 
că te fac una cu pământul! 

Cuza-vodă tăcu şi porni. 

Cum a ajuns la palat luă măsuri aspre ea să se deie 
soldaţilor pâne coaptă şi grea de-o ocă. 

Sfântă a fost zisa lui Vodă! De atunci, ferit-a 
Dumnezeu să mai fie pâinea crudă ori lipsă la cântar. 

Revista Vulturul. 

L. Mrejeriu, S.T. Kirileanu, Gh. Popescu-Vânători, 
Cuza-vodă. Istorisiri... p. 43 - 44. 

CUZA-VODĂ ŞI STAREŢUL MĂNĂSTIRII 
NEAMȚULUI 

Îi ştiută că Cuza-vodă nu sta numai acolo în 
Bucureşti, ci avea de grijă să se ducă prin sate şi prin 
târguri, schimbat fel şi chip, ca să cerce slujbaşii, să vadă 
cum îi lumea de sub mâna lui şi care cum se poartă. 

Aşa, odată mergea pe drumul Neamţului într-o 
cărucioară cu două roate, c-un cal; cine nu trăgea bine de 
seamă ar fi gândit că-i un calic. 

Cum a trecut podul Timişeştilor, pe la pădurea Co- 
verca, iaca-l ajunge o trăsură cu patru cai. În trăsură era 
stareţul mănăstirii Neamţului. 

Ca Cuza, cu trăsurica lui, nu s-a ferit într-o parte, ci a 
tinut tot mijlocul drumului. 

Vizitiul de la trăsura stareţului striga ca să se deie 
într-o parte. Da Cuza, nu. 


Atunci stareţul zice către vizitiu: 

— Ia du-te şi-i dă câteva calicului celuia, ca să ştie de 
altă dată cum să se ferească din calea oamenilor. 

Indataş mare, vizitiul a sărit din trăsură şi a prins a-l 
bate pe Cuza şi i-a tras căruţa înlături. 

Trăsura stareţului a trecut înainte; da Cuza a dat 
vânt calului şi a ajuns mai înainte în Târgul Neamţului. 

Ş-a spus celui de la rohatcă 1 că de-a veni o trăsură 
cu patru cai şi-ntrânsa a fi un călugăr, s-o oprească şi s-o 
aducă la poliţie: 

— Că eu-s Cuza, ş-am să mă răfui oleacă cu el. 

Cuza s-a dus la poliţie, a lepădat straiele cele 
caliceşti cu care era îmbrăcat şi a rămas în straiele lui 
adevărate, cele domneşti. 

Nu a trecut mult şi iaca-l aduce pe stareţ înaintea lui 
Cuza. 

— Sfinţia-ta eşti acela care ai poruncit să mă bată? 

— Eu, măria-ta, iertaţi greşeala mea! 

— Vra să zică voi sunteţi boieri, nu sunteţi călugări 
evlavioşi şi cu milă de cei slabi şi sărmani, după cum s-ar 
cuveni să fiţi. Voi în loc să miluiţi pe un sărac, când îl 
întâlniți, porunciţi să-l bată... Apoi, ca să nu mai fiţi boieri 
şi să fiţi numai călugări, am să vă iau moşiile cele multe 
care vă aduc atâta belşug de vă îmbuibaţi ca nişte trântori. 

Şi oricât s-a rugat stareţul ca să-l ierte de fapta lui 
cea ră, nici că ş-a schimbat Vodă gândul, aşa că a şi venit 
vremea de li-a luat moşiile mănăstirilor. 

Auzită de la Gh. a Sofiei din Sodomeni.com. Paşcani 
(Suceava). 

L. Mrejeriu, S.T. Kirileanu, Gh. Popescu-Vânători, 
Cuza-vodă. Istorisiri... p. 54 - 55. 

1 Barieră (n.ed.). 

ALEXANDRU CUZA ŞI CĂLUGĂRII 


Cuza, îmbrăcându-se odată în haine de fecior 
boieresc, veni în satul Vânătorii-Neamţ şi trase drept la 
casa unui sătean sărac. După ce a mai stat puţin, ceru 
săteanului ca să-i dea ceva de mâncare. Omul i-aduse 
îndată ceva brânză şi mămăligă, rugând pe fecior ca să-l 
ierte clacă n-a fost mai din vreme preparat cu de-ale mesii. 
Cuza, fără să fie cunoscut de cineva, mâncă şi tăcu. 

Dar în acest timp, călugării de la monastire făceau 
larmă multă prin sat şi sileau pe oameni, ca să iese mai 
repede la lucru. 

Domnitorul le făcu semn şi vorbi cu mai mulţi săteni, 
rugându-i ca să mai întârzie puţin. Gândul său era ca să 
vază ce vor face călugării. Urmarea îndărătniciei însă a 
fost că toţi aceia care au întârziat puţin au primit ca 
răsplată lovituri de bici. 

Săteanul care găzduise pe Cuza, deşi s-a apărat puţin 
spunând că are un om în gazdă, ce trebuia îngrijit, tot n-a 
scăpat de ocări şi de lovituri. 

Bunul domnitor totul văzu, dar _ tăcu şi plecă 
necunoscut, lăsând sub velniţa săteanului câţiva bani de 
argint. 

Pe drum către Neamţu a dat poruncă cărăuşului, să 
dea drumul cailor ca să pască prin livezile monastireşti. 
Călugării păzitori văzând această necuviinţă, s-au necăjit 
îndată şi au tăbărât cu bicele pe căruţa domnitorului, 
depărtându-se în urmă cu sfială. Văzuseră ei că au dea 
face cu un fecior boieresc. 

Tot Cuza, ajungând la monastire, se îmbrăcă îndată 
în haine de cerşetor şi apoi rupt, ca vai de lume, intră cu 
sfială în curtea monastirei, cu gândul ca să ceară da milă 
înaintea sfinţilor părinţi. 

Pe atunci, monastirea Neamţu era un cuib fericit 
pentru călugării greci şi pentru alte odrasle de ale lor. 

Domnitorul voia cu tot 'nadinsul să se încredinţeze de 


sfinţenia acestor făţarnici. 

Întâi, el intră într-un etac unde ştia mai de dinainte, 
că şade căpetenia călugărilor. Într-adevăr, nemeri bine; 

stareţul era la masă înconjurat de toată ceata 
apostolească. Toţi mâncară în linişte, bolborosind ceva pe 
greceşte, şi nimeni nu se uita la cerşetorul care cerea 
umilit la uşă. 

În cele din urmă, un călugăr burtos îi aruncă o 
bucată de pâine, poruncindu-i încruntat ca să se care mai 
degrabă afară. 

Domnitorul ieşi lăsând uşa deschisă. Un călugăr îl 
petrecu până jos la scară. Un moment, călugărul şezu 
lângă cerşetorul zdrenţuit care se căznea să-şi bage pâinea 
în traistă. Fără să se aştepte însă, călugărul zări sub 
zdrenţe cordonul strălucit de domnitor. Inlemnit de frică, 
tremurând de ruşine, de abia sui treptele părintelui stareţ 
care, vesel, spunea ceva cetei călugăreşti, sătulă de toate. 

Vrei să spuie cu curaj vestea dar se înecă. Dete să se 
apropie dar nu-l mai ţineau picioarele. Lăsă capul în jos şi 
de abia ridică mâna dreaptă în sus. 

— Ce ai?! întrebă stareţul care observase nevoia 
călugărului uşer. 

— Cuza... mormăi călugărul... 

— Vine Cuza?... Domnitorul?! 

— Nu, a fost aici. 

Toţi încremeniră, se sculară şi rămaseră ţapeni în 
picioare. Călugărul uşer amuţise de-a binelea. Cei din jur îi 
ridicară capul şi-l smuciră de haină: 

— Dar, spune, unde e Cuza? Ce îţi e? 

— A fost aici şi ceru de milă. Am văzut că i-aţi dat un 
codru de pâine... 

— Şi eu l-am înjurat, nenorocitul de mine, zise cel 
care îi aruncase bucata de pâine. Într-un moment, toţi se 


împrăştiară. Căutau pe mizerabilul de cerşetor căruia 
trebuia să-i despartă capul de trunchi. Dar tot nenorocul îi 
păştea. Cuza, la poarta monastirii, sărise în căruţă şi fuga, 
la vale, către apa Siretului. 

Şi de aici, domnitorul ajuns în grabă la laşi, îşi 
însemnă bine purtarea sfinţilor călugări pe care trebuia să- 
i radă de la monastire. 

* 

Călugării, văzându-se prinşi cu ocaua mică şi ştiind 
cu cine au de a face, au format şi ei o delegaţie din cei mai 
buni de gură şi au pornit-o spre laşi. 

Tare se temeau ei de mânia domnească! Cu chiu, cu 
vai, ajunseră la palatul din laşi şi cerură smeriţi, ca să 

vorbească cu Vodă. Cuza îi primi binevoitor, în timp 
ce călugării începură să-l roage frumos ca să aibă milă şi 
să nu le schimbe aşezămintele lor sfinte şi foarte cinstite... 

— Bine, a zis Cuza, voi ţine socoteală de cele ce-mi 
reclamaţi, dar, mai înainte, aş dori să văd şi eu acele sfinte 
aşezăminte de la Neamţ. Voi veni odată pe acolo şi atunci 
ne vom înţelege pentru totdeauna... 

Şi într-adevăr, făgăduiala domnească s-a împlinit. 
Călugării au plecat trişti şi abătuţi. Pricepeau ei gândul 
domnitorului. Ştiau prea bine că el fusese săptămăm. 
trecută pe la monastire, aflase totul şi acum se prefăcea că 
nu ştie nimic, dorind, după cum le spunea, să-i vază mai de 
aproape. De abia ajunseră înapoi la Neamţ şi primiră 
vestea că Vodă Cuza va veni peste două zile la monastire. 
Grozavă veste!... 

La o săptămână de la plecarea călugărilor din Iaşi, 
domnitorul, însoţit de mulţi călăreţi, plecă spre monastire. 
Până a nu ajunge aici, o roată de dorobanţi trimişi din 
vreme strânsese hârcile şi oasele copiilor născuţi fără lege 
de fete, cu călugării. 


Erau pline văile şi împrejurimile monastirii şi la orice 
pas, ţăranii din jur îţi arătau cu scârbă rămăşiţele 
păcatelor călugăreşti. 

La monastire, ca să nu uităm povestea, domnitorul a 
fost bine primit; ce e drept, curăţenie şi ordine 
pretutindeni, respect şi smerenie pe faţa tuturora. 

Cuza, acum era militar. Frumos şi rece la înfăţişare, 
în haine strălucite, înconjurat de o gardă aleasă, el insufla 
tuturor a duhul maiestăţii. Călugărilor, mai ales, li se părea 
că au înainte pe Arhanghelul Mihai care ridică sufletele 
celor chemaţi. 

După ce domnitorul văzu câteva încăperi mai 
ascunse, ieşi în curtea monastirii, roti ochii în jur şi după 
ce cuprinse sub privire toată ceata călugărească, zise cu 
putere: 

— Am să vă mătur de aici!... 

— E păcat, măria-ta, îngână stareţul; aşezămintele 
noastre sunt cinstite şi, mai presus de toate, sfinte... 

— Cinstite?! întrebă Cuza, pentru că mâncaţi tot ce a 
bun şi huiduiţi pe săraci; sfinte?!... De unde vorba asta? Şi 
arătând căruţa plină de oase şi bărci omeneşti, le spuse: 

— lată faptele voastre! 

— E prea păcat, măria-ta, fie-ţi milă!... 

— Scurt. Am să vă mătur şi de voi fi vinovat, să fie 
păcatul meu! 

Sentința a fost grozavă. Călugării se uitau la cer 
împietriţi iar alţii, prin chilii, suspinau cu amărăciune. 

Când ieşi la poarta monastirii, Cuza, întâlnind 
mulţime de săteni, vorbi cu toţi, strânse mâna la mulţi şi le 
ascultă nevoile. 

— Măria-ta, zise unul. Pe călugări îi făcuşi să plângă, 
pe noi ne faci să cântăm; să ne ierţi dacă te supărăm cu 
vorba. Nouă ce ne dai? 


— Vouă vă dau libertate!... 

— Dumnezeu să te ţie sănătos, libertate oamenilor şi 
libertate vitelor că nu mai au ce mânca, sărmanele! 
Livezile sunt ale călugărilor. 

— Nu e adevărat, adaugă domnitorul. De azi înainte 
livezile sunt numai ale voastre... 

— Bun domnitor, ziseră sătenii încântați... 

— Bun ca şi Dumnezeu, răspunseră alţii. 

x 

Cuza, ajungând la Iaşi, după două zile a dat ordin să 
se facă inventarul monastirilor. Mai în urmă, mulţi călugări 
văzând că li se vând lucrurile la mezat, au luat calea 
pribegiei... 

Şi s-au dus, s-au dus pe alte drumuri... 

Alexandru Cuza şi călugării mi-a povestit-o Ilon 
Condrea, fost învăţător în Mangalia, jud. Constanţa, la 5 
septembrie 1904. 

P. Danilescu, în drumul păcatelor, p. 31 - 39. 

DIN VIAŢA LUI VODA-CUZA 

Bun suflet precum a fost Cuza n-a mai fost şi poate 
nu va mai fi, cât ne va sta capul în nevoi, fie-i oasele drepte 
şi sfinte! Cu suman ca al nostru şi cu cojocul, iaca, aşa 
umbla! Vezi că el era Craiu ales între mai marii Crailor şi 
de traiul nostru nu se ruşina. Punea căciulă 

C-da 183 coala 12 

mocănească pe cap, era cu cămeşoaie de in ori de 
cânepă şi o lua prin ţară să-şi vadă stăpâniţii, aşa cum a 
venit şi-n vara aceea... C-apoi, mult n-a mai stat... Haide, 
om bun, ce să vezi? Era pe la sfântul Ilie, şi plouase 
încetişor şi bine, cum e obiceiul ploilor înaintea Probajilor, 
când se probozeşte vara cu iarna. Cuza o luase prin ţară şi 
numai iaca se-ntâlneşte c-un biet om nevoieş, aşa într- 
amurg. 


— Bună calc, om bun! - face domnitorul. 

— Vă mulţumesc, cumetre! - răspunde bietul om. Şi, 
ba una, ba alta, ajung ei în vorbă şi-i zice Cuza: 

— Ce, mă rog, ai dumneata, că tare arăţi supărat şi 
necăjit? 

— Hei, om bun, iaca ce am păţit! M-a pus naiba să 
trec pe drumuşorul acesta, că-mi venea mai de-a dreptul şi 
mă temeam de ploaie. Zic, să ajung mai degrabă acasă. Şi- 
au dat nu ştiu cum hărămurile de cai mai hăisa oleacă, prin 
nişte cânepă... că moşia e a mănăstirii aceştia, a 
Neamţului. Şi, iaca, au venit trei călugări, mi-au dat bătaie 
cum ai bate un sac de păpuşoi, mi-au luat căruţa cu totul şi 
caii mi i-a oprit stareţul... Zice că să-i dau o sută de 
galbeni drept ispaşă pentru cânepă - altfel n-am ce căuta 
pe aicea!... 

— Apoi, mă omule, zice Cuza, face căruţa ta şi caii la 
un loc o sută de galbeni? 

— D-apoi, face!... răspunde omul, plângând. 

— Haidem înapoi de-acum... Lasă, nu mai plânge ca 
muierile!... 

Şi s-au dus ei, aşa cum înserase, până la mănăstire. 
Bate-n poartă Cuza, iese un călugăr şi, cu vai nevoie, i-a 
primit. Au trebuit să spuie în cele din urmă că vine omul să 
plătească suta de galbeni, altfel nu-i primea. Bun. 

Zice Cuza: 

— Mă rog sfinţiilor voastre, stareţul tot doarme... 
Lăsaţi-ne până mâine dimineaţă... să ne hodinim şi noi, vai 
de ciolanele noastre... Şi mâine i-om da seamă de toate... 
Da, iar mă rog, oleacă de mâncare nu ni-ţi da? 

— Pe parale, fiule, mâncare, că nu-ţi dă nimeni 
degeaba! - face un călugăraş. 

— Bine. Cât va fi, vom plăti, cinstite părinte, numai 
nu vă înduraţi a ne lăsa să murim de foame... 

Şi, cu mare greu, au trimis călugării pe o slugă şi le-a 


dat drumeţilor o strachină de fasole boambe fierte şi rele 

la gust, dar un galben la preţ... După ce a plătit Cuza 
binişor şi cinstit galbenul, s-a luat prin mănăstire să mai 
vadă ce-i şi pe-acolo. Da nimeni nu-l cunoştea, nici 
tovarăşul lui. 

Multe va fi aflat, căci ce ochiu' răzbătea mai bine 
decât ochiul lui! Din toate una ştiu că a ţinut-o mai cu 
seamă la inimă: că lor le adusese de un galben o strachină 
de fasole boambe cu muşiţă, iar călugării mâncau numai 
fripturi tăvălite-n unturi. Şi mănăstirea avea 800 de 
claponi hrăniţi anume pentru treaba asta. Până la miezul- 
nopţii, atunci, zice că n-a dormit Cuza. Pe urmă s-a dus 
repede la bietul om cel necăjit, l-a trezit şi i-a zis: 

— Haide, măi omule, degrabă, şi-om pune caii, că ne 
ducem!... 

Iese omul, da caii erau acum puşi de Cuza, săracu'! 
Se vede că pe cât umblase, dăduse de căruţa omului, 
înhămase bine şi acum zice: 

— Suie, măi omule! 

Omul se suie, Cuza trage zăvoarele porţii, deschide şi 
dă să iasă. laca sar îndată călugării, iaca se trezeşte 
stareţul. Şi prind a striga: „Hoţii!” 

— Nu-i niciun hoţ, nimic, părinţilor... Nu vă temeti... 

Ne ducem cu dreptul nostru, răspunde liniştit Cuza, 
dându-şi sumanul la o parte, aşa că-i strălucea pieptul de 
aur, ca soarele. Fiţi pe pace! în astă noapte nu vă supără 
nimeni, dar mâine dimineaţă vă voi trimite eu po runcă, să 
se curețe mănăstirea de hoţi. 

Toţi au căzut în genunchi. Omul cel cu căruţa 
tremura de bucurie şi de cinste ca stătea cu domnitorul 
alături. Dar ce vor fi tremurat hoţii mănăstirilor a doua zi, 
dimineaţă! Căci Cuza a dat bici i cailor, s-a dus împreună 
cu tovarăşul lui cel necăjit, ba l-a şi cinstit la un ratoşi şi 


lui i-a dat cei 100 de galbeni pentru ispaşă. Nu căutaţi că 
s-au luat cu cinstea, dar Craiul şi-a ţinut vorba şi a doua zi, 
când să iasă călugării la hrănit claponii şi când soarele se 
deştepta din fundul văii, la sfânta mănăstire a Neamţului, 
ca şi la alelalte, venea o mare poruncă purtată de zdraveni 
şi chipeşi oşteni: să se deschidă porţile cele zăvorâte 
pentru drumeţii lipsiţi şi întârziaţi şi să se ieie pe fugă hoţii 
mănăstirilor. 

11 Ban (n.ed.). 

— Hei, hei! Dulce om precum a fost Cuza nu va mai 
fi, poate, căci ghidul lui aşa era: să facă din cuconaşi - 
ţigani, din ţărani - boieri şi din călugări - oameni de 
treabă! Azi nici prin biserici nu-l pomeneşte. Petecele de 
ogoare de la dânsul le ţinem şi, dacă nu-l prăpădeau 
devreme, el pe noi pe toţi avea să ne scape de cei ce ne 
întunecă. 

Din Bozieni-Dorohoi. Dumitru Furtună, Firicele de 
iarbă, p. 16 - 20. , 

[CUZA PUNE SĂ FIE RAS UN POPA] (Fragment) 

[] 

Cuza s-a dus singur să vadă ci bine să faci-n ţară. O 
plecat îmbrăcat ca un saldat, cu şiapcă, saghie, dă nu-l 
cunoştea. lacă un popă mergea la târg în căruţă. Cuza iară 
călare şi-i dzâci: 

— Părinţi, ia-mă o lecuţă în căruţă; amu mă dor 
chicioarele că stau tot în scări. Iaca, plătesc. Şi vru să 
scoată din bozunar. 

S-o dat gios şi s-o suit în căruţă; calu l-o legat la 
spate. Pi drum l-o-ntrebat: 

— Hai, părinţi, cum vă mai lăudat cu domnul aista, 
Cuza? 

— I, că tari-i şarlatan, dzâci popa! 

— Cum săracu', di ci? 


Da popa avea necaz fiindcă Cuza nu-i lăsa să facă tăti 
întorsurile lor. Amu, ajungi cu popa la târg. Cuza merge la 
un bărghier. 

— Hai, părinţi, să luăm un vin! Dar popa dzâci: 

— Aici îi bărghierie, nu-i crâşmă. 

— Ş-apoi? Trimăt io s-aducă o ocă di vin. Numai a 
vorghit cu bărghieru: „S-ascuţi ghine briciu că am să rad 
pl popa”. S-o-ntors în dughiană ş-o dat gios hainele di 
saldat: 

— Iacă Cuza, io sunt Alexandru Ioan Cuza; altu’ nu 
mai le! Şi l-o ras pl popa frumugşel şi i-o luat daru. 

Altă dată, Cuza să duce la Mănăstirea Niamţ, într-o 
sară, ca saldat cu saghie. Acolo s-o rugat dă sluga 
călugărului ăl mai mare: 

— Mă rog dumniavoastră să mă lasaţ să dorm aici, că 
sunt nevoies; batâr într-o bucătărie cât dără. Pomană aţ 
avea, că doar di aceea iaste mănăstire, să primasca pl 
nevoieşi. 

S-o dus sluga înapoi la călugăru ceala şi i-o spus. 
Amu, l-o chiamat gios în bucătărie şi s-o culcat pl un ţuhal 
rău di tot. 

— Du-ţi la stăpânu-tău, să-mi vândă o ocă dă lapte, că 
sunt trudit. 

— Li scump tare, o dzâs sluga, şaidzăci di bani. 

— Aşa-l dau. _ 

Numa-ndată o băgat mâna în bozunar şi o plătit. În 
noaptea ceea el n-o durmnit, o scris o scrisoare şi 
dimineaţa o ieşit di s-o dus la Niamţ, şi acolo o lichit 
scrisoarea în mijlocu târgului, dă un butuc. O trecut 
piacolo din cei ce ştiu ceti carte şi o cetit: „Alexandru loan 
Cuza o durmnit în cutare bucătărie pl un ţuhal plin dă 
glod, la mănăstirea Niamţ”. Tăt în scrisoare iară porunca 
să meargă la Niamţu mai-marii târgului, că el îi acolo. S-o 


adunat tot şi Cuza o dzâs călugărului: 

— Io am durmnit ca porcii şi tu dormni în palat. Di ci- 
s mănăstiri, dacă nu ajută pl femeile vădane, pl amărât şi 
prăpădit? 

Şi ţi-o luat tăti moşiile. 

Roznov-Neamţ, Ghiorghi Rusu, 71. „Graiul nostru”, II 
(1907) p. 440 - 442. 

DESPRE FAPTELE MEMORABILE ALE UNOR EROI 

NOVAC 

În vremea veche, veche de tot, de când abia se ţine 
minte, trăia prin ţara asta un uriaş al cărui nume era 
Novac. Aşa de puternic şi de fioros era omul ăsta încât 
bătea într-una sate întregi, oraşe şi cetăţi de prin ţările 
vecine cu a noastră şi multe oşti împărăteşti. 

Şi treaba asta o făcea singur, fără a avea împrejuru i 
măcar un singur ostaş. 

Harnic luptător, măi nepoate! Dar şi mâncău cum era 
el, nu mai găseşti! 

Mânca şi hărtăpănea halcate întregi şi nu se sătura 
uriaşul ăsta cu fite-ce; nu-i ajungeau într-o săptămână, 
două-trei cirezi de vaci şi de-atunci, cică, a rămas 
zicătoarea: „A mâncat cât Novac!”, pentru unul care mă- 
nâncă mult. 

Cu toate astea, mare bine făcea el neamului nostru, 
că se lupta numai cu limbile care nu dădeau pace 
românului. 

Şi-apoi, nu era nici fudul. Se purta aşa ca noi. 

Novac a trăit şi a hălăduit prin lume mult şi bine... 
până într-o vreme când ştiţi ce s-a întâmplat? 

Au ieşit pe lume: puşca, praful de puşcă şi gheata. Şi 
ce şi-a zis Novac!? 

— O, Doamne! Până acu mi-a fost vitejia! De azi 
înainte însă, poate orice om şi oricât de nimic ar fi, să mă 
curețe de pe pământ, fără să dau piept cu el. Şi-apoi a 


venit şi snamenia asta de fudulie pe pământ! Să mai 
trăieşti? Ştiu dar ce ei face? Ca să nu mă poată răpune 
orice nătăfleaţă, mai bine mă omor singur! 

Şi cum a grăit aşa Novac, şi-a luat plugul cu cei doi 
boi uriaşi şi a tras o brazdă adâncă, brazda lui Novac. 

pe care a dus-o, a dus-o până unde nu se ştie. La 
capul brazdei, ştiţi ce-a făcut? 

S-a îngropat uriaşul, cu boii şi cu plugul; uite-aşa ca 
să nu se mai ştie deel! 1 

De la Ilie N. Gogoncea din Priboeni şi de la preotul 
Dumitru loan din Fureşti. 

C. Rădulescu-Codin, Din trecutul nostru... p. 21 - 22. 

NEGRU-VODĂ ŞI MIRCEA CIOBĂNAŞUL 

La obârşia Argeşelului, la Găinaţu, a fost târg vreme 
multă, acolo unde chiar a judecat Negru-vodă pe Mircea 
Ciobănaşul. 

Şi, uite cum s-a întâmplat asta: 

Când se strânsese odată cu boierii la târg, hop că 
vine înaintea lui Negru-vodă un cioban şi începe să i se 
jeluie: 

— Doamne măria-ta! Cum judeci în lume toate, să-mi 
faci şi mie dreptate! 

— Spune că te-ascult! 

— Să vezi! Când eram mititel am rămas sărac şi de 
taică, şi de maică, şi de fraţi, şi de surori. Ce să fac? M-am 
băgat slugă la oi. 

Când mă făcui mai mare, colea - dănac2, stăpânii 

1 Balcanic prin origine şi domiciliu (oricât de nomad 
va fi fost ei), Novac are în primul rând caractere sârbeşti, 
probate de ciclul ce i-a fost împlinit în eposul eroic al 
acestui popor. Sensul său: mtiotoman l-a încetățenit în 
galeria puţină a luptătorilor în activitatea cărora ideea a 
depăşit obişnuitul nimb naţional al altora. Românii i-au 


acordat fără rezerve cetăţenia, uitându-i proveniența şi 
acceptându-i obiceiurile şi convingerile. Pentru că, în 
materialul prezentat, uimit şi deziluzionat de consecinţele 
ivirii prafului de puşcă, pentru lupta dreaptă şi vitejească, 
el nu face decât să spună ceea ce se pretinde a se fi auzit 
şi în Serbia, din gura lui Marko Kralievici: „De-acuma, 
bravura nu mai e bună de nimic, pentru că orice ticălos 
poate ucide pe cel mai viteaz erou”. (Auguste Dozon, 
Lepopee serbe. Chants populaires heroiques, Paris, 1888, 
p. 50). Mai mult decât atât, în Moldova, în veacul nostru 
chiar. Novac este unul din eroii principali ai teatrului 
haiducesc, militant pentru cauze şi năzuinţe autohtone 
(n.ed.). 

— Băiat mare, flăcăiandru (n.ed.). 

161 

m-au trimis cu oile la baltă. Acolo, am dus-o cum am 
dus-o; da când a venit iarna, chiu şi vai! A dat peste mine o 
zăpadă şi o viforniţă, cari, amar de mine, mi-au nămeţit 
oile şi m-au lăsat doar cu câteva. 

Şi să vezi, măria-ta, stăpânii, pesemne, doriseră să 
scape de mine; d-aia mă trimiseseră cu oile-n baltă, că d- 
atunci nici pe la ele n-au mai venit. Da eu nu mă lăsai aşa 
de nevoie şi mă trudii cum putui de-mi făcui oile la loc; ba, 
cu ajutorul lui Dumnezeu, le-nzecii şi le însutii. 

Acu, că le-am înmulţit, spune, măria-ta! Câte oi să le 
dau stăpânilor? 

Negru-vodă care-l ascultase cu băgare de seamă, 
şopo-căi ce şopocăi cu boierii lui, apoi grăi: 

— Dacă aşa stă pricina, ascultă, flăcăule! Dreptatea 
mea e asta: Să faci toate oile trei părţi şi din ele, una s-o 
opreşti pentru tine iar două să le dai stăpânilor tăi! 

— Aşa? 

— Aşa! 

— Păi, să trăieşti măria-ta! Aşa oi face. 


A plecat la baltă, şi-a strâns oile şi a venit la munte, 
în preajma Câmpulungului. Aci şi-a chemat stăpânii şi le-a 
dat oile hotărâte de Vodă. 

Ei însă nu se învoiră; ci-l luară la bătaie; dă-i şi dă-i! 

Atunci Mircea Ciobănaşul se face foc, scoate paloşul 
şi le taie capetele. Le pune într-o jacăl şi vine cu ele la 
Vodă, căruia, cu lacrimi de foc, îi spune ce s-a întâmplat şi- 
i arată tigvele. 

Vodă însă, când vede, se încruntă, se face foc şi 
porunceşte: 

— Auzi, auzi, îndrăzneală? Luaţi-l de-l spânzurați! 

Şi pun slujbaşii mâna pe el. Dar Mircea Ciobănaşul, 
odată se uită urât la ei şi începe a vorbi către Negru-vodă: 

— Ia mai stai, măria-ta! Nu pripi cu spânzuratul, ci 
mai ascultă încoa! Măria-ta, tocmai acum te lapezi de 
frăţie? 

— Ce spui tu, mă, ce vorbă-i asta? 

— Apoi, să vezi! Noi amândoi suntem fraţi dijntr-o 
mumă, dintr-un tată, născuţi din două păcate. Şi-i arată pe 
şart, de unde şi până unde... 

1 Săculeţ de pânză rară în care se scurge urda şi 
caşul (n. cd.). 

— Mare minune! grăieşte Vodă şi pune să-l dezbrace 
ca să vadă dacă are semnele domniei pe el. 

Când îl dezbracă ăia şi-i iau seama, rămân miraţi: 
avea soarele-n piept, doi luceferi în umeri şi luna în spate. 

Dacă a văzut aşa, Negru-vodă a început să plângă, a 
aruncat cât colo ştreangul şi a poruncit să puie masă 
întinsă la care să şadă cu Mircea Ciobănaşul. 

Aşa! apoi pe când beau şi chiuiau, ce zice Vodă? 

— Măi frăţioare! M-asculţi tu pe mine? Hai să-ţi dau 
ţie domnia şi să-mi dai mie ciobănia ta! 

— Ba nu, zice Mircea: 


„Fii tu cu domnia ta, Eu cu ciobănia mea! Decât în 
târg cu papuci, Mai bine-n crâng cu opinci!” 

De la moş Marin Coţandră din Priboieni. 

C. Rădulescu-Codin, Din trecutul nostru, p. 69 - 71. 

CUM A ADUS NEGRU-VODĂ PORUMBUL DIN ŢARA 
UNGUREASCA 

Până la Negru-vodă n-a fost porumb în [ara 
Românească. Ca să-l aducă aici, că lumea trăia rău până 
atunci, ştiţi ce-a făcut domnul ăsta? 

Ştia că în Ţara Ungurească eră porumb mult; dar că 
nu avea nimeni voie să treacă în altă ţară, niciun bob. Ce 
să facă? 

S-a dus odată acolo cu vreo câteva care şi a 
cumpărat pentru noi ai d-aci, o sută de curcani. Da, înainte 
de a-i porni încoa, le-a dat de mâncare porumb mult, mult, 
boabe; cât au vrut şi cât n-au vrut, să mănânce, până i-a 
săturat bine. Apoi i-a încărcat pe curcani în căruţe şi a 
trecut munţii cu ei dincoace. 

Sosind în ţară, Negru-vodă a tăiat curcanii, le-a scos 
guşili şi a luat din ele boabele de porumb de le-a semănat. 

Şi aşa a prăsit porumbul în Ţara Românească, tot 
Negru-vodă.1 

De la Niculae Diaconescu, din Vultureşti. 

C. Rădulescu-Codin, Din trecutul nostru, p. 6G - 07. 

MIRCEA CEL MARE 

Mircea-vodă ăsta a fost cioban de oi şi el. Unde făcea 
focu nu şedea jos; făcea scaun de tufă, de ce era. 

Intrând vitele odată, a mâncat o vie a unuia. 

A făcut stăpânul judecata ca să-i ia vitele pentru vie. 
El a zis: 

— Nu este judecată dreaptă! Luaţi-mi rodu vitelor, că 
vitele au mâncat rodu viei! Luaţi-mi rodu vitelor... că la 
dumneata a rămas butusinele îndărăt! Să rămâie şi la mine 


butusinele (vitele) îndărăt! 

Stăpânul s-a mulţumit de aşa judecată, că aşa vine 
drept! 

De aci înainte, de câte ori se făcea câte o judecată, 
stăpânul chema acest cioban de răspundea acolo, până a 
ajuns el domn. 

Din Ciorocni - Dolj. 

„Ghiluşul”, II (1914),n.1-2,p.14-15. 

Ni [HORIA LA VIEnI 

L-] 

Când s-a dus Horia la Viena, ca să arate Împăratului 
păsurile românilor transilvăneni, generalul adjutant, fiind 
şi împăratul de faţă, îl întrebă ironic: 

1 Legenda Cum a adus Negru-vodă porumbul din 
Țara Un-gurească, oferă un exemplu de tradiţie istorica 
lipsită de cea mai elementară urmă de adevăr, pe seama 
căruia să se fi fabulat (n. ed). 

— Spui că eşti român? în care parte a lumii trăiesc 
românii ăia? 

— În Transilvania, Excelenţă! 

— Aha! în ţara unde oamenii mănâncă numai carne 
de măgar? N 

Horia se aprinse. Impăratul zâmbi. 

— Da, Excelenţă, de acolo sunt. Dar de unde ştii 
lucrul pe care l-ai spus? 

— Îl ştiu pentru că am fost şi eu odată prin 
Transilvania. 

— Mare minune! Mă mir cum nu te-au mâncat 
românii ăia! 

Generalul s-a roşit, iar împăratul a râs cu hohot. 

A.A., Păţanii din viaţa oamenilor mari, p. 5. 

[HORIA] 

Horia o cătănit 5 ani de zile, când a trecut ş-o fost să 


vie acasă s-o dus lampăratul, la tata lui Franţig Iosif, să-i 
deie şi lui oarece. Zice: 

— Ce, ce doreşti, Hore? 

— Ice-am cătănit 5 ani şi ce, de noi, rumânii n-avem 
niciun drept, tot ungurii au. Ice: 

— Cotaţi-vă dreptul! I-o is cată el împăratul - cotaţi- 
vă dreptul. 

O venit acasă. El n-o-nştiinţat, numa s-o apucat a 
omori la domni, la boieri. Până-n Sibiu s-o dus, numa acolo 
l-o pârât un popă, un nemeş de aceia de-acolo, l-o pârât. Ş- 
apoi o fugit în munte acolo la Drăgoiasa. Ş-acolo dac-o 
fugit, l-o pârât că unde-i, ş-apoi o umblat şi l-o aflat şi l-o... 
aici într-o casă - ş-amu trăieşte grinda care l-o băgat şi l-o- 
nchis, i-o scris scrisoare pă foaie. Ş-apoi o venit doi de-aici 
din Matişeşti, o plecat, când l-or şi prins, o plecat până-n 
Viena, pe jos, o plecat. Şi numa cu o zi ei n-or fost venind, 
o fost adus ei biletul să nu-l omoare. Păi l-o omorât, l-o 
tăiat pe roată. Şase săptămâni o zăbovit pân-o mers în 
Viena, ş-o venit. 

Ovidiu Bârlea şi loan Şerb, Horea şi lancu în 
tradiții... p. 1G - 17. 

[TOT DESPRE HORI Al 

El o stat aicea la 5, la 6 kilometri de noi în sus. Apoi 
el, atuncea cum era iobăgia aceea mare, care trebuia 
oamenii să lucre cu săptămânile-ntregi, cu luna, să lucre la 
boieri şi nu le plătea nimica. Dacă nu mergeai să 3 u-cri, te 
bătea, îţi da 25 la fund. No-apoi el o luat, pentru dreptate, 
s-o dus până la Viena lampăratul, de 4 luni ice că s-o dus, 
ca să ceară dreptate. Ş-apoi o strâns acolo, mai mult 
treburi de-a lui, s-o tot înţeles cu unul şi cu altul, mai din 
Avram Iancu, mai din Vidra, mai de pe la Căr-piniş, ca să 
aibă legătură. Ş-poi când a fost odată, n-o acu-ma-i gata cu 
pornirea, cu revoluţia. Şi după ce-o făcut revoluţie, 


atuncea el o fugit co la munţii ăia de către Be-liş, la 
Drăgoiasa, acolo o stat el la un brad mare. Acolo o stat 
mult timp. Ş-apoi nişte oameni de-acolo, vecini de-a lui, l- 
or vândut. L-o ştiut că unde-i, un pădurar care acolo 
aproape un vecin de-a lui, o ştiut că unde stă, ş-apoi s-o 
dus şi, cu jandarmii, cum era atuncea, şi l-o prins. 

Ş-apoi zice că atuncea aia care l-o vândut, o căpătat 
bani mulţi pentru că l-or vândut. Şi i-o scos statul de 
atuncea că ei n-or mai plăti la nimeni nimica - c-atun-cea 
era impozit mare - n-o mai plăti la nimeni nimica şi or trăi 
aşa-n libertate. 

Ş-apoi dn banii aceia - zice că atuncea era rău de 
bani şi de bucate -, mânca oamenii mai mult numa mălai, - 
o cumpărat grâu ş-o făcut pâne, se spunea. Ş-apoi ice că 
dintr-un coc de ăla, cum se zice, aicea or luat o ţâr, l-o rupt 
în două să mănânce şi era numa sânge-n el. Atuncea ice c- 
o zis femeile acelea: 

— No - ice - v-o bătut Dumnezeu, că aţi vândut sânge 
nevinovat! 

Ovidiu Bârlea şi loan Şerb, Horla şi Iancu în tradiţia 
şi cântecele poporului, p. 18 - 19. 

16G 

DIN COPILĂRIA LUI TUDOR VLADIMIRESCU J 

Doamne, Doamne, ce vremuri au mai apucat şi 
bătrânii noştri! Ce oameni au putut să trăiască pe-atunci, 
să putem fi şi noi astăzi, cunoscuţi de-o lume!... 

Şi cum să nu fie, când gândurile nu le aveau 
împărţite cum le au cei de astăzi?... 

Unde se pomeneau pe-atunci atâtea blestemăţii, cari 
ni le-au adus pe cap lumea nouă?... C-atunci ce ştia 
românul să facă decât plugăria lui cu boii mici şi iuți; ba 
mai ştia şi de crescutul vitelor pe fineţe şi păduri, unde-şi 
făurea visurile pentru vremuri mai bune... Una însă îl 
apăsa din greu şi asta era şleahta caţaonilor ce împânzeau 


ţărişoara de la un cap la altul... Că pătrunseseră pană şi în 
satele din munţi, fără sinchiseală de dealuri. 

Că de-aia, bag-seamă, Tudor din Vladimir a prins” 
pis-mă pe ei, de mie, că vedea băiatul că numai a bine nu 
era cu ei, de le-a fost de hac mai târziu... 

Aşa, odată, Tudorică al nostru păştea vitele pe-o gură 
de vale care se lăsa dintr-un drum şi toată ziua şi-o pierdea 
scriind pe frunze uscate, el ştia ce, cu cărbune... C-aşa era 
obiceiul lui, scria cât era ziulica de mare şi citea pe ele; 
băiat deştept!... Şi cum zic, şi-aruncă ochii pe drum, şi ce 
credeţi că vede?... Un caţaon de grec, în trăsură, se ducea, 
el ştie unde... N-a avut răbdare şi a început să strige: 

„— U!... 

Caţaoane. 

Caţaoane, Destulă vlagă ne-aţi supt, La români gâtul 
de-aţi rupt, Caţaoane, grecotei...” 

Şi ce şi-a pus în gând, păn-n-a murit, nu s-a lăsat! Ala 
domn! C-a fost os din osul nostru, şi-a ştiut să ne scape de 
lifte! 

Auzită de la un Vladimirean, în 1910. NI. 
Dumitraşcu, Moşteniri. Povestiri, p. 50 - 51. 

1 Cetită pentru prima oară la o societate de lectură, 
în 1910, la Craiova. 

ROPA ŞAIIBAN 

Cam acum un veac şi ceva, trăia în cuprinsul Vrancei 
un preot bun şi înţelept, cu numele de părintele Şărban. 

El păstorea cu multă vrednicie parohia din satul 
Năruja şi de sfaturile şi îndemnurile lui nu ascultau numai 
poporanii săi, ci toţi locuitorii ținutului, că vorba-i era 
blinda, dulce şi sfântă, ca slova din Evanghelie. 

Pe atunci se abătuse asupra Vrancei vremuri tulburi, 
căci un boier moldovan hrăpăreţ de averi străine, prin înd 
ochii pe plaiurile acestea, bogate în păduri străvechi, 


păşuni cu ierburi grase, cu turme nesfârşite de vite mari şi 
mici, căuta cu multă râvnă ca prin vicleşuguri să pună 
stăpânire pe ele şi ceruse vrâncenilor ca de bunăvoie să se 
recunoască supușii săi, ca trăind pe moşie boierească. 

Dar vrâncenii, care din vechime erau deprinşi să 
trăiască în libertate, prin poienile singuratice, numai sub 
oblăduirea propriilor lor cârmaci, după obiceiurile vechi 
ale pământului, moştenite din răstrămoşi, nu voiră cu 
niciun chip ca să primească stăpânire străină şi să ajungă 
robi boiereşti. 

Popa Şărban a avut mare rol în această pricină ce se 
iscase în Vrancea, căci el fu acela care, împreună cu 
ceilalţi conducători ai ținutului, hotărâră să se opună cu 
toată îndârjirea planurilor urâte ale boierului moldovan. 

Cu glasul foarte ridicat, ca niciodată până atunci, 
popa Şărban susţinuse în sfatul vrâncenilor, cu multă 
străşnicie, că nimeni nu trebuie să primească jugul ruşinos 
al sclaviei, pe care strămoşii lor niciodată nu l-au cunoscut. 

Roseti Roznovanu, căci aşa se chema boierul cel hap- 
sân, auzind de hotărârea vrâncenilor şi aducând acte 
viclene înaintea stăpânirii, a cerut sprijin domnesc pentru 
a intra în stăpânirea drepturilor pretinse de dânsul. 

Pentru ca să pedepsească pe răzvrătitori şi să 
liniştească lucrurile de aici, se hotărî trimiterea unei 
patrule de arnăuţi, căci pe acele vremuri ţara Moldovei se 
afla sub stăpânirea fanariotă. 

Aşa, într-o bună duminică, sfântă zi de sărbătoare, 
când tot creştinul, uitând pentr-un moment de grijile vieţii 
pământeşti, merge în faţa altarului... potera de arnăuţi 
pătrunde în hotarele ținutului Vrancei, îndreptându-se 

cu multă ură înspre satul Năruja, unde se bănuia că e 
focarul răzmeriţei, în frunte cu popa Şărban. 

În satul acesta, biserica era ticsită de credincioşi şi 


părintele Şărban citea cu multă smerenie din cărţile sfinte, 
când un moşneag voinic dă buzna pe uşă, strigând: 

— Vin arnăuţii! 

El, făcându-şi cu grabă loc printre norod, se apropie 
de altar, şi, pentru a lămuri mai bine pe părintele Şărban, 
urmă: 

— l-am văzut în zarea dealului, taică părinte! Cobor 
acum zoriţi, prin sat... 

Un moment de uluială se petrecu în toată biserica, la 
auzul acestei veşti. 

Se ştia că de obicei, când veneau trimişii stăpânirii 
pentru ridicarea dărilor sau alte angarale, vesteau mai 
dinainte pe locuitori ca să se pregătească, dar acum 
venirea lor fără de veste era cam prea ciudată, mai ales în 
împrejurările de ceartă în care se găseau cu boierul 
Roznovanu. Şi de aceea, bărbaţii începuseră să murmure 
între ei, îngrămădindu-se spre cel ce adusese ştirea, 
dornici a afla mai multe, iar femeile zăvârneau spre uşa de 
ieşire. 

Presimţea şi părintele Şărban, poate mai mult decât 
ceilalţi săteni, la ce se poate aştepta prin venirea 
panţărilor în sat, dar nu-şi pierdu cumpătul şi se grăbi să 
mai potolească lucrurile. 

— Liniştiţi-vă, oameni buni, şi staţi cu toţii pe loc, le 
strigă el cu glasul răspicat, din uşa altarului. Gândiţi-vă că 
ne aflăm în casa Domnului, unde nu se încape cârtire, ură 
sau dezbinare. Trebuie să urmăm cu sfânta slujbă întru 
Domnul, până la sfârşit, fără niciun murmur, căci nu se 
poate să o lăsăm neterminată. Aici să ne găsească armia 
străină. Şi dacă va fi venind cu gând rău asupra noastră, 
Tatăl Ceresc nu le va îngădui să-şi în plinească vrerea, căci 
el iubeşte numai duhul dreptăţii. 

La aceste vorbe adânc pătrunzătoare, toţi se liniştiră 
fără a mai scoate un cuvânt de împotrivire şi duhovnicul 


începu din nou cetania, urmat de strana cântăreților. 

Cuvintele Evangheliei, prin glasul părintelui Şărban. 
răsunau sonor în biserică şi pătrundeau, de astă dată, mult 
mai tainic în inimele fiecăruia. 

A zăvârni - a tăbări, a se îndrepta precipitat (n.ed.). 

Ascultau cu toţii în cea mai cucernică evlavie slujba 
liturghiei, sorbind cu mult nesaţ cântările sfinte care le 
întărea credinţa în puterea dumnezeirii... 

Slujba era pe sfârşite, când un alt sătean veni într-un 
suflet, vestind: 

— Au sosit arnăuţii, părinte, şi umblă întrebând de 
sfinţia-ta. În curând vor fi aici. 

De astă dată zurbava fu mult mai mare, căci toţi 
înţeleseră deplin acum rostul venirii poterei în sat. 

Câţiva săteni începură să strige: 

— Vin să ni-l ieie, câinii! 

— Nu-l dăm nici morţi, măcar de o fi să luptăm până 
la unul, se auziră alte glasuri. 

Şi lumea toată începu să strige: 

— Da, să luptăm! 

Popa Şărban făcu semn norodului să se liniştească, le 
zise apoi: 

— Nu vreau vărsare de sânge în pragul bisericii. 
Dacă pentru mine au venit arnăuţii, atunci mă voi preda 
singur. 

— Nu se poate, izbucniră glasurile tuturor celor din 
biserică. Niciodată nu vei pleca din mijlocul nostru. 

Tulburarea era mare. Toţi vorbeau cu tonul ridicat şi 
plin de ură împotriva stăpânirii şi nu se mai putea desluşi 
din zgomot decât gesturi înfuriate de răzbunare. 

Văzând  încurcătura şi  neastâmpărul oamenilor, 
vornicul satului, un bătrân gospodar cu părul albit de ani, 
dar om cu judecată şi cumpănit în toate, se gândi să 


domolească lucrurile, şi, izbind de câteva ori în tablaua de 
fier în care se păstra anafora, în semn de linişte, ceru 
mirenilor ascultare. 

Când zarva se mai domoli puţin, bătrânul vornic, pe 
al cărui cuvânt oricine se putea bizui cu încredere, începu 
să vorbească cu glasul răspicat, aşa: 

— Oameni buni! Pe părintele Şărban nu vom lăsa cu 
niciun chip să-l ridice potera cu sila din sat. Aista-i lucru 
hotărât. Dar gândiţi-vă că şi aceştia care au venit sunt 
trimişii stăpânirii, iar noi ne aflăm în sfânta biserică, locaş 
de închinare, iar nu de răzbunări sau omoruri. Sol daţi-i se 
apropie şi, după chibzuinţă mea, lucru cel mai nimerit de 
făcut este să ieşim cu toţi liniştiţi din biserică şi să ne 
îndreptăm în pace pe la casele noastre, iar bunul părinte 
să se ascunză din faţa lor şi noi îl vom apăra. 

170 

să nu-l găsească cu niciun chip. Eu m-oi duce să-i 
primesc după obicei, cu vorbe bune, şi dacă se vor supăra 
că nu pot da de părintele, întâmplă-se orice, vom răspunde 
cu toţii pentru el, dar nu-l vor avea cu niciun chip, măcar 
de ne-ar lua şi viaţa, căci mai bine să piară unii dintre noi 
decât bunul nostru părinte sufletesc, care va şti să ne 
apere drepturile noastre înaintea stăpânirii. 

Sfatul vornicului a fost primit cu bucurie de toţi, iar 
popa Şărban, ca să liniştească deplin norodul, fu nevoit să 
asculte şi el îndemnul de a se feri de urmăritorii săi. 

În urma acestei înţelegeri, credincioşii se pregătiră 
de ieşire şi fiecare, spre sfârşit, îndreptându-şi gândul 
către Tatăl Ceresc, îşi făceau cu smerenie cruce, cerând în 
şoaptă sau în gând, sprijinul Atotputernicului, când un glas 
dinspre uşă strigă înspăimântat: 

— Ne-a cuprins vrăjmaşul! 

Într-adevăr, arnăuţii ajunseră la poarta bisericii. 

Vormnicul cel sfătos nu-şi pierdu cumpătul şi, 


smulgând în grabă un ştergar de la o femeie, iar de la alta 
o sarică lungă, le aduse în altar şi ajută mai mult cu sila 
părintelui să se îmbrace, punându-i ştergarul femeiesc în 
cap. 

Şi aşa, cu portul schimbat, părintele Şărban se 
strecură printre mulţime afară, în timp ce arnăuţii 
înconjurase biserica şi aşteptau la uşă, să pună mâna pe el. 

Fiindcă nu-l zăriră, unii s-au năpustit în biserică să 
caute, în timp ce popa Şărban o luase razna spre Dealul 
Nărujei şi se afundă în pădure. 

Pe atunci erau păduri multe cari cuprindeau toate 
dealurile, până în marginea satului, nu ca acuma, aşa că a 
putut să se ascundă uşor în codrul întunecos, singurul 
tovarăş de credinţă al străbunilor noştri. 

Vrednicul preot şi-a făcut un bârlog ascuns sub o 
stâncă din Coasta Primejdiei, unde a stat o lună de zile 
încheiată; acolo i se aducea hrana pe furiş şi veşti de la 
săteni şi tot de acolo le da sfaturile ce trebuiau de făcut, în 
timp ce arnăuţii se căzniră în zadar să pună mâna pe 
dânsul, cum şi ceilalţi fruntaşi ai Vrancei, cari prinzând de 
veste fugiseră cu toţii prin păduri. 

După sfatul părintelui Şărban, au fost trimişi pe sub 
ascuns, cu jalobă la laşi, unde s-au plâns Domnului de 
pacostea căzută pe capul vrâncenilor, cerându-i dreptate 

C-da 133 coala 13 

Şi dreptate li s-au dat, că arnăuţii au fost ridicaţi de 
prin satele Vrancei. 

De atunci vrâncenii au pornit proces cu boierul Roz- 
novanu, proces greu de la care strămoşii nu s-au dat în 
lături şi au umblat mult, făcând drumuri lungi şi fără 
număr, până la scaunul domnesc din laşi. Au cheltuit bani 
mulţi, s-trânşi cu mare trudă de prin sate, până ce a dat 
Dumnezeu şi au rămas pe Roznovanu, iar munţii Vrancei, 


cu toată întinderea ținutului, au rămas tot ai vrân oenilor, 
să-i stăpânească în veci, aşa cum apucase din moşi 
strămoşi şi cum fuseseră daţi lor zestre de viteazul voievod 
Ştefan cel Mare. 

Părintele Şărban a rămas ca un mucenic al Vrancei şi 
hrisoavele vorbesc că după câştigarea procesului cel mare, 
plăieşii au venit rând pe rând, de prin toate satele 
ținutului, în casa vrednicului preot, de i-au dat lui zapis de 
recunoştinţa prin care vrâncenii se legau cu jurământ 
înfricoşat că nu-l vor uita în veci, neam de neamul lor. 

S. Hârnea, Popa $ărban şi alte legende, p. 5 - 13. 

KISELEF ŞI MEHEDINŢEANU 

În vara anului 1831, izbucnise holera în Bucureşti şi 
se închiseseră toate barierele cu un cordon militar. 

Kiselef, puternicul stăpânitor al Munteniei, ieşise 
într-o zi să se plimbe cu droaşca. A umblat pe la Herăstrău, 
pe la Floreasca şi se întoarse pe altă cale, spre Bucureşti. 
La barieră, santinela, un mehedinţean, se puse cu puşca în 
drumul lui Kiselef. 

— Nazat, că dau foc! Kiselei se ridică în droaşcă. 

— Eu sunt generalul Kiselef. 

— Poţi să fii! Du-te la căprarul cordonului şi adu-mi 
hârtie că poţi trece! 

Generalul se cobori jos, scoase un Napoleon şi îl 
întinse soldatului: 

— lacă, frate, bacşiş! Lasă-mă să trec! 

Mehedinţeanul plecă puşca şi zise blând: 

— Dacă vrei să mă cinsteşti, aruncă-mi-l, căci clin 
mină n-am voie să-l iau. 

Kiselef aruncă napoleonul. Soldatul puse piciorul pe 
Napoleon ca să-l ia în stăpânire, apoi întinse puşca. 

— Îndărăt, generale, că trag foc! 

— Dar, bine bre, ţi-am dat bacşiş. 


— Îndărăt, generale! 

Şi soldatul a tras cocoşul şi a pus arma la ochi. 

Generalul a trebuit să se întoarcă. Ajuns pe altă cale 
la Bucureşti, Kiselef a poruncit să se afle numele 
soldatului, căruia i-a mai dat doi napoleoni şi l-a făcut că 
prar, pentru farsa ce i-a jucat-o. 

A.A., Păţanii din viața oamenilor mari, p. 7 - 9. 

[LA 1848] 

La 1848 s-au făcut din sat d-aici doisprezece volintiri 
cu Magheru, că ela făcut să se taie ciocoii şi să ierte claca, 
era rumân adevărat. Umbla şi strângea volintiri de prin 
toate satele. La care se trecea volintiri de voie, îi făgăduia 
12 pogoane. M-am brodit când venea Magheru cu oştiri 
din jos. Tocmai atunci se duceau muntenii la cosit. 

— Mă băieţi, le zicea el, vă plătesc ziua un icoşar, să 
mergem la ciocoi să ierte claca! 

— Să mergem! 

Şi au făcut oamenii coasele ca sabia şi au plecat cu 
Magheru. Pe urmă? Magheru trimitea hârtie la ciocoi: 

— Primiţi Constituţia? 

— Nu! 

— Aşa? Pari şi pietroaie, băieţi! 

Şi ca prafu' nu s-alegea de casele ălor cari se 
împotriveau. 

Aşa nu i-a primit la Craiova şi atunci n-a rămas o 
baracă. 

La cazarmă însă s-au predat milițienii şi atunci Mă- 
gheru le-a plătit şi le-a dat drumul. 

Marghiloman şi cu Popa Şapcă erau spătarii lui Mă- 
gheru. Ăştia câte trei, ăluia care ierta claca nu-i făceau 
nimic, îi puneau doar pajărăl ca să ştie să fie iertat, să nu-l 
taie. 

Pe care nu, îl tăia. 


Era un călugăr la Crisantie, la Râmnic. ăla n-a vrut să 
ierte claca. Atunci Magheru i-a ţinut pe toţi pandurii la 
averea călugărului, trei săptămâni în şir, de-au mâncat şi 
au băut. 

lar d-acolo trimitea în toată ţara porunci peste 
porunci: 

— O să fim fraţi toţi d-aici înainte! ăl de la munte o să 
prinză peşte în Dunăre, iar ăl de jos să taie lemne la 
munte. Boierii să facă streajă. 

Material din Almăjel. Povestită de badea Aproiu. 

C. Rădulescu-Codin, Legende, tradiţii şi amintiri 
istorice, p. 103 - 104. 


J 

IANCU 

Apoi cu Iancu tot aşa o fost cu iobăgia de pe atuncea, 
tot aşa Ş-poi Iancu-i mai încoacea, nu-i aşa demult, o 
nepoată a lui o fost aci măritată, acuma-s 50 de ani când 
m-am căsătorit. Ea o fost moaşă de sat aicea. El ice c-o fost 
la o şcoală cu-mpăratul de pe vremea aceea, o fost colegi. 
Ş-apoi o văzut atâta nedreptate şi prigonirea poporului, ş- 
apoi s-o dus, o vorbit cu-mpăratul: 

— lacătă cum şi iacătă cum! Oamenii nu mai pot să 
trăiască de asuprirea ce-i acolo, iobăgia şi să lucre atâtea 
zile la oameni fără nicio plată. 

Apoi ice că i-ar fi dată drept ca să facă o răscoală, să 
facă o revoluţie. Apoi, după ce o făcut-o, atuncea el o zis că 
atuncea el are să fie ministru şi-mpăratul împărat 

1 Stemă, pajura Munteniei (n.ed.). 

numa. Atunci el nu l-o mai lăsat ca să fie ministru. 
Iancu atâta s-o făcut nebun, făcut aşa c-o pierdut mintea şi 
ice că zicea tot într-un fluier pe-aicea. Apoi ice că o venit 
împăratu pe-aicea şi o vrut să stea cu el de vorbă. Zice c-o 
zis Iancu că „un prost şi un mincinos nu stau de vorbă”. 


Ş-apoi o luat, o strâns armată, după ce s-o dus la Blaj 
ş-o ţinut acolo sfătuirea aia că cum să fie, Iancu cu Bărnel 
din Sibiu. Este aşa o vorbă că 

Strigă Bărnel din Sibiu 

Că Ardealul nu-i pustiu 

Şi Iancu din Fântânele. 

C-aicea-s armele mele. 

Vitejeşte lupt eu ele! 

Ş-apoi atunci o venit ş-o strâns armată - de pe aicea, 
oameni. Atunci n-aveau arme, cu coase, cu furci, cu săcuri. 
Apoi s-o dus aicea la Beliş, unde-i zice la Fântânele, că pe- 
acolea venea ungurii din Ungaria, pe la Huedin să vie 
acolo. Ş-apoi acolo i-un câmp aşa, un şes între păduri. Şi- 
atuncea ungurii dac-o venit acolo, venit cu armată multă, 
şi cu muniţie, şi cu esta şi cică s-o pus o negură peste 
câmpul acela, peste pădure şi nu se mai vedea nicăieri. Ei 
acolo or tot puşcat, or avut arme, ş-o tot puşcat, ş-o stat 
acolo. A noşti, a Iancului era prin pădure, oamenii lui de- 
aicea, cu moţii ăştia. Ş-poi zice că o auzit vorbind - mai 
ştia ş-a noşti câte unul aşa puţin ungureşte - o auzit 
vorbind ei acolo că ce să facă. 

— C-amu ice, am gătat muniţia şi ce să facem? Ne 
ducem încolo - ice - ne-or prăpădi - zise. Hai ne-ntoarcem 
înapoie! 

Atuncea, eşti a, rumânii dincoace s-o dus înainte ş-o 
tăiat la pădure peste drum. Ş-apoi când o plecat ei, n-o mai 
putut să treacă nici cu vite, nici cu ei. Ş-apoi ani după ei, 
apoi pe toţi i-o prăpădit până-n Beliş - la Beliş este-o apă 
mare, nu aşa mare ca râu-aiesta - o fost un pod acolo, s-o 
dus ş-o tras podul jos ş-apoi n-o mai avut pe unde trece. 
Apoi, care cum trecea pe subt oile acelea, aieştia dincoaci 
cu pietri-n cap şi-i ţipa jos. 

Ovidiu Bârlea şi loan Şerb, Horea şi Iancu în tradiţia) 
i cântecele poporului, p. 113 - 114. 

HORA VKRBUCULUI 

„Cin se prinde în horă Trebuie să joace” (Vorbă 
veche) 

Până a nu veni domnitor Barbu Ştirbei, feciorii care 
trebuiau să facă slujbă ostăşească se prindeau cu arcanul 

Nu era greu să prinzi un om cu funia sau cu arcanul, 
era însă mai greu ca să-l ţii prins până îl virai în oştire. Cei 
mai mulţi, chiar dacă se lăsau prinşi, scăpau în urmă prin 
fugă şi scăpaţi rămâneau pentru toată viaţa. Obiceiul 
acesta de a-ţi încheiba ostaşi prea se învechise şi poate nu 
era nici românesc. Nu plăcea de loc românilor, pentru 
asemenea timpuri, care, oricum, se mai schimbaseră de la 
suirea lui Ştirbei pe tron. 

Trebuia căutat un alt mijloc, mai potrivit cu vremea şi 
cu legiuirile ei. Şi despre acest lucru vom înşira o poveste. 

Cunoaşteţi obiceiul care e şi acum la ţară, de a umbla 
cu plosca pe la rude şi prieteni, cu gândul ca să-i aduci la 
nunta unui tânăr. 

Pleacă vornicelul şi cu un alt om al nunţii prin săi, 
însoţiţi de un lăutar şi intrând prin casele vecinilor, îi 
cheamă la nuntă. Cine bea vin din ploscă, trebuie să vio la 
nuntă; cine nu vrea să vie la petrecere nu primeşte nici să 
bea din ploscă. Aşa e tocmeala. 

Dacă pricepeţi vorbele astea, atunci e uşor de 
priceput povestea ce urmează. 

Avea - se zice - Vodă Ştirbei, un om de încredere la 
curtea lui domnească, un om ca toţi oamenii care se chema 
Verbucu. Nu se ştie câtă carte va fi învăţat, nici din ce 
neam mare va fi fost, dar să ştie că era om meşter şi cu 
tipic la vorbă. Odată, când i-a venit bine, a stricat şi el o 
vorbă cu Ştirbei şi i-a spus că rău se face, dacă soldaţii se 
prind cu funia. 

— Ar fi mai bine, zicea el, ca ostaşii să se cheme cu 


vorbe bune la oştire; să li se tâlmăcească bine rostul 
oştirii, ca omul să capete dragoste şi de şefi, şi de lucru. 
Hei, măria-ta, vrabia se prinde cu grăunţe şi omul cu vorbe 
bune! 

176 

Se zice că Vodă l-a înţeles pe de-a întregul şi l-a 
însărcinat chiar cu o asemenea lucrare. Verbucu a căpătat 
la mână pitac domnesc şi oameni de muncă şi apoi a plecat 
prin sate, ca să strângă ostaşi pentru ţară. 

Toţi tovarăşii săi purtau câte o ploscă românească în 
mână. Ajunşi într-un sat, îşi umpleau toţi ploştile cu vin 
negru şi, răspândindu-se pe uliţe câte doi-trei, chemau pe 
toţi flăcăii la horă. Cine bea din plosca lor trebuia să intre 
şi să joace. Astfel se încheiba în mijlocul satului o horă 
frumoasă de voinici. Verbucu aici făcea cunoştinţă cu toţi, 
bea şi ciocnea cu toţi, ca la masa mare. Apoi, când hora se 
spărgea, el aducea vorba despre ţară şi despre ostaşii ei 
care sunt datori să o apere. Le arăta la toţi că e prea urât 
obiceiul ca să prindă pe tineri cu arcanul, ca pe vitele 
sălbatice, pentru a-i aduce la oaste. Lucrul ar fi frumos ca 
ei să vie singuri, căci aşa doreşte Vodă... 

Când isprăvea el vorba, hora iar începea, ploştile 
iarăşi se preumblau de colo, colo, şi chiotile nu mai 
conteneau. Oamenii lui Verbucu, îmbrăcaţi în haine 
domneşti, se prindeau fraţi de cruce cu flăcăii satului, pe 
care îi prindea dorul de ducă. 

— Aţi beut din plosca noastră... [ineţi minte, 
flăcăilor, că trebuie să intraţi în horă. Aşa a fost 
înţelegerea de la început. Şi cine s-a prins în horă trebuie 
să joace. aşa e legea noastră. Fiţi oameni de treabă şi 
acum să mergeţi sănătoşi cu noi, ca să vă vadă şi Vodă. N- 
aveţi frică cu mine! Eu răspund de voi. Şi-acum să-mi 
spuneţi pe şleau, flăcăilor, cine merge cu noi? Mâine o să 
petrecem în satul vecin; acolo noi nu cunoaştem pe nimeni; 


ştiu că aveţi rude şi cunoscuţi, e adevărat? De-aia şi noi 
pretindem ca să ne însoţiţi ca pe nişte prieteni şi fraţi. 
Haide, ce mai staţi la gânduri? Ajutorii meu trebuie să vă 
scrie acum chiar; mâine plecăm. 

— Să ne mai gândim până mâine, cocoane Verbucu- 
le!... răspundea unul de la spate. 

— Bine, aveţi timp şi voie până mâine în zori. 

x 

Ceata şi ajutoarele lui Verbucu se răspândeau apoi în 
sat pe la casele cu feciori. Ei aveau ordin ca să înduplece 
pe feciori şi să-i facă să-i urmeze. 

Verbucu întreba de cel mai bătrân om al satului şi 
acolo cerea gazdă. 

Aci, cina Verbucu şi odihnea peste noapte. 

Mâine, dis-de-dimineaţă, oamenii din roata lui trebuia 
să vie la el şi să-i arate cum stau lucrurile. Mai toţi îi 
arătau că flăcăii vorbesc bine şi au-bune făgăduieli. Apoi se 
întorceau iarăşi pe la casele de gazdă şi după puţin timp se 
strângeau din nou înaintea lui Verbucu, toţi, cu flăcăii 
satului. Verbucu, strângându-le mâna, îi încredința din nou 
că Vodă simte mare plăcere ca să-i vadă voioşi. 

Toţi porneau acum în satul vecin; care pe jos, călare 
ori cu căruţa. În urma lor rămâneau acasă încă destui. 

Nevestele, mamele şi surorile plângeau ele frică 
adevărată, că o să le tundă părul la cazarmă. 

In satul de alături, odată ajunşi, se începea iarăşi cu 
plosca prin case, se încheiba iarăşi horă pentru toţi flăcăii 
buni pentru oştire. Asta era hora Verbucului. Astăzi nu se 
mai joacă. 

Povestită de Mihail Mavrodin, funcţionar C.E.R., 
născut în Stăneşti, judeţul Muscel. 

P. Danilescu, Barbu-vodă Stirbei în tradiţia populară, 
p. 51 - 56. 


PA VEI CHINEZU 

Pe timpul când românii din Transilvania, Banat şi 
Crişana, îşi aveau voivozii lor, în fruntea satelor şi a 
ținuturilor mai mici steteau judecii sau cnejii români. În 
timp de pace, aceştia erau judecători, iar în timp de război, 
căpitani. Ei erau boierii români, dar nu de cei care 
asupreau pe ţărani. Cu timpul, regii Ungariei au început să 
asuprească pe cnejii români, silindu-i să-şi părăsească 
legea strămoşească, iar cei care nu se supuneau îşi 
pierdeau drepturile de cneji şi ajungeau ţărani simpli. 
Mulţi se ridicau, prin vitejie în războaie, iară la rangul de 
mai nainte. Unul dintre aceştia a fost şi Pavel Chinezu. 

Pavel Chinezu a trăit pe timpul lui Mateiu Corvinui. 
Era din neam de cneaz român, de aceea îi şi rămăsese 
numele cum îl scriau şi ungurii. Familia lui Pavel îşi 

pierduse drepturile de cneaz, aşa că el ajunsese ficior 
de morar la moara din Ciucea, lângă Criş. 

Pavel era atât de tare încât ridica butoiul cu apă şi 
bea din el ca dintr-un pahar. Piatra de moară o ţinea în 
mână ca şi cum ar fi numai un cârpător de lemn. Odată au 
trecut pe lângă moara din Ciucea nişte boieri mari. Fiindu- 
le sete, au cerut apă. Pavel a umplut o ulcică cu apă şi, 
punând-o pe o piatră de moară, le-a dus-o boierilor. Aceştia 
s-au mirat mult de tăria lui şi unul din ei i-a zis: 

— Pagubă, să stea un voinic ca tine la moară! Intră în 
armată şi luptă contra turcilor! 

Pavel a primit bucuros şi a intrat în armată. În luptele 
cu turcii s-a dovedit atât de viteaz încât în curând a ajuns 
căpetenie de oaste şi mai târziu chiar ban de Timişoara, 
adică voievod al Banatului. 

Odată a fost o luptă mare între turci şi creştini, pe 
Câmpul Pinii, în judeţul Hunedoarii. Armata transilvăneană 
era p-aci să fie bătută când sosi Pavel Chinezu în ajutor, cu 


armata lui de români bănăţeni. În amândouă mâinile cu 
câte o sabie, el secera pe turci cum se seceră griul. 
Ingroziţi, turcii rămaşi în viaţă fugiră în munţi, unde 
partea cea mai mare din ei fură omorâţi de români. lar 
după luptă, s-a încins între soldaţii creştini un ospăț mare, 
la care Pavel a jucat bătuta, ţinând câte un turc în dinţi, 
subsuoară şi într-o mână.1 

V. Lazăr, Legende istorice, p. 45 - 46. 

LOGOFĂTUL TĂUT 

Când a aşazăt pace Ştefan-vodă cel Bun cu leşii, fiind 
loan Tăutul logofăt mare, l-a trimis sol la leşi, şi a dăruit 
craiul leşesc Tăutului aceste sate la marginea ţării: 
Câmpul-Lung Rusesc, Putila, Răstoacele, Vijniţa, Ispasul, 
Mi 

1 Pavel Chinezu este de fapt Pavel Cneazul; cunoscut 
luptător antiotoman, român transilvănean de la jumătatea 
veacului al XV-lea. Numele de Chinezu provine dintr-o 
calchiere fonetică a termenului corespondent din limba 
maghiară, echivocul fiind consecinţa omonimiei (n.ed.). 

liea, Vilavcea, Carapciul, Zămostia, Văscăuţi şi 
Voloca. Toate acestea le-a dăruit craiul leşesc logofătului 
Tăutu, şi a pus hotar apa Cirimuşului, într-o duminică 
dimineaţa. 

Biserica din Balineşti, comuna Zamostea, ţinutul Do- 
rohoi, este zidită de logofătul Tăut, şi se spune că s-ar fi 
găsit o pungă de mătase albă, putredă, pusă de Tăut la 
zidire. 

Punga ar fi fost din cele date de sultan, logofătului 
Tăut; dar banii ar fi fost luaţi de zidari. 

Sub biserică ar fi o tainiţă mare, boltită, cuprinzând 
felurite odoare. 

Ion 'Tăut şi cu alţi răzeşi au întemeiat mănăstirea 
Corăbnita din Bucovina. 


I. Neculce, Letopiseţ, vei. II, ed. II, f. 181; loan C.C. 
Ciocoiu, Note la monografia bisericilor parohiilor şi 
filialelor din jud. Dorohoi. 

S. T. Kirileanu, Stefan cel Mare şi Sfânt. Istorisiri... p. 
112. 

SOBIESCHI ŞI PLAIEŞII 

Odată, un rege polon cu numele Sobieschi se în 
torcea în fruntea unei oştiri, prin Moldova, spre ţara lui. 
Sobieschi era trist căci fusese bătut de turci. Drumul lui 
era pe lângă Cetatea Neamţului. Când o zări, Sobieschi 
zise: 

— Aceasta trebuie să fie vreun cuib al tâlharilor de 
moldoveni! Să mergem să-l luăm, ca să nu ne întoarcem 
acasă fără nicio ispravă. 

Un ofiţer de alături îi răspunse: 

— Eu aş zice, mărirea-ta, să lăsăm cetatea în pace şi 
să ne urmăm drumul înainte, căci n-avem tunuri de cetate! 

— Te îngrijeşti că n-avem tunuri? îi răspunde mirat 
Sobieschi. O vom lua cu mâinile. 

Şi dete poruncă să aducă oastea înspre cetate. 

În cetate nu erau decât optsprezece păzitori, tot unul 
şi unul, oameni voinici de munte, adică plăieşi. Aceştia, 
văzând că o oştire vine să intre în cetate, închid porţile 

şi se gătesc de apărare. Se începe lupta. Tunurile 
polonezilor trag necontenit, dar nici plăieşii nu se lasă mai 
pe jos. Ei răspund cu gloanţe. Fiecare împuşcătură a lor 
doboară câte un duşman şi mai ales din ofiţeri, în care 
ochiau mai mult. Cinci zile ţinu lupta. Alulţime de poloni 
picară morţi. Sobieschi credea că se bate c-o armată 
numeroasă. Dintre plăieşi picară numai zece inşi. Ei însă 
isprăviseră merindele şi gloanţele. Bieţii oameni fură siliţi 
să închine cetatea, cu tocmeala însă, ca Sobieschi să-i lase 
liberi, să meargă oriunde or voi. 


Când porţile cetăţii fură deschise, Sobieschi veni să 
vază ai-mata cea numeroasă cu care s-a luptat atâtea zile. 
În loc de oştire multă, el văzu numai opt plăieşi dintre care 
patru duceau pe umerii lor pe alţi patru, cari orău răniţi. 

— Unde sunt ceilalţi? întrebă Sobieschi mirat. 

—  Optsprezece eram cu toţi, luminate rege! - 
răspunse ui plăicş. Zece au murit în luptă, iar ceilalţi opt 
suntem iici! 

— Cum, voi aţi îndrăznit să vă împotriviţi mie şi să-mi 
omorâţi atâţia viteji? strigă Sobieschi turbat de mânie. Nici 
nu meritaţi să muriţi de sabie, ci de ştreang! 

Spânzuraţi-i! 

Pe loc, polonii înconjurară pe plăieşi, care, punând ja; 
pe răniţi. Işi făcură semnul crucii şi priviră cu ne-pă: aiv la 
pregătirile ce se făceau pentru moartea lor. 

Un ofiţer polon se apropie cu respect de Sobieschi n- 
are şedea mânios şi îi spuse că oamenii nu şi-au făcut 
decât datoria, şi-au apărat vitejeşte pământul lor şi că, în 
loc de ştreang, ei sunt vrednici de laudă. 

Regele cu cuprins de milă. Ei îi iertă, zicându-le: 

— Voinicilor, sunteţi liberi: Mergeţi şi spuneţi copiilor 
şi fraţilor voştri, că aţi avut cinstea să vă împotriviţi cinci 
zile regelui Poloniei! 

A. R. Budacov, Legende... p. 10 - ÎS-DESPRE DOMNI 
ŞI BOIERI RĂI. 

HRĂPĂREŢI, ÎNGÂMEAŢI ŞI PROŞTI. 

LIPSIŢI DE ÎNSEMNĂTATE 

CIUBUCUL LUI VODĂ 

Era odată, în ţara aceasta a lui Vodă, acel obicei ca 
de câte ori mai marele staroste al unui insaf sau breaslă, 
mergea la domnie şi-l primea domnitorul, avea drept la 
„cahveal şi la ciubuc”, ca şi boierii veliţi?. Hei, nu 
totdeauna numai cei pogorâţi eu hârzobul din cer erau în 
bunăcătare în faţa scaunului domnesc, ci mai avea grai cu 


Vodă, fără cătuşe, şi obrazul neguţătoresc! 

Păi, cică Alexandru-vodă dete odată hrisov unui baş- 
boier3, de ăia cu fundul işlicului4 alb, ca al gugiumanuluia 
domnesc şi cu drept de barbă până la rândul ţâţelor 
Apucatu - s-a acel boier-başa să facă în ţară lucru ce n-a 
mai fost: fabrică de şaluri. Şi dete măria-sa-vodă acelei 
fabrici privilegiu cu hrisov domnesc, scris pe piele şi cu 
pecete mare, agăţată. Şi iată că la hrisovul domnesc, ăla 
mândru împodobit cu slove roşii şi poleite de dascălul 
Florea de la şcoala Sfântul Gheorghe, scria că numai la 
fabrica baş-boierului să meargă de acum norodul, ca să-şi 
vopsească lâna de velinţe şi de haine... 

D-apoi cu aşa nizam e se lua pâinea de la gură întreg 
rufetului? boiangiilor... 

Atunci merseră boiangiii şi calfele lor la mai-măria 
lor şi aşa îi grăiră: 

— Meştere Ifrime, bine te-am găsit!... Ştii ori nu ştii 
că de când Vodă a dat la mâna lui baş-boier carte eu pe 

1 Cafea (n.ed.). 

2 Velit - boier de frunte (n.ed.). 

3 Boier de seamă (n.ed.). 

— Işlic - căciulă în patru colţuri, blănită, purtată de 
boieri. 

5 Gugiuman - căciulă de samur cu fundul alb (n.ed.). 

Orânduială (n.ed.). 

7 Rujet - breasla (n.ed.). 

m cetluitură roşie, noi boiangiii nu mai câştigăm para 
chioară?... Nu mai sfârâie cioric de slănină în varza 
noastră şi fundul de lemn nu se mai încălzeşte de 
mămăliga caldă răsturnată de două ori pe zi... Bucuroşi 
dacă ne mai dă Dumnezeu vreun agă cu suflet creştinesc, 
să dea iama în pita ce nu iese la cântar, ca să prindem şi 
noi, cu copiii noştri, vreun codru de pită azvârlită... 

Jupân mai-mare scoate din scrinul breslei condica cu 


hârţoage şi du-te cu ele la Vodă, şi-i spune dezgheţat şi 
vewde ca să ne dea dreptate şi să spargă hrisovul baş-bo- 
ierului, că-i împilător breslei noastre!... 

— Mă duc, fraţilor, dacă zice lonja să mă duc 

Cum de nu? Ba încă cu toţi bătrânii breslei!... 

x 

Era pe vremea aceea uşa domnului uşă deschisă 
norodului, necum pentru mai-măriile rufeturilor!... 

Cât sosi mai-marele peste boiangii la benictaşul2 
curţii gospodar, călare pe calul cel de-mbuiestru, 
ciohodarii3 îl duseră cu cinste le vei cămăraşul4, şi calul fu 
dat în privegherea unui comişelă. 

— Ce veste, jupân mai-marele, întrebă vei cămăraşul? 

— Ce să fie, jupâne vei cămăraşe, vreau să văd 
cinstita şi slăvită faţă a măriei-sale lui Vodă... 

Şi-l duse cămăraşul, niciuna, nici două, până la 
divanul unde măria-sa-vodă ţine sfatul cel mic cu boierii 
halia...6 

— Ce pofteşti, mai-marele Ifrime? întrebă Vodă. Hei, 
Ciubucci-Başa, ciubuc şi cahvea pentru jupân Ifrim!... 

Şi cât ai clipi din ochi, ciubucciul al doilea aduse un 
ciubuc de lemn de cireş, lung de doi coţi şi cu imamele 7 
de chihlibar, bătute cu rubine şi cu călăf6 de mărgele, 
cusut de fetele din haremul doamnei, de-ţi lua ochii de 

1 Adunare (n.ed.). 

2 Locul de încălecat, scara, pragul (n.ed.). 

3 Ciohodar - slugă domnească (n.ed.). 

4 Cămăraş - slujitor la camera domnitorului (n.ed.). 

5 Slujbaş la grajdurile domneşti (n.ed.). 

6 Boier halia - boier cu funcţie (n.ed.). 

7 Imamă - căpătâi al ciubucului (n.ed.). 

8 Toc de ciubuc (n.ed.). 

mândreţe... Şi al doilea cahfegiu sosi şi el cu 


feligeanul de băutură mirositoare şi cu zarafU - ca 
horbota, lucrat de argintarul curţii... 

— Ei, cum e habarul3, mai-marele? întrebă Vodă. 

Şi jupân Îi rim, pufnind simandicos din ciubuc, spuse 
toată pricina lui Vodă şi scoase din brâu zeci de hrisoave”, 
de la moşi şi strămoşi, pline de dreptăţile breslei. 

— Ei, numai asta nu se poate, mai-marule, zice Vodă 
cu mânie, gata de a izbucni... Abia sunt şapte zile de când 
mi-am pus iscălitura domnească pe hrisovul lui baş-boier; 
cum am să sparg eu astăzi asemenea hrisov? 

— Tot aşa, măria-ta, cum ai spart pre ale noastre, ale 
breslei, în ziua când ai iscălit pe al jupânului baş-boier!... 

— Nu se poate!... 

— Ba trebuie să se poată, măria-ta! Că dreptatea se 
poate la domniile drepte. Nedreptate vrei să faci? 

Vodă, mâniat de cutezarea meşterului, strigă: 

— Ciubucciu Başa!... Luaţi ciubucul domnesc de la 
gura acestui obraznic!... 

— Ciubucul mi-l poţi lua, măria-ta, zice cu cumpătat 
glas mai-marele, că-i ciubuc domnesc, iar dreptatea nu-i 
lua-o măria-ta, că este a breslei şi a lui Dumnezeu!... 

Bine grăi meşterul Ifrim. 

Ciubucul i l-a luat ciubucciul, d, ar Vodă se văzu silit 
a doua zi a da dreptate după jalba boiangiilor adunaţi cu 
toţii în curtea domnească. 

V. A. Urechea, Legende române, p. 231 - 235. 

MOARTEA CA ARAP 

Nenorocirea cea grozavă a princepelui Andrei 
Bathori s-a anunţat prin felurite prevestiri. Intre alte 
semne, când el voia să urce, făcând drumul în sus, ca să-şi 
aşeze lagărul la Reussmarct, pentru a sta noaptea acolo, i 
s-a arătat ziua în amiază mare, printre poporeni, şi un 
lungan de arap ce trecea purtând pe umărul lui o coasă. 
lar 


1 Ceaşcă fără toartă (n. etd.). 

2 Suportul de metal al feligeanului (n.ed.). 

3 Vestea, grija, necazul (n.ed.). 

el, când întrebă pe domnii ce erau în jurul lui, că al 
cui este arapul cel hâd, nimeni n-a ştiut să-i dea desluşire, 
deoarece nimeni nu-l mai văzuse. Chiar singur Andrei 
Bathori n-a mai putut să-l arate. Acest spectru a speriat 
îndată pe Andrei, că este o prevestire a morţii înfiorătoare. 

Friedrich Muller, Basme din Transilvania, p. 52 - 53. 

[CUM A AJUNS GHICA-VODA DOMN AL. MOLDOVEI] 

Ghica-vodă de neamul lui fiind arbănaşi, copil tânăr 
au purces de la casa lui la Țarigrad, să-şi găsască un 
stăpân, să slujească. Şi cu dânsul s-au mai luat un copil de 
turcu, iar sărac, din ostrovul Chiprului2. Şi mergând 
amândoi dempreună la Țarigrad, multe vorbe bune au 
vorbit: de vor găsi pită, să se caute unul pre altul. Şi au 
dzis Ghica-vodă: „Tu eşti turcu, poţi să agiungi să fii om 
mare, şi ce mi-i face pre mine atunce?” lar turcul au dzis 
atunce: „De voi fi eu om mare, te voi face de vii fi mai mare 
în Chipru, giudecătoriu”. Şi mergând în Țarigrad, s-au 
despărţit unul de altul, să-şi caute stăpâni. 

Deci copilul cel de turcu au nemerit la un agă3 ce era 
de curtea împărătească. Şi au slujit asedin stăpân în 
stăpân, pană au agiunsu de era pase. Şi fiind pase sărac, 
ave un priietin musaip4 împărătesc. Şi merge totdeauna la 
vorbă la acel musaip împărătescu. Şi pre aceea vreme să 
tâmplasă de era multe zorbale 5 în Țarigrad, de nu să mai 
pute aşedza 6 Poarta. Deci Chiupruliolul au 

1 Albanez (n.ed.). 

2 Insula Cipru. Este o greşeală a cronicarului, sau, 
poate, a  copistului, care lăsându-se ademenit de 
asemănarea fonetică dintre numele insulei şi acela al 
satului albanez, Kupriili, de unde au pornit în lume 


băietani săraci, a crezut că este vorba de bine-cunoseuta 
insulă din Marea Mediterană. Kogălniceanu a corectat 
această greşeală în ediţia sa, punând „satul Chiupri”, în loc 
de „ostrovul Chiprului”. (Nota lui Iorgu Iordan.) 

3 Ofiţer turc (n.ed.). 

4 Om de încredere al împăratului (n.ed.). 

5 Zorba - răscoală, revoltă (n.ed.). 

s A se aranja, a se stabiliza (n.ed.). 

dzis către acel priietin musaip de casa împărătească: 
„De m-ar pune pre mine viziriu, aş potoli cu zurbalele 
aceste”. Iar împăratului i s-a supărasă cu zorbaleli, şi să 
mi-era ce va face, şi întreba sfat, şi pre unul şi pre altul. Şi 
aflând vreme acel  musaip  împărătescu, au spus 
împăratului că „este un pa. se sărac, şi el dzice să-l pui 
măria „ta vizir, că a potoli toate gâlcevile aceste, pre careli 
îl cheamă Chiupruliolul”. Deci împăratul îndată l-au adus şi 
l-au pus viziriu. Şi cum l-au pus viziriu, îndată au şi pus şi 
au strigat oastea, şi pre de altă parte au început a tăie 
capetili celor vicleni, până i-au spăriiat, de au aşedzat 
toate zorbaleli. Şi au rămas viziriu lăudat la turci, precum 
s-au vădzut şi să vede şi până astădzi neamul lui. lar 
Ghica-vodă, intrând în Țarigrad, au nemerit la capichehăile 
- moldoveneşti de au slujit, apoi au vinit la Moldova cu 
neguţitorie, apoi la Vasilie-vodă lipsindusă de curte, fiind şi 
Vasilie-vodă tot de un neam, arbănaş. Şi vrând şi 
Dumnedzeu, au agiunsu de au fost capichihaie la Țarigrad 
şi vornic mare aici în Moldova. Deci tâmplându-să atunce, 
la vremea lui Gheorghii Ştefan-vodă, de au fost la Poartă 
cu alţi boieri, vizinul văzându-l, l-au şi cunoscut cine este. 
lar Ghica-vodă nu-l cunoaşte previzinul. Deci vizinul 
Chipruliolul au şi chemat pre hazna-tariul3 lui şi i-au dzis 
în taină: „Vedzi cel boieriţi bătrân moldovan ce este la 
Divan? Să-l iei şi să-l duci la odaia ta, pană s-a rădica 


Divan, şi apoi să-l aduci la mine în taină, cum trebuie!” Iar 
Ghica-vodă, după ce îl lua să dintre ceilalţi boieri, să 
spăriiasă tare, că nu ştie povestea ce este. Şi după ce s-au 
rădicat Divanul şi l-au adus la vizinul, l-au întrebat vizinul 
ce om este şi de unde este, şi au dzis: „Cunoşti-mă pre 
mine, au ba?” Iar Ghica-vodă s-au pus de unde este de 
locul lui, iar a cunoaşte previzinul nu-l cunoaşte. Atunce 
vizinul Chiupruliolul s-au spus şi au dzis: „ii minte ce am 
vorbit când viniiam amândoi pre cale?” Şi au dzis: „De ai 
uitat tu, dar eu n-am uitat, şi iată că te voi face domnu” în 
Moldova; numai să taci mâlcom”. lar Ghica-vodă au şi 
mărsu de i-au sărutat mâna şi s-au rugat atunce pentru 

1 A se supăra - a se sătura, a se plictisi, a-i fi 
lehamite (n.ed.). 

— Capichehaie - reprezentant al domnilor români la 
poarta otomană (n.ed.). 

3 Haznătar - vistier (n.ed.). 

stăpânu-său, să-l lasă să fie domnu”, să nu-l 
mazilească. Iar viziriui au răspunsu': „Acum deodată îl las 
să fie „iar mai pre urmă cuvântul mieu gios nu l-oi lăsa, ce 
te voi face pretine”. Şi pre urmă, chemând la Poartă pre 
Gheorghii Ştefan-vodă, şi nevrând Gheorghii Ştefan-vodă 
să margă, au pus pre Ghica-vodă domnu’ în Moldova, după 
cum scrie letopisăţul. Ase au fost povestea ieşirii acestor 
doi oameni, Chiupruliului vizinului şi Ghicăi-vodă, că unde 
este voia lui Dumnedzeu să biruiescu toate firili omeneşti. 

I. Neculce, O seamă de cuvinte, p. 38 - 41. 

VASILE-VODĂ ŞI IUGA 

Pe timpul lui Vasile Lupu-vodă câmpulungenii au ales 
ca deputat pe mai mulţi ani de-a rândul pe un ţăran foarte 
înţelept şi avut, anume Iuga, de loc din Câmpulung, şi l-au 
trimis la sfatul domnesc din laşi. 

Vasile Lupu-vodă cunoştea pe Iuga foarte bine şi-l 


avea foarte drag pentru că acesta era un om foarte 
deştept, înţelept, deschis la inimă, cu dreptate, de omenie 
şi plăcut tuturor oamenilor. 

Iuga a umblat pe la Iaşi în mai multe rânduri. De la 
un timp încoace însă nu mai mersese acolo, din pricină că 
mai multe nenorociri dăduseră peste capul lui. Apoi „luga 
îmbătrânise şi slăbise cu totul. Nu se prea interesa de cele 
ce se petreceau în ţară. Trăia mai mult pentru sine. Şi 
românii din ţinutul Câmpulungului de mult aleseră pe alţi 
români din mijlocul lor, de-i trimiteau la Iaşi. 

lată însă că într-un an, tocmai pe când era adunat 
divanul întreg, Vasile-vodă îşi aduse aminte de Iuga şi 
întrebă pe unul dintre deputaţii câmpulungeni: 

— Mai trăieşte Iuga? 

— Care luga? 

— Deputatul vostru cel vechi. 

— Trăieşte, stăpâne. 


C-da 183 coala 14 

— Şi oare, cum se mai laudă? Ce mai face? Şi care să 
fie pricina că de un timp încoace nu se arată de fel pe la 
laşi? 

— Apoi, dă, măria-ta, ce să-ţi spun? răspunse de 
putatul câmpulungean, luga, deşi e acum bătrân, totuşi e 
sănătos, numai atâta că de un timp încoace a cam de 
căzut, sărmanul. I-a murit nevasta cea dintâi şi s-a în surat 
cu alta mai tânără cu care o duce cam greu. De altminteri, 
ar merge cum ar mai merge! 

Lui Vasile-vodă, la această veste i se făcu milă de 
luga, ştiindu-l om avut, cu îndurare către toţi şi braţele 
deschise. Deci, chibzuind el puţin cum ar putea face ca să-l 
scoată pe bietul om din căluşele nevoii, să nu aibă acum la 
bătrâneţe a se lupta cu câte neajunsuri cu toate, zise către 


deputat: 

— Când te vei întoarce acasă, să te duci până la luga 
şi să-i spui că eu am zis să se repeadă numaidecât până la 
laşi, că am să-i spun nişte lucruri pe care trebuie să le ştie 
numaidecât. M-ai auzit? Nu cumva să uiţi a-i spune! 

— N-oi uita, măria-ta! N-avea teamă! La vreo câteva 
zile după această vorbire, desfăcându-se sfatul domnesc, 
se întoarse deputatul Câmpulungului acasă. Aici se duse 
îndată la luga şi-i zise: 

— Iacă cum şi iacă cum, moşule luga! A poruncit 
măria-sa Vodă să te găteşti şi să mergi cât mai degrabă 
până la dânsul, la Iaşi. : 

Lui luga nu-i venea a crede urechilor sale. Insă după 
ce deputatul îi întări prin jurământ că ceea ce-i spune nu-i 
alta decât adevăr limpede, zise: 

— Şi oare ce vrea măria-sa de la mine, de m-a chemat 
acum la bătrâneţe să mă duc până la laşi? Oare ce voieşte 
să-mi spună? 

— Nu ştiu, moşule! Atât ştiu numai că mi-a spus să 
mergi cât mai degrabă, alta nimic. 

— Dacă e aşa treaba, ce-a da târgul şi norocul! M-oi 
duce, măcar că acum la bătrâneţe nu-mi prea vine dorit de- 
a colinda potecile munţilor. 

— Eu unul, mi-am împlinit datoria. Dumneata fă 
acum cum te ajută mintea. 

După aceste cuvinte, deputatul se depărta. A doua zi, 
în revărsatul zorilor, luga se porni de-a dreptul peste 
munţi, spre laşi. Cât timp va fi mers el 

nu ştiu, dar când a ajuns la laşi nu s-a mai oprit într- 
un loc sau într-altul, cum e treaba multora, ci se duse de-a 
dreptul la Vodă, să vadă de ce l-a chemat. 

Vasile-vodă, tocmai atunci se afla pe divan cu cei 
doisprezece sfetnici ai săi. 


Deci, intrând Iuga în divan, singur va şti cum, şi 
închinându-se până la pământ cum e datina ţăranului când 
se află dinaintea unuia mai mare, îi zise: 

— Bună ziua, stăpâne! 

— Bună să-ţi fie inima, precum ti-i căutătura, 
răspunse Vodă zâmbind. 

— Şi măriei-tale fapta precum ti-i şi vorba. 

— Da cum te mai afli lugo? 

— Cum vrei stăpâne... şi mai bine şi mai rău! 

— Cum ti-i dealul? 

— Alb şi slab. 

— Da lunca? 

— Verde şi înfrunzită. 

— Da munţii? 

— Încărcaţi de brazi şi flori frumoase. 

— Da şesul? 

— Despuiat şi uscat. 

— Primi-vei doisprezece berbeci de-ai mei la dealul 
tău, la păscătoare? 

— De ce nu? Primi, stăpâne, însă cu plată. 

— Mergi dară sănătos! 

— Iaca, m-am dus, stăpâne! 

Şi cum zise cuvintele acestea făcu iarăşi un plocon 1 
şi se întoarse să iasă. Insă Vodă strigă degrabă uşariul 2 
înăuntru şi îi zise: 

— Să duci pe bătrânul acesta undeva la o ospătărie, 
pe seama mea! 

Uşierul se plecă în semn de ascultare şi apoi ieşi cu 
Iuga afară şi-l duse la ospătărie. Iuga, intrând în odăiţă, se 
dezbrăcă de cojocul său cel miţos, îşi puse cuşma pe un 
scaun şi porunci ospătăriţei să-i aducă o ulcică cu vin, apoi 
se puse la masă şi trase vreo câteva guri bune de vin. 

În timpul acesta, cei doisprezece sfetnici, pe când 
vorbea Vasile-vodă cu Iuga, nu prea luară seamă ce 


vorbesc. 

1 A face un plocon - aici: a se înclina (n.ed.). 

2 Vear- uşier (n.ed.). 

ci se uitară numai plini de curiozitate la luga, cum el, 
un ţăran îmbrăcat cu cojoc şi încălţat cu opinci, a îndrăznit 
să intre de-a dreptul în divan, cum de nu l-a oprit uşierul la 
uşă şi cum vine că Vodă vorbeşte aşa de prieteneşte cu 
dânsul. 

Nu ştiau ei că nu văzură pe luga nicicând până 
atunci, dar nici Vodă nu le spuse nimic. Şi, după ce a ieşit 
luga din divan, tăcură cu toţii şi-şi căutară fiecare de 
lucrurile lor. Când însă s-a încheiat sesia 1 şi se ridicară 
toţi sfetnicii ca să se ducă acasă, îi întrebă Vodă: 

— Boierilor, ştiţi dumneavoastră ce am vorbit eu cu 
bătrânul care a fost mai înainte aici? 

— Nu, răspunseră sfetnicii. 

— Dacă e aşa, până mâine dimineaţă, înainte de ce 
ne-am aduna iarăşi la sfat, să-mi aducă fiecare din 
dumneavoastră răspunsul în scris despre ceea ce am vorbit 
eu cu dânsul, iar cel ce nu mi-l va aduce, să ştie că are să 
fie depărtat din slujbă. 

— Bine, răspunseră sfetnicii şi se depărtară ducându- 
se fiecare acasă. 

Sfetnicilor, după ce ieşiră din palatul domnesc, li se 
părea dintru început lucru de şagă ceea ce le spusese 
Vodă, însă mai pe urmă, după ce mai cugetară puţin, îşi 
luară sama şi văzură că nu va fi bine de dânşii dacă nu vor 
aduce a doua zi, măriei-sale, răspunsul cerut. 

Deci, unul dintre dânşii, care era mai bătrân, mai 
statornic şi cunoştea prea bine pe Vasile-vodă cine-i şi ce 
poate, nu stete mult acasă, ci se duse pe la ceilalţi sfetnici 
şi îi făcu luători de seamă, zicându-le: 

— Fraţilor, să nu să pară lucru de şagă! Da' nu vom 


duce măriei-sale răspunsul cerut pe mâne dimineaţă, are 
să fie rău de noi, pe toţi are să ne alunge din slujbă! Să 
mergem să căutăm pe moşneagul acela şi să-l rugăm ca el 
să ne tâlcuiască vorba ce a avut-o cu Vodă! 

— Ce-ai zis, frate? Nişte boieri ca noi, noi sfetnicii şi 
cârmuitorii ţării, de care ar tremura toată Moldova de frică 
când am voi, până într-atâta să ne înjosim, ca să ne rugăm 
unui ţăran, unui mojic, să ne tâlcuiască ceea ce a vorbit el 
cu Vodă? zice unul dintre sfetnici. Asta nicio dată n-aş fi 
aşteptat-o de la dumneata! 

1 Sesie - sfat (n.ed.). 

— Am cugetat şi eu la aceasta, urmă sfetnicul cel 
bătrân. Şi eu m-am simţit destul de umilit, dar ce să 
facem? Gândiţi-vă şi explicaţi dumneavoastră vorba, dacă 
puteţi! Eu destul mi-am bătut capul, clar nimic n-am putut 
scoate la capăt. 

Se puseră în urma aceasta toţi sfetnicii pe gânduri, şi 
gândiră, şi gândiră, dar degeaba! Nu putu gâci niciunul. 

În urmă, văzând şi ceilalţi sfetnici că nu e lucru de 
şagă, îşi călcară pe inimă şi deteră cu toţii să-l caute pe 
Iuga, ca el să tâlcuiască vorba. Şi-l căutară, şi-l căutară dar 
abia într-un târziu de noapte îl aflară în ospătăria cea 
tupilată, din mahala, unde-l înfundase uşierul. Iuga încă nu 
s-a fost culcat. Pe semne cugeta şi el la timpurile cele bune 
din tinereţe. 

— Bună seara, moşule! ziseră sfetnicii, după ce 
intrară înăuntru. 

— Mulţumim dumneavoastră, boierilor! răspunse 
Iuga uimit. 

— Te căutăm pe dumneata moşule, ziseră ei mai 
departe. 

— Şi ce poftiţi de la mine? întreabă Iuga. 

— Te-am pofti să ne tâlcuieşti vorba ce-ai avut-o cu 


măria-sa Vodă. 

— V-oi tâlcui-o bucuros, de ce nu? Numai, drept să vă 
spun, trebuie să-mi plătiţi. 

— Îţi plătim, îţi plătim bucuros! Dar cât va fi plata? 

— Nu mult, ia, o pungă de bani, de cap! 

Sfetnicii cam încreţiră fruntea şi strâmbară clin nas, 
căci o pungă de bani, pe timpul acela, era atâta cât 500 de 
lei. Dar ce avură să facă? Trebuiră să se învoiască şi să-i 
plătească cât le-a cerut, dacă voiau să nu fie alungaţi din 
slujbă. Deci îi dete fiecare câte o pungă de bani cu acel 
adaos ca să nu mai spună nimănui niciun cuvânt. Care n-a 
avut bani la sine a alergat de grabă şi a împrumutat. 

Apoi l-au întrebat zicând: 

— Ce înseamnă cuvintele „bună să-ţi fie inima cum ti- 
i şi căutătura”? 

— Apoi, dă - răspunse moşneagul - sunt mulţi oameni 
în lumea aceasta, a căror căutătură e blândă, plăcută şi 
prietenească, după care ţi s-ar părea că suflete mai bune 
decât dânşii nu se află în toată lumea, pe când 

191 

În inima lor e încuibată cea mai mare viclenie şi 
răutate ce-şi poate închipui cineva. Deci cum e căutătura 
omului, aşa să-i fie şi inima, să nu caute la alţii cu blândeţe 
şi dragoste în faţă, iar pe din dos să-şi reverse tot veninul 
asupra lor, ci dacă caută bine, bine să-i şi facă. 

— De aceea, cum ţi-i vorba, aşa şi fapta? 

— Asta e aşa că dacă omul se laudă că va face cumva 
vreun bine, să-l şi facă, să nu se laude numai, precum 
îndătinează foarte mulţi dintre domnii cei mari, iar când e 
la adică, atunci nu fac nimic. 

— Dar dealul? 

— Dealul e capul meu. E alb precum mă vedeţi, căci 
am încărunţit. E slab căci acuma sunt bătrân şi slăbănog. 

— Dar lunca cea verde şi înfrunzită? 


— Nu v-aţi priceput? Mi-a murit soţia cea dintâi şi 
acuma mi-am luat una tânără şi frumoasă ca o luncă verde 
şi înfrunzită, iar eu sunt bătrân şi slab. 

— Dar muntele? 

— Muntele înseamnă, scumpilor mei boieri. români 
de prin ţinutul nostru, care sunt voinici ca nişte brazi şi 
rumeni ca florile, pentru că, mila Domnului, până acuma le 
merge bine. 

— Dar şesul? 

— Şesul înseamnă românii de Ja ţară, care supuşi 
fiind boierilor şi altor oameni fără inimă, sunt chinuiţi şi 
scurşi de avere şi putere, sunt ca un fânaţ despuiat de 
iarbă şi uscat. 

— Dar cei doisprezece berbeci? 

—  Aceia, să nu fie cu supărare, sunteţi 
dumneavoastră, boierilor! Aţi venit la păscătoria mea şi eu 
v-am păscut acuma. 

— Atâta-i moşule? 

— Atâta. 

— Noapte bună! 

— Mergeţi sănătoşi! 

Sfetnicii ieşiră afară, mânioşi pară de foc, şi numai-ei 
singuri ştiură câte sudalme şi blăstămuri trimiseră asupra 
bătrânului. Dar lui Iuga nici că-i păsa. Strânse bine cele 
douăsprezece pungi, le puse în curea şi apoi, culcându-se, 
dormi dus până a doua zi dimineaţa. 

A doua zi după ce se adunară sfetnicii la divan şi se 
aşezară fiecare la locul său, iată că intră şi Iuga înăuntru. 

Vasile-vodă, cum îl văzu, îl întreabă: 

— Cum ai mas, lugo? 

— Bine, stăpâne! 

— Dar primit-ai berbecii mei la dealul tău, la 
pascătorie? Şi cum arată? 


— I-am tuns bine şi le-am luat lina. 

— Eşti îndestulat cu atâta? 

— Cu berbecii sunt îndestulat. 

— Prea bine lugo! zise Vodă. M-am bucurat foarte 
mult că m-ai ascultat şi ai venit până la mine. De acum poţi 
merge sănătos. Şi Dumnezeu să te întărească şi să te 
susţie încă lung timp în viaţă! 

Textul este fidel variantei pe care S. FI. Marian o dă 
în Tradiţii poporane române din Bucovina, Bucureşti 1895 
(n.ed.). 

Întâmplări din viaţa domnitorilor români, p. 49 - 58. 

[NECULAI MILESCU SPATARIUL] 

Era un boier, anume Neculai Milescu Spătariul, de la 
Vaslui de moşia lui, pre învăţat şi cărturar, şi ştie multe 
limbi: elineşte, sloveneşte, greceşte şi turceşte. Şi era 
mândru şi bogat, şi umbla cu povodnicil înainte, domneşti, 
cu buzdugane şi cu paloşe, cu soltare 2 tot sârmă 3 la cai. 
Şi lui Ştefăniţă-vodă îi era pre drag, şi-l ţine pre bine, şi tot 
la masă îl pune, şi se giuca în cărţi cu dânsul, şi la sfaturi, 
că era atunce grammatic4 la dânsul. lar când au fost 
odată, nu s-au săturat de bine şi de cinstea ce ave la 
Ştefăniţă-vodă, ce au şedzut şi au scris nişte cărţi viclene 
şi le-au pus într-un bătu sfredelit şi le-au trimis la 
Constantin-vodă cel Bătrân Băsărab în Ţara Leşească, ca 
să se rădice de acolo cu oşti, să vie să scoată pe Ştefăniţă- 
vodă din domnie. lar Constantin-vodă n-au vrut să se apuce 
de acele lucruri ce-i scrie de sau 

1 Povodnic - cal purtat de căpăstru (n.ed.). 

2 Soltar - cioltar, pătură de postav pentru pus sub şa 
(n.ed.) 

3 Fireturi (n.ed.). 

4 Secretar, scriitor de cancelarie (n.ed.). 

sculat şi au trimis băţul acel sfredelit cu cărţi cu tot 


înapoi la Ştefăniţă-vodă, de le-au dat. Deci Ştefăniţă-vodă, 
cum au vidzut băţul cu cărţile, s-au pre mâniet şi l-au şi 
adus pre acel Nicolai Milescul înaintea lui, în casa ce mică, 
şi au pus pre călău de i-au tăiat nasul. Scoţând Ştefăniţă- 
vodă în grabă hamgeriul lui din brâu, au dat de i-au tăiat 
călăul nasul. Şi n-au vrut să-l lasă pe călău să-i taie nasul 
cu cuțitul lui [de] călău, ce cu hamgeriul lui Ştefăniţă-vodă 
i-au tăiat nasul. După aceea, Nicolai Câr-nul au fugit în 
Ţara Nemţească şi au găsit acolo un doftor de-i tot 
slobodzie sângeli din obraz şi-l boţie J la nas, şi asedin dzi 
în dzi sângele să închega, de i-au crescut nasul la locu’, de 
s-au tămăduit. lar când au vinit aice în ţară, la domnia lui 
Iliieş-vodă, numai de abia s-au fost cunoscut nasul că-i 
tăiat. Numai tot n-au şedzut în ţară mult, de ruşine, ce s-au 
dus la Moscu, la mareli împărat, la Alecsii Mihailovici, la 
tatăl marelui Petru împărat carele au vinit la noi aice în 
Moldova. Şi pentru învăţătura lui au fost terziman2 
împăratului şi învăţa şi pre fiul împăratului, pre Petru 
Alecsievici, carte. Şi era 1» mare cinste şi bogăţie. Şi l-au 
trimis împăratul Alecsii Mihailovici sol la mareli împărat al 
chitailor, de au zăbovit la Chitai3 vreo doi, trii ani. Şi au 
avut acolo multă cinste şi dar de la mareli împărat al 
chitailor, şi multe lucruri de mirat au vădzut la ace 
împărăție a chitailor. Şi i-au dăruit un blid plin de pietri 
scumpe şi diiamant ca un ou de porumbu. Şi întorcându-să 
pe drum înapoi, s-au tâmplat de au murit împăratul 
Moscului, pre anume Alecsii Mihailovici, iar senatorii de la 
Moscu i-au ieşit întru întâmpinare şi i-au luat aceli daruri 
şi tot ce au avut şi l-au făcut surgun la Sibir. Şi au şedzut 
câţiva ani surgun la Sibir. fără mai pre urmă, rădicându-se 
Petru împărat, fiiul lui Alecsii Mihailovici, carele au vinit 
aice în ţară, în Moldova, de s-au bătut cu turcii la Prut, Ia 
Stănileşti, din gios de Huşi, în ţinutul Fălciiului, agiuns-au 
Cârnul din Sibir cu cărţi la dânsul, la împăratul Petru 


Alecsievici, de i-au făcut ştire de toate ce-au făcut şi cum 
este surgun. 

Atunce Petru Alecsievici împărat, îndată au chemat 
senatorii şi au întrebat dzicând: „Unde este dascălul mieii 

1 A boţi - a strânge, a îngrămădi (n.ed.). 

2 Interpret (n.ed.). 

3 Chinezi (n.ed.). 

cel ce m-au învăţat carte? Acum curund să-l aduceţi!” 
Şi îndată au răpedzit de olac şi l-au adus la Petru 
Alecsievici, împăratul Moscului, în stoliţă. Şi l-au întrebat 
ce-au vădzut şi ce au păţit şi i-au plătit lucrurile toate acele 
de la senatori ce-i lua sa, pană la un cap de aţă, şi 
diiamantul cel mare. Şi împăratul, după ce l-au vădzut, s- 
au mirat şi l-au dat în haznaoa 3 ce împărătească, iar 
Cârnului i-au dat optdzăci de pungi de bani. Şi l-au luat 
iară în dragoste şi în milă şi l-au pus iar sfetnic. 

Şi când au ras barbeli, împăratul, a moscalilor, 
atunce când s-au schimbat portul, atunce singur împăratul 
i-au ras barba cu mâna lui. Şi au trăit Cârnul pană la a 
doua domnie a lui Mihai-vodă Racoviţă şi atunce au murit 
care mare cinste i-au făcut împăratul la moartea lui şi 
mare părere de rău au avut după dânsul, că era trebuitoriu 
la aceli vremi. 

Rămas-au acelui Cârnu ficiori şi nepoți, şi au agiunsu 
unii de au fost polcovnici4 spre slujba oştirii. Că să 
însurasă el acolo, de lua să moscală. Şi s-au mai dus după 
dânsul de aice din Moldova trii nepoți de frate, de să 
aşedzase şi ei pe lângă unchiu-său. Şi acele ave milă de la 
împărăție, şi acolo au murit. 

I. Neculcc, O seamă de cuvinte, p. 43 - 44. 

[ERAU ŞI DOMNITORI MAI PUŢIN ISTEŢI] 

Un domnitor, în vechime, a vrut să ştie numărul 
fiecărei meserii din ţară, adică câţi brutari, câţi măcelari, 


precupeţi, băcani, croitori, pantofari şi aşa mai încolo şi a 
însărcinat pe ministrul său cel mai mare să-i facă lucrarea 
asta şi să i-o aducă în cel mai scurt timp. 

După trei luni de zile, vine ministrul la domnitor, cu 
un dosar cât toate zilele de mare, în care erau însemnate 

1 Repede, de grabă (n.ed.). 

2 Capitală (rusă) (n.ed.). 

3 Hazna - tezaur public (n.ed.). 

— Polcovnic - colonel (n.ed.). 

5 Rusoaică (n.ed.). 

toate meseriile, după cum le ceruse măria-sa. la 
domnitorul acest dosar şi începe să întoarcă la foi până 
dete de o foaie unde erau trecuţi toţi coţcării din ţară. 

— Ce meserie este aceasta? întrebă domnitorul pt 
ministrul său. 

— Măria-ta, răspunse ministrul, coţeari se numesc 
aceia care trăiesc înşelând pe unii şi pe alţii. 

— Şi cum găsesc ei atât de mulţi oameni, pentru ca 
să-i poată înşela? Cum de se mai încrede cineva într-înşi, 
după ce au păţit o dată de la ei? 

— De asta te miri, măria-ta? Dar nici că-ţi poţi 
închipui cât de meşteri sunt ei la tras condeie! 

— Se vede că au a face tot cu oameni neghiobi, dacă 
se încred aşa lesne într-înşii! 

— Ba, te încredinţez, prea înălțate doamne, că de 
multe ori ei ştiu să tragă condeie chiar la cei mai deştepţi 
şi mai cu cap. Uite-ţi fură cloşca de pe ouă. fără ca să se 
audă măcar un cârâit din partea cloştii! 

— Voi să-mi aduci numaidecât pe cel mai isteţ din 
câţi coţeari cunoşti, ca să vedem dacă va fi în stare să mă 
înşele pe mine! 

— Pre bine, măria-ta! zise ministrul ieşind pe uşă Nu 
trecu mult însă şi se întoarse aducând înaintea 


domnitorului pe cel mai mare coţear pe care trimisese într- 
adins să-l cheme. 

Văzându-l, domnitoru-i zice: 

— Ce meserie ai? 

— Coţear, să trăieşti, măria-ta! 

— Înşeli lumea, ai? 

— Ce să fac, pre înălțate doamne; sunt sărac şi am o 
spuză de copii acasă. Mijloace n-am ca să trăiesc ca om de 
omenie; vreo altă meserie nu m-au învăţat părinţ: i. Sunt 
doar silit de nevoie să trag azi un condei, mâine altul, ca să 
pot să-mi ţin casa cum dă Dumnezeu; dacă nu am altă 
putere? 

— Şi cum faci de-i înşeli aşa lesne? Cum găseşti 
totdeauna pe cine să înşeli? 

— Apoi, dacă mi-e asta meseria şi numai cu ea am 
trăit atâţia ani! 

— Destul vorbă! zise domnitorul. lată la ce te-am 
chemat! Dacă vei fi în stare să mă înşeli şi pe mine, vei 
avea o mare răsplătire. Te simţi destul de iscusit ca să faci 
aceasta? 

— Măria-ta! Poate că vrei să râzi de mine; dar eu 
niciodată n [u m-a] în urcat aşa sus. Oamenii pe care i-am 
înşelat până acum n-au fost de treapta măriei-tale şi nici că 
am cutezat să-mi treacă prin minte vreodată una ca asta. 

— Dar n-are nimic a face; nu sunt şi eu om ca toţi 
oamenii? Cum înşeli pe alţii, cearcă-te să mă înşeli şi pe 
mine! Numai de vei putea! 

— Cu neputinţă, măria-ta. 

— Dar o voiesc! 

— lartă-mă, prea înalte doamne, dacă nu mă simt în 
stare să fac aceasta! 

— Pentru ce? 

— Pentru că, bine ştii, măria-ta, că orice meserie-şi 


are uneltele sale cu care lucrează cineva. Zidarul îşi are 
mistria, cârpaciul - sula, dulgherul - tesla şi barda, aşa şi 
meseria mea-şi are uneltele ei. Şi pentru că până acum eu 
am înşelat oameni de rând, de aceea şi uneltele mele era 
pentru nişte asemenea oameni. Dar cum să înşel pe cineva 
care e de treapta măriei-tale, când n-am unelte 
trebuincioase pentru feţe înalte? 

— Cumpără-ţi uneltele de care ai trebuinţă! Dară ți- 
am spus. Voiesc ca negreşit să cerci a mă înşela! 

— Măria-ta, zise coţcarul căzând în genunchi, dacă 
am greşit iartă-mă, dar scuteşte-mă de astă grea sarcină 
pentru care cu adevărat nu mă cunosc în stare a o 
îndeplini. Eu care abia trăiesc, cum aş putea găsi mijloace 
ca să cumpăr acele unelte cari sunt aşa de scumpe! Aibi 
îndurare de mine, măria-ta, şi nu mă pune la asemenea 
cercare! 

— Stai! zise domnitorul. Oare câtă sumă ţi-ar trebui 
pentru ca să-ţi cumperi acele unelte de care ai trebuinţă? 

— Sunt prescumpe, pre înălțate doamne şi ar fi mai 
bine, crede-mă, să te laşi de astă hotărâre! 

— Răspunde la ce te întreb şi fără nicio întârziere! 

— Apoi, dacă e aşa, mi-ar trebui o mie de galbeni, 
pentru ca să mă căpătuiesc de nişte asemenea unelte. 

— Să se numere în primirea acestui om o mie de 
galbeni! zise domnitorul către ministrul său. Apoi 
întorcându-se către coţcar: 

— Şi când vii ca să pui în lucrare fapta ta? îl întrebă. 

— Peste trei zile, răspunse el. 

— Fie peste trei! 

Cele trei zile trecură şi încă trei după ele şi coţcarul 
nu se văzu venind. Domnitorul întrebă pe ministrul său. 

— Ce poate fi că astăzi sunt şase zile şi nu se mai 
vede coţcarul? 


— Măria-ta, răspunse ministrul, are să treacă multe 
zile şi mulţi ani şi coţcarul n-are să se mai întoarcă. 

— Cum aşa? zise domnitorul încreţindu-şi sprânceana 
supărat; mi-a cerut o mie de galbeni. 

— Apoi, iată că te-a înşelat, măria-ta! Şi de aceea nu 
mai vine. 

— Bre, al dracului neam al coţcarilor! Ai avut 
dreptate, căci dacă pe mine m-a înşelat, apoi pe alţii rău 
cată să-i pârlească, vai de ei! 

Cronicea satelor sau culegere... p. 31 - 35. 

PALMA BOIERULUI OLTEAN 

Un boier de peste Olt veni într-o zi în Bucureşti şi 
ceru să intre la Vodă, la Matei Basarab. Țara, pe atunci 
gemea de greci care jefuiau poporul fără milă. Însuşi 
marele domn nu se putea scutura de ei. 

La uşa iatacului domnesc sta de pază un căpitan 
grec. 

— Vrei să intri la Vodă? 

— Vreau. 

— Bine, dar numai aşa te las să intri, clacă împărţi pe 
din două cu mine darurile ce vei primi de la Vodă. 

Boierul intră la Vodă. Când să iasă, el se rugă de 
domn să-i dea două palme. Domnul sta mirat, dar pentru 
că boierul stăruia, îi făcu pe voie. 

Afară, la uşă, grecul îl prinse de haină. 

— Ei, ce-i, împărate? 

— Împărţim? 

Atunci boierul trase o palmă zdravănă grecului, de se 
duse învârtindu-se şi se izbi de un perete. 

S-a făcut zgomot mare, s-adunară soldaţii. Auzind 
scandalul care lua proporţii, Vodă ieşi să vadă. 

— Ce-i aici? 

— Măria-ta, boierul ăsta mi-a dat o palmă, aşa din 
senin, mie, care păzesc viaţa măriei-tale. 


— Aşa-i, măria-ta. Ne-a fost vorba să-mpărţim darul 
măriei-tale, căci altfel nu mă lăsa înăuntru. Măria-ta mi-a 
dat două palme şi eu, pe bună dreptate, am dat una 
căpitanului. 

Vodă încreţi fruntea. 

— Dacă e vorba de împărţeală, eu nu mă amestec. 

Vodă se retrase, olteanul plecă, iar grecul rămase cu 
palma. 

A.A., Păţțanii din viaţa oamenilor mari, p. 6 - 7. 

FECIORU SPĂTARULUI i 

Aproape de un drum mare şi pietruit era un iaz lat şi 
adânc; şi veneau de se scăldau toţi sătenii de prin pregiur 
şi se uşurau de căldură şi arşiţa verii... 

Şi iaca într-o zi că vine la iaz să se scalde, Stanică, 
ficiorul lui Gavril Spatariu din sat; că Gavril era meşter 
mare de făcut spate la războaie ele ţesut şi toată lumea nu- 
i mai zicea pe altă poreclă decât Gavril Spatariu. Şi nu era 
nimene la iaz decât numai Stanică. 

Se vâră el în iaz, se scaldă cât se scaldă, când 
deodată aude la celălalt capăt a iazului nişte pocnete de 
bici şi chiuituri de surugii, şi tropote, şi clopote, de te 
asurzea. Dă să se arunce înot voiniceşte, spre partea ceea, 
şi când zăreşte mai bine ce-i, începe a-şi prăpădi cumpătul 
şi a nu mai pute înota, tocmai unde era mai adânc. 

Era tocmai rădvanul lui Vodă, care trecea cu mulţi 
boieri şi ofiţări mari, să se ducă în alte târguri. 

Atunci Stanică începe a chiui şi striga cât îi luă gura: 

— Săriţi că mă înec! Săriţi că mă înec! 

Vodă aude strigătul şi întreabă că cine o fi strigând 
aşa, că se îneacă! 

— Cine să fie, îi răspunde un ofiţăr, ia vreun mojic s-a 
fi înecând! 

1 Spătar - făuritor de spete (instrumente la războiul 
de ţesut); rang boieresc (în grija acestuia stătea sabia 


domnului) (n.ed.). 

— Dacă-i aşa, mergeţi înainte! 

Da Stanică văzând că nu-i dă nime ajutor, începu a 
striga: 

— Săriţi că se îneacă ficiorul Spatariului! Săriţi că se 
îneacă ficiorul Spatariului! 

Vodă auzi iar şi iar întrebă pe ofiţăr: 

— Da acu parcă strigă altă ceva? Ia auzi ce strigă! 

— Acu strigă că se îneacă ficiorul Spatariului, măria- 
ta! 

— Cum se poate!? Ş-apoi tocmai asta-i moşia 
Spatariului meu! Degrabă să sărim cu toţii, să-l scăpăm! 

Şi strigă la surugii şi opreşte caii, şi se scoboară cu 
toţii, şi-şi leapădă Vodă straiele, şi ofiţerii, şi boierii cu toţii 
tijl şi se arunc cu toţi în apă şi înot până ce ajung la 
Stanică, care începuse acu a înghiţi la apă, fără de sete. 

Şi cu nevoie mare îl scot pe Stanică la mal, şi-l 
îngrijesc, şi-l învălesc în straie de-ale lor de-l usucă, şi-l 
aduc la cunoştinţă. 

Când Stanică îşi vine mai bine în fire, începe Vodă a-l 
întreba: 

— Ei, da’ ce mai face tătuca matale? Mămuca 
matale? Cum de ai venit singur să te scalzi la iaz? 

— Apoi, să vezi fârtate, îi răspunde Stanică: Tătuca s- 
o dus la iarmaroc să vândă o scroafă cu opt purcei, 
mămuca s-o dus la prăşit popusoi şi eu am lăsat cei zece 
porci ce ne-o mai rămas, să pască colo după deal şi am tras 
o fugă până la iaz, să mă mai răcoresc. 

— Cum, da’ tu nu eşti ficiorul Spatariului? 

— Ba-s ficiorul lui Gavril Spatariu care face cele mai 
bune spate de războaie din tot satul! 

Când văzu Vodă cu cine are a face, cârni din nas rău, 
zise ofiţerilor să dezbrace iute pe mojic de straiele cu care- 


l învelise şi se sui în radvanu lui, şi porni înainte pufnind şi 
mornăind. 

lar Stanică, privind în urma călătorilor, se mi-era 
grozav de strălucirea straielor lor ş-a surugiilor, şi zicea 
aşa: 

— Mă! că mulţi şi mândri nânaşi am mai avut şi eu în 
ziua de az!... Numai că nu ni-o dat măcar un testemel sau 
un piticei de cumătrie, calicii dracului! 

N. A. Bogdan, Poveşti şi anecdote... p. 37 - 38. 

De asemenea (n.ed.). 

CEL NEBĂGAT ÎN SEAMA... 

Într-un sat, demult, venise un om şi se pripăşise cu 
toată gospodărioara lui, cam la o margine, unde e mai 
puţin zgomot şi mai multă linişte pentru un om străin ca 
dânsul. Aici stă el un an, stă doi - linişte! linişte! -, dar aşa 
fel de singurătate nu-i de loc bună. Căci străinul acesta nu 
era băgat în seamă nici de fel de către oamenii satului. 
Parcă ar fi fost o slugă a jitarului! Ba, ce zic eu! Nici aşa!... 
Mă rog, nu-i dădea nimeni nici bună ziua. Se ducea doar şi 
el adesea prin sat, pe la cea crâşml Degeaba! Nu-i zicea 
nimeni nici mâr. Câine să fi fost şi tot ar fi intrat cineva în 
vorbă cu dânsul. Doar nume îi dăduse oamenii şi atâta tot. 
Îi ziceau: Nebăgatul-în-sea-mă. Şi nu se uita nimeni la el. 
Îşi spunea bietul om: „Măi, parcă-s al dracului, aşa nu 
caută nimeni să mă ieie în seamă! Te miri că mi-au dat şi o 
poreclă; dar, lasă, este o vorbă: «<nu-i destul că-i urâtă, 
încă o mai cheamă şi Marghioala I* Am să mă fac şi eu al 
naibei, că altfel, văd că nu mă ia nimeni în socoteală!...” 

Zicând aşa, se duce Nebăgatul-în-seamă la primărie 
Acolo era lume multă adunată; şi cum stătea primarul între 
slujbaşi, omul nostru zice: 

— Bine, cucoane! Ce dreptate este asta? Cum de nu 
mă bagă nimeni în seamă? Cum aşa? 


Primarul a prins a râde şi a prins a râde şi toată 
lumea de la primărie; ba şi oamenii din sat, de vreme ce 
Nebăgatul-în-seamă striga de-i pocneau urechile. 

— Iaca e dreptate, zise primarul. Cum? Tu nu ştii că 
eşti Nebăgatul-in-seamă? Cum dar mai vrei să te bage 
lumea în seamă?... 

— Aşa merge treaba? 

— Aşa! 

— Şi cum? Adică sunt eu om prost, om nebun; ce sunt 
de nu mă bagă în seamă lumea?... 

— Poate c-o fi şi aşa! răspunse primarul. Şi râdeau în 
hohot şi-n lacrimi cu toţii. 

Omul nostru face: 

— E, hei! Nu-i aşa, oameni buni!  Râdeţi 
dumneavoastră, fiindcă mă ţineţi pe mine aşa de prost... 
Dar ia să văd: 

care dintre dumneavoastră, cuminţilor, aţi fi vrednici 
să vă 

apucaţi în rămăşag, că veţi putea sta la masă cu 
boierul satului?... 

Oamenii tăcură. 

— Ei, care? 

Oamenii iar tăcură. Dar primarul, râzând, zice: 

— Poate tu, măi Nebăgatule-în-seamă! 

Şi râdeau toţi. 

— Iaca, chiar eu! strigă Nebăgatul-în-seamă. Chiar 
eu! Da, da!... 

— Tu? îl mai întreabă primarul. 

— Eu! 

— Haide la rămăşag! 

— Haide! 

— Pe cât? 

— Pe-o păreche de boi!... 


— Pe-o păreche de boi!... 

— Şi ai să stai la masă cu boierul? 

— Am să stau. Dacă nu, îţi dau o păreche de boi! zise 
Nebăgatul-în-seamă. Şi cum lumea se uita cu gurile 
căscate, se duse întins la curte. Boierul tocmai atunci 
stătea la masă. Omul, într-un suflet, strigă: 

— Cucoane, cucoane! Stai să-ţi spun o veste mare! 

— Ce-i, măi? 

— Cucoane, stai, că mi se moaie picioarele!... O veste 
mare... 

— Ce-i, măi? 

— Stai, cucoane! Cucoane, am găsit pe moşia 
dumitale o comoară mare, mare! 

— Apăi, ia stai, bre omule, ici şi mi-i spune... 

— Nu, că mă duc s-o aduc degrabă... 

— Nu, măi... Stai ici, pe scaun şi spune-mi, unde ai 
găsit comoara şi când? 

In sfârşit, omul nostru s-a aşezat binişor pe scaun şi, 
mai din una, mai din alta, pe urmă a prins suflet şi s-a 
aşternut la spus vestea după comoară... Zice: „Iaca, aşa o 
căldăruşă cu bani, aşa, aşa...” Boierul nu mai putea de 
bucurie şi, pe urmă, l-a poftit să mănânce şi omul. Şi omul 
nostru era băgat în seamă! Mânca el mai cu poftă decât 
boierul, căci acesta se gândea tot la bani, pe când 
Nebăgatul-in-seamă n-avea nicio grijă! Nu după multă 
vreme, iaca vine şi primarul, cu notarul. Dau ei să intre 
sus. Slugile îi opresc. 

— Dar de ce ne opriţi, măi? 

— Nu... Căci cuconaşii stau la masă acum... mai 
aşteptaţi ceva!... 

— Care cuconaşi? 

— Al nostru şi cu mai unul, musafir nou. 

— Măi, ce musafir nou? Poate o fi tocmai Nebăgatul- 


in-seamă! zice primarul. 

— Chiar el o fi! - zice şi notarul. 

— Ce nebăgat în seamă? strigă o slugă. De-aţi fi şi 
dumneavoastră aşa! Că el e cel mai întâi acum băgat în 
seamă!... 

Crăpa de ciudă bietul primar. Căci Nebăgatul-in- 
seamă căpătase şi un rând uşor bun de straie de la boier şi 
acum ieşea să se ducă după căldăruşa cea cu bani. Şi tot 
căldăruşă s-a făcut! Boierul s-a ales cu atâta că a stat la 
masă cu Nebăgatul-in-seamă. Nebăgatul-in-seamă însă a 
câştigat nu numai că a stat cu boierul la masă, dar a luat 
încă şi de la primar o părcche de boi. În satul său, astăzi, 
alţii sunt nebăgaţi în seamă. El s-a închiaburit şi-i poartă 
cinstea toţi oamenii, încă şi din alte sate şi, cine-şi mai 
aduce aminte, adesea zice despre dânsul: „Măi! Straşnic 
om o fost şi-acela! Că a stat la masă şi cu boierul satului!... 

Altfel rămânea bietul om străin, cum e de obicei în 
lume, un Nebăgat-în-seamă. 

C-o minciună boierească Treci în Ţara Ungurească. 

Vlăsine. şti - Dorohoi. 

P. Danilescu, Alexandru I. Cuza în tradiţia populară... 
p. 56 - 61. 

CELE ZECE PORUNCI 

Pe vremea lui Nicolaie-vodă Mavrogheni, născându- 
se război între turci şi austrieci, Muntenia a suferit cumplit 
din pricina războiului şi a slugărniciei lui Vodă. Între alte 
multe greutăţi de care se plângea ţara, era mai ales 
căratul celor necesare, din Muntenia, pentru întreţinerea 
forţă-reţelor turceşti de pe malul bulgăresc al Dunării. 

Nelegiuitul fanariot nu se mulţumise să ia numai pe 
ţărani de la lucrul câmpului şi să-i poarte veşnic pe drum, 
cu averi încărcate pe căruţe, ci făcuse ce nu făcuseră alţi 

domni până la el, silise chiar şi pe preoţi să îmbrace 
haine de salahori şi să încarce mărfuri în porturi, ca 
hamalii. Bisericile rămăseseră pustii şi morţii erau 
îngropaţi păgâneşte, fără preoţi, căci preoţii erau pe 
drumuri cu zahereaua turcească. 

Mitropolitul Cozma nu îndrăznea să spună lui Vodă 
că face mare păcat punând pe preoţi să fie hamali; iar 
marele vornic Dumitru Ghica, tata lui Grigore-vodă Ghi-ca, 
nu ştia, bietul, unde-i stă capul de multe necazuri şi n-avea 
vreme să se gândească la preoţi. Cine să abată gândul lui 
Vodă, dacă nu îndrăzniseră cei puternici? 

Şi cu toate acestea, Vodă şi-a schimbat gândul şi a 
poruncit să nu se mai ia preoţi în salahorie. Iar cine a 
îndrăznit să-i abată gândul a fost un preot din Muscel şi 
iată cum: 

Intr-o zi, Vodă, zăreşte printre ţăranii care mâncau şi 
ei de-o parte, salahorii cu căruțele încărcate, pe un ţăran 
cu barba albă până la brâu, pe care ceilalţi ţărani îl aveau, 
după semne, în mare cinste. 

— Frumos bătrân, zise Vodă către Mitropolit. Şi 
chemă pe ţăran la sine. De câţi ani eşti, moşule? 

— De 80, măria-ta. Numai popă sunt de vreo cincizeci 
de ani. 

— Da ce popă eşti tu? 

— Popă, măria-ta. Ne-au luat şi pe noi să cărăm 
zahereaua. 

— Minţi, bătrânule! zise Vodă. 

Mitropolitul îngălbenise iar boierilor li se făcuse 
inima cât un purice. 

— De ce să mint, măria-ta? Sunt popă. 

— Dacă eşti popă, spune cele zece porunci ale 
bisericii! 


— Să spun, luminate doamne. Şi preotul începu să 


numere pe degete aşa: Adacle, Vidin, Lom, Rahova, 
Nicopole, Şiştov, Rusciuc, Hârşova, Brăila şi Macin. 

— Păi bine, popo, strigă Vodă, acestea sunt cele zece 
porunci? 

— Acestea, măria-ta. Căci poruncile date de Moise le- 
am uitat de când ai ieşit măria-ta cu alte zece porunci şi ne 
sileşti să cărăm zahereaua la cele zece cetăţi turceşti. 

— E, bată-te, popo! Şi nu te temi să-mi spui toate 
acestea? zise Vodă râzând. Uite, aici e Mitropolitul ţării. 

Te dau pe mâna lui să te înveţe el care sunt cele zece 
porunci ale bisericii. 

Şi poate de ruşinea Mitropolitului, ori Dumnezeu ştie 
de ce, Vodă a chemat pe marele vornic şi i-a spus să trimită 
porunci la toţi ispravnicii din ţară, ca să scutească pe 
preoţi de salahorie. 

Şi au rămas de atunci scutiţi. Mitropolitul nu mai 
putea de bucurie şi nu ştia cum să mulţumească preotului 
din Muscel, că l-a scăpat din încurcătură, căci fără acest 
preot îndrăzneţ la vorbă, nu era chip să scape pe preoţi de 
salahorie. Drept răsplată, mitropolitul a făcut pe preot 
protopop şi i-a rămas prieten câte zile a trăit. 

Ispirescu, Poveşti, despre Vlad-vodă, Ţepeş, p. 20 - 
22. 

AGA ŞTEFAN CATARGI 

Mihalache Sturza, domnul Moldovei, chemă într-o zi 
la dânsul pe cumintele boier Ştefan Catargi şi-l întrebă; 

— Ştefane, vrei să te fac agă? 

— Dă, măria-ta, ştiu cui Ţi-oi aduce răspunsul mai de- 
apoi. 

Boierul s-a dus acasă să-şi întrebe jupâneasa. 


— Uite, Bălaşo, aşa şi-aşa! Ce zici? 
— Ce să zic, Ştefanache! Te-aş îndemna să-ţi cauţi de 


treabă şi să te astâmperi! Boierie-ţi trebuie ţie? 

Boierul însă nu-şi ascultă jupâneasa, ci merse la Vodă 
şi-i spuse că primeşte să-l facă agă. Vodă Mihalache se 
bucură foarte. 

Vin după asta frământările din zilele Unirii, cu Afec- 
sandri, Costache Sturza, fratele domnului, şi alţii. Aceasta 
nu-i plăcea lui Vodă şi într-un rând, aflând că boierii de 
seamă ţin sfat în casa fratelui său, trimise pe aga 
Ştefanache Catargi să iscodească, să vadă ce este şi să 
vină cu răspunsul. 

Aga plecă, bate la uşa lui Costache Sturza. Costache 
îi iese înainte şi, ştiindu-l om cuminte de altfel, îl întrebă: 

— Măi Ştefanache, tu ai venit la mine ca agă ori ca 
prieten? 

— Ca prieten. 

— Ei, atunci, intră înăuntru! 

la casă, boieri tineri şi bătrâni, tineri mai ales, car?, 
cum îl văzură pe Catargi, îndată dădură vorba pe altă 
limbă. Aga stătea şi asculta dar de priceput, pace! îşi ia 
ziua bună şi plecă să spună veste mare lui Vodă. 

Cum ajunge la curte, Vodă Mihalache îi şi iese 
înainte. 

— Ei, agă, ce-ai aflat? 

— Ce să aflu, măria-ta! Nimica toată. 

— Şi de ce? 

— Apoi, dacă nu vorbeau moldoveneşte! 

— Ptiu, diavole, ieşi afară! 

Iar aga Ştefănache Catargi, ieşind, ar fi zis cică: 

— „Na, na, na. 

Măria Ta. 

Bine-a zis Bălaşa mea!” 

T. Pamfiie, Firişoare de aur... p. 57 - 59. 

VODĂ GHICA ŞI VMIYCENII 


Era cam pe la 1850, pe vremea când Alexandru 
Chica-vodă domnea peste ţara Moldovei. 

Voievodul, dorind să-şi cunoască mai bine ţara ce o 
cârmuia şi să vadă mai de aproape păsurile şi necazurile 
locuitorilor, a pornit să cerceteze în de-amănuntul 
pământul Moldovei. Într-una din zilele frumoase de 
primăvară, apucă şi drumul de pe apa Milcovului, la deal, 
spre ţinutul Vrancei. 

Auzise Vodă că plăieşii lui Ştefan cel Mare trăiesc 
mai altfel decât ceilalţi supuşi ai săi. 

Răzeşii Vrancei, având în stăpânire munţii acestui 
tinut, lăsaţi lor danie de Ştefăniţă-vodă printr-un uric scris 
cu litere de aur pe piele de vițel drept răsplătire pentru 
vitejiile străbunilor în luptele ce avusese cu cotropitorii de 
pe atunci ai Moldovei, duceau într-adevăr o viaţă mai 
tihnită, pe dealurile şi văile de la poalele munţilor. 

Aveau vite multe şi mai cu seamă turme de oi ce 
păşunau tot timpul verii prin poienile şi golurile munţilor, 
acoperite cu iarbă verde şi moale ca mătasa. 

Foarte cu greu a mers Vodă Ghica cu ceata lui de 
curteni şi logofeţi, pe drumul îngust şi neregulat de pe apa 
Milcovului, în undându-se tot mai mult în inima pădurilor 
şi de-abia puţind înainta pe albia pârâiaşului Reghiu, o vale 
strâmtă cu maluri înalte şi multe cotituri, pe unde rar de 
mai răzbate soarele şi cari din ce în ce se strâng mai mult, 
părând că se înfundă şi drumul dispare în inima codrilor, 
aceasta fiind singura cale pe unde băştinaşii din colţul de 
sud al Vrancei se puteaful cobori în oraşul Focşani, pentru 
treburile lor. 

Iar când a ajuns pe muchia dealului Reghiu, deasupra 
satului Năruja, a răsuflat adânc în - iunându-se de 
priveliştea frumoasă ce i s-a desfăşurat înaintea ochilor. 
Aici, valea largă şi mult mai aşezată a Zăbalei, pe prundul 


căreia apa curgea nu atât de zbuciumată, unindu-se cu 
aceea a pârâului Năruja, cum şi podişurile: Podul Năruja, a 
Peticului, Martaiului, Meşca şi celelalte, frumos acoperite 
cu fineţe verzi, au fermecat privirile călătorilor sătui de 
drumul rău şi singuratec de până aici. 

În vârful dealului, voievodul a fost întâmpinat de o 
ceată de călăreţi, vrânceni, voinici şi înalţi ca brazii, cu 
părul lăsat pe spate, îmbrăcaţi cu sarici de lână şi cu 
căciuli rotunde şi mari în cap, cari, închinându-se înaintea 
stăpânului lor ce a venit să-i vadă, s-au lăsat apoi cu toţii 
pe coasta dealului, spre sat. 

Încântat de plaiurile Vrancei, Vodă Ghica s-a oprit un 
moment locului, pe costişa dealului, şi fără să ceară cuiva 
vreo lămurire, puse arma la ochi descărcând un foc într-un 
vițel ce păşuna prin apropiere, împuşcându-i pe loc. 

Toţi cei de faţă rămaseră trăsniţi la întâmplarea 
aceasta, căci nimeni nu-şi da cu ideea din ce pricină făcuse 
voievodul lucrul acesta, iar el, uitându-se vesel la mulţime, 
glăsui: 

— Nu vă temeţi, că nu-i nimic! Vreau să mi se aducă 
proprietarul viţelului aici. 

Era al unei femei bătrâne, baba Rada, care fu adusă 
pe loc în faţa domnitorului. 

Vodă scoase atunci o pungă cu galbeni şi, întinzându- 
i bătrânei, îi zise: 

— Primeşte, bătrânico, banii aceştia de la mine, 
pentru juncul pe care ţi l-am împuşcat, ca să-ţi cumperi 

În loc boi de jug. Să nu fii supărată, căci am voit 
numai ca să vă amintiţi de mine. 

Baba, abia  clătinându-se, căzu la picioarele 
voievodului şi mulţumi cu lacrimi pentru comoara dată. 
Apoi, în chiote şi strigăte de bucurie, întreg alaiul s-a lăsat 
spre sat, - unde oaspeţii au rămas până a doua zi la 


Polcovnilu Ioniţă, care era zapciu al Vrancei, în vremurile 
acelea. 

Şi de atunci vrâncenii i-au dat voievodului Ghica 
numele de: împuşcă-Viţel. 

S. Hârnea, Povestea Vrancei, p. 15 - 17. 

DE FRICA LUI ŞTIRBEI 

Pe vremea lui Ştirbei-vodă se afla ca ispravnic, sau 
rum s-ar zice azi, prefect, la Romanați, un boier mara din 
localitate, care era bine văzut la Curte şi care îndeplinea 
toate condiţiile cerute de Regulamentul Organic i să fie de 
neam mare şi să aibă moşii multe. 

Acest ispravnic, vă închipuiţi, carte nu prea ştia, în 
ale administraţiei nu se prea pricepea dar ştia să înjura şi 
chiar să bată din picior la slujbaşii cei mici şi săraci. Ca 
director al prefecturii era un biet fiu de negustor, cu 
oarecare învăţătură, însă foarte deştept şi isteţ; acesta 
ducea greul; el cârmuia condicile, delelel1,. 
ninoseniilecunoştea toate ispisoacele3 şi matrapazlâcurile 
calmegiilor *, cenuşerilor 5, şefilor de masă, cinovnicilore 
etc. Dar era de neam prost şi prefectul, cu prilej, cu vină 
sau fără vină, îl înjura la fiece clipă, în plină cancelarie, da 
faţă cu obraze şi chiar cu iznafi7 şi mojici. 

Băiatul le înghiţea pe toate şi tăcea că n-avea ce să 
facă...! 

Delă - pricină, proces (n.ed.). - 2 Otnosenie - raport 
oficial (n.ed.). 

3 Ispisoc - document, hrisov, vechi act domnesc scris 
slavoneşte (n.ed.). >. >.: 

4 Calmegiu - scriitor de cancelarie (n.ed.)... 

5 Cenuşer - copist; cel care punea cenuşă pe „hârtiile 
scrise cu cerneală (n.ed.). 

6 Cinovnic - slujbaş inferior -, un fel de: instructor- 
adminis trativ (n.ed.) ...: 

7 Iznaf- aici: meşteşugar, breslaş (îi. ed.j. 


208 

Vine însă odată ştafetă la Caracal, că Vodă Ştirbe» va 
sosi în curând acolo, ca să facă inspecţie administrativă. 

Mare mişcare în tot oraşul! Ştirbei era cunoscut ca 
om foarte aspru şi care nu ierta, nici nu îngăduia măcar 
cea mai mică neglijenţă. 

Prefectul vine la prefectură emoţionat şi-i spune 
băiatului, adică directorului prefecturii: 

— Ai auzit, mă? 

— Ce, domnule ispravnic? 

— Vine Vodă la noi în oraş. 

— Vai de mine! 

— De ce te vaiţi? 

— Păi ştii dumneata, domnule ispravnic, cine e 
Ştirbei? 

— Cine e? 

— Vai de păcatele mele, ne mănâncă de vii! 

— Ce tot spui, mă? 

— Pe cinstea mea! 

— Ce e de făcut? 

— Ce să facem... Cum ne-o fi norocul... 

— E aspru? 

— De speriat!... Pe unde a mai fost a băgat în răcori 
pe toţi! 

Şi directorului îi râdea mustaţa de bucurie că are 
prilej să smerească puţin pe ispravnic, care îl plictisise cu 
înjurăturile. 

— Ia ascultă, să mă fac eu că sunt Vodă, iar tu 
ispravnic în locul meu. Să-mi răspunzi la întrebări, ca să 
mă obişnuiesc. 

— Bucuros. 

Prefectul ieşi afară şi reintră apoi cu ifos, zicând: 

— Bună ziua, domnule ispravnic! Directorul se sculă 
în picioare, salută cu respect şi! răspunse: 


— Mă închin cu toată supunerea măriei-tale. 

— Ce mai e pe aici? 

— Bine, măria-ta. 

— Treburile merg bine? 

— Găitan, măria-ta. 

Apoi tăcu. 

— Păi, să-mi dai voie să-ţi spun că Ştirbei nu vorbeşte 
aşa. 

— Dar cum? 

— Altfel. 

— Atunci, fă-te tu Vodă şi eu ispravnic şi vino da mă 
întreabă. 

— Bucuros. 

Directorul ieşi până afară, fuma o ţigară şi reintră în 
cancelarie cu un ifos de nedescris. 

— Bună ziua, d-le ispravnic! 

— Mă închin măriei-tale! 

— Dar ce porcărie de oblăduire e în judeţul ăsta? 
Drumurile ca vai de lume! Era să-mi frâng gâtul... Oraşul 
murdar şi întunecat... Câte scoale aveţi? 

— În oraş două; prin sate, ici-colo câte una. 

— Câte felinare aveţi în oraş? 

— Treizeci cu luminări de seu. 

— Câte spitale aveţi? 

— Unul singur cu zece paturi. 

— Birurile se încasează regulat? 

— Foarte regulat. 

— Arată-mi condicile, te rog! 

— Numaidecât. 

Şi ispravnicul se repezi la maldărul de condici ca un 
tânăr şi le aduse pe masă. 

— Ce e batjocura asta? Scoarţele rupte, foile 
terfelite... Hai? 


— Sunt vechi, măria-ta. 

— Vechi? Ia deschide la fila 37! Prefectul deschide cu 
frică. 

— Ce înseamnă, hoţule, răzăturile astea de briciu 7 

— Erau ţifrele scrise reuşi le-am dres. 

— Le-ai dres? Dar picătura asta de cerneală de la 
total, ce înseamnă, pungaşule, hoţule! 

Şi începu să-i tragă prefectului nişte înjurături suru- 
gieşti, mai abitir decât ale prefectului. 

— Te bag în puşcărie, hoţule, pungaşule! 

Prefectul tremura şi cerea mereu iertare, până ce, 
dezmeticindu-se, se răsti la director: 

— Ia ascultă, măgarule! înţăleg să mă înjure Vodă, 
dar nu un pârlit ca tine! 

Şi-l luă el la înjurături... 

După Teleor: Hazul satelor, nr. 3, martie 1910, 
supliment la Gazeta țăranilor. 

P. Danilescu, Barbu-vodă Știrbei în tradiţia populară, 
p. 35 - 40. 

DESPRE HAIDUCII 

rădoiţă haiducul 

(Poveste populară de pe Valea Timocului) 

Printre cei mai vestiți haiduci ai Timocului, a cărui 
faimă şi acum se cântă de cântăreții populari, este Rădoiţă 
haiducul. Isprăvile şi faptele lui vitejeşti din timpul turcilor 
sunt cunoscute cu de-amănuntul, tot aşa de bine ca şi a 
celorlalţi fraţi de cruce ai lui: Stingă, Velcu şi Zdrelea. 

Se duse vestea departe despre puterea şi meşteşugul 
lui, cum se lupta Rădoiţă, încât paşa de la Vidin adună o 
mare oaste, ca să-l prindă. 

El însă se plimba prin munţii Balcanilor, ca o căpri 
oară, trecând încoace şi dincolo peste Timoe, fără să-i pese 
de cineva.: 


Dar se întâmplă odată că el a fost prins de turci, prin 
trădare. Şi atunci turcii hotărâră să-l omoare. După ce l-au 
condamnat la moarte, Rădoiţă se rugă de paşă ca să-i dea 
drumul să-şi facă şi el ultima rugăciune, spre a-l împărtăşi 
preotul după datina strămoşească. 

Dar, după ce se terminară toate aceste, Rădoiţă reuşi 
să lege pe preot cobză, îi îmbrăcă hainele lui şi zise 
turcilor: 

— Poftiţi acum că Rădoiţă e gata de spânzurat! Şi în 
timpul acesta, scuipându-şi în tălpile picioarelor, spune: 
„Rădoiţă mă cheamă!” şi-o rupse din nou în munţi. 

1 Cu toate că legendele despre haiduci sunt 
numeroase, în antologia noastră am cuprins numai câteva. 
Aceasta deoarece puține sunt cele mai închegate epic şi 
mai individualizate, mitul haiducesc circulând deopotrivă 
pe seama tuturor celor care au avut această îndeletnicire. 
Ca în niciun alt caz, legendele haiduceşti trec cu mare 
uşurinţă de la un erou la altul, dată fiind comunitatea de 
sens social pe care lupta acestor eroi a avut-o. Cum s-a 
putut vedea şi din nota Ui Novac, mitul haiducesc are o 
circulaţie mai largă decât cea naţională (n.ed.). 

Văzură turcii că au fost păcăliţi şi jurară că se vor 
răzbuna. Mult timp l-au căutat pe Rădoiţă dar n-au putut 
să-l prindă, căci el se preschimba în tot felul. 

Atunci cadâna lui paşa din Dii se hotărăşte să dea 
1.000 lire turceşti celuia care-l va prinde. Rădoiţă, ştiind 
pe turci că sunt turlaci, se gândi să le mai joace încă o 
poznă şi se duse la badea Niţă, om sărac luciu, din satul lui 
natal, şi îi zise: 

— Niţă, vrei tu să te îmbogăţeşti? 

Bietul om, când îl văzu pe Rădoiţă, îngheţă de frică. 

— Vai de măiculiţa mea! M-a ferit Dumnezeu! 
răspunse Niţă. 


— Ce, nu vrei să mergi cu mine? se răsti Rădoiţă la 
el. 

Badea Niţă tremura varga, de nu ştia ce să facă. În 
fine, se duseră ei până la oraş şi turcii deteră 1.000 de lire 
sărmanului Niţă, şi pe Rădoiţă îl băgară la închisoare. 

Bietul om îşi făcu cruce şi rugă pe Atotputernic să 
dea sănătate şi putere lui Rădoiţă, ca să scape din nou din 
mâinile başibuzucilor. 

Ei, iată că turcii îl pedepsiră din nou pe Rădoiţă cu 
moartea, dar mare le fu mirarea când auziră că el murise 
în închisoare. Când erau gata să-l ducă la groapă, cadâna 
lui Osman Paşa spuse să nu-i facă nimic pentru că Rădoiţă 
iar îi va înşela. Apoi se adunară la sfat şi hotărăsc ca să-l 
supună la cele mai teribile torturi. 

Il pun în mijlocul oraşului, şi pentru a vedea dacă 
este mort, aranjează ca o horă de fete mari să joace în 
jurul lui, dar Rădoiţă se face că nu vede şi nu aude. Numai 
când a trecut pe lângă el iubita lui, a mişcat puţin din 
mustață şi ea atunci s-a făcut că-i cade batista pe obrazul 
lui Rădoiţă. 

După aceea aduc un mare balaur din munţi şi-l pun 
pe pântecele lui Rădoiţă, dar şarpele, frate cu haiducul, 
pricepe că Rădoiţă nu este mort şi nu-i face nimic. Astfel, 
Rădoiţă scapă şi din ghearele şarpelui. 

Nu trecu mult şi turcii hotărâră să facă foc pe pieptul 
lui Rădoiţă, dar Dumnezeu avu grijă de Rădoiţă, că atunci 
dete o ploaie mare, încât şi din pericolul acesta scăpă. 

Cadâna, nevasta lui Osman Paşa, tot nu voia să se 
dea bătută şi atunci spuse că Rădoiţă să fie legat cobză 

şi aruncat în Dunăre, dar el umflându-se rupse funiile 
de la mâini şi de la picioare şi ieşi la mal, spre spaima 
turcilor. 

În cele din urmă, turcii nemaiştiind ce să mai facă cu 


acest om, aduseră un cal mare şi nărăvaş şi-l legară de 
coada lui. Dar când să plece, calul, Rădoiţă, căruia atât îi 
trebuia, dintr-odată se aruncă pe coarna calului, ca un 
fulger, şi le spuse din /. bor turcilor: „Să ne vedem 
sănătoşi!” 

Nu trecu mult timp şi Rădoiţă coboară din nou din 
munţi. Îmbrăcat în haine de derviş, se duse în palatul lui 
Osman Paşa, unde cadâna lui îi dete multe şi scumpe 
daruri, spre a se ruga Domnului pentru păcatele ei, căci 
mult l-a chinuit pe Rădoiţă. 

La ieşire „din palat, însă, Rădoiţă lăsă să se strecoare 
un bileţel în care spunea că dervişul a fost însuşi Rădoiţă. 
Cadâna, de spaimă, a căzut bolnavă. Zi şi noapte ea îl visa 
pe Rădoiţă. 

Într-o zi însă, prefăcându-se în cerşetor, intră pentru 
ultima oară la Osman Paşa în palat, unde îl tăie pe el şi pe 
cadâna. 

Până şi-a dat sufletul, Rădoiţă a trăit în munţii 
Târnocului, apărând cu tărie pe creştini şi nevoiaşi. 
Cântecele populare româneşti, în zilele de sărbătoare, ne 
amintesc şi acum despre viaţa lui zbuciumată de haiduc. 

Auzită în con». Ratwva, jud. Vidin. „Izvoraşul”, XIV 
(.1935), 2, p. 62 - 6». 

FPINTEA VITEAZUL] 

Pinte Viteazu, când o fost iei fecior boitei, iei o fost 
sărac. O mai. avut iei un frate încă. Bogat, că frate-său era 
mai bătrân. S-o băgat slugă. Da o mărs la orice boier, mare 
boier tare, ş-o spus boieru, i-o dat orice corciuri să le tragă 
din pământ cu rădăcini cu tatu. lei s-o dus şp; tras ce-o 
tras, da puţin o tras. Da o mărs frate-său ăla. 

1 Călugăr musulman (n.ed.). 

Pinte, p-acolo. Atunci nu l-o ştiut nime câtu-i iei de 
tare, şi de viteaz. Dac-o mărs acolo, da o dzâs: 


— Ce faci, frate? 

— Lasă-mă, amaru mieu, că-s năcăjit! 

— Ţ-oi agiuta eu să le tragi 

lei atuncenică a mare la lemn, la câte unu odat, şi nu- 
mă o mină o pus pă iei şi tată o scos afară din pământ. Da 
fratele lui s-o tare nărăzit că ce putere are. Da o dzis Pinte: 

— Io trag, da spune c-ai tras tu şi nu spune la bo ieri 
că io am tras, că pe mine nu mă şti nimeni că ce putere am 
io. 

Ş-apoi o tras tăte corciurile, tăt gozu ăla şi l-o mânat 
Pinte acasă pă frate-său, la boier. Ş-atunci i-o dat boierii 
oleac de malizăre cu oţăt ş-o mâncat ş-orce peniță tare. Şi 
dup-acea o mărs Pinte iar la ici. 

— No, ce ţ-o dat să mănânci, boieru? 

— Lasă-mă, frate, dzâce, nu mă năcăji, năcăjit bogat 
io! 

Şi i-o spus ce i-o dat. 

— Mă frate, spune-i tu aşa boierului că pe sară să-mi 
gate cindzăci dă mii. O fost mulţi bani atuncenică. 

Şi s-o dus Pinte la boier. Ş-o spus la boier că dipee nu 
crede la omv’ sărac şi i-o dat malizăre cu oţăt? Pentru 
aiasta să dai cindzăci de mii. Atuncenică i le-o gătat şi le-o 
dat. O mărs acasă la tată-său. Şi pe cela frate l-o dus. Ş- 
atunci o lăsat banii la tată-său. 

— No, tată, ice, să trăieşti cum ei pute cu banii aş tia, 
că noi merem mai departe. 

Ş-atuncenică iei s-o luat şi s-o dus. S-o dus până la 
Baia-Mare. Ş-acolo o fost tare mare oameni gazde, grofi, 
avut. Numa o mărs şi: „Dă atâta o atâta”, câte douădzeci 
de mii, câte o sută de mii. Ş-o fost musai să deie că, dacă 
nu, îl omoară. Ş-apoi i-o dat. Şi ferind pe frate-său de 
moarte, că i-o dat la frate-său şi l-o petrecut acasă ca să 
trăiască cu tata lui. Şi iei o rămas singur. Dup-acea o 
rămas în oraş. Acolo, iei, ş-o prins aşa o drăguță şi o stat 


cu ea cam un giumatate de an. Da amu, iei ce-a făcut baiu 
în oraş, tăt nu l-o putut potroca nime. D-apoi drăguţă-sa, 
aia, o spus aşa şedzând la masă: 

— O mă omor, o fac oriceva dacă nu-mi spui din ce-l 
stă puterea! 

1 A potroca - a face mărunt (n.ed.). 

No, apoi iei: 

— Auzi, dzice, dragă, nu-l mai spui, că nu pot să-l 
spui! Că io dacă-l spui ţâie, atunci mă omoară, da şi eu te 
omor pe tine! 

Ş-apoi n-o putut, că i-o fost drăguță bună. Ş-o fost un 
domn în oraş ş-o dzâs că iei i-o da un milion, numa să spuie 
că din ce-i stă puterea, cum să-l poată omori pe Pinte. 
Bogat că iei n-o avut ce face, numai i-o spus. Dzâce: 

— Puterea mea, fătu mieu, din puţin stă: nouă 
grăunţe de grâu de primăvară şi nouă grăunţe de malizăre 
albă. Şi două cuie din potcoava calului de mândz, dina inte 
la pichioru sting. Apoi acele dacă le-o băga în puşcă şi m-a 
puşca su mâna stângă susuoară, atuncenică şi io îs gata! 

Şi s-o dus la oraş. Şi când o suit domnii în turnu be- 
sericii şi de-acolo a stat domnii a puşca. Şi un domn, ăla la 
care-o spus drăguţa, ăla l-o tâlnit că tomna-n susuoară su 
mâna stângă. Atunci iei o dzâs aşa: 

— No, gătatu-m-aţ şi pe mine de pe lume! 

lei s-o dus acasă la drăguță ş-o şi omorât. Iei, da o-n- 
gropat. Şi iei ş-o făcut copârşeul ş-o avut un topor de nouă 
măji2. Iei ş-o făcut şi groapă în pehiatră. Ş-atunci s-o pus 
în copârşeu şi cu toporu ăla a dat în pehiatră că şi muchia 
toată s-o băgat în pehiatră şi s-o astupat toporu. Şi o dzâs 
aşa, c-atunci să nască fecior ca iei, când a ieşi toporu lui 
afară. 

„Anuarul Arhivei de Folklor”, I (1932), p. 182 - 183. 

PINTEA PRIBAGU 


Pintea pribagu l-o omorât la poarta de la Baia Mare. 
L-o omorât cu trei grăunţe de chiper şi trei grăunţe de 
grâu de primăvară, şi trei cuiuţă de potcoava calului di ser 
şi trei grăunţe de tămâie. 

Când o ridicat el mâna-n sus, ca să spargă poarta cu 
băltagu, că poarta şi tăt oraşu o fost închis, atunci l-o 

1 Sicriu (n.ed.). 

2 Măsură de o sută deca (n.ed.). 

isi”, 

Împuşcat subsuoară. L-o împuşcat aşa dipce glontele 
nu prindea în el. 

El singur a dus o pehiatră de moară din Baia Sprie 
până la Tăuţ şi acolo o pus-o gios, ş-apoi acolo e 
împărţitura hotarului dintre Tăuţ şi dintre Baia-Spriia. 

El merea în ţara leşească ş-apoi jefuia acolo, ş-apoi 
punea pă cai desagii de piele, şi-aducea aur, argint şi-l lăsa 
aici în dealul ăsta; o avut pâhniţă în dealul ăsta. la Gutui. 
Acolo o tăcut bortă-n pământ, gaură în pehiatră făcută de 
ei, de pribegii ceia. Că Pinte o avut feciori doi-sprădzăce, 
cu el treisprădzăce. Unu o fost Drongoş, şi unu a fost 
Barbă-Raşcă, şi unu o fost Dăjuc, şi Golu, şi VHL Apoi 
Dăjuc acela numai doi dinţ o avut în gură, şi din sus şi din 
gios. 

Apoi ăst Pintea o făcut bogate. 

După ce l-o omorât pă Pintea, apoi ceialalţ au vătăjit 
singuri tăt p-aici, pă hotarele astea. Au avut gazdă-n 
Berbeşti şi le făcea halube 2 de iarnă, cioarece, gubă | le- 
cric şi cuşmă. 

D-apoi Pintea cesta jefuia numa-n ţara leşească, că 
aici făcea numa bine. D-apoi auru şi argintu acolo stă şi 
astădzi, în pământ, la Gutâi. Acolo-n pâhniţă nu poate intra 
nimeni, nu lasă jupânu' drac. 

Tache Papahagi. Graiul şi folclorul Maramureşului, p. 


153. 

PINTEA VITEAZUL 

„„„Acuma-s cam 200 de ani, trăia în Mogocea un no 
cotan numit Stupul, căci era bogat ca un stup, care-i mai 
bogat. Intre alţi servitori avea Stupul şi unul mut, cu 
numele Cupşa Pintea. Un an de zile îl slugi Pintea pe 
Stupul, dar niciun cuvânt din gura lui n-a scos; toţi îl 
credeau mut, că era tăcut şi gânditor, Părinţi nu avea. Şi 
Stupul purta rău pe Pintea, nu-i da nici de mâncare de-a 

1 Bugăte - multe 7 Halube - strai 

3 Gubă - haină de iarnă 

4 Lecric - suman 

juns, iar el lucra până-i pârăiau oasele. Se gândea 
adesea bietul Pintea la zicala cântecului: 

Cine-i slugă la altul 

Multe rabdă, săracul! 

Las să rabde, dacă şede. 

Codru-i mare şi nu-l vede I 

Odată fiind la plug Pintea cu stăpânul, acesta, de ce 
de ce nu, destul că ia oticul şi îl încinge pe Pintea peste 
spate. Aceasta a fost prea mult şi pentru un mut. Deci se 
înfurie, băgă codoriştea zbiciului în pământ şi strigă răstit 
către stăpânul său: 

— Până face codoriştea asta frunză verde nu mă mai 
vezi; va fi amar de zilele tale de va înverzi până de azi într- 
un an! 

Cu aceste vorbe Pintea apucă codrul, iar Stupul 
rămase încremenit când auzi ameninţarea din gura lui 
Pintea, pe care-l ţinea mut. 

La anul veni Pintea chiar în acei loc şi află codoriştea 
zbiciului înverzită. Atunci începu a zice-n frunză de bucurie 
că i-a venit vremea. S-a pus şi a belit tuspatru boii 
Stupului, şi-i frige şi-i mănâncă cu ortacii, iar Stupului îi 


plăteşte cu chichii de bani (după alţii a dat Pintea o 
chivără de bani slujnicii care-i da de mâncare, până fu 
slugă la Stupul). Apoi s-a dus şi dus a fost până-n ziua de 
azi. 

Lumea lui de aici încolo a fost codrul, unde-şi avea 
conacul cu ortacii lui, care erau la număr 12. 

Mai mult se ţinea Pintea pe dealul ce este spre 
miazănoapte de la Lăpuş şi care deal, până în ziua de azi, 
se numeşte „Şatra Pintii”. De acolo da năvală asupra 
bogaţilor, cu deosebire asupra oamenilor neguţători, îi 
despoia de bani, din care făcea parte şi la săracii din satele 
vecine. De aceea, suflet de om nu l-ar fi trădat pentru cât 
bine-i în lume, că era spaima bogaţilor şi mila săracilor, iar 
săraci p-atunci erau mai mulţi în lume decât bogaţi. 

Multă vreme, mulţi ani de-a rândul o fi trăit el cu 
ortacii lui prin codrii, ieşind pe la strâmtori după bani şi 
gălbiori pe la cei neguţători. Multă vreme o fi cutre ierat el 
munţii, câtu-i de la Lăpuş până-n Maramureş şi 

Otic - component de lemn al plugului 

Bucovina şi Moldova, ba şi în mijlocul Ardealului a 
intrat, tot prin codrii vezi bine, că doar zice cânteeul: 

C-o lăsat cetăţi şi sate, Că sunt pline de păcate Şi-o 
intrat în codru verde, Unde urâtul se pierde. 

Pe când calicimea, sărăcimea, mulţimea nemulţămită 
cu starea lucrurilor, povesteau cu bucurie de vitejiile lui 
Pintea, pe atunci bocotanii, bănoşii, asupritorii, tremurau 
când îi auzeau de nume şi ar fi dat oricât, numai să se 
poată mântui de el. 

Între mulţii lui duşmani erau şi cetăţenii din Baia- 
Mare, cărora le făcuse în multe rânduri daune însemnate, 
din care cauză aceştia şi erau cei mai însemnați duşmani ai 
lui. Dar Pintea habar n-avea de numărul duşmanilor, nu; el 
trecea de-a lungul şi de-a latul Băii Mari cântând: 


De-ar avea duşmanii modru, Face-m-ar cenuşă-n 
codru; De-ar avea duşmanii rând, Face-m-ar cenuşă-n vânt! 

Îngrijitu-s, nu mă las să fac voia la pizmaş! 

Tradiţia ne spune că într-o iarnă grea, era Pintea cu 
soţii lui pe „Şatra-Pintii” şi erau în mare lipsă de bucate; 
venise greul traiului, deşi bani aveau destui. 

Dacă el a ţinut sfat cu soţii, ce ar fi de făcut, şi a ales 
pe trei inşi şi le-a dat bani să meargă la Baia Mare s-aducă 
vin, pâne şi sare. Dar cei trei se codeau, că fără el nu 
cutezau a intra în cuibul cel plin de păcate, în Baia Mare. 
Deci au zis către Pintea: 

— 'ŢEăpitane, noi vom merge în Baia Mare şi-om 
aduce vin, pâne şi sare, dacă ni-i spune din ce ţi-a sta 
moartea? - că ei bine ştiau că pe Pintea nici glonţul nu-l 
prinde. 

Şi el le-a spus că din trei fire de grâu de primăvară şi 
dintr-un plumb mic de argint, acela, dacă le-a înfunda 
cineva în puşcă, l-or prinde şi l-or omorî; dar alt glonţ pe el 
nu-l prinde. 

Şi s-au dus ortacii la Baia Mare şi au târguit, dar 
când la întors înapoi, i-au prins pandurii şi i-au legat şi au 
vrut să-i omoare. lar căpitanul oraşului le-a făgăduit că i-a 
lăsa slobozi, de vor spune ei din ce va sta moartea Pintii, 
că glonţul din puşcă nu-l prinde. Şi aceia, de frică sau din 
răutate, au spus, iar pandurii, s-au dus, conduşi de soţii lui 
Pintea, până la „Șatra Pintii” şi acolo s-a iscat între 
haiducii  Pintii şi între pandurii oraşului o luptă 
înverşunată. Dar Pintea căzu mort, lovit de un glonţ de 
argint şi de trei fire de grâu de primăvară, iar capul i l-au 
tăiat şi pus pe poarta cetăţii de la Baia Mare, unde în toată 
săptămâna îl pieptăna o dată o româncă şi-l arăta 
poporului, ce venea la târg, ca să se convingă că de bună 
seamă Pintea e mort, deoarece poporul nu vrea să creadă 


că şi Pintea poate muri. 

Din Reţeag, Bistriţa-Năsăud. 

I. Pop-Reteganul în „Familia”, nr. 2, din 1895, p. 25. 

[TOT DESPRE PINTEA] 

O mărs un om în Ardeal după mnilă, să capete bani, 
să facă biserică în Ieud. Şi s-o dus până pe hotar ş-atuncia 
s-o tâlnit cu Pinte Viteazu, omu' cela, că ghinea călare şi s- 
o scoborât gios de pe cal şi o împlântat sabia-n pământ şi o 
pus căpeneagu pe ea. Şi l-o-ntrebat pe om că unde merge. 
Omu a dzâs: 

— Leu mă duc în Ardeal, după mnilă, să facem 
biserică, că suntem săraci şi n-avem cu ce s-o facem. 

Atunci Pinte l-o oprit pă om să nu margă şi i-o dat 
bani. După ce i-o dat bani, o mai ghinit doisprezece ortaci 
de-a Pintii şi i-o dat şi-aceia oarecât la om şi l-o mânat 
înapoi, ca să facă biserică şi o dzâs să o facă, la doi ani să 
hie gata „că iei a me [rge] şi a vedea cumu-i. Şi la doi ani s- 
o-ntors înapoi şi o vădzut că-i bine, gata. Şi s-o scris 
numele pe ea. Şi astădz le scris acolo numele Pintii. 

Căpeneag - haină de ploaie (n.ed.). 

C-da 183 coala M 

După aceea, la oricâtă vreme, o minat Pinte pe ortacii 
lui în Baia-Mare, după pută, după sare şi după vin de cel 
mai tare. Ş-atunci pe ortaci i-o prins domnii şi le-o dat bani 
ca să-i spuie puterile. Şi i-o spus puterile lui că cum stau. 
Puterile lui o fost aşa, că cu nouă grăunţe de grâu şi cui 
din potcoava harmăsarului, cu alea pot pe iei să-l puste 
cine l-a puşca. Şi dup-aceea, iei o vădzut că nu mai vin 
ortacii lui şi s-o luat şi s-o dus iei în Baia-Mare. Şi ceia i-o 
fost spus la domni puterile lui, că cum să-l puste şi când a 
sosit iei în Baia Mare, a deschis poarta cu mâna stângă şi l- 
au puşcat. Dar iei, pentru aceea, tăt n-o murit până nu ş-o 
horit horile ş-o-m-blat cu piatra morii-n baltag, de-a umăr. 


Şi apoi o murit şi s-o dus acolo la munte ş-o-mplântat 
baltagu-n piatră şi o dzâs că atunci să nască alt fiu ca şi el, 
când va ieşi baltagul, din pehiatră. Dzâc oamenii că-i clătit 
balta-gu. Ş-acolo, la mormânt, a pus patru bradz. Amu, iei 
acolo-i ş-amu. Şi oraşu Baia-Mare a fost în datorită să 
plătească o mierţă de galbeni în tot anul, dare, adică porţie 
pentru iei, pentru ce l-o omorât. Apoi aşa s-o aud-zât că i-o 
plătit, da acuma nu ştiu. 

Ion Muşlea culege din Cărmăzana - de la Grigor 
Homa, 58. 

„Anuarul Arhivei de Folklor”, I (1932), p. 67 - 68. 

VASILE-CEL-MARE 

Sătenii din Crucea (comuna Broşteni, judeţul 
Suceava) pomenesc des în vorbirile lor despre trecut, pe 
un haiduc cunoscut sub numele de Vasile-eel-Mare, iar 
povestea lui se ştie până şi de copii. Din cei care trăiesc nu 
l-a apucat nimeni, căci a trecut hăt mult peste suta de ani 
de când a haiducit Vasile-cel-Mare. Viaţa şi faptele acestui 
om, aşa după cum se povestesc, sunt vrednice de cunoscut. 

Vasile-cel-Mare era de fel din satul Ciocăneşti, cum 
spun unii, iar după cum spun alţii, din satul Boului. 
Amândouă satele sunt în Bucovina. În urma unor hoţii 
făcute 

În Câmpulung (Bucovina) cu tovarăşii săi: Ştefan 
Rusu> şi Andrei Rusu, urmăriţi de poteră, trec muntele 
Todirescu, vin în Crucea şi se tocmesc slugă pe la oameni. 
Vasile-cel-Mare s-a apucat slugă la Gheorghe Cozan, care 
era vornicul satului pe vremea aceea. 

Într-o zi, Gheorghe Cozan îi bănuieşte lut Vasile-cel- 
Mare ci de ce nu scoate afară nişte poloboace cu cu- 
rechiu; era în vreme de toamnă. Atunci Vasile îşi suflică 
mânecile, scoate pietrele din poloboace, de pe care-chiu, 
şi, apucând pe rând câte un poloboc, cu o mină de sus şi cu 


alta de jos, le-a scos pe toate afară. 

Şi Gheorghe Cozan şi femeia lui, Sofronia Groasa, s- 
au minunat de puterea lui Vasile-cel-Mare şi au început a 
prinde grijă. 

În primăvară. Vasile şi-a luat rămas bun de la 
Gheorghe Ce-zan şi, fără să vrea a-şi lua simbria, a plecat. 

În drum, s-a oprit la o crâşmă în Gura-Negrii (Dor- 
na), unde a băut în trei zile trei vedre de vin; în această 
vreme puşcă cu pistoalele în gura cuptorului de săreau 
cărbunii din vatră în toate părţile. 

Mai pe urmă s-a dus tocmai în Părăul-Pintei, la un om 
Furtună, unde s-a tocmit iar slugă. Tocmai se întâmplase 
să vie în sat o laie de ţigani din prundul laşului, şi făceau 
multe neajunsuri oamenilor. S-au încercat ei să-i scoată, 
dar n-a fost chip, că erau mulţi ţigani şi îndrăzneţi din cale- 
afară. Era cam o săptămână până în sfântul Gheorghe, 
când oamenii se adunase la crâşmă să se sfătuiască pentru 
văratul vitelor. Din vorbă în vorbă ajung la ţigani şi nu le 
da în gând cum să-i scoată. Vasile-cel-Mare, care era de 
faţă, iese dintre ei, ia un gârneţ de fag şi merge la un 
ţigan, cerând să-i facă o măciucă de fier. Ţiganul, pentru 
plată, îi face bucuros, ba i-o şi tocmeşte în gârneţ, legând-o 
în patru verigi. lese apoi de la ţigan şi plecând printre 
corturi răstoarnă câteva; ţiganii se înşiră după Vasile care 
o rupe de fugă. Când i-a venit bine se întoarce şi începe a-i 
pocni cu măciuca, aşa că pe care cum îl pălea şi cădea. 
Ceilalţi din urmă au rupt-o de fugă înapoi, au luat corturile 
şi ce mai aveau, şi-au luat-o la sănătoasa. 

Oamenii, de bucurie, au început care de care să dea 
vin şi să-l cinstească, dar el n-a primit. Nici simbria de la 
Furtună n-a vrut s-o ia şi a plecat. Şi-a adunat tovarăşii 
vechi şi alţii noi - cam 12 de toţi - şi a cutreierat 

munţii de la hotarul Bucovinei: Muntele Lung, Goia, 


Bă-ieşescul, prăpădind mai ales prin Humor, Câmpulung şi 
alte locuri din părţile acelea. Poterile îi urmăreau însă din 
toate părţile. O parte din tovarăşii lui au fost prinşi, între 
care şi Creţu. 

Cei rămaşi cu Vasile-cel-Mare s-au întors în Cruce, la 
Nichita lui Vasile al Nicului. Pe aici au umblat mai multă 
vreme, fără să se atingă de avutul oamenilor şi fără ca să 
facă potlogării de rând. De multe ori Vasile-cel-Mare ajuta 
pe necăjiţi şi nu suferea ca tovarăşii săi să facă rău 
oamenilor. Când au plecat din Cruce, după ce au făcut 
cinste la crâsmă cu oamenii din sat, au văzut trei corbi: 

— De-acu pierim, fraţilor, a zis Vasile-cel-Mare. Au 
suit Grinţieşul şi s-au dus la fundul Bistriţei din Ardeal, iar 
de-acolo pe munţii Ţibleşului, unde şi-a cântat Vasile 
cântecul: 

„Frunză verde iarbă mare. 

Colea-n jos pe lângă vale. 

Trece-un căpitan călare 

Cu trei sute de cătane. 

După Vasile-cel-Mare. 

— Stai, Vasile, nu fugi că grea poteră te-ajunge! 

— Las potera să m-ajungă Că-s voinic, nu-s 
blăstămat. Sunt voinic cu căpeneag 

Ştiu poterii ce să-i fac. M-oi pleca după un fag şi-oi 
ridica un baltag şi pe toţi i-oi face praf. Foaie verde măr 
mustos, Rămâi Ţibliş sănătos! N-a fi astăzi, n-a fi mâine, 
Când oi mai călca pe tine!” 

De aici s-a coborât la fundul Bistriţei. Pe când 
mergea cu un tovarăş al său pe drum, urmărit de poteră, a 
fost împuşcat de un comis care-l pândea dintr-un cerdac. 
Tovarăşul său l-a luat în spate şi-l ducea, dar fiindcă-l 
ajungea potera, Vasile-cel-Mare a zis tovarăşului său săi 
lase pe dânsul, iar el să fugă, să nu-l prindă potera. 

Un prost găsindu-l jos, i-a tăiat capul şi l-a dus la 
Suceava, unde era cerut. 

Rămăşiţe din timpul lui Vasile-cel-Mare se găsesc în 
dosul Tarniţelor (munte). Când umbla el în haiducie prin 
Bucovina, îşi avea făcut un bordeiu între stâncile cele mari 
de pe acest munte, unde se adăpostea pe vremuri rele. 
Urme de-ale bordeiului se găsesc şi azi. Se zice că o femeie 
din Gemene ((Bucovina) a găsit multe odoare în bordeiul 
lui Vasile-cel-Mare, din Tarniţi. 

„Şezătoarea”, VII (1898), p. 105 - 106. 

ION PIETRARIU 

Ion Pietrariu n-o fost - să zici - sămânță de hoţ. El, 
oameni buni, era fecior de gospodar. Tată-s «era din 
„Târgu-Neamţului, avea pământ mult, vite multe şi stâni de 
oi, numai ca a lui. Avea tată-su şi meşteşug bun; era 
pietrar, da pietrar, nu ceva, de nu se mai găsea altui să-l 
întreacă. Dacă s-apuca de lucru, apoi nu lucra la fiecine, 
fără numai la boierii cei mari. Pe el îl chema Ciheorghe 
Pietrariu, ş-avea doi băieţi. Pe cel mai mare îl chema 
Toader şi el altă nu făcea, făr-decât umbla la plug. Toată 
treaba câmpului era în sama lui; iar cel mai mic, Ion, păzea 
oile. 

Da' se vede că de mic se cunoaşte omul, pe ce drum 
are să meargă. Aşa şi Ion Pietrariu. 

Amu, într-o zi se duce el cu oile pe-aproape de-un 
huciag. Se mai hodineşte ce se mai hodineşte... şi numai ce 
într-un târziu sare ars, nu ceva. S-apucă şi-şi pune căciula 
în vârful unei tufuşoare, apoi se depărtează pe furiş şi se 
dă când într-o parte, când în altă parte, să nu-l zărească 
cineva. Se-nvârte mai pe depărtişor împrejurul tufei... şi 
deodată se răpede la tufă, cum s-ar răpezi uliul la găini; 
pune mina pe cuşmă, o pune subsuoară şi iarăşi se uită în 
toate părţile, ca-n chip de pază. 

Numai de-aieste isprăvi făcea lonu meu, când se 


ducea cu oile. Lui i se părea că nu vede nimenea ce face el; 
da oamenii vedeau toate drăciile lui. Şi cum n-aveau în să 
vadă, dacă era ziua mare şi vreme de primăvară şi erau 
ieşiţi mai toţi în țarină, la arat! 

Amu, mai mulţi gospodari din Neamţ se-ntâlnesc cu 
Gheorghe Pietrariu. 

— Domnu' Gheorghe, Ionic-a dumitale, cum băgăm 
noi de seamă, nu cale-a om de treabă, că iacă ce l-am văzut 
făcând! 

Ce vorbă, foc s-o făcut moşneagul, că ce au ci cu 
băietul lui, să-i scoată nume rău şi hulă? 

Amu, într-o sară vine băietanul cel mare de la arat. 

— Ei, măi Todirică, gătit-aţi de arat, dragul tatii? 

— De popuşoi am gătit, tătucă; da mai avem de arat 
ca o falce de hrişcă... şi n-om putea face treabă bună că s- 
o-ngroşăt fierele. 

— Las dragu tatii, n-avea grijă, că le-om subţia noi! 

Moşneagul atunci luase mai la vo două sute de 
galbeni, şi pe lucru făcut, şi arvună, şi lăr-de-aceea, avea o 
lădiţă plină numai de galbeni şi de napoleoni. 

— Na, măi Ioane, cheiţa şi caută în lădiţă şi le-ţi nişte 
parale, pune „cerăle” plugului în spate şi du-te la cutare 
meşter să ţi le subţie, c-auzi ce spune frate-tu, că nu mai 
poate face treabă bună cu ele. 

— M-oi duce, tătuţă, cum să nu mă duc. 

Când o descuiet lădiţă ş-o văzut ce-i acolo, părerea 
lui de bine. Ş-o luat o mână de galbeni, i-o pus în pungă, o 
pus fierele plugului în spate şi s-o pornit să se ducă la 
meşter. lacă, la capătul din jos a Târgului-Neamfulul, îl 
vede un ţigan. 

— Măi, băiete, vină la mine să-ţi ascut fierăle! 

— Du-te la dracu’, măi tigane! 

Ajunge la alt ţigan, cam prin mijlocul târguiui 

— Vină, măi băiete, să-ţi ascut fierăle! 


— Du-te şi tu la dracu’, măi ţigane! 

Cată el Ion, ce cată; da vedea că cu ţiganii eşti doi nu 
poate face nimic şi nici lor nu le venea prin minte ce 
gânduri are ei. Văzând că n-are cu cine sta de vorbă, 
merge înainte până ce-ajunge la marginea târgului din sus. 
Acolo şedea un fierar bătrân. Cum l-o văzut pe Ion, o 
strigat la el: 

— Măi băiete, măi băiete, vină-ncoaci să-ţi spun v 
vorbă! 

Ion Pietrariu o intrat în fierărie. 

— Da ce umbli tu, măi băiete, cu fierele în spate? Ce 
vrei să-ţi fac? Să ţi le ascut, ori cum? 

— Vreau eu ce vreau. 

— Măi băiete, ia uită-te tu drept în ochii mei! 

Ion se uită la ţigan cât s-o fi uitat, da amu, ce 
căutătură a fi avut nu ştiu, că ţiganul atâta o zis: 

— Măi băiete, ştiu ce-ţi pofteşte gândul. Mi-i da trei 
galbeni, eu ţ-oi face treaba şi las de nu t-a plăcea. 

— Atâta ţ-oi da, moşule, cât zici dumniata. 

— Să vii, măi băiete, mână dimineaţa, că lucrul are să 
fie gata. 

Şi s-o apucat tiganul ş-o băgat fierele în foc şi le-o 
fiert el cum o ştiut, şi toată noaptea o muncă o ţinut, iar în 
ziuă puşca o fost gata. Da ce fel de puşcă? Ia aşa de lungă, 
cum îi o carabină de celea. Tăgea aşa de largă, că-ncăprea 
pumnul în ea. 

Când o venit Pietrariu, dimineaţa, puşca era gata. 

— Na, măi băiete, zice ţiganul, numai în plin să 
umbli, oriunde te-i duce. 

— Apoi, să trăieşti, moşule, că văd că mi-ai făcut 
lucru pe plac. Da nişte pistoale mi-i face? 

— Face, măi băiete; da dacă ţi-i numaidecât, am 
făcute gata. 


— Noa, dacă ai... să le vedem! 

Erau nişte pistoale cu ţeava olecuţă mai largă la gură 
decât la cela capăt. Numai la Anton Căreia 1 am mai văzut 
eu de-acelea pistoale. 

— Ce mi-i cere pe ele, moşule? 

— D-apoi, măi băiete, dă-mi doi galbeni şi las dacă ţ-a 
părea rău. 

— Ei, moşule, na-ţi doi galbeni. 

Ş-o luat Ion pistoalele şi nu s-o mai întors pe-acasă; s- 
o pornit în lume. 

Cea dintâi prădăciune o făcut-o în marginea Târgului- 
Neamţ, la un han care-i zicea „hanul lui Pătulă”. Iacă cum 
o fost: Amu, el s-o dus la hanu cela într-o zi de sărbătoare. 
Da la han era plin de oameni, de nu mai ştiai ce-i. El o pus 
puşca colea, de-a şoldu, o luat pistoalele în mână. Hanul, şi 
pe-afară gemea de lumo. Când o intrat în han, s-o-nturnat 
«supre» suşă, unde era oleacă de zăvoi, ş-o strigat aşa în 
vânt: 

1 Anton Căreia, un moşneag bătrân, care în tinereţă 
a fost vânător vestit. A murit la 22 dechenăbrie 1927, 
având 95 de ani. 

— Nu mai veniţi, bre, şi voi! Las că fac eu singur 
treaba! Şi făr-de-aceea, să nu se spărie oamenii şi 
negustoriu. 

El n-avea pe nime; da vre să bage pe jidan în tăte 
răcorile. Apoi o strigat odată: 

— Noroade, auzit-aţi de Ion Pietrariu? 

— Ba. 

— Noa, dacă n-aţi auzit, apoi eu-s acela şi cui îi trâbă 
zile, să se ferească-ntr-o parte, că am oleacă de vorbă cu 
negustoriu. 

Oamenii ca oamenii, s-o dat într-o parte, că doară nu 
erau ei nebuni să se puie cu el. După ce-o intrat în han, s-o 


dus întins la negustor. 

— Giupâne, auzit-ai de Ion Pietrariu? 

— Ba. 

— Apoi eu îs şi de ţi-s dragi zilele, scoate bani! 
Negustorul nu s-o mai pus de pricină, pe care că nici nu 
era chip. 

— Iacă, domnu' Ioane, banii - zice jidanu - dându-i lui 
Ion o ladă plină de galbeni, că era putred de bogat. 

Cearcă Ion lada şi vede că-i gre. 

— Mai le-ţi bani din e [al, jupâne, că mie nu-mi 
trebuie toţi şi mi-i voia să-ţi mai rămâie şi ţie. Să-mi dai şi 
v-un om doi, să-mi ducă lada până la flăcăi. 

După ce-o luat lada cu banii, o chemat doi oameni, le- 
o pus lada în mână, o mers până ce-o ieşit încolo, la larg. 
Apoi o dat oamenilor câte-o mână de galbeni. 

— Na-vă, bre, bani şi vă duceti în treabă-vă, că eu n- 
am niciun tovarăş; ia, numai am vrut să-mi mai ieu de 
cheltuială de la negustoriu iesta. 

De-acolea s-o-nturnat oamenii la han; iar el ş-o pus 
bani la chimir; cei ce-o rămas, i-o aşezat supt un mal, ş-o 
năruit malul peste ei. 

După trebuşoara asta, el s-o dus tocmai în Şarul 
Dornei la nişte stâni. La stânile acelea erau nişte ciobani şi 
ciobanii aceia slujise cari doi ani, cari patru, cinci, până la 
şăsă ani; da nu le plătise stăpânul nimica. Ştii cum îi 
stăpânul: Las bre că v-oi plăti azi, las bre că v-oi plăti 
mâne, şi tot aşa de azi pe mâne, şi ei nu luase simbria nici 
pe patru-cinci ani. 

Amu, şezând Ion câtăva vreme acolo, o văzut ce 
putere au ciobanii ceia, dacă era la dânşii nişte spete cum 
îi hornu cela. 

— Măi, zice Ion Pietrariu, decât îţi şedea voi să slujiţi 
la stăpânul vostru mai mult degeaba, atâţia oameni i (că ei 


erau vo doisprezece ciobani), haideţi, bre, cu mine că v-oi 
umplea eu de bani, să nu ştiţi ce-ţi face cu ei! 

— Mergem, căpitane Ioane, mergem unde-i zice, că 
tare ni-i drag de dumniata! 

Da era la stână ş-un strungar, un băiet aşa cum îi a 
Parastivii | ca de paisprezece - cincisprezece ani - drac de 
băiet. Ş-apoi cânta băietul din fluiere de eşti mici, de te- 
adormea nu altă! 

Amu, pe când se sfătuiau ciobanii cei doisprezece cu 
Ion Pietrariu, strungariu tot umbla cu cele două pistoale şi 
le ciuce când pe-o parte, când pe alta. 

— Măi băiete, după cât văd eu, ţie parcă ţi-s dragi 
pistoalele! 

— Doamne, bădiţă Ioane, cum nu mi-s dragi?! 

— Ai putea tu puşca cu ele, dacă ţi le-aş da? 

— Of, bădiţă, cum să nu pot? Numai să mi le dai. 

Atunci lon Pietrariu o-ncarcat pistoalele, ştii cole, ca 
ia vreme de trebuinţă... şi le-o dat băietului să deie foc. 
Diavolul de băiet s-o aşezat în uşa stânii cu-amândouă 
pistoalele în mână... şi când o tras de cucoş, amândouă o 
luat foc ş-o făcut un huiet ş-o puşcaraie ca aceea, de s-o 
umplut stâna de fum. 

— Brava, măi băiete, dăruite să-ţi fie ţie pistoalele! 

Apoi, de-acolea, nu mult o şezut Ion pe-acolo, că la 
câtăva vreme vestindu-se că el îi hoţ mare, stăpânirea 
(neputându-l prinde) o băgat la grosul din Piatra şi pe tată- 
su şi pe mă-sa şi pe frate-su; iară casa le-o rămas încuietă. 
Cât o şezut Ion în munte, o auzit zvonindu-se că tată-su-i la 
gros. 

— De-amu, bre - zice - să ne ducem să ne băgăm noi 
în gros şi să scoatem pe bietul tătuca şi mămuca şi fratb- 
meu, ş-apoi de-acole om vedea noi cum om mai tuldui-o 2. 

Când s-o pornit el cu ciobanii, o luat şi băietul, o-ncă- 
lecat ş-o apucat la vale spre Târgu-Neamţului. 


Băietul era îmbrăcat cu straie „deieştea”, avea fes în 
cap şi purta steag, jumătate alb şi jumătate roş. Din câţi 
hoţi o hoţit în ţara Moldovei, de când îi lumea asta, nu 

1 Un nepot al moşneagului, care nepot - în vremea 
povestirii i 

1903 - era ca de 14 ani. 

2 A tuldui - a se înţelege, a se sfătui (n.ed.). 

mai Ion Pietrariu o mers cu steag. Cine vedea băietu 
calare înainte, cu steagul ţinut sus, ştia că nu vine altu”, 
fără numai Ion Pietrariu. 

Fugeau oamenii care-ncotro, de frică; (las, nu-i vorbă, 
că el nu le făcea nimica), iar boierilor le ţâţâie inima- 
ntrânşii. Şi să nu socoti că lua bani la fiecine. El lua bani 
de la boierii cei putrezi de bogaţi, le trimitea scrisori 
înainte, precum că să se pregăte de-atâţia galbeni, că-i 
trebuie de cheltuială pentru flăcăi. 

Boierii, după ce primeau răvaşul, îşi întăreau curţile 
câte-o săptămână-două, o lună-două, cu străji; da Pietrariu 
venea la ei pe când uitase de răvaş, şi-n câte-o sară, numai 
ye trezea cu el în casă. Şi scotea boieriu bani, că n-avea- 
ncotro să mai crâcnească. 

După ce-i golea de bani, îşi lua ziua bună, cerea să-i 
deie câţiva oameni să-l petreacă până mai încolo, ş-apoi 
de-acolea se ducea în drumul lui. Aşa o făcut cu Ghiea- 
Deleanu. 

Când o ajuns Pietrariu la Târgu-Neamţului, o tras de- 
a dreptul la casa tătâni-su; da o găsit-o încuietă, că tată-su 
şi mă-sa şi frate-su erau duşi de stăpânire la gros. Atunci el 
o intrat într-un han care era peste drum de casele tătâni-su 
şi s-o dat cu cei doisprezece tovarăşi pe băut şi pe mâncat; 
iară băietul, l-o lăsat de strajă la poartă. 

Care cum venia şi vedea steagul, întreba pe băiet că 
cine-i îimuntru. 


— Bădiţa Ion Pietrariu. 

lată că şi poliţia din Târgu-Neamţ o prins de veste că 
Pietrariu-i la han. Trimes-o o mulţime de oameni, cu chip 
ca să poată pune mâna pe hoţ. Amu se strânsese şi lume 
de iastalantă. aşa de multă, că să fi zvârlit un ac şi nu 
cădea jos, fără numai oameni. 

lată că-ntr-un târziu vin nişte comisari, poliţari, mi - 
şi ce-or fi fost, şi văzând steagul la poartă, nu le-o dat 
mâna să întrfă în han. 

— Cine-i aici, măi băiete? 

— Bădiţa Ion. 

— Care bădiţa Ion? - Ion Pietrariu. 

— Du-te de-i zi să ias-afară! 

— Nu vreau. Dacă ţi-i numaidecât. poftim, du-te 
dumnia ta, că amu bădiţa stă la masă. 

După ce-o ospătat Pietrariu cu tovarăşii lui, o ieşit în 
uşă s-o strigat băietu-nnuntru. 

— Adă, jupâne, mâncare şi băutură! Dă-te, băiete, şi 
ospătează şi bea cât ţ-a fi gustul! 

Băietul s-o dat pe lângă bucate ş-apoi o băut şielo 
gură-două de vin. Da când sta băietu la masă, Ion Pietrariu 
şedea de strajă în uşa hanului cu puşca întinsă şi nimeni 
nu cuteza să intre înnuntru. După ce ş-o pus băietul 
pântecele la cale, o zis Pietrariu: 

— Mina pe fluieras, băiete! 

Mâi, şi unde se dă băietul la cântat, şi unde se întartă 
ceia la jucat... ş-aşa de straşnic, că huiau podelele. De la o 
vreme o tăcut băietul. 

Atunci lesă Pietrariu în uşa hanului cu puşca-n mână 
şi face sa cu mâna (la dreapta şi la stânga), să se ferească 
oamenii. Cari n-aveau nicio nevoie cu el s-o ferit; da nu 
mulţi. Mai face Pietrariu a doua oară cu mâna, da fără să 
zică batăr un cuvânt. 


Nu s-o ferit nime. 

Mai face a treia oară şi când o dat foc cu puşca în 
stââpul porţii, aşa de mare putere ce-o avut, că tăt l-o făcut 
numai ţănduri şi cică până la iforie o ajuns bucăţi dintr- 
acel stâlp... şi pe care l-o ajuns, acolo o rămas mort pe loc. 
Treizeci şi opt de oameni o murit din împuşcătura aceea. 

Ceilalţi o fugit care-ncotro, iară Pietrariu cu tovarăşii 
lui o plecat la drum... Băietul cu steagu-nnainte Mergând 
ei supre Piatră, zice Pietrariu: 

— Măi, iacă ce-i vorba: Voi ştiţi că tătuca meu îi la 
închisoare din pricina mea. Eu, bre, mă duc să mă dau 
prins, numai să scape bietul moşneag. Voi puteţi să vă 
duceţi unde v-or îndrepta-vă ochii, că bani aveţi destui. (Se 
vede că mai făcuse prădăciuni.) 

— Ba noi, căpitane Ioane, de dumniata nu ne lăsăm în 
ruptul capului. Te dai dumniata prins, ne dăm şi noi. Unde- 
i merge dumniata, acolo mergem şi noi. 

— Da” tu, măi băiete, ce zici? 

— Ce să zic, bădiţă? Ce-i zice dumniata, aceea oi zice 
şi eu. 

— Ee! Poi bine! 

Şi doanda-doanda; doanda-doanda, până ce-o ajuns în 
târg în Piatră. Dac-o ajuns în Piatră, Ion s-o dus de-a 
dreptul la ispravnic. 

— Domnule ispravnic, ori cucoane, cum i-a fi zis, eu 
îs Ion Pietrariu... ş-am auzit c-aţi închis pe tătuca şi pe 
mămuca şi pe frate-meu, din pricina mea. lacă mă dau 
prins, numai să daţi drumul moşnegilor, că-i păcat să 
canuniască ei pentru mine. Las că pentru faptele mele, eu 
mi-oi trage osânda! Da, aşa cucoane! Nu mai umbla a te 
gândului şi ne bagă pe noi la închisoare! 

Pe vremea aceea, se vede că pe hoţi nu-i punea în 
lanţuri; îi punea cu picioarele-n butuci. 


Amu, când o dat Ion Pictrariu cu ochii de tată-su şi de 
mă-sa, n-o zis alta, fără numai: 

— Iertaţi-mă, tătucă şi mămucă, pentru că din prin 
cina mea aţi şezut la opreală. Iaca, tătucă, ai de la mine 
cinci mii de galbeni! 

Moşneagul a luat banii ş-o venit acasă. Pietrariu şi cu 
tovarăşii lui bărăneau 1 de tot, către ispravnic, că să-l lese 
în gros să-şi facă osânda. 

— Măi Ioane, tu te-i apuca măi, şi mi-i sparge grasul 
şi-i da drumul la tăţ câţi îs acoalea. 

— Pune-mă-n butuci, cucoane! 

Atunci ei o intrat în gros; iar cei mari le-o pus 
picioarele-n butuci. Când s-o văzut ei singuri într-o odaie, o 
zis Ion Pietrariu: 

— Mina pe fluieraş, băiete, şi zi! 

Ş-apoi unde-o-nceput băietu a zice aşa de îndrăcit, că 
huie grosul. Ş-apoi, unde nu s-o-ntartat cei doisprezece la 
jucat, şi erau aşa de tari, că jucau cu butuci legaţi de 
picioare. Ş-aşa i-o tot izbit unii de alţii, până ce i-o făcut 
ţănduri ş-o rămas slobozi şi s-o apucat de-o spart grosul, şi 
la şapte sute de arestanţi câţi erau acolo, la toţi le-o dat 
drumul. Şi s-o dat apoi la hoţit cu cei şapte sute. Ei erau 
împărţiţi în cete ş-aveau de căpitan pe Ion Pietrariu. 

Da' el, tot cu cei doisprezece umbla. Şapte ani de zile 
o hoţit aşa. Locul lui de hoţie, mai cu seamă, era la Lunca- 
Mare. Amu, la şapte ai2, s-o dus la crâşma Olteanului, din 
ţinutul Neamţului. 

Olteanu iesta avea o fată frumoasă peste seamă. Las, 
nu-i vorbă, că nici Pietrariu nu era urât. Şi hâr azi, hâr 
mine, s-o dat în dragoste cu fata. 

1 A bărâni - a stărui (n.ed.). 

2 Ani. 

Din pricina asta, el o tot dat drumul la tovarăşii lui 


cei mulţi să se ducă pe la casele lor. Rămăsese numai cei 
doisprezece. La urmă le-o dat drumul şi-aiestora, să se 
ducă pe la casele lor, spuindu-le că de-amu, dac-o câştigat 
bani destui, să se ducă să s-apuce de gospodărie. 

Băiatul ajunsese băietan stătut. Şi lui i-o dat Pietrarii: 
bani de-ajuns şi de-ntrecut, ba încă l-o şi cununat şi ş-o 
făcut casă în Neamţ. 

Şi azi mai sunt în Neamţ urmaşi de-a băietanului 
celuia. 

Amu, vezi dumniata, muierea tot dracu’... că dacă Ion 
Pictrariu s-o dat în dragoste cu ea, apoi toată lumea ştia. 

Potera cată să prindă mână bună cu femeia, ca să 
poată pune cabja pe Pietrariu. Şi ce-o făcut potera cu 
femeia, cum o potrivit-o, c-o prins pe bietul Pietrariu şi l-o 
dus la leşi. De-atunci o ieşit cântecul lui Ion Pietrariu. 

După ce l-o dus la leşi, nu-i era hotărâtă altă 
pedeapsă, fără numai spânzurătoarea. 

Da o fată de boieri, cam proastă la faţă, văzând pe 
Ion aşa de frumos, o zis în gândul ei: Păcat de om ca aista 
să se piardă! Şi într-un suflet s-o dus la doamnă! ş-o- 
ngenunchiet înaintea ei. 

— Mă rogmnitale, pre cinstită şi pre înălţată domniţă, 
dăruieşte-mi mie pe Ion, c-aş vre să trăiesc cu el! 

— Ei, dăruit să-ţi fie! 

Şi cum o zis domniţa aşa, o şi scris un răvăşel pe care 
că Ion Pietrariu-i iertat de spânzurătoare, dacă se 
făgăduieşte c-a trăi cu fata cutărui boieriu care are 
douăsprezece moşii. Fata o luat răvăşelul şi steag alb, şi 
mai pe când să puie lui Ion şfacu-n gât, iacă soseşte şi ea 
cu porunca doamnei2. 

Unul de-aqei mai mari l-o cetit şi văzând ce scrie, o 
zis către Ion: 

— Ei, Ioane, ce zici, îi vre să te cununi şi să trăieşti 
cu fata as [ta] de boieri, că iacă, pre înălţata domniţă îţi 


dăruieşte viaţa? 

Ion Pietrariu, când s-o uitat la fată ş-o văzut-o aşa de 
urâtă, o tăcut deodată, n-o zis nimica. 

1 Este publicat în culegerea mea de cântece din 
Tătăruşi, şi cuvintele şi melodia. 

2 Doamna ţării. 

— Ei, ce zici Ioane, te cununi cu fata asta, ori să-nde- 
plinim porunca domnească? 

— Apoi oi trăi, m-oi cununa, zice Ion cam cu gura 
altuia, că el era om frumos; iar fata aceea era aşa de urâtă, 
că să nu-ti fi venit vremea să-nsărezi cu ea în casă. 

Cum o zis că se cunună, o venit un popă şi i-o 
cununat acolo pe loc, şi de-acole s-o dus la curţile fetei. 

Amu o venit vremea chiar în ziua aceea, de-o rămas 
numai Pietrariu cu fata, într-o odaie. Şi cum şi ce fel de 
căutătură a fi avut el atunci, că s-o uitat drept în ochii 
fetei: 

— Ei, fată hăi, socoti tu că-i putea trăi cu mine, ori să 
mă duc înapoi la sptnzurătoare? 

Da fata s-o cutremurat de căutătura lui ş-o zis aşa i 

— Ba, loane, cu tine văd eu că n-are să fie chip de 
trăit; da nici la spânzurătoare nu te-oi mai da (adică, nu te- 
oi da pe mâna stăpânirii), că-i păcat să se piardă aşa 
frumuseţe de om ca tine! Mergi sănătos, mai bine, şi du-te 
unde te-or îndrepta ochii! 

Atunci Ion o mulţămit fetei de cuvântul cel bun, ş-o 
luat ziua bună de la fată ş-o plecat iarăşi în ţinutul 
Neamţului, şi iarăşi s-o dat cu fata Olteanului. 

Ei umblau în câştig numai amândoi. Într-o zi, cam pe- 
nserate, Ion Pietrariu şi cu ibovnica lui, cu fata Olteanului, 
veneau călări de la Mănăstirea Neamţului înspre Târgul- 
Neamţului. lată că cum mergeau ei aşa, vede femeia un om 
prin nişte tufe, trecând în sus. Muierea dracului pune 


puşca la ochi şi-mpuşcă omul. 

Atunci Ion Pietrariu se mânie straşnic şi zice: 

— D-apoi bine, muiere, ce-ai avut tu să-mpuşti omul? 
Pe care văd eu că-i treaba, mâni-poimâni ai să dai cu puşca 
şi-n mine! 

Ea n-o zis nimica, fără numai s-o-nturnat înapoi ş-o 
vrut sântindă puşca să-l culce şi pe Ion la pământ. D-apoi, 
că n-o avut vreme să facă una ca aceea, că el, aşa de iute o 
pus mâna pe-un pistol, şi, cum şedea ea călare, drept în 
pântece mi-o-mpuşcat-o, de i-o ieşit maţele şi plămânii de 
ceea parte, ş-o rămas moartă pe loc. 

El a lăsat-o acolo şi s-o dus iarăşi la Lunca-Mare; da 
nu s-o apucat de hoţii, că lui nu-i veneau întotdeauna 
florile hoţiei... ia!, rar, la un an-la doi. Incolo, era cel mai 
bun om. De făcut ghiduşii, era mare meşter. $-aţimci când 
te uitai la el nu-ţi mai venea prin minte c-aista-i 

hoţul cel vestit, Ion Pietrariu. Da şi când îi veneau 
florile şi s-ar fi uitat la cineva ş-ar fi cerut bani, îl trecea pe 
cela toate nevoile. 

Aici la Lunca-Mare s-o pus ca în chip de fecior 
boieresc, ori de vechil, la un boier, care-i zicea Negrea. Doi 
a [n] i o slujit el la boieriu-aesta, ş-aşa de bine s-o purtat cu 
boieriu, c-amu boieriul toată nădejdea n-o avea în altul, 
fără în Ion. 

Boieriu-aiesta, Negrea, era plin de bogății ş-avea o 
mulţime de moşii. Şi pe la Huşi avea curţi şi moşii. Amu- 
ntr-o vreme avea el s-aducă nişte bani mulţi de la> Huşi. 
N-o avut pe cine să trimită, decât tot pe Ion Pietrariu. O 
făcut un răvăşăl, o pus doi cai ia o trăsură de cele 
boiereşti, s-o suit Ion în trăsură şi, la drum, băiete! 

Mergând Pietrariu înspre Huşi, ajunge din jos de les 
ti] o mulţime de cară. Ei erau nişte negustori bogaţi şi se 
duceau înspre Huşi, ori veneau înspre leşi. Cum i-o văzut, 


i-o oprit în drum. 

— Aţi auzit voi de Ion Pietrariu? 

— Cum nu, am auzit! 

— Noa, dac-aţi auzit, apoi eu îs aceia şi de socotiți c-a 
fi bine, să-mi daţi bani; da ştii, cu treabă bună, că nu» ni-i 
voia să mai fac moarte de om. 

Negustorii, când o auzit de Ion Pietrariu şi l-o şi 
văzut în faţa lor, nu s-o mai pus de pricină, fără o zis-cătră 
dânsul: 

— lacă banii noştri, în cutare căruţă! 

— Duceţi-vă şi luaţi lăzile cu bani şi le puneţi colea-n 
trăsură la mine! 

După ce-o pus banii acolo, o făcut (pe jidani) de i-o 
dat hârtie la mână, pe care că cutare negustori o-mpru- 
mutat pe Ion Pietrariu cu-atâtea mii de galbeni. Şi să-l cate 
la boierul Negrea de la Lunca-Mare. 

Apoi, de-acolea, Ion s-o dus la Huşi, o făcut slujba 
boieriului, cum se cade şi, la câteva zile, o fost înapoi la 
stăpânu-su. 

Când colo, ograda curţii era plină de negustori cari 
se jeluiau boieriului că Pietrariu i-o prădat. 

— D-apoi bine, Ioane, de ce te-ai apucat? zice boie 
râul râzând. 

— Da' nu m-am apucat de nimica, cucoane! întreabă- 
i! I-am bătut, le-am făcut ceva ori le-am luat banii cu de-a 
sila? Ferească Dumnezeu! Ei mi i-o dat de voie cu- 
mprumut, şi pe care că-i aşa, iaca am hârtie la mină, dată 
de negustori! 

Boieriu o văzut hârtia; da o avut el atâta cap să 
priceapă cum o capătat-o. 

— Las Ioane, că nu-i nimica! 

Ş-o luat ş-o dat banii negustorilor înapoi. 

— Lleei, cucoane, la ce le-ai dat banii? 


— Lasă-i amu şi tu la dracu’, măi Ioane! 

Ion atunci s-o supărat şi s-o dus de la boier ş-o 
umblat prin lume. 

La vo doi ani l-o prins potera şi l-o dus la leşi, la 
spânzurătoare. Atunci, mitropolitul cică o mers la domn şi 
s-o rugat că să-i dăruiască lui pe Ion Pietrariu. 

— Că l-oi lua la mine, zicea mitropolitul, şi socot eu 
că cu ajutorul lui Dumnezeu am să-l fac om de treabă. 

— Ei, dăruit să-ţi fie, pre cinstite mitropolit! 

Ş-o dat domnitoriul poruncă să nu spânzure pe Ion, 
că l-o scos mitropolitul de la moarte. 

lon, dac-o scăpat ş-amu de moarte, l-o luat 
mitropolitul pe lângă dânsul. O şezut el şi la mitropolit o 
bucată de vreme; d-apoi parcă-şi lăsase năravul? El se 
ducea în târg şi toate poznele le făcea. În toată ziua era 
plin de jidani la mitropolie, şi se jeluiau că Ion le le 
paralele. 

— Da cum vi le ieu, măi? Nu mi le daţi voi de voie, cu 
mâna voastră? 

Şi câteodată mitropolitul mai da la alţii banii înapoi; 
iar la alţii ba. 

— Voi, zicea mitropolitul, la ce-i daţi bani? Nu-i daţi ş- 
atunci nici el nu vi i-a lua! 

Ion avea mare trecere la mitropolit. Când se ducea 
mitropolitul în plimblare cu trăsura, Pietrariu mergea 
calare lângă fereastra trăsurii, ca cum ar fi fost un arnăut. 

Într-un an, mitropolitul având treabă la Galaţi, o luat 
şi pe Ion Pietrariu cu dânsul. Când venea înspre casă, era 
în sărbătorile Paştilor. A doua zi de paşti ajung ei la Gura 
Berheciului, aproape de un rateş mare şi-i zicea Ratesul 
Grecilor. 

Ştiu rateşul cela, domnule, c-am trăit vo câţiva ani 
pe-acolo şi prin satul Ţepu, ş-am fost şi surugiu la că- 


pitanu Konate. 

Acolo, la rateşul cela erau adunaţi oameni din vo opt 
sate; era lume multă de tot. 

Văzând mitropolitul de departe atâta norod, zice 
către Pietrariu: 

— Ioane, de-i putea tu să scoţi sipetul cu bani din 
hanu ista şi să-l aduci la mine, apoi să ştii măi că eşti om 
vrednic. 

— Pre cinstite mitropolit, dacă n-oi putea eu face 
treaba asta, apoi la ce mai trăiesc pe lume? 

Şi cum zice Ion aşa, lasă pe mitropolit în trăsură, 
acoperit, să nu se-nţeleagă cine-i; iară el luându-şi 
pistoalele şi puşca, se-ndreaptă către oameni: 

— Noroade, auzit-aţi voi de Ion Pietrariu? 

— Auzit. 

— Noa, dac-aţi auzit, eu îs acela şi în daţi-vă-n lături, 
c-am să mă duc în rateş, că am oleacă de vorbă cu 
stăpânii! 

Lumea ce-o avut să facă? S-o dat în lături, iar 
Pietrariu o intrat în rateş. 

— Măi, zice către greci - că ei erau doi ori trei fraţi - 
auzit-aţi de Ion Pietrariu? 

— Auzit. 

— Apoi dac-aţi auzit, scoateți-mi bani, ori vă fac leasă 
la pământ! 

Atunci grecii l-o dus într-o odaie, la un sipet mare 
plin de galbeni şi de napolioni. 

la chemaţi vo doi-trei oameni să mi-l ducă până la 
trăsură! 

Da' el şedea cu puşca întinsă, ca să nu mai poată 
grecii vâşca nicăiri. O vinit vo patru oameni ş-o luat sipetul 
şi l-o dus şi l-o pus în trăsură. 

Când o văzut mitropolitul că-i aduce sipetul, o- 
ngheţat nu alta. Da s-o acoperit bine să nu-l cunoască 


oamenii. 

Apoi, de-acolea, Pietrariu o zis către oameni: 

— Noroade, datu-v-o negustorii ieştia v-o cinste, aşa 
de la dânşii, c-amu-s sărbători, măi, şi le faceţi atâta 
vânzare? 

— Nu ne-o dat, căpitane Ioane! 


C-da 183 coala n 

— Odată la tevniţi, băieţi, şi daţi drumul la vin şi beţi 
cât v-a trebui! 

Apoi să deie Dumnezeu bine! C-o năvălit lumea la 
poloboace şi... cari cu cofe, cari cu cofiţe, care cu cane ori 
cu oale, scotea mereu la vin, ş-apoi pe beţie. 

— Să trăieşti, căpitane Ioane, şi Dumnezeu te 
păzească de cele răle, că ştiu că ţ-ai făcut mare pomană cu 
noi, ales la o zi ca asta! 

Ce să vorbesc!... Câtă amar de lume o fost acolo, 
toată o fost îndestulată de vin; iar poloboacele grecilor o 
rama? goale. 

Ion Pietrariu n-o făcut mulţi purici acolo, că după ce- 
o aşezat sipetul în trăsură ş-o dat de băut la oameni, s-o 
pornit la drum. 

Da amu, mitropolitul văzând isprava lui Pietrariu, se 
mi-era ce fiori să aibă, de-o putut el lua bani de la rateşul - 
acela. 

— Ioane, zice după ce-ajunge la leşi, la mitropolie, ia 
să-mi arăţi şi mie ce fiori ai tu când te duci să iei bani de la 
cineva! 

— Hei, pre cinstite mitropolit, ce-ai grăit şi rrmeta! 
Pe care văd eu, de-amu nu-i mult până departe! 

— Nu, nu, Ioane, nu-ţi fac nimica, numai mi-i voia să- 
ti văd florile tale! 

— Apoi, pre cinstite mitropolit, întâi să mă 


spoveduieşti, să mă precistuieşti, ş-apoi de-acolea îi vedea 
cum mi-oi mai lua pe seamă. 

S-o minat de riteva zile şi mitropolitul nu-3 slăbea pe 
Ion. 

— TŢ-am spus, pre cinstite mitropolit, că-ntâi să mă 
precistuieşti, că văd că de-amu mi s-apropie veletu. 

— Da ce fel de vorbă-i asta, Ioane? 

— D-apoi, pre cinstite, ia as care ț-o spun eu! 

Atunci mitropolitul l-o spoveduit pe bietul Ion, 3-0- 
mpărtăşit şi de-acolea iarăşi zice: 

— Ioane, de ce nu vrei să-ţi arăţi tu florile tale? 

— De-amu să mă mai leşi, că mi le-oi arăta eu. 

O trecut câte zile or fi trecut şi mitropolitul iarăşi nu-i 
mai sta de pe cap. Ion tot mina lucrul de azi pe mâne, că 
ştia el bine că  arătându-şi florile, îl aşteaptă 
spânzurătoarea. Tot a mânat-o el aşa, până ce într-o zi 
văzând că nu-i chip de scăpare, o cătat să-mplinească voia 
mitropolitului. lacă cum o fost! 

Mitropolitul s-o aşezat pe Ut) divan; iar Pietrariu o 
zvârlit hainele care le-avea pe el şi s-o-mbracat cu hainele 
lui cele haiduceşti, o pus ceacul 1 colea pe-o ureche, 
pistoalele-n brâu şi puşca de-a şoldu. Apoi s-o pornit de 
lângă mitropolit însupre uşă şi pe urmă s-o-ntors înapoi, ca 
cum ar fi mânios. Şi când o ajuns în faţa mitropolitului o 
ridicat puşca, ca cum ar fi vrut să-l izbească cu patul în 
piept, ş-o răcnit odată i 

— Haaai, bani! 

Da aşa de cumplită căutătură avea, ş-aşa de tare-o 
răcnit că pe mitropolit l-o trecut - să ierţi - toate nevoile, ş- 
o rămas ca şi mort. Leşinase. 

Slugile, cum o auzit huietul, o venit fuga în odaie, l-o 
stropit cu apă şi hăt într-un târziu s-o mai deşteptat 
olecuţă, da tot slab. Ş-aşa slab cum era, o poruncit de i-o 


adus hârtie şi doi îl ţineau de subsuori iar el o scris un 
răvaş pe care că pe Ion numaidecât să-l spânzure. 

Şi l-o luat pe bietul Ion şi l-o dus la spânzurătoare. 
fără după ce i-o fost pus şfacul în gât, nu mult o trecut, ca 
vun sfert de ceas, ce ca vun sfert de ceas!, mai puţin, că 
numai ce vine poruncă domnească pe care că s-o rădicat 
spânzurătoarea?. 

Pietrariu încă nu murise de tot; se mai zbătea 
săracu', din mână şi din picioare, acolo sus. Cum o venit 
porunca, l-o scoborât jos. O mai dat şi jos, ia aşa, de vo 
câteva ori din mână şi din picioare şi de-acolea a munit! 

Olecuţă să mai fi zăbovit slujitorii, Ion Pietrariu ar fi 
scăpat de moarte. 

Această istorie am auzit-o de la moşneagul 'Toadei 
Mihai Buchilă, în sară de sâmbătă, 23 august 1903. Lui i-a 
povestit-o în copilărie tatăl său, numit Iordache Buchilă şi 
Iordache  Pădurariu. Variante: C. Erbicea-nu, Istoria 
Mitropoliei Moldovei şi Sucevei, p. LXXI, nota subpaginală 
3; Radu Rosetti, Alte poveşti viol-doveneşti: Hoţul 
Mitropolitului, p. 135. 

Alexandru Vasiliu, Poveşti şi legende, p. 236 - 247. 

1 Ceac - chipiu înalt (n.ed.). 

2 Adică de azi înainte nu se vor mai spânzura oameni, 
ni) 

va mai fi pedeapsă cu moartea. 

[NESPĂLATUL ŞI BARONUL] 

Nespălatu a fost haiduc mare. Într-o zi s-a făcut 
femeieşte - n-avea barbă - şi s-o dus la pluguri şi s-a făcut 
o proastă; o zis că-i bolândaticăl. Şi s-o dus sară cu 
plugurile la curtia la baron, în haia ţară2. După ce s-a- 
nnoptat, a tras drugurile ş-a mers iei, toţi tovarăşii, di-a- 
ntrat la baron. Şi i-a-ntrebat: 

— Ce cătat? 


— Ană3 bani, ziseră iei! 

Şi a luat din casa baronului aur mult ş-argint, ş-a 
umplut poverile. 

Da o slugă diedeasă larmă şi baronu o pus o păcură 
die harmată4 ş-a-mpresurat curtia. 

Şi atuncea hoţâi ziseră lui Nespălatu: 

— Tu ne-ai adus, tu să ne scapi! 

— Sufletele s-o duce, da banii nu, zise Nespălatu. Eu 
v-am adus, tot eu o să vă scot! 

Ş-atuncea Nespălatu a luat un copil di-ai lui Baronu 
în braţă, şi harmata n-a putut să dia-n ei, şi aşa o scăpat. Şi 
după ce-a plecat s-o dus într-o vale, într-o ţâgânie şi s-a 
pus de a topit acolo pă tot ţiganii. 

Radoşi - Anghel Mărăcine, 80 

„Graiul nostru”, vol. I (1906), p. 20 - 21. 

DAIANU 

Cică numele lui era Ion şi era din satul Dar a. De 
aceea-i ziceau Dăianul, că conumele lui era altcum. Cum? 
N-am putut afla. 

Cică el a umblat la şcoală în Sibiiu, până era holtei. 
Atunci, ce-i veni în minte, ce nu, destul că luă frunză-n 
buză şi se făcu hoţ de codru. 

1 Nebună (n.ed.). 

2 Peste munţi (n.ed.). 

3 Adu-ne (n.ed.). 

4 Mulţime de ostaşi (n. cd.). 

Unii spun că profesorii saşi şi unguri îl batjocoreau, 
din care cauză el şi-a răzbunat asupra lor şi apoi s-a dus; 
alţii spun că sărac fiind foarte tare, a lăcomit de a furat 
ceva lucru puţin, ca să-şi astâmpere foamea. Dar fu prins 
cu furtul şi alungat din şcoală. Atunci s-a hotărât el să-şi 
răzbune asupra bogaţilor. Cel dintâi pe care l-a jefuit a fost 
popa de la ei. lată cum se povesteşte această ispravă a lui 


Dăianu: 

Cică tocmai când mergea către casă, cum îl alungase 
din Sibiiu, se întâlni cu popa de la ei, care era călare. 

— Bună ziua, părinte! 

— Bună să-ţi fie inima Ioane! Dar încotro? 

— Merg spre casă. Dar dumneata unde ai fost? 

— Am fost la Sibiiu, am vândut nişte bouleni. 

— D-apoi, bine-i! Dar fii bun, dă-mi oleacă de foc, să- 
mi aprind pipa! 

Preotul îşi opri calul şi scociori prin buzunare după 
lemnuşe; ci calul era neastâmpărat, nu voia să stea locului. 
Atunci Dăianu îl prinse de dârlogi, să nu cadă cumva popa. 
După ce-i dete popa lerrmuşele, Dăianu mulţumi şi zise: 

— C-o cale, fii bun, dă-mi şi vreo doi bani, că nu poţi 
zice că n-ai! 

Popa atunci înlemni de spaimă, văzând că Dăianu cu 
stânga ţine calul de dârlogi iar dreapta o ţine întinsă să 
primească banii. Nu zise nimic popa, ci scoase budilarul 1 
(portmoneul) şi-l dete Dăianului. 

— Mulţam părinte! 

Cu aceste se despărţiră. Popa zbârnii ca vântul cu 
paripul? lui, iar Dăianu merse încet, ca omul care nu are 
nicio grabă. Ajuns acasă, e chemat peste câteva zile la 
judecătorie, unde fu întrebat de ce a ţinut calea popii şi de 
ce l-a jefuit de bani. Iar el a răspuns aşa: 

— Nu-i adevărat că aş fi ţinut calea părintelui, că 
dumnealui a fugit în ruptul capului, până m-a ajuns. După 
ce m-a ajuns, l-am rugat să-mi dea oleacă de foc, să-mi 
aprind pipa. Şi mi-a dat lemnuşe. Văzându-l atât de bun, m- 
am gândit: dar de mi-a da şi vreo doi bani, că are, iar eu 
sunt mai mort de foame. l-am cerut, mi-a dat şi s-a dus. 
Nu-i aşa părinte? 

— Ba aşa. 

1 Budilar - pungă cu bani (n.ed. V 


2 Parip - telegar, armăsar (n.ed.) - 

— Atunci ce mai vrei cu mine? 

— Să-mi dai banii! 

— Dar de ce? Ţi-am cerut împrumut? 

— Ba nu, dar de frică ţi i-am dat. 

— De ce de frică? Te-am ameninţat doară? 

— Ba nu, dar vezi că-mi ţineai calul de dirlogi, de nu 
se putea mişca. 

— Şi cine-a zis să-l ţin, nu dumneata, ca să nu cazi de 


pe el? 

— Ba eu, dară... 

— Ce dară? Ce vrei cu mine? 

— Ce vrei de la omul acesta părinte? îl întrebă şi 
judele. 


— Deci... Nu mai cer nimic. Să fie sănătos! 

— Noa, vezi aşa!... 

Din minuta aceea el se făcu hoţ ca hoţii. [inea 
drumul la bogaţi, intra la ei noaptea prin case şi-i jefuia de 
bani, dar de omorât el nu omora pe nimenea. În codru el 
era mai mare. Ciobanii de la stâni, toţi îl cunoşteau şi-l 
omeneau ca pe un frate de cruce. Ba unii flăcăi mai 
cutezători, de care nu prea aveau ce pierde, se luară cu el 
în ortăcie şi trăiau zile dalbe. Era spaima bogaţilor dar 
săracii-i pofteau voie bună şi sănătate. Prin Sibiiu umbla ca 
la el în sat, fără să-l cunoască cineva, fără să-l bănuiască. 
Numai auzeai: de la bogatul cutare s-au furat astă noapte 
doi cai în preţ de 800 florini; din lada bogatului cutare 
lipsesc 2000 de galbini; doamna cutarervu-şi găseşte 
scumpiilel de vreo patru zile... Şi orice lipsea, orice se 
fura, toate le încărcai! în spatele lui Dăian, cu drept ori 
fără drept. Aveau hoţii cei mici după al cui spate se 
ascunde! 

Dar o dată fu prins chiar el, Dăian, la o casă bogată 


din Sibiiu şi fu pus la răcoare, până să-l judece şi să-i facă 
sama. Bucuria bogaţilor! Dar scurtă bucurie, că ortacii îl 
furară din închisoare. Acum să fi văzut spaima bânoşilor! 

El nu hoţea numai în Sibiiu şi jur, nu! El umbla „în 
negustorie”, cum spunea el, cât e Ardealul şi România şi 
Bănatul de mare. 

În România zice că era la un sat un arendaş grec, 
vestit de bănos. Până la el merse Dăianu cu şase ortaci; 

Scumpte - bijuterie (n.ed.). 

el îmbrăcat domneşte, ca negustorii cei mari şi 
ortacii lui îmbrăcaţi mocăneşte. Era toamna târziu. 
Arendaşul avea o turmă mare de porci, ţinuţi bine. Dăianu 
ştia de aceasta, deci începu: 

— Domnule arendaş! Eu sunt negustor de porci. 

M-au îndrumat la dumniata unii cunoscuţi, spunându- 
mi că ai o turmă de porci de vânzare. De aceea venii, de ne 
putem uni din preţ, să-ţi iau o grijă din cap. 

Bucuria grecului! îndată lăsă să-i prindă caii la 
trăsură şi merseră la pădurea cu ghindea, unde-i erau 
porcii. Acolo se târguiră şi-i plăti toţi în bani buni, de aur şi 
de argint. Apoi a zis Dăian: 

— Acum, dumneata fii bun şi lasă să aducă porcii în 
ogradă la dumneata şi în deseară le dă o mâncare de 
cucuruz - parte pentru plată - iar pe noi ne conăceşte până 
dimineaţă, că nu mai putem pleca acum, spre seară. 

Grecul s-a învoit bucuros. A lăsat de au dus porcii 3 a 
el în ogradă, le-au dat o mâncare bună de cucuruz, la 
minatori le-a dat de cină şi le-a arătat un şopru unde pot 
dormi, iar pe Dăianu l-a pus cu el ia masă şi l-a culcat în 
casă cu el. Dar colo, într-o vreme, Dăianu s-a ridicat din 
pat, a deschis uşa şi ortacii au intrat înăuntru, au legat pe 
grec, i-au luat toţi banii şi s-au cam mai dus. A doua zi 
aflară pe grecul legat buiz în pat, ci nevătămat. 


Căutat-au pe făptuitori cruciş şi curmeziş, prin toată 
ţara, dar nu i-au putut afla nici urma. 

Dar Dăianu, pe cât era de fără milă cu bogaţii, pe 
atât era de milos cu săracii. 

Zice că odată mergea pe jos din Sibiiu către Sălişte. 
Era îmbrăcat ca un domn de cei bogaţi. Pe drum se 
întâlneşte cu o biată muiere care mâna o vacă frumoasă, 
cu vițel. Şi se luă cu ea de vorbă: 

— Unde mergi, nană? 

— La Sibiiu, domnule. Duc văcuţa asta, doară voi 
putea-o da. 

— Dar de ce-o vinzi? Doară nu-i bună de lapte, ori n- 
ai nutreţ s-o poţi ierna? 

— O, Doamne! Ba de lapte-i tare bună şi nutreţ încă i- 
am adunat, dar cu ce să mâncăm lăptişorul ei? Am patru 
prunci, bărbatul mi-a murit, cucuruzele Le-a bătut bruma 
între Sântă-Mării, cât un bruşi de mămăligă 

1 O bucată mică şi tare de mămăligă (n.ed.). 

n-am din ce mai face. Trebuie s-o dau cu cât voi da-o, 
să cumpăr bucate la prunci. 

— Cât ceri pe ea? 

— D-apoi n-oi cere mult. Numai şaizeci florini. 

— Uite, muiere, eu îţi dau şaizeci florini dar acum nu 
am unde o băga, că acum îmi fac grajd. Fără, dumniata du 
vaca acasă, o ţine bine şi-i mănâncă lăptişorul, până voi 
trimite după vacă. O să-ţi scriu numele dumitale la mine în 
carte, iar pe ţidula vacii o să însemn numele meu. Du-te cu 
ţidula la primărie, să însemne cui o ai dat! Iată, aici ai zece 
bănuţi, cât trebuie să plăteşti la primărie. Dar să nu dai 
vaca până trimit după ea! 

— D-apoi, domnule, doară nu-s ţigan, să vând o vacă 
la doi inşi. 

Aşa, muierea întoarse cu vaca acasă, îi dădu de 


mâncare şi merse la primărie să scrie în ţidula vacii 
numele cumpărătorului. 

Primarul ia ţidula, ceteşte şi prinde a râde, apoi 
începe: 

— Pe bună ai ieşit azi din sat, tu, muiere! 

— Dar cum aşa, jupâne primar? 

— D-apoi aşa, că tu ai vândut vaca la Dăian care scrie 
că să nu o vinzi cumva, să aibă copilaşii lapte. 

Bucuria muierii! Cum îi mai ierta din păcate şi-i 
dorea bine de la Dumnezeu! 

Dar Dăianu era şi poznaş. 

Odată, pe drumul dintre Sibiiu şi Cristian, întâlneşte 
vreo patru vărari cu carăle încărcate cu var. Mergeau la 
Sibiiu. Dar ei erau cam beuti. Deci, se dă cu ei în vorbă: 

— Unde duceţi varul, oameni buni? 

— În Sibiiu. 

— E vândut cumva? 

— Ba nu, că-l ducem de vânzare. 

— Atunci îl cumpăr eu. Cât var aveţi pe tuspatru 
carăle? 

— O sută de mierţe. Câte douăzeci şi cinci pe un car. 

— Ce să vă dau pe mierţă? 

— Câte cincizeci creiţari. 

— E bun varul? Bine-i ars? 

— Bine, domnule! mai bine nu se poate. 

— Cât se vine dară de o sută de mierţe? 

— Cincizeci florini. 

— Bine! Iat-aci aveţi banii! Mergeţi numai şi staţi cu 
carăle înainte la spitalul cel catănesc, că eu vă ies înainte 
pe cărare, printre holde. 

— D-apoi, de ni-a întreba cineva cui am dat varul, ce 
să spunem? 

— Să spuneţi că la doftorul cel mare, care-i mai mare 


la spitalul milităresc! 

— Dumnezeu s-ajute la domnul! 

— Să trăiţi! Vedeţi să vă-mbătaţi, să nu puteţi 
descărca! 

— Nu te teme, domnule! 

Şi s-au despărţit. 

Dăianul s-a dus în calea lui zicând în frunză, cu puşca 
de-a umăr, iar vărarii s-au dus la Sibiiu, mulţămind lui 
Dumnezeu că le-a scos domnul cel bun în cale, care le-a 
plătit varul cum au cerut ei. 

— D-apoi, zise unul, e lesne să nu se țigănească la 
târg, că nu dă din punga lui. Din banii ţării dă. 

— Aşa-i de fost! răspunse altul, dar şi din banii ţării, 
alţii atâta se mai ţigănesc şi te descos, de ţi-e mai mare 
groaza. 

Colea pe la prânzişor erau carăle dinaintea spitalului. 
Aşteaptă oamenii, aşteaptă, dar nu le vine niciun doftor să 
le ieie varul în seamă. Nu-i întreba nime, ce stau acolo. Li 
se urăşte aşteptând. 

— Ia-n intraţi careva şi întrebaţi unde să descărcăm! 

Intră unul, întreabă-n dreapta, întreabă-n stânga, 
ordinanţii nu le ştiu da niciun răspuns. În urmă intră 
căpitanul ce era şef peste spital, unde-l îndreptă ordinanţa. 
Iar acela le spuse aşa: 

— Dragii mei, pe seama spitalului numai eu cumpăr 
ce lipseşte, iar acuma chiar, nu avem lipsă nici de un zdrob 
de var. Puteţi merge cu varul unde voiţi, şi-l puteţi da cui l- 
a cere, că din partea spitalului militar nu veţi avea nicio 
imputare. 

— Dar ni l-a plătit domnul acela. 

— Tot atâta! De vi l-a plătit, să fi venit cu voi, să vă 
arate unde să-l descărcaţi! Altcum, eu cred să aşteptaţi 
până la două după amiazi; dacă nici până atunci nu va veni 
cumpărătorul, atunci mergeţi de înştiinţaţi la căpitanul 


oraşului. 

Acum ştiu că le ieşi beutura din cap. Stau ca pe spini. 

bieţii oameni. Nu ştiau ce face, încătrău să meargă. 
Trecuse de amiazi. Seara se apropia şi nu le mai venea 
cumpărătorul varului, să le spună unde să descarce varul. 
În urmă, merg la căpitanul oraşului şi-i spun ce-i şi cum. 
Acela-i ascultă până în capăt, apoi îi întrebă cum era 
domnul acela. Iar după ce i-au spus oamenii din fir în păr 
statura lui, el le zise aşa: 

— Faceţi cu varul ce-ţi voi! îl puteţi vinde cui v-a da 
bani, că domnul acela nu v-a căuta-n veci, nici de bani, nici 
de var. Acela-i Dăianu. I-a plăcut a mai face o ştrengărie. 

* 

Iarna anului 1872 spre 1873 l-a apucat singur, fără 
ortaci, prin apropierea Sibiiului, unde se ținea mai cu drag. 
Conac avea la un țigan din Cacova. Acolo omora vremea 
peste zi, iar noaptea lua pe ţigan cu sine şi mergea de-şi 
căuta cele de lipsă. Potecile munţilor erau înfundate; nu 
era modru 2 a străbate prin ele. Deci mergea pe la cei 
avuţi din satele mai apropiate. Nu le făcea niciun rău, ci 
cerea merinde şi beutură. Şi toţi îi dau pini, burdufuri de 
brânză, cărnuri de porc şi-i umpleau plosca de vinars. El 
nu le făcea nimica; ei nu mai făceau vorbă pentru aşa lucru 
puţin. 

Odată, cam de către primăvară, iar s-a dus Dăianti cu 
tiganul până în Sălişte, la un popă bogat, care i-a omenit 
cu mâncare şi beutură, le-a umplut plosca cu vinars şi 
desagii cu merinde şi când se omizia?2 de ziuă şi-au luat 
rămas bun şi au plecat. Colea, când răsărea soarele, ei se 
apropiau de Cacova. Era o zi senină şi lui Dăianu îi era 
sete, după vinarsul ce beuse. Deci, zice către ţigan: 

— Mă, hai să bem apă din părăul ăst limpede! 

— Nu mi-e sete, răspunse tiganul, fără tu - dacă vreai 


- poţi bea, că eu te aştept. 

Şi pune tiganul desaga cu merindele jos, iar Dăianu 
se lungeşte lângă părău, să-şi plece capul, să bea apă. 
Când bea el mai pe ticneală, numai aude îndărătul lui: pof! 
Şi ca un fulger îl străbate prin tot trupul. Numai atâta a 
putut striga: 

— M-ai mâncat, cioară! Dumnezeii tăi! Dar roagă-te 

2 a Dumnezeu să mă ia dracul, că de scap cu zile, nici 


Putinţă, chip, mod (n.ed.). 

— A se omizi - a se crăpa de ziuă (n.ed.). 

ţigan nu mai scapă de mâinile mele: la toţi le sucesc 
grumazii, ca la puii cei de cioară! 

Dar ţiganul se făcuse iepure. Fugea mâncând 
pământul. Nici desaga cu merindele nu o luase şi rău ce-i 
părea, Doamne, după prescurile cele multe şi bune şi după 
dărabele cele mari de slănină, ce erau în desagă! El merse 
aţă la primărie şi înştiinţa, drag Doamne, că el a puşcat pe 
Dăianu, colo, la pariul cela. Dar primarul, om cuminte, 
numaidecât îşi făcu socoteala: „Hm! Ţiganul a fost la furat 
cu Dăianu. Acum, după ce s-a săturat, faraonul vrea să 
pună capul celui ce l-a hrănit. Ba încă trage nădejdea că va 
căpăta şi suta de florini de la Sibiiu, care era pusă pe capul 
Dăianului. Dar se poate culca p-acea ureche”. 

Deci porunci numaidecât să pună doi cai la o sanie şi 
se urcă în ea primarul cu doi juraţi şi suiră şi pe ţigan, să 
le arate locul unde a lăsat pe Dăianu. 

Acum să fi văzut necazul! 

Ţiganii da să se codească, că nu poate, că-i bolnav, că 
l-a apucat spăriatul de groaza Dăianului, ba că a uitat şi 
calea de frică, dar nu-i folosiră nimic. Primarul porunci la 
juraţi: 

— Legaţi-l bulz şi daţi cu el în şireglă! 


Aşa au dus pe ţigan până la faţa locului, unde zăcea 
Dăianu într-o baltă de sânge şi lângă el desaga cu merinde 
şi un pistol aruncat. Dăianu pierdu mult sânge. Era slab şi 
nu se putea ridica. Deci, l-au pus juraţii în sanie, pe paie, şi 
l-au învelij cu cojoacele, apoi au mers numai în pas până la 
Sălişte, unde au predat pe Dăianu şi pe ţigan, în seamă la 
judecătorie. Pe atunci era jude la judecătoria de cerc din 
Sălişte unul cu numele Maxim, iar acţişor era unul cu 
numele 'Troancă. Medic era doctorii! Pascu, de origine din 
Salva, de lângă Năsăud. Acesta era medic de regiment în 
pensiune. 

Dăianu dară era prins şi bolnav. Dar fiind atât de 
bolnav nu au pus fiare pe el, ci îl ţineau cu mare îngrijire, 
să se poată vindeca, doară va putea scoate de la el lămuriri 
despre toate faptele lui. Dar vindecarea era anevoioasă, că 
pistolul cu care l-a puşcat fusese încărcat cu alice şi acelea 
străbătură şalele şi partea stângă a fea-lelui. În fiecare zi îi 
scotea doctorul câte una-două alice. 

1 Lădoi, targa (n.ed.). 

care le afla. Tăia în carne până da de ele. Dureri mari 
suferea bietul Dăianu, dar nu zicea nimic, numai crişnea 
din dinţi şi gemea: 

— Dumnezeul lui de ţigan! 

Odată zise doctorul că toate a scos alicele, altele nu 
mai sunt. Cel puţin el nu mai află. Dar Dăianu răspunse că 
trebuie să mai fie. Apoi ceru să-i dea cureaua lui de la 
cioareci. Şi i-a dat-o. Şi s-a strâns cu ea pe din jos de foaie 
şi şi-a ţinut nările nasului cu degetele şi cu palma şi-a 
astupat gura şi aşa s-a umflat odată de au mai ieşit două 
alice din el. Atunci a răsuflat una din greu: 

— Aşa se scot acestea, domnilor. 

Şi toţi s-au mirat, câţi au văzut acest lucru. 

Din minuta aceea, Dăianu se afla mai bine. Pe zi ce 


mergea prindea putere. Acum începură a-l lua la protocol, 
a-l întreba câte toate. În fiecare zi îl ispiteau câte un ceas- 
două. El spunea multe de toate: câte drepte, câte 
nedrepte. 

Într-o zi, când ieşea de la ascultare să intre în chilia 
lui, prinse a bate roata prin curte. Şi era o zi frumoasă de 
primăvară. Judele n-are ce lucra, îi face imputare: 

— Hei, Dăiane! Pân-acum te tineam slobod, ca pe un 
bolnav, dar mă tem că vom fi nevoiţi să te legăm, că tu 
încă-i face o bazaconie şi ţi-i cam mai duce. Şi-l puse în 
fiare, iar la uşa chiliei lui puse doi păzitori, că până într- 
aceea nu fusese decât unul. Aceasta era într-o zi se nină, 
către sfârşitul lui aprilie. În chiliuţa unde era închis Dăianu 
nu se afla nimic, decât un pat, o masă şi o cofă cu apă. 
Seara i-au dat câteva bucăţi de lemne, să-şi facă foc, iar 
păzitorii se preumblau p-afară, pe dinain tea uşii lui. Afară 
era lună de se vedea ca ziua. Atunci îşi gândi Dăianu să 
scape. Şi a scăpat. Şi iată cum: 

Uşa lui era închisă şi cheia era la păzitor. Zarul uşii 
era înăuntru, că înăuntru se deschidea şi uşa. Deci el luă 
de pe cofă cele două cercuri de fier, le înfierbântă în foc 
până erau roşii, apoi le luă unul de unul cu cleştele de la 
foc şi arse cu ele uşa jur-împrejurul zarului, până se 
deschise singură. Atunci, spre mirarea lui, văzu că puştile 
păzitorilor erau răzimate de uşă. El le apucă repede şi zise 
păzitorilor: 

— Care face vorbă e mort! 

Ceia înlemniră. Iar el, cu o săritură fu peste păla 

nul cel înalt în grădină şi de acolo în tufiş. Acum mai 
ajungă-l cine poate! Toată tufa da sălaş. 

Dimineaţa aflară o puşcă în grădină, iar pe masă 
aflară scris cu cărbune: „Dăianu s-a duuus”! Din minuta 
aceea nu l-au mai văzut domnii de la judecată, nici păzitorii 


închisorii. Oamenii din satele vecine spuneau că l-au mai 
văzut. Unii susțineau că trăieşte prin moara de hârtie cea 
părăsită, din Orlat. Alţii spuneau că-i prin Gura râului, iar 
ciobanii spuneau pe la Rusalii, că l-au văzut prin munţi şi 
că a fost şi pe la stânile lor. Destul că iar intrase groază în 
oamenii bogaţi!... 

Ion Pop-Ueteganul, Din Țara Hațegului, p. 30 - 48. 

[CÂND ERAM EU HAIDUC] 

Când ieram io haiduc, băgăm pă boieri în draci. Când 
era luna la amiaz, mă puneam cu bolovani pă poiata căşâi, 
şi boierii tremura dă frică când tunam? la iei în casă. La 
unu, Niculaie Bădoi, am găsât poli şi n-am putut să-i duc. 
Era unu-n Cărbuneşti şi mi-a dat saizăci dă mii dă poli, 
două puşti ş-un pistol. M-am dus la Târgu-Jiu la unu 
Bărbucean; l-am găsit cu calu pin obor şi i-am zisi 

— De tine doream, domnule Bărbucene. 

— Da ce-ai cu mine? 

— Să mă-mprumuţi şi pă mine. 

— Dă mult bani? 

— Cât oi putea duce eu în cârcă. 

Cărpinişu - Ion Făsui, 86. „Graiul nostru”, vol. I 
(1906), p. 19. 

1 Palan - gard, împrejmuire (n.ed.). 

2 Intram (n.ed.). 

DIN LEGENDELE TOPONIMICE 

CARE CUPRIND UNELE RELAŢII 

ISTORICEI1 

DKAGOŞ-VODA 

Dragoş-vodă era un român deştept şi voinic din 
Maramureş. El era un bun vânător şi-i plăcea să străbată 
pădurile, ca să ucigă fiarele sălbatice. Într-o zi se porni la 
vânătoare cu haită de câini. Apucă prin niştee codri mari; 
umblă cât umblă şi câinii dibuiră, în sfârşit, un taur 
sălbatic cu nişte coarne tare încovoiate şi cu o barvă 


stufoasă. Era un bour sau un zimbru, adică un fel de fiară 
puternică şi mare ce nu se mai găseşte acum prin ţară la 
noi. Câinii luară la goană pe acel bour care fugea ca turbat 
prin codri şi părea că are aripi la picioare. Dragoş-vodă 
alerga şi el călare în urma haitei de câini, cari lătrau toţi 
de urlau pădurile. 

Astfel fugiră cu toţii o zi şi o noapte, fără ca să se 
oprească. Bourul fugea tot mai repede, iar câinii, câte u- 
nul-unul, cădeau morţi de oboseală. Numai o căţea mai 
rămăsese, care nu se lăsa de fugă şi p-aci, pe-aci era să 
ajungă pe bour. Dar fiara, sosind la malul unui râu mare, 
se repezi în apă ca să treacă gârla înot. Căţeaua se a-runcă 
şi ea în apă, dar puterile nu o mai ţinură; ea se zbătu din 
răsputeri, până ce deodată se afundă în valuri şi se îneacă. 
Dragoş sosi şi el acolo şi, văzând pierzania bietei căţele, 
azvârli după bour ghioaga sa cea ţintuită cu cuie de fier. 
Ghioaga izbi fiara drept în creştet şi apa râului se roşi de 
sângele ei. Atunci Dragoş prinse bourul, îi tăie capul şi-l 
luă cu sine, ca un semn de izbândă. 

1 Legendele toponimice incluse în acest volum 
reprezintă mult prea puţin din ceea ce ar putea fi grupat în 
cadrul naraţiunilor explicative cu această temă. Am recurs 
numai la câteva, pentru a atrage atenţia asupra 
însemnătăţii lor istorice, câtă vreme oferă date preţioase 
despre atmosfera socială a timpurilor la care se referă (n. 
ed). 

248 

Dragoş se făcu stăpân pe ţara unde se petrecuse 
această vestită vânătoare. Gârlei în care se înecase 
vrednica lui căţea îi dete numele de Moldova, fiindcă pe 
căţea o chema Molda; şi toată ţara dimprejur, luă numele 
gârlei, iar semnul noii domnii din Moldova fu capul 
bourului ucis în apa Moldovei de viteazul Dragoş. 

A. R. Budacov, Legende din istoria românilor, p. 3 - 4 


DRAGOŞ-VODA1 

Zice că dintru început Dragoş-vodă era domn şi 
stăpânitoriu peste Maramureş. Mai pe urmă, însă, având 
foarte multe şi mari neplăceri, neajunsuri şi daune de 
suferit din partea ungurilor, precum şi a altor limbi străine 
şi duşmane, cari voiau numaidecât să-i schimbe legea şi să- 
i răpească moştenirea străbună, s-a hotărât să părăsească 
ţara strămoşească, să treacă peste munţi în părţile noastre 
şi apoi să se aşeze aice pentru totdeauna. 

Dar fiindcă ţările dincoace de munţi, adică Bucovina, 
Moldova şi Basarabia de astăzi erau pe timpul acela 
cercetate şi cutreierate în lungiş şi curmeziş de către o 
mulţime de popoare străine şi barbare, cari ca nişte 
lăcuste nesăţioase veneau din părţile răsăritene, de-aceea 
şi Dragoş-vodă, necunoscându-le până atunci cât de mari 
sunt, cum arată şi ce feliu de oameni locuiesc într-însele, a 
voit mai întâi să le cerceteze şi să se încredinţeze, ori de-i 
va fi cu putinţă a le cuprinde şi a le stăpâni, şi abia după 
aceea să descalice într-un loc, care-i va veni mai bine la 
socoteală. 

Şf ca întreprinderea lui să nu fie bătătoare la ochi, ca 
înverşunaţii şi neîmpăcaţii săi duşmani să nu prindă de 
veste despre ceea ce voieşte el să facă şi să-i 
zădărnicească apoi întreg planul ce şi l-a fost făcut, a 
chemat într-o zi la sine pe toţi sfetnicii şi mai-marii oşti 

1 Cum se poate observa din materialele provenite din 
culegerile lui Simion Florea Marian, cultura latinistă, 
istorico-arheo-logică, teologică a acestuia, n-a putut 
rămâne fără urme asupra operei pe care ne-a dat-o. 
Abundenţa de detalii contravine însă, flagrant, atmosferei 
specifice legendare pe care, în loc de a o susţine astfel, o 
alungă (n.ed.). 

lor precum şi pre mulţi boieri şi alţi bărbaţi aleşi cari 


aveau aceleaşi dureri şi erau de-aceeaşi părere cu dânsul 
şi cu aceia s-a pus apoi la cale, cum şi în ce chip să 
iscodească ţara care avea de gând să o cuprindă. 

Şi după ce s-au adunat toţi cei chemaţi la un loc şi s- 
au sfătuit mai multe oare, ce şi cum să facă ca s-o scoată 
mai bine şi cât mai degrabă la capăt, se-ntoarseră pe- 
acasă, prinse fiecare a se pregăti cu cele trebuincioase de 
drum şi când fură acuma gata de pornire, ieşiră cu toţii în 
chip de vânătoare din ţara lor şi, apucând spre răsărit, 
deteră să treacă dincoace de munţi. 

Dar fiindcă pe timpul acela partea despre apus şi 
miazănoapte a Moldovei, adică munţii Bucovinei de astăzi 
erau mai toţi pustii, de-aceea Dragoş-vodă şi tovarăşii săi, 
vrând-nevrând, cutreierară mai multe zile de-a rândul cei 
mai înalţi munţi despre Maramureş, precum: Bratila, 
Fluturica, Iedul, Ţapul, Lucina, Tătarca, Opci-oara, 
Dârmocsa, Dădul, Manaila, Lefele, Senatorii, Ora-ta, 
Botoşul Mare, Botoşul Mic, Runcul şi Runculeţul, fără să 
deie prestre un singur suflet de om care să le arate vreun 
plai şi să le spuie pe unde ar putea mai lesne şi mai 
degrabă ieşi la ţară. 

La vreo câteva zile, însă, de cutreierare şi 
zbuciumare încolo şi-ncoace, şi anume tocmai când nu mai 
puteau de osteniţi şi vlăguiţi ce erau şi nu ştiau încotro s-o 
mai apuce şi ce să mai facă, iată că Cel-de-sus le scoate 
înainte un săhastru cucernic care ieşi din desişul unei 
păduri. 

Dragoş-vodă, cum îl vede, bucuria lui!... Se duce 
drept la dânsul, îi dă bună ziua, îi spune cine-i, de unde-i şi 
ce caută şi apoi îl întreabă: ori de nu ştie el vreun plai sau 
vreo potică care duce spre ţară? 

Săhastrul îl măsură mai întâi cu privirea din cap 
până-n picioare, apoi văzând că atât el cât şi tovarăşii săi 
sunt foarte obosiţi, nu-i dete răspuns la întrebare, ci le 


făcu semn tuturor a ca să meargă după dânsul până într-o 
poieniţă care se afla din întâmplare în apropiere, zicând că 
acolo le va spune ceea ce are de gând să le spuie. 

Atât Dragoş cât şi tovarăşii săi nu se puseră de 
pricină, ci, urmând cucernicului săhastru care plecase 
înainte, se duseră până în poiana arătată şi-acolo se puseră 
cu toţii pe iarbă, ca să se odihnească. 

La câmpie (n.ed.). 

După ce au stat, acuma cât or fi stat, pe locul unde s- 
au fost pus şi după ce s-au odihnit puţintel, zise să-hastrul: 

— Dacă aveţi de gând numaidecât să vă coborâţi spre 
ţară, atunci să nu umblaţi ca până acuma, horhăind încolo 
şi-ncoace prin munţi, căci numai degeaba vă pierdeţi 
timpul, ci să luaţi bine sama şi să urmaţi semnului ce vi se 
va arăta şi care v-a duce spre răsărit; nicidecum însă să nu 
vă luaţi ctupă semnul ce vi se va ivi spre apus, spre 
miazănoapte ori spre miazăzi, căci atunci nu veţi ieşi bine 
la capăt! Şi acuma, Dumnezeu să vă binecuvânteze şi să vă 
împlinească toate dorinţele! 

Şi rostind săhastrul cuvintele acestea, se porni 
încotro era îndreptat. 

Dragoş-vodă îi mulţămi din toată inima pentru sfatul 
ce i l-a dat şi, luându-şi rămas bun de la dânsul, se porni 
asemenea în cale-i. Şi mai îmblând el dimpreună cu 
tovarăşii săi cât timp va mai fi îmbiat, prin munţii de prin 
apropiere, iată că se iveşte dintr-o smidă un cerb cu 12 
coarne, care porni îndărăpt, spre apus; de altă parte sare 
un vier sălbatic, dintr-o sihlă, şi începând a grohăi apucă 
spre miazănoapte; şi iarăşi din altă parte se arătă un 
pluton 2 care prinse la fugă spre amiazi. În urmă se iveşte 
un bourel murg cu trei stele în frunte, care-şi luă cursul 
spre răsărit. 

Dragoş-vodă, căruia i se-ntipărise bine în minte sfatul 


ce i l-a dat săhastrul, care sălbătăcime, cum o vedea, o lăsa 
să se ducă în treabă-şi. Când dete însă cu ochii de bourelul 
cel cu trei stele în frunte, atât el, cât şi tovarăşii săi se 
tinură lipcă de dânsul, ca să nu-l piardă din vederi, 
urmărindu-l necontenit, atât pe vârfurile munţilor celor 
mai înalţi, cât şi prin prăpăstiile cele mai adânci şi mai 
primejdioase; atât prin văgăuni şi vâlcele, cât şi prin poieni 
şi preluci, până ce ajunseră la apa Moldovei. 

Aice, fiind bourelul pre care îl urmăreau ei foarte 
ostenit şi asudat de fugă, se aruncă deodată în valurile cele 
repezi şi limpezi ca lacrima ale apei acesteia, şi cât 

1 Pădure tânără şi deasă (de molift, jnepeni) (n.ed.). 

2 Varietate de cerb (n.ed.). 

3 Prelucă - Poiană mică într-o pădure (n.ed.). 

C-da 183 coala 18 

ai bate în palmi se făcu nevăzut, ca şi când ar fi intrat 
în pământ. 

Dragoş-vodă şi tovarăşii săi, pierzându-l din ochi şi 
nemaipută ndu-i da de urmă, cugetară că a apucat pe linia 
apei în jos şi de-aceea merseră şi ei o bucată bună de loc la 
vale, alăturea cu Moldova, până ce ajunseră într-o poiană 
răsfăţată şi frumoasă de pe malurile acestui tiu. În poiana 
aceea apoi, fiindcă înnoptase acuma hăt-binişor şi nu 
puteau merge mai departe de întuneric şi osteniţi ce erau, 
se opriră locului ca să mâie. 

lată însă că în revărsatul zorilor, când le era somnul 
mai dulce, se aude un muget străbătător de bour, în partea 
despre miazănoapte şi amiazi. 

Dragoş-vodă, cum îl aude, cugetând că e bourul după 
care s-au fost luat în ziua premergătoare, sare drept în 
picioare, deşteaptă şi pre ceilalţi inşi şi se pornesc apoi 
iarăşi cu toţii în partea aceea, în care se auzise mugetul 
bourului, adică pe apa Moldovei la vale, şi merseră timp de 


mai multe oare, până ce deteră într-o şi-hlete mare, care se 
afla în capătul despre miazănoapte-apus a Câmpulungului 
de astăzi. De aice, auzind iarăşi mugetul bourului dincolo 
de apa Moldovei, apucară în mâna stângă, trecură 
Moldova de cealaltă parte, se suiră pe Izvorul sau Părăul 
Morii, la deal, până ce ajunseră la Curmătura Feredeului; 
de-aice apucară pe coama muntelui Feredeul în sus şi 
merseră până ce ajunseră mai până în vârful acestuia. 
Aice, stând puţin locului şi poposind, iată că li se arată 
iarăşi un bour, care venea despre muntele Păuşa şi care li 
se păru că e acelaşi ce-l pierdură din videri în sară zilei 
premergătoare. 

Dragoş-vodă, cum îl zăreşte, mânios că l-a purtat cine 
ştie pe unde, pune arcul la ochi şi dă să-l culce la pământ. 
Insă bourul în aceeaşi clipă face în dosul unui paltin înalt şi 
gros şi să te cam mai duci la fugă spre răsărit! 

Dragoş-vodă şi ceialalţi inşi se ieu repede după dis- 
sul, ca să nu-l scape şi de astă dată din videri, urcă şi 
coboară ca săgeata mai multe dealuri şi dâmburi, până ce 
ajung aproape de un părău care curge drept spre răsărit şi 
la care, fiind bourul prigonit foarte însetat, se opri puţin ca 
să sorbească vreo câteva guri de apă. Ur 

1 Pădure deasă de copaci tineri, drepţi, subţiri şi cu 
crengi puţine (n.ed.). 

măritorii săi, care s-au fost împrăştiat unii în dreapta 
şi alţii în stânga, se opresc asemenea, îl înconjură din toate 
părţile, întind arcurile şi, cât ai clipi din ochi, îl culcă la 
pământ. Dragoş-vodă, cum îl vede că a căzut jos şi nu se 
mai clinteşte din loc, bucuria lui, se repede degrabă la 
dânsul, să-l vadă cât e de mare şi de gras. Dar când ajunge 
la starea locului, dă, spre cea mai mare mirare a lui, că 
sălbătăcimea săgetată nu e bour, după cum crede, el, ci un 
simplu bou sălbatic. Deci întorcându-se către tovarăşii săi, 


carii asemenea alergase ca să vadă sălbătăcimea răpusă, 
zise într-un ton cam supărăcios: 

— Bată-l pârdalnicul să-l bată!... Acesta nu e bour, ci 
bou sălbatic! Şi fiindcă e bou, Bou să se numească de- 
acum înainte şi locul acesta, unde a fost săgetat! 

Şi cum a spus Dragoş-vodă, aşa s-a şi întâmplat, căci 
atât părăul din care a băut boul cel sălbatic apă, cât şi 
locul unde a fost el săgetat, din momentul acela Boul li-a 
rămas numele, şi tot aşa se numesc şi-n ziua de astăzi. 

După aceasta porunci Dragoş-vodă la vreo câţiva 
feciori voinici să taie vreo câţiva brădani tineri, să facă un 
fel de leasă dintr-înşii, să ieie boul săgetat, să-l puie pe 
leasă aceea, să-l ridice pe umere şi să plece apoi cu toţii 
mai departe, până ce se vede, căci apropiindu-se soarele 
spre apus, şi fiind locul acela foarte sălbatic, nu voi să 
rămâie şi să mâie acolo. 

Feciorii, cât ai bate în palmi, făcură ceea ce li se 
spuse şi apoi se porniră cu toţii mai departe, la vale, pe 
țărmurile părăului lângă care a fost boul cel sălbatic 
săgetat. 

Ajungând la Gura-Boului, care trecea alăturea cu 
munţii Senatoriul şi cu Runcul-Boului şi se revarsă în 
Moldovita, trecură de iastalaltă parte şi apucară apoi pe 
ţărmul stâng al Moldoviței în jos şi merseră până la Gura 
Dragoşei, care curge din munţii despre răsărit şi se 
revarsă în dreptul muntelui Scăuelele, asemenea, în 
Moldovita. Aice, văzând ei că dacă s-ar duce mai departe, 
la vale, ar merge mai mult spre amiazi şi nu, după cum le-a 
fost spus săhastrul, spre răsărit, statură locului, se 
odihniră puţin şi apoi, după ce dete locului acestuia 
numele de Popasul lui Dragoş, apucară pe părăul la care 
au fost ajuns, în sus, şi în mai puţin de trei pătrari de 

oară ajunseră într-o câmpie largă şi frumoasă care 


se-ntindea pe de-o parte şi pe de alta a părăului acestuia. 

În câmpia aceea plăcându-i foarte mult, atât lui 
Dragoş-vodă, cât şi tovarăşilor săi, hotărâră să se 
oprească, să stea un timp mai îndelungat şi să se 
odihnească, căci alergăturile şi zbuciumările din zilele 
trecute le sleiră mai toate puterile. g 

Şi cum au hotărât, aşa au şi făcut. Işi aleseră un loc 
mai larg şi mai îndemânatic, şi fiindcă soarele începuse 
acuma a se ascunde după piscurile munţilor, unii se 
apucară să doboare nişte ciungi ca să facă foc, alţii se puse 
să jupească boul ce-l adusese cu sine, şi iarăşi alţii 
începură a tăia feluriţi brădani, făgani, precum şi alţi 
copăcei, şi a face dintr-înşii un fel de lagăr. Şi aşa, în scurt 
timp, lagărul era făcut gata, focul aprins, boul jupit şi 
carnea lui pusă pe cărbuni ca să se frigă. 

Însă până a se frige carnea, unii dintre dânşii, mai 
sprinteni şi deprinşi cu pescuitul, bucăţeliră un ciung uscat 
ca sfarocul, făcură - cât ai scapără dintr-un amnar - mai 
multe fachiii dintr-însul, aprinseră fachiile, se duseră la 
părăul cel limpede ca lacrima din apropiere, şi începură a 
pescui. Şi n-a trecut mult timp la mijloc şi se-ntoarseră c-o 
mulţime de peşti îndărăpt, precum: păstrăvi, lostoce, 
lipeni, mrene, eleni şi ochene, de care era bucşit părăul, 
căci se vede că până atuncea nime nu îmblase pe acolo, ca 
să prindă peşti. Ajungând la lagăr, cinătuind - peştii, îi 
puse şi pre aceştia pe jăratic, ca să se frigă. 

După ce s-au fript peştii şi carnea de-ajuns, scoaseră 
pâinea şi ploscele cu vin ce le-au fost luat cu dânşii când s- 
au pornit d-acasă şi începură a mânca, a bea şi a se veseli. 
fără după ce au mâncat, au băut şi s-au veselit de-ajuns, 
fiind acuma hăt târziu, şi ei osteniţi şi somnoroşi, puse 
Dragoş-vodă pre vreo câţiva inşi mai sdra - veni să stea de 
strajă, iar ceilalţi se culcară şi nu ssculară până a doua zi 
la prânzul cel mare. 


A doua zi, după ce s-au deşteptat şi după ce fiecare s- 
a spălat în apa cea curată şi răcoritoare a părăului din 
apropiere şi s-au închinat lui Dumnezeu, Dragoş-vodă se 
puse în cale cu tovarăşii săi să cerceteze locurile de 

1 Fachie - făclie (n.ed.). 

2 A cinătui - a scoate măruntaiele şi a curăţi (de 
obicei păsările ce urmează să fie fripte) (n.ed.). 

prin împrejurime şi abia după aceea, adică după ce le 
va fi cercetat pre toate şi le va fi văzut singur cu ochii săi, 
să plece mai departe, mai degrabă nu. 

Şi în ziua aceea, lăsând pre vreo câţiva inşi de pază 
lângă lagărul ce l-au făcut în seara zilei premergătoare, 
toţi ceilalţi, în frunte cu Dragoş, plecară pe ţărmul 
Dragoşei de sus şi se duseră până la obârşia acesteia, 
adică până la Poiana Mărului, de pe culmea căreia când e 
timp senin şi frumos, se pot vedea nu numai munţii din 
împrejurime, ci şi o parte bună din şesul despre răsărit, 
care se-ntinde până la apa Sucevii. De aice se-ntoarse 
îndărăpt cutreierând mai toate văile, dealurile şi munţii 
cate se-ntind de-a dreapta şi de-a stânga Dragoşei, 
precum: Macrişul, Bâtca Macrişului, Bobeica-Frumosului, 
Smidovaticul, Fusa, Lupoaia, Cucureasa şi Arşiţa Tanului. 
Şi abia pe la înserate se întoarseră îndărăpt. 

A doua zi apucară pe apa Moldoviței în sus şi trecând 
pe locul unde se află satul de astăzi Vatra-Moldo-viţei, şi 
unde mai târziu Alexandru-vodă cel Bun făcu o mănăstire, 
merseră până aproape de obârşia Moldoviței, adică până 
nu departe de Ardgel, şi cercetară dealurile, munţii şi văile 
care se-ntind de-a dreapta şi de-a stânga acestui râu, 
precum lonul, Ciocanul, Dămăcuşa, Vulcanul, Bouleţul, 
Măgura, Strigoiul, Pietrosul, Făgeţelul şi mulţi alţii, de ale 
căror nume nu-mi mai pot aduce acuma aminte. 

A treia zi apucară pe apa Moldoviței la vale, merseră 


până pe locul unde se află satul de astăzi Frumosul, şi 
începură a  cutriera dealurile şi munţii de prin 
împrejurimea acestuia, până spre Poiana-Micului, precum: 
Arşicioara, Hâga, Arsura, Comarnicul, Rotunda, Dealul- 
Bradului şi Dealul-Mărului. 

lată însă că tocmai când ajunseră pe muntele 
Bobeica şi voiau acum să se întoarcă îndărăpt de unde s-au 
pornit, îi iese înainte iarăşi un bour cu trei stele în frunte, 
ca şi cel dintâi, care cum dete cu ochii de dânşii, o şi rupse 
la fugă în jos, spre răsărit. 

Dragoş-vodă şi tovarăşii săi, cum îl zăresc, deauna se 
şi ieu după dânsul, îl urmăresc când în dreapta, când în 
stânga, când spre răsărit, când spre miazăzi, până ce ajung 
pe ţărmul cel drept al părăului Homorul, ceva mai la vale 
de Mănăstirea Homorului de azi. Aice, nemai 

puţind, fugi bourul de ostenit şi asudat ce era, îl 
strâmtoresc din mai multe părţi şi-i curmă viaţa. 

— Locul acesta se va chema de-acum înainte Bouri, 
spre aducere aminte de bourii carii i-am urmărit până 
aicea! - strigă Dragoş plin de bucurie, după ce s-a apropiat 
de dânsul şt s-a încredinţat că într-adevăr e bour şi nu bou 
sălbatic ca cel ce îl săgetase cu vreo câteva zile mai 
'nainte. 

Şi de-atunci şi până nu de mult, Bouri s-a şi numit 
atât locul acesta cât şi un părăuaş care se revarsă în 
Homorul şi la gura căruia a fost bourul săgetat. De-un timp 
încoace însă, unii neştiutori şi nepăsători de numirile 
străbune şi mai cu seamă veneticii străini, adică Taişpiniil, 
carii locuiesc în acest loc, au început a-l numi Bori. 

Şi-acuma, după ce au săgetat bourul şi botezară cu 
numele lui locul unde i-au curmat firul vieţii, îl luară vreo 
câţiva feciori zdraveni, pe nişte pari, şi se-ntoarseră apoi 
cu toţii îndărăpt, de unde s-au pornit în demineaţa zilei 


aceleia. Şi cum ajunseră la starea locului, începură iarăşi, 
ca şi-n ziua întâia, a mânca, a be şi a se veseli până către 
miezul nopţii. 

Şi aşa petrecură ei mai multe zile de-a rândul, parte 
pe câmpia cea întinsă şi frumoasă, unde şi-au fost făcut 
lagărul, cinci au ajuns în aceste părţi, parte cutrierâno) şi 
cercetând munţii şi văile de prin împrejurime şi vânând 
sălbăticimile ce le ieşeau în cale. 

În acelaşi timp însă, cât a petrecut Dragoş-vodă cu 
soţii săi pe câmpia unde şi-au rădicat lagărul, au făcut ei şi 
o fântână sub poalele unui deal pe care avea Dragoş-vodă 
mare plăcere de-a se sui, mai ales demineaţa, pe la 
răsăritul soarelui şi a privi de acolo în toate părţile. De- 
atunci s-a numit fântâna aceea: Fântâna lui Dragoş şi tot 
aşa se numeşte ea şi-n ziua ele astăzi, măcar că acuma 
nime nu poate bea apă dintr-însa, pentru că în anii din 
urmă s-a risipit şi s-a astupat mai cu totul. fără dealul, sau 
mai bine zis coasta, sub poalele căreia s-a făcut fântâna 
aceea, s-a numit dintru început Dealul lui Dragoş, mai pe 
urmă însă au început oamenii a-l numi Dealul sau Coasta 
Dragoşii. 

Tot după numele lui Dragoş s-a numit de atunci în - 1 
Taişpin - Deutsch - Buhme (german din Bebemia). 

coace şi câmpia unde şi-a aşezat acesta lagărul său 
Câmpul sau Câmpia lui Dragoş, iară părăul de-a lungul 
căruia se-ntinde această câmpie s-a numit Dragosa şi tot 
aşa se numeşte el şi astăzi. Câmpul sau câmpia lui Dragoş 
însă s-a schimbat mai pe urmă în Câmpul sau Câmpia 
Dragoşii. 

Şi după ce a petrecut Dragoş-vodă cu oamenii săi mai 
multe zile şi nopţi în lagărul de pe câmpul despre care ni-a 
fost până acuma vorba, s-au rădicat cu toţii şi au plecat 
mai departe pe Dragoşa în sus şi merseră până în Poiana 


Mărului. De-aice, cârnind spre miezul nopţii, se duseră mai 
departe până ce se apropiară de munţii de pe malul drept 
al Suceviţei. Aice, dând iarăşi de-un pârău care se revarsă 
în Suceviţa şi fiind foarte obosiţi de drum, se opriră într-o 
prelucă de pe malul acestui pârău, se odihniră puţin şi 
după aceea porniră iarăşi mai departe, la vale, pe părăul 
acesta, care, de când a poposit Dragoş şi cu oamenii săi 
lângă dânsul, s-a numit şi se mai numeşte încă şi astăzi: 
Dragoşinul; iară muntele pe lângă care curge acest părău, 
Piciorul şi Dealul Dragoşinului. 

Ajungând la Gura-Dragoşinului, apucară pe malul 
Suceviţei în jos şi nu steteră mai mult locului până nu 
ajunseră în marginea despre răsărit a munţilor, adică pe 
locul unde se află în timpul de faţă satul Marginea. Aice 
steteră iarăşi locului şi poposiră. 

După ce s-au odihnit şi aici de-ajuns, se porniră iarăşi 
mai departe, tot spre răsărit, până ce ajunseră în partea 
despre apus a satului de astăzi Volovăţ, şi anume, pe dealul 
care se numeşte Arşiţa. Ajunşi aice se puseră iarăşi în cale 
să stea mai multe zile, ca şi-n Câmpul lui Dragoş de lângă 
Dragoşa, şi să cerceteze cu deamăruntul locurile de prin 
prejurime. 

Şi cum se hotărâră, făcură şi aice un lagăr. 

Sfârşind lagărul de făcut, aşeză Dragoş-vodă străji, 
jur-împrejurul lui, iar el şi cu ceilalţi tovarăşi ai săi, adică 
cu sfetnicii, căpitanii oştilor şi alţi boieri şi fii de boieri 
carii veniră cu dânsul, după ce cinară şi se veseliră plini de 
bucurie că au ieşit cu ajutorul lui Dumnezeu la ţară, se 
puseră ca să se odihnească. 

A doua zi dimineaţă, cum se sculară, trimise Dragoş- 
vodă pre trei inşi dintre cei mai aleşi, mai iscusiţi şi mai 
viteji căpitani, în părţile de prin apropiere, ca 

să iscodească ţara în care au intrat şi anume, pre 


unul spre amiazi, pre al doilea spre miazănoapte, iară pre 
al treilea şi pre cel din urmă spre răsărit. 

Cei doi căpitani dinţii, după ce merseră în părţile în 
care li s-au spus şi după ce cutrierară timp de mai multe 
oare, adică pe cât li-a fost cu putinţă, locurile pe unde 
trecură, se-ntoarseră înapoi cu vestea că locurile cercetate 
de dânşii sunt foarte frumoase şi mănoase, dar nicăiri nu 
deteră peste vreo urmă de om. 

Cel din urmă însă, cum s-a pornit la iscoadă, nu 
ajunse departe şi dete de-o prelucă răsfăţată şi împrejurată 
cu tot feliul de pomi. fără în mijlocul prelucei aceleia erau 
nişte pietri frumoase cu tot felul de scrisori şi împestriţuri 
pe dânsele şi-ntre pietrile acelea se afla o colibioară. 

Căpitanul nostru, cum zări colibioară, se şi apropie 
de dânsa şi intră înnuntru ca să vadă de este cineva într- 
însa ori e părăsită şi deşartă. Şi cum intră înnuntru dete 
de-o bătrână care sta înaintea icoanei Maicii Domnului şi 
se ruga. Uimit de ceea ce văzuse, se opri deodată locului 
noştiind ce să înceapă; să înainteze mai aproape şi să 
vorbească la dânsa, ori să aştepte până-şi va sfârşi 
rugăciunea! 

Dară bătrână, cum simţi că a intrat cineva la dânsa, 
deauna îşi întoarse capul ca să vadă cine-i şi, cum dete cu 
ochii de dânsul, se şi rădică în picioare şi, întorcându-se cu 
faţa către el, începu a-i spune cu deamăruntul: cine şi de 
unde este el, cu cine şi cum a venit până acolo şi că ea îi 
aşteaptă acuma de mult să vie. fără după ce-i spuse toate 
acestea îl rugă ca s-o ducă îndată la Dragoş. 

Căpitanul, mirându-se de celea ce le văzu şi le auzi, 
crezu la început că se află înaintea unei vedenii şi de aceea 
nici nu mai cuteză a o întreba de unde vine ea acolo, cine 
este şi cum se cheamă, ci o duse îndată la Dragoş. 

Dragoş-vodă, cum o văzu, se miră şi el, ca şi 
căpitanul ce-o aduse, de unde a răsărit deodată femeia 


aceasta. Apoi o întrebă cum se cheamă, cine este şi de 
unde vine să locuiască în acele locuri singuratice? 

— Numele meu e Uţa! - răspunse bătrână - sunt 
născută în munţii Bradului şi-s fecioară de când trăiesc. 
Părinţii mei au fost boieri de neam dar răutăţile şi ne 

stătorniciile timpului m-au făcut să părăsesc lumea 
încă din tinereţe şi să trăiesc aice singură, în rugăciuni, că 
doară s-a îndura bunul Dumnezeu şi ne-a mântui de liftele 
cele spurcate şi rele. Pe tine, doamne, te ştiu cine eşti; ştiu 
de ce ţi-ai părăsit ţara şi moşia strămoşească, şi de aceea 
vin acuma să-ţi spun, în numele Domnului ce m-a trimis, că 
te aşteaptă mare mărire. În scurtă vreme ai să ajungi 
domn şi stăpânitor peste întreaga ţară în care ai intrat şi 
neamul tău are să fie mare şi vestit, şi numele lui nu se va 
şterge niciodată cât timp va mai fi urmă de creştin în ţara 
noastră. Deci locul pe care ţi-ai pus piciorul când ai ieşit 
din ţara părintească să nu-l mai părăseşti, ci să-l cuprinzi 
şi să-l stăpâneşti, că nime n-are să ţi se poată pune 
împotrivă! 

Şi cum rosti bătrâna cuvintele acestea, un nour 
negru cu fulgerare şi tunete o cuprinse, şi cât ai clipi din 
ochi se făcu nevăzută, şi de-atunci încoace nime nu i-a mai 
dat de urmă, nime n-a mai văzut-o, măcar că Dragoş-vodă 
puse oameni anume ca s-o caute în toate părţile. 

Şi era femeia aceea în vârstă cam de-o sută de ani, la 
faţă cam slută şi urâtă. la privire însă blândă, şi cine-a 
văzut-o i se părea că vede o minune înaintea sa. 

Şi mai stând Dragoş-vodă, cât timp va mai fi stat 
după întâlnirea şi vorbirea ce-a avut-o cu bătrâna Uţa, pe 
locul unde şi-a fost aşezat el lagărul din urmă, cercetă 
toată ţara în care a intrat, în lungiş şi-n curmeziş. fără 
după ce s-a încredinţat că e mai mult deşartă decât 
împoporată, dar foarte întinsă, frumoasă şi mănoasă, fiind 


pe lângă această încă şi împănată cu tot feliul de păduri şi 
codrii, dumbrăvi şi rediuri şi adăpată cu o mulţime de râuri 
şi păraie cu apă limpede ca lacrima şi pline cu tot soiul de 
peşti, s-a hotărât ca să se puie luntre şi punte s-o cuprindă 
toată, şi-apoi să se facă el domnitor şi stăpânitor peste 
dânsa. Dar fiindcă el a fost venit de astă dată numai ca s-o 
iscodească şi avea numai foarte puţini oameni cu dânsul, 
de-aceea, ca să aibă cu cine o cuprinde şi stăpâni, cum a 
iscodit-o de-ajuns, s-a întors îndărăpt în ţara sa, în 
Maramureş, şi a prins a îndemna presupuşii săi şi pre alţi 
români, ca să vie şi ei cu dânsul. 

Şi nu mult după aceasta, iată că s-au rădicat mai 
mulţi boieri şi popor de rând şi s-au pornit cu toţii, şi au 
venit ca să se aşeze de iastalaltă parte de munţi, în 

ţara cea nouă, adică în Moldova, căci aşa s-a numit 
ţara aceasta după ce a cuprins-o Dragoş-vodă. 

Şi de astă dată, Dragoş-vodă şi cei care au venit cu 
dânsul nu se porniră de-acasă în chip de vânătoare, ca- 
ntâia oară, ci ei luară şi toată averea lor cu dânşii şi ţinură 
calea drept spre locul acela unde a stătut Dragoş-vodă de 
vorbă cu Uţa. 

Şi după ce au sosit şi au descălecat pe locul acela, a 
pus Dragoş-vodă să facă o întăritură pe dânsul, adică o 
cetăţuie, ca la timp de rebelie, ele mare cumpănă şi 
nevoie, să aibă unde a se retrage şi de unde a se apăra 
împotriva duşmanilor. 

Şi-au făcut o întăritură cu cinci şanţuri, clin sus de 
satul de astăzi Volovăţ, şi anume sub poalele dealului 
Arşiţa. Şi întăritură aceea ale cărei urme de ziduri se mai 
pot vedea încă şi astăzi, s-a numit Fortăreţ. 

lată însă că, nu mult după ce s-a rădicat întăritură 
despre care ne-a fost vorba, mergând vestea în toate 
părţile că Dragoş-vodă a descălecat în Moldova, îi veniră 


soli de la Şiretiu şi de la Suceava, cu daruri preţioase, şi-l 
rugară să ajute pre bieţii creştini împotriva căpcăunilor, a 
tătarilor, a leşilor şi a altor litfe rele care năvăleau în ţară 
de-o bântuiau şi-o prădau şi multe neajunsuri şi neplăceri 
făceau locuitorilor, din care pricină cei mai mulţi dintre 
dânşii, de frică şi groază, luară lumea-n cap, şi 
ascunzându-se prin crierii munţilor. 

Dragoş-vodă, ascultând rugămintea solilor, nu se 
codi, ci adunând pre toţi voinicii săi precum şi pre alţi 
români la un loc, se porni fără întârziere cu dânşii 
împotriva duşmanilor şi luptându-se cu toţii ca nişte lei, în 
scurt timp curaţi ţara de dânşii. 

Însă nu trecu multă vreme la mijloc, după biruinţa 
aceasta, şi se iscă din nou război din partea tătarilor şi a 
leşilor. Dar şi Dragoş-vodă, cum prinse de veste că 
duşmanii iarăşi voiesc să intre şi să prade ţara, nu stete 
mult pe gânduri ce să-nceapă şi să facă, ci văzând că ţara e 
în primejdie, deauna şi sări la luptă şi răsfrânse, cu 
ajutorul lui Dumnezeu, şi acest rău, alungind litfele cele 
rele până departe peste hotar. 

După această nouă învingere asupra duşmanilor, s-au 
adunat căpitanii oştilor şi boierii cei mai de frunte, la un 
loc, şi ţiind sfat laolaltă îl aleseră pre Dragoş-vodă de cap 
şi domnitorii] peste întreaga ţară, căci Moldova. 

pe vremea aceea nu avea domnitor, şi-l rugară să nu 
locuiască mai mult în cetăţuia ce şi-a fost făcut-o el după 
descălecarea Moldovei, ci să se aşeze în Şiretiu, şi-acolo să 
locuiască. 

Dragoş-vodă, fiind un om cu multă chibzuială, nu se 
puse de pricină, ci ascultând de îndemnul sfetnicilor şi ăl 
mai marilor oştilor sale, şi voind a împlini dorinţa 
poporului băştinaş care locuia pe-aceea vreme în oraşele 
Suceava, Şiretiu şi Cotovă (1, precum şi prin vreo câteva 


sate reslăţite de-a lungul şi de-a latul ţării, despre al căror 
nume nu-mi mai pot aduce acuma aminte, a părăsit 
cetăţuia sa şi s-a pornit cu căpitanii oştilor şi cu sfetnicii 
săi spre Şiretiu, unde se hotărî să petreacă până la 
sfârşitul vieţii sale. 

Seretenii, cum au auzit că Dragoş-vodă vine spre 
dânşii şi voieşte să se aşeze pentru totdeauna în târgul lor, 
s-au bucurat şi au ieşit cu mic cu mare ca să-l întâmpene şi 
să-l ducă cu pompă mare în oraş. 

Locul unde au ieşit seretenii întru întâmpinarea lui 

Dragoş, precum şi a sfetnicilor şi căpitanilor săi şi pe 
care se află astăzi un sătişor mic, s-a numit de atunci 
încoace Drăguşenii. Unii însă, şi mai ales străinii, pe lângă 
Drăguşeni, îl mai numesc însă şi Drăguşana” sau 

Drăguşanca. 

După ce s-au aşezat Dragoş-vodă în Şiretiu şi după 
ce-a luat acuma cârma întregii ţări asupra sa, aducându-și 
aminte de prorocia babei Uţa, făcu pe locul Unde a trăit şi 
s-a aflat aceasta, o biserică de lemn de stejar şi, alăturea 
cu biserica aceea a făcut el mai pe urmă şi curţile 
domneşti. Şi trimise apoi pre mai mulţi inşi dintre cei ce 
venise cu dânsul din Maramureş, ca să meargă şi să se 
aşeze la acel loc, să-şi facă case şi să prindă a lucra 
pământul de prin împrejurime, iar la vreme de nevoie să 
sară cu toţii şi să stea ca un zid întru apărarea ţării. 

Cei trimişi nu se deteră într-o lăture, ci se duseră cu 
toţii şi-şi făcură fiecare câte o casă mare şi frumoasă, din 
jos de biserică, pe locul care se numeşte astăzi Sălişte. 

1 în timpul de faţă oraşul acesta nu mai există, ci în 
locul lui se află un sâtişor, care se numeşte mai mult 
Mihuceni decât Cotovăţ. 

Şi fiindcă atât biserica lui Dragoş-vodă cât şi casele 
de pe lângă dânsa s-au clădit pe ţărmul unei vâlcele sau 


părăuas, pe ţărmul căruia a fost coliba Uţei, de-aceea atât 
satul care mai pe urmă a crescut hăt-mare încât avea şepte 
biserici, cu o mulţime de curţi boiereşti, cât şi părâuaşul 
care izvorăşte de sub dealul Piesa şi se revarsă din jos de 
sat în Suceviţa, s-au numit dintru început Valea-Uţei, întru 
aducerea aminte de baba Uţa, iară mai pe urmă Olovăţ. 

Murind Dragoş-vodă care a fost cel dintâi domnitor 
peste românii din Moldova şi care în scurtul timp cât a 
domnit, mare şi mult bine a făcut el ţării şi supuşilor săi, fu 
dus şi înmormântat în biserica din Valea-Uţei, făcută de 
dânsul. 

La vreo câteva sute de ani după moartea şi 
înmormântarea lui Dragoş-vodă, suindu-se pe tronul 
Moldovei Şte-fan-vodă care a fost unul dintre cei mai 
înţelepţi, mai voinici şi mai vestiți domnitori români, şi din 
care pricină s-a numit el apoi şi Ştefan cel Mare, rădică 
biserica cea de stejar a lui Dragoş din Valea-Uţei şi o mută 
pe locul unde se află astăzi sătişorul Putna şi mănăstirea 
Putnei şi unde se poate vedea şi astăzi, iară în locul ei făcu 
altă biserică de piatră, cu mult mai mare şi mai frumoasă, 
care asemenea se poate vedea şi acuma. 

După moartea lui Ştefan cel Mare şi înmormântarea 
sa în mănăstirea Putnei, viind în decursul timpului alţi 
domni la cârma ţării şi fiind Moldova, mai ales în partea de 
sus, adică unde locuim noi astăzi, foarte adeseori călcată, 
prădată şi pustiită de neastâmpăraţii şi neîmpăcaţii săi 
duşmani carii ca nişte fiere sălbatice năvăleau asupra ei, 
precum mulţi alţi locuitori, aşa şi cei din Valea-Uţei, de 
frica şi groaza duşmanilor, părăsiră satul şi fugiră cu toţii 
spre munte „nădăjduind că mai pe urmă se vor întoarce 
iarăşi îndărăpt. Dar ţiind răzmeriţele şi rebeliile un timp 
mai îndelungat şi nemaiputându-se nime dintre cei fugiţi 
întoarce îndărăpt la vetrile lor, au început cu timpul, pe 
locul unde erau mai înainte casele lor, biserica cea nouă a 


lui Ştefan cel Mare şi cetăţuia lui Dragoş-vodă, a creşte 
dudău şi tot feliul de copaci, astfel că la vreo câteva zecimi 
de ani după aceea, atât vatra satului, cât şi locurile de prin 
împrejurime se prefăcură într-o pădure mare şi deasă, ca 
toate pădurile. Ba, ce este încă şi mai mult, nici chiar 
cetăţuia şi biseri 

că nu se mai puteau vedea de-nălţimea şi desimea 
tufurilor şi a copacilor care crescuseră nu numai pe lângă 
dânsele, ci până şi pe zidurile lor. Iar în loc de oameni 
întâlneai acum numai fiare şi alte sălbăticirni care eu- 
trierau pădurea de-a lungul şi de-a latul, fără cea mai mică 
grijă că le va face cineva vreun rău. 

lată însă că într-o zi, cine mai ştie câţi ani vor fi de- 
atuncea, ieşind un cioban cu oile la păscut, ajunse cu 
dânsele până la locul dintre Cainovăţ şi Surupana, două văi 
cari se află în partea despre amiezi a satului de astăzi. 
Acolo îşi păscu el oile sale până ce a început a se îngâna 
ziua cu noaptea. Când a prins acuma a se întuneca hăt- 
binişor şi voi a se-ntoarce cu oile acasă, dă că vreo câteva 
oi cari cu puţin mai înainte de-aceea se despărţise de 
celelalte şi intrase în desişul pădurii, îi lipsesc din turmă. 
Şi cum dete ci că-i lipsesc oile, prinse a le căuta încolo şi- 
ncoace. Dar degeaba, căci fiind a-cuma prea târziu şi 
pădurea în care au fost intrat ele prea deasă şi 
întunecoasă, nu le putu nicidecum afla şi de aceea le lăsă 
în ştirea Domnului şi se-ntoarse fără de dânsele acasă. A 
doua zi însă, cum se zări de ziuă, se porni dimpreună cu 
alţi ciobani, ca iarăşi să le caute. 

Ajungând şi intrând ciobanii în pădurea în care se 
pierdură oile, îmblară mai lung timp încolo şi-ncoace dar 
degeaba, că niciunul nu le putu afla. Şi neaflându-le nu le 
rămase alta decât să se întoarcă înapoi fără de nicio 
ispravă. Dar iată că la întoarcere dau cu ochii de-o stâncă 


foarte mare. Ei, văzând stânca aceea, dau să se apropie de 
dânsa dar nu pot, căci era înconjurată din toate părţile de 
o mulţime de tufari şi copaci împleticiţi cu iederă, ca şi 
când ar fi fost întărită cu nişte ziduri. Văzând ei că cu una- 
cu două nu e chip a se apropia de dânsa, începură 
bărbăteşte a da într-o parte şi-ntr-alta tuf arii şi iedera ce 
le sta în cale şi a se apropia în chipul acesta de dânsa. fără 
după ce au ajuns cu mare chiu şi vai în apropierea stâncii 
deteră cu ochii de o peşteră. Şi cum deteră ei cu ochii de 
peştera aceea, îndată se şi băgară înuntru, cugetând că vor 
afla într-însa oile pierdute. Şi-ntru adevăr că le şi aflară. 
Dar pe cât de mare le-a fost bucuria la început, când zăriră 
oile culcate într-un Ungheriu şi rumegând, pe-atâta de 
mare le-a fost mai după aceea mirarea, când căutară mai 
bine în dreapta şi în stânga şi văzură că ei nu se află într-o 
peşteră 

de rând, cum se găsesc foarte adeseori pe uneie 
locuri, şi mai ales prin munţi, ci într-o încăpere largă şi 
frumoasă, înconjurată din toate părţile cu ziduri şi 
deasupra cu boltituri. Şi plini de uimire cum erau, îndată 
cunoscură şi se încredinţară, de pe icoanele cele 
mucegăite care atârnau pe păreţi, precum şi de pe crucile, 
sfeşnicile şi prapurile cari sta răzimate sau aruncate pe 
jos, că ei nu se află într-o peşteră, ci într-o biserică 
părăsită, îşi luară deci oile şi întorcându-se cu dânsele spre 
casă, pre cine-l întâlneau în drum îl opreau şi-i istoriseau 
că iac-acolo şi-acolo au dat peste o biserică părăsită. 

Oamenii şi mai ales sătenii, de unde erau ciobanii cu 
oile pierdute, cum auziră ceea ce le-au istorisit a-ceştia, se 
şi porniră cu cârdul spre pădurea cu pricina, şi cum 
ajunseră la starea locului începură care dincotro a tăia 
copacii şi tufarii de pe lângă biserică şi a o scoate la iveală 
din întunericul pădurii, unde a stat ascunsă cine ştie cât 


timp de ochii oamenilor. fără după ce o scoaseră la lumină, 
chemară pietrari şi stoleri şi-i puseră s-o tencuiască şi s-o 
văruiască atât pe dinafară cât şi pe dinăuntru, şi s-o 
acopere. 

Pietrarii chemaţi, începând a o tencui, deteră de o 
uşă tainică care ducea într-o pivniţă. În pivniţa aceea 
deteră ei de-un săcriu mare de piatră, în care se aflau oase 
de om. fără pe o cruce de aur, care asemenea s-a aflat în 
săcriul acela, stă scris Dragoş-vodă, un semn că oasele din 
săcriu erau ale lui Dragoş-vodă, cel dintâi domnitor român 
al Moldovei, care după moarte a fost înmormântat în 
biserica cea de lemn, făcută de dânsul. 

Nu mult după aceasta veniră şi alţi oameni din satele 
de prin apropiere şi începură a-şi face case pe lângă 
biserica descoperită de ciobani. Şi cu cât mai mulţi copaci 
cădeau la pământ, cu atâtea mai multe case se rădicau şi 
satul se mărea pe zi ce mergea. Dar de astă dată, satul nu 
s-a făcut pe locul acela unde a fost el mai înainte, ci din 
sus de biserică, mai spre apus, şi nici nu s-a mai numit el 
ca de la început, Valea-Uţei sau Olo-văţ, ci Volovăţ. Şi tot 
aşa se numeşte el şi astăzi. 

Şi cu cât se înmulţeau sătenii, cu atâta şi pădurea 
despre răsărit şi despre apus se rărea şi scădea mai tare, 
până ce, în sfârşit, ajunseră ei cu răritul dincolo de dea 

lui Arşiţa, ia poalele căruia a fost cetăţuia lui Dragoş- 
vodă. 

Şi fiindcă în timpul de faţă locul unde a fost cetăţuia, 
precum şi împrejurimea acesteia e imaş sau toloacă pe 
care pasc vitele şi porcii volovicenilor, şi deoarece din 
toată cetăţuia de odinioară nu se cunosc acuma decât 
numai nişte rămăşiţe de ziduri şi şanţurile cari au 
înconjurat-o, de aceea locul acesta nu se mai numeşte 
Fortăreţ, ca la început, ci Porcăreţ. 


Timpul şi împrejurările, toate le schimbă şi le 
preface. Unele se uită cu desăvârşire iar altele se 
schimonosesc. Aşa se vede că s-a întâmplat şi cu numirea 
fortărețe! lui Dragoş-vodă! 

S. FI. Marian, Tradiţii poporane române... p. 40 - 03. 

SAS-VODĂ 

Când s-a suit Sas-vodă pe tronul Moldovei, zice că 
Şiretele, deşi era cel mai vechi oraş din toată ţara şi măcar 
că locuise înainte de aceasta tatăl său, Dragoş-vodă, într- 
însul, n-avea nici o singură cetăţuie sau altă întăritură şi 
nicio casă mai de Doamne-ajută, în care ar fi putut locui un 
domnitor. De-aceea se văzu el constrâns a-şi zidi singur o 
cetăţuie. Dar unde?... În ce loc s-o zidească? După ce 
Sunetele era aşezat, ca şi-n timpul de faţă, între dealurile 
Ruina, Miezeni şi Tătarcina, care se află în partea despre 
amiazi, apus şi miazănoapte, iară în partea despre răsărit, 
şi mai ales peste râul Siret, care trece alăturea cu oraşul, 
un şes mare cât poţi vedea cu ochii. 

După mai multă chipzuială şi socoteală, se hotări în 
sfârşit să o zidească în partea din urmă, şi anume pe locul 
acela unde se afla din vechime o mică rădicătură de 
pământ cu rămăşiţele unei capişte 1 pe dânsa, căci trebuie 
să ştiţi că Şiretele a fost înfiinţat cu vreo câteva sute sau 
mii de ani mai nainte de aceasta, de către un popor străin 
şi păgân, al cărui nume n-a putut străbate 

1 Templu păgân, biserică de alt rit decât cea greco- 
ortodoxă în ed.). 

până la noi. Dar fiindcă rădicătura despre care ni-i 
vorba i s-a părut prea mică şi nensemnată, de-aceea a 
poruncit el soldaţilor săi s-o facă mai mare, mai lungă, mai 
lată şi mai înaltă. 

Soldaţii cărora li s-a dat porunca aceasta nu 
aşteptară să li se mai spuie încă o dată, ci apucându-se de 


lucru, prinseră a săpa bărbăteşte lut de pe malul drept al 
Siretului şi cărându-l unii cu căciulile, alţii cu coifurile, 
adică care cu ce avea şi cum putea, în nici mai mult, nici 
mai puţin decât o zi şi o noapte, rădicară şi făcură o 
întăritură mai dehai de cum şi-a dorit-o însuşi Sas-vodă. 

Pe rădicătura şi întăritură aceea, care de atunci 
încoace s-a numit de către unii întăritură, iar de către alţii 
Horodişte, puse apoi Sas-vodă să i de zidească cetăţuia 
dorită, în care avea să locuiască şi din care, la timp de 
mare nevoie şi greutate, avea să se apere împotriva 
duşmanilor ce ar fi venit asupra sa şi a oraşului. 

Dar el nu se mulţămi numai cu atâta, ci fiind om cu 
frica lui Dumnezeu şi neaflându-se pe timpul acela nici o 
singură biserică de piatră în întreg oraşul, cum sfârşi 
cetăţuia de zidit, puse să i de zidească şi o biserică în care 
să aibă atât el, cât şi supuşii săi unde se închina şi ruga în 
ticnă părintelui ceresc. Însă el nu voi ca biserica aceea sa 
de zidească în nemijlocita apropiere a cetăţuiei, ci ceva 
mai departe, pe un tăpşan care se afla dincolo de părăul 
Câcăina, şi anume în partea despre miazăzi-apus de la 
cetăţuie. 

După ce a fost acuma şi biserica gata şi după ce a 
sfinţit-o în numele Sfintei Treimil, fiind biserica despărțită 
de cetăţuie prin părăul Câcăina, şi prin urmare neputând 
Sas-vodă, cu una, cu două, merge ca să se închine într- 
însa, de răul părăului care uneori venea foarte repede şi 
tulbure, nimărui nu-i era cu putinţă să treacă de ceealaltă 
parte, puse să se dureze un pod peste dânsul, şi anume, 
după spusa unora, din piele de bivol, după a altora - de 
fier, şi iarăşi după a altora, de aramă. Pe podul acela apoi, 
care lega cetăţuia cu biserica Sfintei Treimi, se ducea atât 
Sas-vodă, cât şi curtenii 

1 Unii orăşeni spun că Sfânta Treime ar fi zidită de 
Petru Muşat, iară Sas-vodă ar fi zidit biserica cu patronul 


Sfântului Ioan, care se află în mijlocul oraşului. 

săi la biserică, ca să se închine. lar după ce se 
închinau şi se întorceau înapoi acasă, trăgeau podul după 
ei. 

Văzând doamna lui Sas-vodă că soţul ei şi-a zidit o 
biserică atât de frumoasă, voi să-şi zidească şi ea una. Dar 
fiindcă ea era săsoaică din Ardeal şi nu-şi schimbă legea, 
când s-a măritat după Sas-vodă, de aceea dorea să-şi 
zidească o biserică păpistăşească, care ar corespunde 
Credinței sale şi dorinţei celor de-o lege cu dânsa. 

Însă Sas-vodă nu-i încuviinţă să zidească o asemenea 
biserică, ci-i spuse din capul locului că cine doreşte şi 
voieşte să se închine lui Dumnezeu, să meargă şi să se 
închine în biserica ce-a zidit-o el, cine nu ducă-se unde-i 
place, că el nimărui nu-i dă voie să zidească astfel de 
biserici în ţara sa. 

Dar doamna, încăpăţânată şi întinată cum era, nu voi 
să-l asculte. Dimpotrivă, luându-se după sfatul şi îndemnul 
celor de-o lege cu dânsa, adică al papista. şilor, carii 
căutau toate chipurile şi mijloacele ca să tragă pre români 
la legea lor, făcu în ciuda soţului său, chemă pre mai mulţi 
zidari străini şi-i puse să zidească biserica dorită, la vreo 
câteva sute de paşi mai spre apus de Sfânta Treime. 

Zadarnică i-a fost însă toată încercarea şi munca, 
căci Sas-vodă nu era unul din ceata acelor oameni cărora 
le cânta găina în casă. Văzând că soţia sa nu vrea să-i ţie 
cuvântul în seamă, nu-i spuse mai mult nemică, ci o lăsă să 
înceapă lucrul. lar când văzu că zidarii au pus temelia 
bisericii şi încep acum a zidi, chemă pe vreo câţiva oameni 
de încredere la sine şi le spuse să sape în taină, în timp de 
noapte, când toată lumea doarme dusă, un şanţ pe sub 
pământ, începând de la malul drept al părăului Câcăina şi 
până sub temelia bisericii doamnei sale. Iar când fu şanţul 


gata, le zise să aşeze un vas cu prav sub zidul bisericii, să 
prindă la gura vasului o funie scămoasă şi lungă, care să 
ajungă până la capătul şanţului, şi-n fiecare noapte 
următoare să deie foc funiei. 

Oamenii de încredere făcură toate celea ce le porunci 
Sas-vodă, săpară şanţul, luară în fiecare sară câte un vas 
de prav şi o funie lungă şi scămoasă, puneau atât vasul, cât 
şi funia unde trebuiau să fie puse, şi când cugetau ei 
acuma că tot oraşul doarme dus şi nime nu-i va putea 
oblici şi descoperi ce fac, da foc funiei; funia ar-C-o! a 183 
coala 18 

dea până ce ajungea la prav, iar când lua pravul foc, 
tot ceea ce zideau zidarii peste zi noaptea zbura în aer. 

Doamna şi mai ales zidarii se mirau foarte mult: cum 
şi de unde vine că aceea ce zidesc ei peste zi se dărâmă 
peste noapte?... Să nu fi zidit ei cum se cade?... Să fi fost 
vreun cutremur de pământ?... Să fie locul necurat?... Sau 
ce păcatele să fie?... Destul că nimărui nu-i plesni prin 
minte care e adevărata pricină... Dar şi Sas-vodă cu 
oamenii săi de încredere încă nu se deteră de gol, 
dimpotrivă, voind a veni de hac doamnei şi celor de-o lege 
cu dânsa, râdeau în pumni şi nu spuneau nimăruia niciun 
cuvinţel. 

Şi aşa biserica ce-a voit s-o zidească doamna lui Sas- 
vodă nu putu de feliu ajunge la îndeplinire. lar doamna, 
văzând că nu-i chip s-o scoată la capăt, scapără de ciudă şi 
numai dacă ar fi fost în stare, nu ştiu ce-ar fi făcut. Dar 
fiindcă nu putea nemică face, înghiţi neduri şi tăcu. Nu 
mult după aceasta, născând ea un băieţel, îi plesni acuma 
alta prin minte: voi adică numaidecât să-şi boteze băietul 
în legea sa. Şi nu ştiu ce făcu şi ce direse, destul că-şi 
împlini dorinţa. Dar tocmai împlinirea acestei dorinţe a 
fost nenorocirea ei şi-a nevinovatului ei copil. 


Sas-vodă adică, cum prinse de veste despre ceea ce 
s-a întâmplat, se făcu foc şi pară de mânie. Şi fără a mai 
sta mult pe gânduri, porunci câtorva oameni să înjuge opt 
bivoli albi la un tun, să urce tunul în partea despre amiazi 
a oraşului şi de-acolo să-l sloboadă apoi în casa în care a 
fost botejunea şi-n care se afla atât doamna cu nou- 
născutul şi botezatul băieţel, cât şi prei oţii ce l-au botezat, 
dimpreună cu cumătrii, mecum şi cu mulţi alţi papistaşi. 

Şi cum a poruncit Sas-vodă, aşa s-a şi întâmplat. Cât 
ai scapără dintr-un amnariu, bivolii fură prinşi la tun, tunul 
scos în vârvul dealului şi-acolo îndreptat şi slobozit în casa 
unde a fost botejunea şi care, cât ai clipi din ochi, s-a făcut 
mii şi fărâme, dimpreună cu toţi cei ce se aflau într-însa. 

După această tristă şi înfiorătoare întâmplare, 
nemaivrând Sas-vodă să petreacă mai mult în Şiretiu, if 
hotări să-l părăsească şi să se ducă unde l-or duce ochii şi 
picioarele. Şi cum se hotărî aşa şi făcu. La vreo câteva 

zile părăsi Şiretiul dimpreună cu curtenii săi şi nu se 
întoarse mai mult îndărăpt. 

Părăsind Sas-vodă Şiretiul şi rămâind cetăţuia sa în 
voia întâmplării, fără niciun scut şi privighere, în scurt 
timp a început a se ruina şi a se dărâma, iar mai pe urmă 
materialul din care era făcută fu întrebuințat la zidirea 
altor locaşuri, astfel că în timpul de faţă nu se mai află nici 
o singură urmă dintr-însa, care ni-ar putea arăta locul 
unde a locuit odinioară Sas-vodă. 

Tot aşa s-a întâmplat şi cu podul ce lega cetăţuia cu 
biserita Sfintei Treimi. 

Pe rădicătura de pământ unde a fost odinioară 
cetăţuia lui Sas-vodă se află acum ţintirimul jidovesc, iară 
la poalele acesteia o cărămidărie unde se fac cărămizi şi 
unde s-au aflat în anii din urmă o mulţime de lucruri 
străvechi de pe timpul popoarelor păgâne, cari au locuit în 


aceste părţi. Din pricina aceasta apoi au şi început se- 
retenii, de un timp încoace, a numi rădicătura şi întăritura 
de pământ de odinioară: La cărămidârie sau Dealul 
podului, în loc de Horodişte sau la Cetăţuie, cum îi 
spuneau mai înainte. 

fără pe locul unde ducea podul cel de piele de bivol 
sau de aramă duce astăzi numai o punte îngustă. Şi numai 
rădicaturile de pământ cari au slujit de căpătâi în partea 
despre miazăzi-apus şi cari se pot vedea şi astăzi în 
grădinele de primprejurul bisericii Sfintei Treimi ne mai 
arată că a trebuit să fie odinioară un pod aice. 

Biserica Sfintei Treimi, însă, ca un locaş sfânt şi 
dumnezeiesc, a rămas până în idua de astăzi. Atâta numai 
că ea, dintru început, nu era simplă ca acuma, ci avea şi un 
turn. În anul 1831 însă, dună cum spun bătrânii oraşului, 
fiind un cutremur mare de pământ, i-a picat turnul, şi când 
a picat, toată mahalaua s-a cutremurat. 

Tot atunci a căpătat biserica mai multe crăpături 
mari cari nu le avea mai 'nainte şi din a căror pricină lung 
timp nu s-a liturgisit într-însa, temându-se atât preoţii, cât 
şi orăşenii, ca nu cumva să se răsipească şi să omoare pre 
toţi cei ce vor fi adunaţi într-însa. Mai pe urmă însă, venind 
nişte ingineri şi cercând-o cu de-a-măruntul, au spus că se 
poate fără de nicio frică liturgisi într-însa, numai dacă mai 
întâi se va îndrepta, adică 

dacă se va înfercca şi întări bine cu nişte pente şi 
cercuri de fier. 

Şi cum au spus inginerii aşa a şi fost, căci 
înferecându-se bine cu pente şi cercuri de fier, tencuindu- 
se şi văruindu-se atât pe dinăuntru, cât şi pe dinafară, şi 
acoperindu-se cum se cade, acuma preoţii iarăşi liturgisesc 
într-însa, fără să se teamă că li se va întâmpla ceva, pentru 
că îndreptată şi înferecată cum este, poate să dureze mai 


tot atâta timp cât a durat şi până acuma. 

S. FI. Marian, Tradiţii populare române... p. f>4 - 71. 

DOAMNA LUI SAS-VODA 

În partea despre miazăzi a oraşului Şiretiu se află un 
deal cu numele Sasca. 

Pe acest deal, pe ale cărei coaste se mai pot vedea 
încă şi acuma remăşiţele de piatră ale unei cetăţui 
străvechi, se zice că a fost reşedinţa lui Sas-vodă. 

Doamna lui Sas-vodă, zice că era de acasă săsoaică şi 
aşa de tare întinată şi aplicată spre credinţa părinţilor săi, 
că ea nicidecum nu voia să ţie sărbătorile, deodată cu 
bărbatul său, cu Sas, care era de legea noastră, adică 
răsăriteană, şi care ţinea sărbătorile străbune deodată cu 
românii, ci ea le ţinea totdeauna deodată cu papistaşii. 

Sas-vodă, de la un timp văzând că numr. i degeaba îşi 
bate capul cu dânsa, că soţia sa e aşa de întinată şi 
îndărătnică că n-o poate nici într-un chip înduplica să ţie 
sărbătorile deodată cu dânsul, nu-i zice mai mult nemică, 
ci-i dete pace să ţie sărbătorile când va vrea şi cu cine-a 
vrea. Ba, el îi dete voie să-şi zidească încă şi o bisericuţă 
mică, în care să se închine în legea sa. 

lată însă că pe la Florii, nu se ştie acuma anume în 
care an, Sasca, adică soţia lui Sas, îi zise soţului său că ea 
ai-e mare sărbătoare, că ziua aceasta e o zi foarte 
însemnată pentru dânsa, deci nime dintre curteni, nici 
dintre târgoveţi să nu cuteze a lucra, nici a face oareşicare 
veselie, că ea, dacă n-or ascultă-o, are să se supere de 
moarte. 

Sas-vodă, ca un om de pace ce era, o ascultă... El 
dete îndată poruncă tuturor curtenilor şi târgoveţilor ca 
nime să nu lucreze nemică, nici să se veselească, că 
doamna sa are sărbătoare mare şi că poate să i se întâmple 
ceva de cumva vor cuteza şi vor lucra sau se vor veseli, şi 


apoi... să nu fie vina lui atunci când îi va pedepsi pre toţi 
cei ce n-or asculta de dânsul; care după cum a câştiga... 

Curtenii şi toţi târgoveţii îl ascultară presas şi nime 
n-a lucrat, nici nu s-a veselit în acea zi şi Sasca a petrecut 
Floriile după placul ei. 

Scurt timp după aceasta sosiră şi Floriile lui Sas- 
vodă, adică Floriile noastre, ale românilor. 

Acuma spuse şi el doamnei sale că pe cât timp va fi la 
biserică şi se va ruga, nici ea şi niciun curtean de legea ei 
să nu lucre, nici să se veselească, fiindcă sărbătoarea 
aceasta pentru dânsul încă e o sărbătoare foarte mare şi 
de vor cuteza unii şi vor lucra sau se vor veseli, pe urmă, 
dacă-i va pedepsi, să nu le pară rău! 

Dar Sasca să fi zis atunci: 

— Ce-mi pasă mie de sărbătorile tale! 

fără după ce s-a dus soţul său, adică Sas-vodă, la 
biserică, ea îndată a chemat lăutari pentru că la dânsa 
trecuse acuma postul mare, şi cum au venit lăutarii, îndată 
au poruncit să cânte. 

Lăutarii... ce puteau ei face?... Se supuseră şi 
începură a cânta. lar Sasca cu curtenii carii erau de-o lege 
cu dânsa şi cu ceilalţi străini începură a juca şi a se veseli, 
făcând prin aceasta în ciudă lui Sas-vodă şi tuturor 
românilor. 

Sas auzi tot ce se întâmplă în cotăţuia sa şi se supără 
foarte tare dar nu spuse nimărui nemică, ci stete în 
biserică şi se rugă lui Dumnezeu până la sfârşitul 
liturghiei. 

După ce s-a sfârşit acuma liturghia şi după ce a luat 
Sas nafură şi mâţişoare, se întoarse acasă de ia biserică şi 
văzând că lăutarii încă tot cânta şi că soţia sa n-a voit să-l 
asculte ci încă i-a făcut în ciudă, s-a mâniat foc, şi-ndat-a 
poruncit ostaşilor săi să dărâme toată cetăţuia, precum şi 
biserica soţiei sale, care se afla în mâna stângă a drumului 


cum se merge la biserica de azi a Sfintei Treimi. 

Această poruncă a lui Sas-vodă îndată s-a şi împlinit, 
căci oamenii săi, toţi neaoşi români cari erau de-o lege cu 
dânsul şi aveau mare pocsie pre toţi veneticii străini, cât ai 
scapără dintr-un amnariu sfărmară toată cetăţuia şi 
biserica Sascei, dându-le foc şi bombărdându-le din toate 
părţile şi omorând atât presasca, cât şi pre toţi cei de-o 
lege cu dânsa carii îndrăzniră de-a călca porunca 
domnească şi-a se veseli, pe când Sas-vodă era dus la 
biserică, şi se ruga lui Dumnezeu. 

Mânia lui Dumnezeu ce era!... Când începură românii 
a se arunca asupra veneticilor necinstitori şi batjocoritori 
de sărbătorile române, într-o clipă de ochi pre toţi îi făcură 
fărâmi, aşa că lung timp după aceasta nu s-a mai zărit prin 
Şiretiu sămânță de-a lor... 

Sas-vodă însă, după ce a poruncit ostaşilor să sfarme 
cetăţuia şi biserica doamnei sale, zice că până într-atâta i 
s-a împietrit inima, că îndată a părăsit Şiretiul şi s-a cam 
mai dus. Dar unde s-a dus?... nu se ştie nici până în ziua de 
astăzi... Nime nu ştie încotro a apucat... cât a mai trăit 
după această întâmplare şi unde a murit... 

Ceea ce însă se ştie este că dealul unde a fost 
reşedinţa lui, precum şi rămăşiţele bisericii doamnei sale 
s-au numit după aceea şi se mai numesc încă şi până în 
ziua de astăzi Sasca, după numele soţiei sale, care şi-a 
aflat moartea, dimpreună cu cei de-o lege cu dânsa, sub 
zidurile cele sfărrnate şi dărâmate ale cetăţuiei... 

lar ce se atinge de cetăţuie şi de biserica Sascei, 
spun. târgoveţii din Şiretiu, că au rămas părăsite, că nu le- 
a mai tocmit de-atunci încoace nime şi că ruinâle lor cu 
vreo câteva zeci de ani mai înainte (de an. 1830) erau cu 
mult mai mari, însă nesocotinţa şi  nepriceperea 
târgoveţilor români de-a păstra cu scumpătate remăsiţele 


străbune şi mai ales lăcomia strânsurilor străine, îi împinse 
într-acolo că mai mulţi au scăpat şi au luat piatră de- 
aceasta şi au întrebuinţat-o pentru zidirea mai multor case 
şi crâşme din oraş... 

Dar să nu ne mirăm de-această faptă, căci cam aşa se 
întâmplă mai pretutindene cu remăsiţele moştenite de la 
străbunii noştri! 

S. FI. Marian, Tradiţii poporane române... p. 788 i 

COMOARA LUI NEGIIU-VODA 

Spun bătrânii că pe meleagurile astea ale Jiului ar fi 
fost stăpân Negru-vodă, care cică coborâse de peste munţi. 

Într-o noapte, pe când el dormea, i s-a năzărit în via 
cineva în alb, şi i-ar fi zis: 

— Măria-ta! Lasă-ţi legea şi le-te după a ăstor creştini 
ce-i ai în grija ta, şi, ca să nu fii uitat, fă şi o mănăstire... 

Şi ar fi întrebat el: 

— Şi unde, Doamne, să-i pun temelia?... 

— S-o iei la deal, zice, spre munte; întreabă pe no- 
văceni de locul zis Gura-Văii. 

— Bine, Doamne! 

Când s-a deşteptat şi-a şi schimbat gândul. Că de ce 
n-ar face-o în legea lui?... Bag-seamă, era ietin de dincolo. 

Aşa că ce-şi pusese în gând să facă? O mănăstire 
despre care să se ducă vestea de mândreţea ei. Nu şia 
lăsat gândurile bătute. 

Şi aşa a colindat el toate drumurile şi potecile, 
plaiurile şi livezile, în sus, întrebând mereu de Gura-Văii, 
până a dat de plaiul Novacilor, loc frumos şi încântător. 

Ajuns în sat a întrebat: 

— Ia ascultați oameni buni, Gura-Văii, nu care cumva 
mai e departe? 

— Nu! Iac-aici, aproape... i-au fost răspuns. 

A luat pe unul călăuză şi s-a dus într-acolo şi, când a 


ajuns, aşa de mult i-a plăcut locul că s-a şi hotărât că acolo 
să facă mănăstirea. 

Bun. 

— Da locurile astea ale cui sunt? întrebă el. 

— Ale noastre, ale novăcenilor... 

Şi-şi făcea socoteala cam cum să facă s-o brodească 
mai bine: cu puterea să-şi pună mănăstirea acolo... dar 
inima nu-i da brânci aşa. Şi ce-a făcut? 

S-a întors acasă, a dat poruncă să se umplă un butoi 
cu aur. şi cu mulţi ortaci împrejur, au luat iar calea spre 
Novaci. Dar socoteala de-acasă nu se nemereşte cu cea, 
din târg! îi trăsnise lui prin cap de „dram bătut degeaba şi 
grabă de surda?” 

Nu! Căci novăccnii nici n-au vrut s-audă de mănăstire 
„letinească”, pentru 

„Letini spurcaţi 

Şi de lege lepădaţi”... 

pe pământurile lor, măcar că aveau de-a face cu 
domn mare... 

— Apoi, de nu vreţi voi, vreau eu aşa!... Cic-a zis 
atunci Negru-vodă, negru de mânie că nu i s-a făcut pe 
chef, să dureze mănăstirea lui. 

Şi cică aşa de tare s-au îndârjit şi novăcenii, că l-au 
pus pe fugă... 

— Auziţi dumneavoastră, cic-au zis, nu este de ajuns 
câte sunt... Şi acum şi mănăstire letinească?... 

Şi a şters-o repede, c-altfel îi luă spinarea foc. Şi în 
grabă a lăsat şi carul cu aur cu tot, luând-o pe Gilort la 
vale, fără ca să se mai uite măcar în urmă... 

lar oamenii atunci au găsit cu cale aşa i că pe locul 
unde avea de gând Negru-vodă să zidească mănăstirea, să 
îngroape butoiul cu aur. 

Aşadar s-au apucat de-au săpat o groapă de nouă 


stânjeni şi, punând butoiul pe gura gropii, au jurat ca 
nimeni să nu se atingă de el şi de banii din el, cât va fi 
lumea... 

Au mai fost ursaţi apoi ca banii să joace pe tot anul o 
dată, în ziua de Paşti. 

Şi de-atunci cică, joacă o comoară la Gura Văii, dar 
nu are nimeni îndemn să se apropie, că e blestemată. 

Iar comoara aceea este a lui Negru-vodă. 

Auzită cu ocazia unei manevre, prin 1910; 
manuscrisul distrus când cu năvălirea armatelor străine, şi 
scrisă a doua oară din memorie, în 1918. 

N. I. Dumitraşcu, Moşteniri, Povestiri... p. 14 - 16. 

[BAIA ŞI DIVANUL LUI NEGRU-VODĂ] 

Negru-vodă a avut aici, la Cetăţuia, un palat mândru 
şi frumos. Palatul era clădit în spatele şanţului ăluia şi 
avea multe încăperi - chiar în pământ - încăperi ale căror 
urme se văd şi astăzi. 

Mai în vale de el, se vede baia lui Negru-vodă, baie în 
care se aduceau apă cu burduful şi cu scripetele; iar mai în 
spate, divanul. Se vede şi azi piatra pe care ar fi stat sfânta 
cruce şi se cunoaşte şi locul pe care şedea Vodă şi acela pe 
care şedeau divaniştii. 

Masa pe care mânca Negru-vodă e în faţă; un ţur- 
tudan de stâncă, având în cap o piatră lată. 

Spusă de domnul învăţător Constantin Geantă, din 
Stoeneşti. Domnia sa a auzit-o de la bătrâni. 

C. Rădulescu-Codin, Legende, tradiții şi amintiri... p. 
64. 

CATELINA 

În Cotnari, pe şăsul Bahluiului, este un deal mare şi 
rotund, drept ca un stog de fân. Dealul aista, până amu nu 
demult, era plin de podgorii cu vii, crame, (zămnicej ca 
acelea, grădini frumoase; ba şi case erau şi oamenii îi zic 


dealului aistuia: Dealul lui Vodă, adică a lui Ştefan-vodă cel 
Mare şi Sfânt. 

Tot în Cotnari este un deal mare şi lungăreţ, pârcă-i o 
gireadă mare de grâu, şi pe poalele lui erau păduri, vii, iar 
pe vârful lui era o cetate împrejurată înspre miazănoapte 
de două pogoară: Pogorul Mare, despre Steclărie, şi 
Pogorul Mic, cam aproape de dealul Porcului. Dealul aista 
să cheamă Dealul Catelinei sau Dealul Doamnei, de la o 
doamnă a lui Ştefan cel Mare, care-o chema Catelina. 

Catelina asta, zice că era o domniţă, şi sta cu şederea 
în cetatea de pe Dealul Catelinei şi Vodă stătea în curţile 
lui domneşti de pe Dealul lui Vodă. 

Amu, cică, din una, din alta, s-a împricinat Ştefan- 
vodă cu domniţa ceia şi s-au luat la sfadă. Ciudă şi mânie 
ca aceea şi nu ştiu cum se făcea că Ştefan n-o putea 
răpune şi rămânea ruşinat. De voie, de nevoie, s-au 
împăcat - chipurile - da Ştefan-vodă nu era slobod să se 
ducă în cetatea domniţei, ca doară nu i-a afla tainele 
cetăţii şi pe urmă s-o ieie el în stăpânire. 

Coastă râpoasă, prăpăstioasă (n.ed.). 

Lui Vodă nu-i venea la-ndemână învoiala cu domniţa. 

— Cum adică? De mine nu ş-a bătut joc în chipul 
aista, Împărați în toată legea şi crai vestiți, şi amu, un cap 
de muiere să mă ruşineze până-ntr-atâta? Bărbat îs eu? Ş-a 
căzut Vodă pe gânduri. 

Dar Dumnezeu l-a scos şi din beleaua asta care era 
mai s-o păţască. 

Pe-atunci, podgoria lui Ştefan-vodă din Cotnari era 
vestită de vinurile cele bune, că nu mai avea potrivă în 
toată ţara; şi domniţa Catelina a trimis la Ştefan-vodă ca 
să-i deie şi ei vin de-acela, lăudat şi vestit. 

Amu, venise vremea lui Ştefan ca s-o răpuie pe 
Catelina, că-i trăsnise prin cap un şiriclic, potrivit drept 


pentru dânsa. S-a apucat ş-a-ncarcat 50 de buţi mari şi le-a 
pornit cu mare halai. 

Când a ajuns la poarta din Pogorul cel Mic, li-a 
deschis porţile, tot aşa şi cele de la cetate, de aici, oamenii 
domniţei li-a legat ochii cărăuşilor lui Ştefan-voclă, ca să 
nu vadă şi să afle tainile cetăţii. 

După ce-a tras carele în ograda cetăţii, toţi curtenii şi 
domniţa s-au strâns în jurul buţilor, au dat cep la butea cea 
dentăi şi tot au gustat vinul, ba unul ba altul» până ce s-au 
ebefăluit cu toţii, de nu ştiau ce-i cu dânşii. 

Peste noapte, din 48 de buţi, care gândea domniţa că- 
s cu vin, au ieşit ostaşi într-armaţi şi s-au împrăştiet ca 
furnicile în toate părţile întărite ale cetăţii, aşa ea 
dimineaţa, domniţa, când s-a văzut răpusă, s-a închinat de 
bunăvoie lui Ştefan-vodă, că n-avea încotro. 

Iar Ştefan cel Mare, când a văzut că o femeie ca asta 
era mai-mai să-l răpuie, a luat-o de nevastă; că aşa-i plăcea 
şi lui să aibă o femeie bărbătoasă şi cu inimă de-voinic. 

De-acolea, Ştefan-vodă s-a pus pe treabă ca să- 
ntărească cetatea şi mai şi. În partea despre miazăzi a 
tăiet dealul de-a curmezişul ş-a făcut un şanţ adânc, mai ca 
de şapte stânjeni, şi l-a lungit către asfinţit şi miazăzi, prin 
satul Horodiştea, până la satul Cârjoaia, sfârşindu-se la 
Fântâna Doamnei; fântâna zice c-a făcut-o doamna 
Catelina. A mai făcut un şanţ (canal) pe sub pământ, de la 
cetatea Catelinii până la curtea domnească din Hârlău. A 
zidit o biserică cu hramul Sfântul Ştefan şi doamna 
Catelina a făcut şi ea o biserică în Cotnari, dar biserica ei 
era pentru cei care ţin de legea catolică, adică de-o lege 

cu doamna Catelina. La biserica doamnei veneau 
unguri din satul losupeni, care erau împământeniţi de 
Ştefan-cel-Mare. 

După ce s-a dărmat biserica făcută de Ştefan-vodă, 


zidăriile le-a carat unul, Grigore Radu, de a făcut mitocul 
Mănăstirii Neamţului. 

După Narcis Creţulescu şi după Dict. ijeogral juci. 
lati, f. 49 şi 591. 

S.T. Kirilcanu, Ștefan cel Mare şi Sfânt. Istorisiri... p. 
209 211. 

CETATEA NEAMȚULUI 

Despre întemeierea Cetăţii Neamţului, spun bătrânii, 
că înainte de Ştefan-vodă, cu mult înainte, au venit nişte 
nemti pe-aici ş-au silit pe oameni de le-au cărat piatră şi le- 
a clădit cetatea. 

Şi aşa de mult ce i-au năcăjit pe oameni nemţii ceia, 
c-au rămas oameni săraci lipiţi pământului! pierindu-le 
vitele cărând la piatră, şi după ce s-au mântuit boii şi caii, 
au pus şi vacile la jug. 

Când s-a mântuit cetatea, rămăsese în împrejurimile 
acestea numai un bou fără coarne şi o vacă fără coadă. 

Mai târziu s-au sculat oamenii de-au alungat pe nemți 
şi le-a dărâmat cetatea, dar venind Ştefan în scaunul 
Moldovei, a clădit-o iarăşi. 

Ştefan n-a mai chinuit lumea ca nemţii ceia, că ei a 
fost om mare, bun şi sfânt, cum n-a fost şi nici n-a mai fi 
altui pe faţa pământului. 

Am auzit că-n cetatea Neamţului erau case domneşti 
şi biserică, dar acum nu se mai cunoaşte nimica. 

Şi-n mijlocul ogrăzii din cetate era o fântână adâncă 
tare... Te coborai cu găleata până la jumătate şi de-acolo 
puteai intra într-o hrubă care răspundea în fântână şi prin 
hruba aceea mergeai, mergeai şi ieşeai ia capătul 
muntelui, de ceea parte, în pădure, spre Oglinzi, după cum 
se ştie c-au fost de la cetate şi până-n Târgu Neamţ. 

27? 

Am apucat şi eu pe un boier, unul Belibou; avea a-şi 
face un han; curțile cele vechi, zicea că nu mai sunt la 


modă. 

Şi a-nceput a căra piatră de la cetate. 

Dărâmau zidurile aici şi pietrarii îi zideau în târg han 
şi curţi nouă. 

Nu zicea nimeni nimic. Ce să zică? Boierul, boier 
mare, ce să-i faci? Cum să te pui cu dânsul? 

Până ce-a dat Dumnezeu şi s-a sculat alt boier, care 
acu era sărac şi umbla aşa, bezmetic: îi zicea Alexandru 
Nebunul!... 

S-a sculat şi pe jos a pornit la laşi, la domnie. 

Mânca pâne şi bea apă la şipote, pe marginea 
drumului... 

Şi până ce n-a răzbit la Vodă nu s-a lăsat... 

Pe-atunci era domnitor, la laşi, Grigore-vodă cel 
frumos... 

A zis boierul acela, Alexandru Nebunul, către Vodă: 

— Măria-ta, păcat să se dărâme cetăţile bătrâneşti şi 
să-şi facă nevrednicii de azi crâşme din ele! 

Ş-a căzut în genunchi. 

Şi când s-a întors nebunul la cei cuminţi, avea hârtie 
la mână, de la domnie către isprăvnicie... Şi s-a-nfăţişat la 
ispravnic ş-a zis: 

— Uite porunca să iasă oamenii din toate satele 
dimprejurul cetăţii, cu câte trei nuiele şi cu câte-un par şi 
să-ngrădească cetatea! Şi de azi înainte, piatră de zidit 
crâşme şi curţi boiereşti să nu se mai ridice... Cine nu 
ascultă rău va pătimi. 

Au ieşit oamenii cu nuiele şi cu pari ş-au îngrădit 
cetatea, dar pe urmă au venit vremuri noi... şi s-a stricat 
gardul... 

Şt. Georgescu-Sergeu, Lumea ilustrată, rev. an. Il, f. 
86 şi M. Sadoveanu, Oameni ţi locuri, f. 44 şi 46. 

S. T. Kirileanu, Ştefan cel Mare şi Sfânt. Istorisiri... p. 
192 - 195. 


DUMBRAVA ROŞIE 

Ştefan-vodă cel Mare şi Sfânt a fost apucat de turci, 
într-un rând, negata de război, pentru că tocmai atunci 

dăduse răgaz oamenilor săi să-şi mai caute şi de-ale 
gospodăriei, după ce se întorsese dintr-o întâlnire cu leşii. 

Şi erau turcii aşa de mulţi, că nu-i mai încăpeau văile 
Moldovii şi Bistriţii. 

Şi Vodă ce era să facă? A dat de veste în toate părţile 
numaidecât, şi-a adunat în pripă câteva sute de voinici, dar 
poate dovedi unul pe-o mie, şi mai ales la un loc întins? 

Nu! Şi aşa, Ştefan-vodă a fost biruit. 

Unde să se ducă el acuma? Ce să facă Vodă, măcar 
până s-or strânge gloatele din ţară? Că turcii, vedeţi 
dumneavoastră, nu-i dădeau pas de loc, şi-l urmăreau ca 
să-l piardă. 

Se repezi la Cetatea Neamţului unde era maică-sa şi 
domniţa. Şi cum era într-o sară răcoroasă, bătu la poartă 
să-i deschidă şi zise: 

— „Domniţă. 

Domniţă. 

Vin pân-la portiţă. 

Vântul suflă tare. 

Rana-n trup mă doare”. 

lar maica lui Vodă, auzind acest glas, grăi nurorii 
sale: 

— Nu! Ştefan e departe şi de bună seamă că la 
poartă-i vreun străin care vrea să ne înşele. Nu-i deschide! 

Şi Vodă Ştefan iar a bătut la poartă. Atunci maica lui 
a mers şi fără a-l cerceta la faţă, i-a răspuns: 

— Ce baţi? în cetate nu poate fi loc pentru tine. Locul 
tău, de-ai fi prieten ori de-ai fi duşman al Moldovii şi al lui 
Vodă Ştefan, nu-i aici, ci acolo unde ostile se bat, unde unii 
mor şi alţii rămân să lupte înainte. Du-te unde ţi-or fi 


părtaşii! Du-te! 

Auzind Ştefan vorbele acestea, porni singur-singu-rel 
spre Piatra, unde şi ajunse. Şi pentru că pe acolo erau o 
mulţime de mocani şi de crescători de vite, Ştefan îi sfătui 
să-şi amestece fiecare turmele şi cirezile şi apoi să 
deosebească oile de o parte, berbecii cu telenci, de altă 
parte, vacile de alta, şi tot aşa viţeii, caii, tot, tot. Şi după 
ce le-au osebit, cu fiecare cireada şi turmă au împănat câte 
o vale, iar când Vodă Ştefan dădu de veste din bucium, 
deodată începură să-i răspundă mocanii şi toţi cei ce erau 
cu cirezile. Şi pe lângă larma aceea de buciume, 
adăugându-se behăitul oilor, vacile şi 

viţeii care răgeau, caii cari nechezau, strigătul 
oamenilor cari mânau cirezile, toate la un loc făceau să nu 
se mai audă nici în cer, nici în pământ. 

Turcii tăbărâseră în vremea asta pe şesul Pietrii, pe 
unde-s astăzi satele de la Roznov până către târg. Auzind 
ei mânia ceea nedesluşită, şi cum era şi în revărsatul 
zorilor, tare s-au fost buimăcit, şi-au început s-o rupă de 
fugă, care încotro vedea cu ochii. 

Oastea de strânsură sar? de la Răsărit şi tunurile 
aşezate pe dreapta Bistriţii încep să rărească duşmanii. 

În chipul acesta duşmanii au fost răpuşi. Cei care au 
scăpat cu zile au fost prinşi şi judecaţi: 

— De ce nu ne lăsaţi în pace - le-a fost zis Vodă 
Ştefan - să ne căutăm de treburile noastre? Că noi n-avem 
supuşi să ne-aducă toate de-a gata. Noi arăm, noi 
semănăm, noi prăşim şi secerăm ca s-avem bucate. De ce 
nu ne lăsaţi în pace, vă zic vouă? 

Şi îndată i-a pus pe toţi la jug de-au arat şesul care se 
vede din Piatra şi până la Roznov, şi încă mai departe; iar 
în loc de grâu şi popuşoi, puse Ştefan-vodă ghindă, să 
crească pădure mare, că pădurea trăieşte mai mult şi 


aduce tuturor aminte povestea izvodirii ei. 

Şi pădurea a crescut mare şi frumoasă şi a rămas 
până mai anii dincoace, numindu-se Dumbrava Roşie. Dar 
lumea înmulţindu-se, pădurea s-a tot tăiat şi în anii din 
urmă nu mai rămăsese din toată faţa ei decât un pâlc de 
stejari, unde-i astăzi sătucul care poartă numele codrului 
domnesc. 

T. Pamfilo, Mănunchi nou de povestiri... p. 61 - Î3. 

LEGENDA MĂNĂSTTRII EUŢNA 

Cică trăia în chilia aceasta un călugăr: Daniil să- 
hastru. li zicea lumea săhastrn, pentru traiul său singur. 
Acesta a fost coborât din cer, de Dumnezeu, pentru a face 
bine oamenilor rătăciţi prin pustietatea aceasta. El nu 
mânca aproape nimica. 

1 Cu privire la întrebuinţarea cirezilor, c. f. S. 
Tepdorescu-Kirileanu, ed. TI, p. 30 şi 57. 

Intr-o seară veni peste dealul acesta, pe apa Viţeu-lui, 
Ştefan şi cu un argat de-al său. El a fost dovedit de 
duşmani şi cată amu loc de odihnă. Şi s-a aşezat să se 
odihnească pe piatra aceia mare. Cum sta el aşa, iacă vede 
o lumină în fereastră la Săhastru, căci atunci el îşi făcea 
rugăciunea sa de seară. Îndată ei merg către chilie, căci 
erau tare flămânzi. 

Ajunşi acolo, Ştefan bate în uşă. 

— Cine-i acolo? întrebă Daniil. 

— Om bun, răspunde Ştefan. 

— Dacă e om bun, să intre! Ei intrară înăuntru. 

— Ce-ai păţit de-ai venit şi pe la mine? Necăjit şi 
amărât cum era, nu zise nimic. 

— Eu ştiu ce-i cu tine. De mă asculţi ce ţi-oi spune eu, 
să ştii că dovedeşti păgânătatea! Altminterea e rău! 

— Jur pe feciorul meu că ţi-oi asculta toate poruncile! 

— Atunci, pune urechea la piciorul mei sting! Ce 


auzi? 

— Ce s-aud? Numai plânsete şi jeluiri. 

— Bine zici! Acestea, Ştefane, să ştii că-s jeluirile 
ţării! Pune amu urechea la piciorul meu drept! Amu ce 
auzi? 

— Amu aud cântece frumoase. 

— Bine zici! Pune gând că de unde ai auzit acele 
cântece, faci o mănăstire! 

— Dar unde cântă? întrebă Ştefan. 

— Ştii unde, Ştefane!? Iacă acolo acel deal, suie 
mână desdedimineaţă pe el şi trage cu arcul, iar unde o să 
găseşti săgeata înfiptă, să ştii că de acolo s-aude cântând! 

— Dar amu, părinte, te rog să ne dai un pic de 
mâncare că tare flămânzi suntem! 

— Bine dar eu, Ştefane, nu mănânc nimic: De unde 
să-ţi pot da ceva? 

— Caută, părinte, că nu ne mai putem ţine pe 
picioare de flămânzi! 

Căută Daniil în toate părţile, în urmă găsi un pic de 
prescure din care dădu şi lui Ştefan o bucăţică, şi 
argatului, şi-i mai rămase şi lui un pic; că era blagoslovită 
prescurea ce le-o dăduse. 

După ce au terminat ei ospăţul, s-au culcat amândoi 
în chilie, iar săhastru a rămas afară ca să-i păzească. Când 
răsări soarele, Daniil bătu la uşă: 

— Scoală Ştefane şi du-te! 

Ei se sculară pe-ndată şi se suiră sus pe deal. Scoate 
Ştefan arcul şi trage, dar săgeata s-a împlântat hăt în 
pădure. Pe-ndată ei merseră în căutarea locului unde s-a 
împlântat. După lungă căutare, ei o găsesc împlân-tată 
într-un paltin bătrân. Dar cu cine să zidească el 
mănăstirea, când ei erau numai doi! Atunci, se duce Ştefan 
noaptea, la Volovăţ şi ia biserica de acolo şi până-n ziuă o 


aduce aici. Tot până în ziuă o şi propteşte, însă nici nu o 
propteşte bine, când iată vede venind pe turci. Ei l-au 
văzut pe Ştefan când a dus biserica iar acum au venit să-l 
prindă. Ştefan, văzând aceasta, intră în biserică şi se rugă 
lui Dumnezeu ca să-l scape. 

Ascultându-i ruga, dădu o ceaţă grea de nu vedeai la 
un pas. Amu, turcii se zăpăciseră şi începuse a se o-mori 
între ei. Se bătură ei aşa pân-la amiaz, că nu mai rămase 
de ei decât doi ofiţeri care, de frică ca Ştefan să nu-i ucidă, 
o luară la fugă. Pierind cu toţii, cerul începuse să se 
lumineze. Ştefan, bucuros, merse la Suceava şi aduse 
meşteri ca să zidească o mănăstire mândră. Au fost aduşi 
şi din Ţara Românească mulţi robi ca să locuiască pe aici. 
Din unul din aceia mă trag şi eu. Această poveste mi-au 
spus-o şi mie bătrâni, ş-o spun şi eu urmaşilor mei. 

„Tudor Pamfile”, V (1927), n.1-2,p.9- 10. 

POVESTEA VRANCEI 

Demult, pe timpul domniei lui Ştefan cel Mare, pe 
când ţara românească nu era unită încă şi ţinuturile 
Munteniei şi Moldovei aveau fiecare domnii lor, a fost o 
luptă mare între plăieşii lui Ştefăniţă şi armia turcească 
care năpădise ea frunza şi iarba pe pământul Moldovei. 

Bătălia a fost aprigă şi, din cauza numărului prea 
mare de duşmani faţă cu oastea lui Ştefan, moldovenii au 
căzut biruiţi. 

28 - 2 

Voievodul, amărât în suflet de această pierdere, 
fugise din faţa puhoiului vrăjmaş, ca să nu fie prins şi, 
rătăcind singur prin munţi, a ajuns pe valea Putnei. 

Pe atunci, în Vrancea nu erau sate cu lume multă ca 
în vremea de astăzi şi nici locuri goale şi dealuri chelbaşe, 
cum se văd acum. Codrii stăpâneau mai peste tot şi abia 
unde şi unde câte un pâlc de case se găseau înşiruite şi 
ascunse pe la poalele pădurilor, lăturis cu scurgerea 


apelor, iar oamenii erau mai toţi ciobani ca-re-şi păşunau 
oile prin golurile şi poienile munţilor. 

După atâta umblătură prin codri nimeri, prin 
asfinţitul soarelui, la o casă de pe dumbrava Bârseştilor. 

Aici, o babă bătrână torcea dintr-un fuior de cânepă, 
pe prispa casei. 

— Bună ziua, bătrânico, zise voievodul descălecând şi 
legând calul de ţâţâna porţii. 

— Bună să-ţi fie inima, voinice, răspunde blând 
bătrână, care, uitând să mai tragă fir din caier, privea 
mirată pe viteaz, căci nu-l cunoştea cine este. 

— Fă bine, mătuşica, de-mi dă ceva de mâncare şi 
lasă-mă să mă odihnesc puţin că tare am ostenit de când 
umblu pe coclaurile astea! 

Baba, fără să mai facă vorbă multă, puse masa şi îi 
dete străinului să îmbuce lapte cu mămăligă şi briază de 
oi, repezindu-se apoi la coşar de aşeză armăsarul la iesle. 

Când se înapoie în casă, găsi pe străin culcat. Se 
aşezase pe o laviţă, aşa îmbrăcat cu sarica, cum se afla, şi 
aţipise, căci după cum se cunoştea pe trăsăturile feţei, era 
tare obosit. 

Il privea acum nedumerită baba şi nu înţelegea cine 
să fie streinul acesta cu părul bălai şi cu faţa rumenă şi 
frumoasă, de a rătăcit tocmai prin inima codrilor a-ceştia, 
unde doar numai mocanii de aici sălăşluiau în voie cu oile 
lor, fără să tulbure cineva liniştea. 

Tot uitându-se aşa cu luare-aminte, bătrâna observă 
că voinicul purta haine ostăşeşti de domn, cusute în 
fireturi şi aur, pe sub sarica greoaie de lână de oaie, care 
se lăsase puţin la o parte, dezvelindu-i pieptul de viteaz. 

Îndată îşi dădu cu ideea că nu poate fi altul derit 
Ştefan-vodă, domnul Moldovei, despre care auzise că fu-C- 
da 113 coala 20 

şese învins de turci într-o bătălie, că oastea i-a fost 
risipită şi alungată, iar el s-a retras în munţi. 

Fără să mai stea pe gânduri porni la fugă până la 
stâna din vale, ca să-şi vestească feciorii, lăsând pe Şte- 
fan-vodă singur, să se mângâie cu somnul. 

Baba avea şapte feciori voinici, tot unul şi unul, nalţi, 
spătoşi şi vânjoşi, cai şi nu se temeau de nimeni în calea 
lor. În ei îşi pusese acum nădejdea şi, ajungând la stână, le 
povesti cele întâmplate cu voievodul, îndemnându-i ca să 
plece cât mai curând şi. răscolind ţinutul Vrancei, să 
strângă pe toţi voinicii plaiului acesta, cu care Ştefan să 
pornească la luptă şi să alunge pe turci din ţară. 

De cuvânt, feciorii babei, toţi şapte, se răspândiră din 
şapte părţi a Vrancei, buciumând pe văi şi dealuri, până a 
doua zi în zori, strângând fiecare câte o ceată de voinici cu 
care se lăsară pe dealul Dumhrăvei. 

Dimineaţa, când baba îşi văzu feciorii venind, 
deschise larg uşa de la odaia în care se afla Ştefan-vodă şi. 
voioasă, îi zise: 

— Măria-ta, nu fii întristat! Scris este ca un aşa de 
bun viteaz să nu rămână învins de mâna duşmanului. Ia te 
uită cum îţi vin ostaşii cu care vei învinge lifta pa gină! 

Ştefan ieşi în prag şi rămase mirat când văzu 
curgând din toate părţile cete de voinici înarmaţi cu lănci 
şi arcuri, coase şi topoare ce străluceau în razele soarelui 
de abia răsărit. 

— Dar de unde sunt aceşti voinici, bătrâno, şi cine i-a 
adunat aşa? 

— Sunt plăieşii Vrancei, măria-ta şi vin cu toţii ca să 
porneşti cu ei la luptă. Te-am văzut cât de amărât erai 
când ai venit asară şi ştiam că oastea ţi-a fost) nimicită în 
luptă cu turcii. De aceea, am trimis pe cei şapte feciori ce-i 
am şi, uite, până dimineaţă ţi-an strâns oaste nouă la loc, 
toţi voinici şi dornici de luptă. 


Apoi, chemându-şi feciorii lângă ea, urmă: 

— Aista-i Bodea, aista Spirea, celălalt Negrilă, apoi 

Bârsan, Spulber, Pavăl şi cu Nistor. Toţi sunt feciorii 
mei şi acum ţi-i dau măriei-tale. Cu ei şi cu întreaga ceată 
ce au adunat, mergi fără teamă şi cu voia lui Dumnezeu 
şoirnanul, vei scoate pe duşmani din ţară. 

234 

Voievodul, înveselit acum, privea mândru la oştenii 
aceştia adunaţi în pripă în jurul său, cari i se păru vrednici 
de luptă, apoi întorcându-se către babă îi zise: 

— Dar cum te numeşti, bătrâno? 

— Tudora Vrăncioaia. 

— Să trăieşti, mătuşă Tudoră şi Dumnezeu să-ţi dea 
sănătate pentru sprijinul şi dragostea de ţară ce arăţi. 

Apoi, îmbărbătându-şi oastea adunată, plecară cu toţi 
peste dealuri şi, străbătând codrii la vale, izbi în coastă pe 
vrăjmaşi. 

Toţi s-au luptat voiniceşte. Ştefan-vodă era printre cei 
dintâi înconjurat de flăcăii Vrăncioaiei cari se luptau ca 
nişte lei, lovind în dreapta şi în stânga tigvele păgâne cari 
cădeau ca bostanii, înroşind pământul. 

Şi astfel, cu ajutorul lui Dumnezeu, Ştefan a învins şi 
de data asta pe turci, izgonindu-i din ţară afară. 

Atunci, de bucurie, voievodul se puse de petrecu şi 
veseli cu ostaşii săi, iar în urină chemă lângă el pe cei 
şapte feciori ai Vrăncioaiei şi le zise: 

— Flăcăi, cu voi am câştigat izbânda şi am alungat pe 
vrăjmaşi. Dacă nu nimeream la casa mamei voastre, multă 
vreme tarcii ne secătuiau ţara. Sunteţi vrednici de răsplată 
domnească. 

Iată, voi sunteţi şapte fraţi, iar în Vrancea sunt şapte 
munţi. Ai voştri să fie în veci, cu văi, ponoare şi tot ce se 
află acolo! întoarceţi-vă dar i-ţăpoi în codrii voştri şi să-i 
stăpâniţi sănătoşi, din ne; -, n în neam! lar mamei voastre 


duceţi-i multă sănătate din partea voievodului Ştefan, care 
la vreme de strâmtoare a găsit la casa ei pat pentru odihnă 
şi braţe vitejeşti de luptă. 

Le făcu ocolniţă 1 pe piele de vițel, scrisă cu litere de 
aur pentru dania domnească, document în puterea căruia 
fiii Vrăncioaiei ajunseră stăpânii munţilor Vrancei, de la 
Trotuş până în valea Bisca, a Buzăului. 

Şi de atunci, fiecare din cei şapte fraţi, înapoindu-se 
pe plaiurile Vrancei, s-au aşezat la poalele munţilor, 
întemeindu-şi fiecare sate după numele lor: Bodeşiti, 
Spireşti, Negrileşti, Bârsăşti, Spulber, Păuleşti, Nistoreşti 
etc. 

S. Hârnea, Povestea Vrancei... p. 6 - 10. 

1 Planul, harta indicând hotarele unei moşii sau ale 
unui sat (n.ed.). 

MOVILA LUI BURCEL 

Cică erau doi fraţi, unul bogat şi celălalt sărac. Când 
să ducea cel sărac la cel bogat ca să-i deie plugul, cel 
bogat nu să îndura să-i deie plugul să are şi el, decât 
numai duminica şi sărbătoarea. 

Aşa, într-o duminică, cel sărac vrând să are s-a suit 
pe vârful movilei ş-a prins să strige la frate-su, ca să-i 
trimată plugul cu boii. 

Drept atunci a trecut pe-acolo Ştefan-vodă şi cum l-a 
auzit a şi trimis să-l aducă la dânsul. 

Cum l-o adus, Ştefan l-a-ntrebat: 

— Măi creştine, de ce ari sărbătoarea? 

Burcel a spus pricina şi domnul, cum a auzit, a 
poruncit: 

— Plugul frăţâne-tu, de-amu al tău să fie, şi eu îţi 
dăruiesc movila, să fie a ta veci de veci, ca să fii şi tu în 
rândul gospodarilor chiaburi. 

Movila lui Burcel îi în comuna Micleşti, ţinutul Vaslui. 


După C. Chiriţă, Dict. geogr. al jud. Vaslui, f. 122. 

S. Kirileanu, Ștefan cel Mare şi Sfânt, p. 291 - 292. 

CERDACUL LUI ŞTEFAN-VODĂ 

Pe culmea care înconjură târgul Huşi se află un pisc 
care se cheamă: Coţoiu. Numele şi-l trage de la unul 
Coţoiu, care-a stăpânit locu-acela. 

Pe vârful dealului acestuia, Ştefan cel Mare, domnul 
Moldovei, avea locul său de pravăt? înspre partea de 
miazănoapte şi asfinţit a târgului, unde este un loc deschis 
şi aici năvăleau duşmanii; din pricina asta piscul purta 
numele de Cerdacul lui Ştefan-vodă. Din locul acesta se 
vede înspre Prut şi până cine ştie unde pests Prut. 

1 înstăriți (n.ed.). 

2 Supraveghere (n.ed.). 

De-aici Ştefan cel Mare, după ce-a răpus hoardele 
turceşti sau tătărăşti, a tras el cu arcul către miazănoapte, 
şi unde s-a oprit săgeata, poronci să se clădească o 
biserică pentru pomenire, Domnului Dumnezeul nostru. 

Biserica asta venea drept în ograda curților domneşti 
şi după ce-a mai trecut o sută de ani, s-a făcut Episcopie a 
Huşului. 

Piscul Coţoiu amu scade, din pricină că poalele 
dealului dinspre târg se dărâmă în vremea ploilor 
îndelungate. 

După C. Chiriţă, Dict. geogr. al jud. Fălciu. 

S. Kirileanu, Stefan cel Mare şi Sfânt... p. 196 - 197. 

BRAN VOINICUL 

Mult necaz făcut-au turcii lui Ştefan-vodă, dar ca într- 
un rând când năpustiseră-n ţară fără veste, prădând ori 
pârjolind tot ce îi ieşea în cale, nu-i pricinuiseră. Dar Vodă 
nu-şi prăpădi nădejdelea-n Dumnezeu, ci merse de vesti-n 
calea duşmanului să pornească bătrânii, femeile şi copiii la 
munte, iar voinicii să se strângă în preajma lui, că-i 


Moldova în grea cumpănă. 

Şi rătăcea Vodă prin cei codri, cum era pe atunci, 
până ce, ajungând cam la răsărit de târgul Nicoară 
(Nicoreştii cei cu podgorii), aude că o ceată mare de 
duşmani îi aţin calea pe culmea dealului. 

Vestea asta i-o aduse feciorul unui pădurar, anume 
Bran şi poreclit Voinicul, pe vremurile şi meleagurile a- 
celea. 

Şi a grăit către Vodă: 

— Măria-ta, te ştiam că eşti viteaz, dar drumul şi 
gândurile te-au mai slăbit, ni pare, şi bine ar fi să te duci la 
bordeiul tatii, să te odihneşti, să-ţi mai întăreşti firea, iar 
eu şi cu voinicii codrului acestuia, ţ-om sta sprijin 
credincios. 

Şi domnul s-a-nduplecat; a mers la bordeiul 
pădurarului de s-a sfătuit cu el, iar mai înspre sară veni şi 
Bran Voinicul cu ceata celorlalţi flăcăi şi spusu-i-a cum. 

Înşelând pe turcii cei ce erau mai mulţi că ai lui, i-a 
tras la un aluniş des, de unde n-a ieşit niciunul cu zile. 

Însuşi Vodă a mers de-a văzut cele întâmplate, iar la 
întoarcere scrise cu mâna lui pe-o stâncă mare de piatră, 
care stă şi azi pe jumătate îngropată, toată istoria 
întâmplată, şi o scrise-n slove vechi, încât cei cărturari o 
citeau cu grai frumos, până mai ieri. 

Pe Bran Voinicul l-a pus Vodă-n fruntea altor cete de 
voinici, strânşi de glasul domnului, cu care izbuti să- 
nfrângă o parte din turci. 

lar după ce pacea iar veni în ţară, puse domnul de se 
ridică o biserică, cu altarul peste piatra grăitoare din 
timpurile eelea, iar lui Bran Voinicul i-a dat, lui şi 
urmaşilor lui, atâta pământ. cât putea să cuprindă cu ochii. 

Şi din neamul lui se trage obştea satului Braniştea, la 
răsărit de târgul Mcoreştilor. 


Urmele bisericuţii se văd mai în sus, înspre Hănțești, 
că sătenii se traseră mai în jos ca s-o lase în mijlocul 
codrului şi s-o ferească de pângărire, clacă mal aducea 
pustiul iar vreun duşman. 

Auzită de dl. T. Pamiile de la Ştefan Dragoş, din satul 
Hânţeştii Tecuciului. 

S. Kirileanu, Stefan cel Mare şi Sfânt... p. 193 - 192. 

CURTEA DOMNEASCA DIN COTNARI 

În vremea lui Ştefan cel Mare şi Sfânt, Cotnariu era 
târg în toată legea. Numele lui zice că i se trage de la 
vorba: Cot n-are, adică n-are cot de cotit vasele că pe 
atunci vinul se măsura cu hârgăul şi de la vorba hârgău 1 
zice că se trage numele târgului Hârâău. 

Aici la Cotnari avea Ştefan-vodă curţi domneşti, 
înconjurate de o gospodărie mare şi frumoasă; că Ştefan- 
vodă era gospodar în toată regula şi era dornic să vadă în 
ţara lui numai sate mari şi bogate, grădini de pornii. 

1 Vas mare de lut, smălţuit, pentru fiert mămăligă 
(n.ed.)”. 

dealuri cu podgorii, iazuri cu peşti, munţi plini de fel 
de fel de vite de soi şi frumoase. De-aceea dăruia mereu 
pământ şi făcea mereu răzeşi pe oamenii viteji şi cinstiţi, 
ca să trăiască din belşug şi să-l pomenească veac de veac 
c-a fost cu priinţă asupra lor. 

El avea podgorie pe dealul Mândrului, de la vale de 
biserica săsească, şi Ştefan-vodă zice c-ar fi răsădit întâi şi 
întâi vie în Cotnar. Bar podgoria domnească nu era tocmai 
soi, aşa că dealul Mândrului nu-i da vie mândră şi nici vin 
bun. Erau alţi contăreni care aveau vie cu poamă într-ales 
şi făceau vinuri bune, mai dehai ca Vodă; cum era via lui 
Zlaciu şi a altor podgoreni. 

Ştefan-cel-Mare nu s-a lăsat să fie de râsul 
podgorenilor, ci s-a apucat ş-a adus nişte poamă 


ungurească, de soi bun. că nu se mai afla aşa soi de poamă 
bună în toată ţara Moldovei. 

Unia spun că a adus-o de la sfântul Munte şi iată 
cum: Ştefan cel Mare, în tinereţea lui, a învăţat la [a- 
rigrad meşteşugul turcesc de a se război şi acolo s-a 
împrietenit cu nişte călugări de la mănăstirea Zugravului, 
din sfântul Munte. 

După ce s-a făcut el domn, ii-a trimis călugărilor de la 
sfântul Munte, în mai multe rânduri, o mulţime de bani, şi 
călugării, auzind că via lui Ştefan-vodă de la Cotnari nu-i 
tocmai soi, i-au dăruit din partea lor vreo 5.000 de butuci 
aleşi din viile cele mai vestite, în ciu-bere cu pământul de 
pe loc şi aşa i-a trimis în Moldova. 

Ştefan-vodă a primit darul cu multă bucurie şi a pus 
de i-a răsădit cum a ştiut mai bine, ş-a dat Dumnezeu de s- 
a prins şi s-a ridicat nişte viţe lungi şi butucănoasă, şi cu 
nişte struguri mari cu bobiţele mascate, şi la gast erau 
sălcii ca merele hultuite în răchită. Mustul era tot sălciu şi 
aşa era până la un an, de-acolea, după ce se-nve-chea se 
făcea de-o bunătate straşnică, încât nu se mai găsea vin de 
potriva lui, toată ţara Moldovii, da nici în ţările megiaşe cu 
ţara noastră. Vinul din podgoria domnească. de la Cotnari 
era căutat amarnic şi era floare ospeţelor domneşti şi 
boiereşti 

Oricine cerca să răsădească cârlige din via lui Vodă, 
nu izbutea de fel, că nu-i pria locul; pentru că în podgoria 
domnească fiecare butuc avea pământ din locul de unde a 
fost adusă via. 

Cu vremea, via lui Ştefan cel Mare a ajuns pe multe 
mână, ş-a căutat-o fiecare după cum s-a priceput şi u 
putut, aşa că după ce a stăpânit-o vesternicul Necuiai 
Roseti Roznoveanu, via a pierit şi locul a rămas în 
paragină. 


Pe când petrecea Ştefan cel Mare la Cotnari, mai pe 
toţi gospodarii de primprejur i-a făcut răzeşi şi le-a dat de 
toate cu îndestulare, ca să trăiască mulţumiţi. Le-a dat 
celor din satul Domneştii-Mari, care făceau felurite slujbe 
la curte, de hăituit la vânători, cu căratul pâinilor şi a 
lemnelor la curtea domnească; de aceea se şi chemau 
oamenii domneşti, iar satul s-a numit Domneşti şi cu 
vremea ş-a schimbat numele în Dumeşti. 

Gospodarilor din satul Gropniţa, tot Ştefan cel Mare 
le-a dat pământ, că aveau ş-aiştia slujbe la curtea 
domnească. Unul Ciohodariu, din Gropniţa, îngrijea de 
încălţările domneşti şi din viţa lui sunt urmaşi şi-n ziua de 
astăzi. 

Pe dealul din partea de răsărit a satului Scobinţi din 
comuna Badeni, Ştefan cel Mare a avut altă curte 
domnească. 

După arhiereul Narcis Creţulescu şi după Dict. 
geogr. al jud. laşi, f. 93 şi 110. 

S. Kirileanu, Stefan cel Mare şi Sfânt... p. 267 - 269. 

DEALUL. PICIORUL. DRAGOLEI 

Turcii venise la noi, câtă puzderie. Da Vodă Ştefan i-o 
bătut şi i-o împrăştiet, aşa că ei au apucat care încotro au 
putut. 

După asta, la oamenii care s-o bătut cu el, le-o dat 
pământ, să-şi facă case. Şi cică de atunci îi sat pe-aici, pe 
unde-i satul nostru. Mai înainte, pe aici erau păduri. Şi, ş- 
aista, mai înainte, era mai la vale, la lutărie. 

Da, pân-să-i bată Ştefan pe turci, ei prădase şi omo- 
râse tot ce-ntâlnise în cale. Numai aceea puteau să scape. 

care fugeau şi se ascundeau prin păduri şi pe unde 
vedeau cu ochii. 

O cucoană, de frica turcilor o fugit şi s-o ascuns într- 
un copac, ca să n-o găsească căpcânii. Da, cum şedea 


ascunsă în copac, un turc o zăreşte şi-i taie un picior, cu 
paloşul. Şi de-atunci dealului istuia îi zice: Piciorul 
Dragolei, că aşa o chema pe cucoană: Dragolea. 

A. Moisei în „Ion Creangă”, XII (1919), n. 2 - 3, p. 24 
- 25. 

MĂNĂSTIREA ARGEŞULUI 

Peste Muntenia a domnit odată Neagoe Basarab. 
Acestui domn îi plăcea foarte mult să ridice la biserici şi la 
mănăstiri. El plănui să clădească pe malul frumos al 
Argeşului o mănăstire cum nu se mai afla alta. 

Neagoe tocmi la lucru pe cei mai iscusiţi lucrători de 
pe atunci, pe vestitul meşter Manole, cu alţi nouă tovarăşi 
ai săi. El le făgădui averi mari şi ranguri înalte, dacă îi vor 
înălța o mănăstire frumoasă cum nu mai era alta; dacă nu, 
îi ameninţă să-i zidească de vii, chiar în temelii. 

Meşterii se apucară de lucru. Ce să vază însă ei? 
Zidul ce făceau ziua se dărâma noaptea. Azi aşa, mâine 
aşa, vreo patru zile lucrară în zadar. Domnul, văzând că 
zidul nu sporeşte, se încrunta la ei şi-i ameninţa să-i pună 
de vii, chiar în timelii. Cel mai întristat dintre toţi era 
meşterul Manole. El îşi frângea mâinile, neştiind ce să 
facă. 

Într-o zi, adormind, el visă că zidul se va surpa tot 
mereu, dacă nu vor zidi pe cea dintâi soţie sau soră care va 
veni a doua zi, să le aducă de mâncare. Povestind acest vis 
tovarăşilor săi, toţi se jurară să facă ceea ce le spunea 
visul, adică să zidească în zid pe cea dintâi soţioară sau 
surioară care se va ivi între ei, a doua zi, în zori. 

A doua zi, Manole se urcă sus pe schele să privească 
care soţie se vede. Când, vai! Ce zări? Soţia lui venea 
încărcată cu de-ale mâncării. Bietul Manole începe să 

plângă şi, căzând în genunchi, se rugă lui Dumnezeu 
astfel: 


„Dă, Doamne, pe lume 

O ploaie cu spume. 

Mândra să-mi oprească; 

S-o oprească-n vale. 

S-o-ntoarcă din cale”. 

Dumnezeu îi ascultă ruga. Dete ploaie cu nemiluita 
de se umplură drumurile de apă. Soţia lui Manole însă nu 
se întorcea. Ea venea mereu. Manole se rugă din nou cu 
foc lui Dumnezeu să sufle un vânt puternic ca să-i întoarcă 
soţia din drum. Dumnezeu îl ascultă şi acum: suflă un vânt 
aşa de puternic, încât smulgea copacii din rădăcină. Pe 
soţia lui Manole însă nu o putut întoarce. Ea ajunse cea 
dintâi la clădire. 

Meşterul Manole, plin de durere, îi ieşi înainte, o 
sărută şi o duse pe zid. Prefăcându-se că glumeşte, el îi 
zise: 

„Stai, mândruţa mea, Nu te speria, Că vrem să 
glumim şi să te zidim!” 

La început, dânsa se încrezu. Când însă văzu că zidul 
se ridică pe lângă ea, începu să plângă şi să se roage: 

„Manole, Manole, Meştere Manole, Zidul rău mă 
strânge, Trupiişoru-mi frân. se!” 

Manole însă ofta şi zidea mereu. Peste puţin, soţia lui 
nu se mai vedea. Numai din zid se auzeau cuvintele: 

„Manole, Manole, Meştere Manole, Zidul rău mă 
strânge, Viaţa mi se stinge 1”. 

De acum înainte, zidul nu se mai surpa. Meşterii 
putură să isprăvească măreaţa mănăstire. Neagoe-vodă, a- 
uzind că mănăstirea este isprăvită, veni s-o vază şi să se 
închine în ea. Când dânsul văzu falnica zidire, întrebă pe 
meşteri dacă - ei. pot să-i facă o mănăstire mult 

mai frumoasă ca aceea. Meşterii, ca să se 
mândrească, îi răspunseră într-astfel, de sus de pe 


acoperiş: 

„Ca noi meşteri mari, Calfe şi zidari, Alţii nici că sunt 
Pe acest pământ. Află că noi ştim Oricând să zidim Altă 
mănăstire, Pentru pomenire, Mult mai luminoasă şi mult 
mai frumoasă!” 

Neagoe rămase atunci pe gânduri şi, ca să nu mai fie 
altă mănăstire mai frumoasă ca aceasta, hotări să piarză 
pe meşteri. El porunci să ridice schelile şi scările, şi 
meşterii să fie lăsaţi sus, pe acope riş, să putrezească. 
Aceştia îşi făcură aripi din şindrilă şi cu ele se aruncară de 
sus. Nu le folosiră însă la nimic aripile, căci, cum cădeau 
jos, rămâneau morţi pe loc. Pe locul unde a căzut Mă-nole, 
a ieşit un izvor cu apă sărată ca lacrimile. 

A. R. Budacov, Legende din istoria românilor, p. 11 - 
12. 

LEGENDA SIBIULUI 

La început, Sibiiul nu era decât un sătuleț care, se 
zice. purta numele de „Sibiel”, şi cu aşezări româneşti ca 
în toate aşezările vecine. Dar sărac şi fără nici im 
meşteşugar unde să-şi poată oamenii lucra câte ceva ce- 
aveau de lipsă... 

Aşadar ă, de unde până unde, află ăşti locuitori 
despre un cizmar neamţ, Hermann, şi se duc la el şi-l 
roagă să vină în satul lor unde n-au niciun meşteşugar, şi 
vă ave?, clesiul de câştigat, ca unul ce era să fie singur... 

— Bine, le zice Hermann, om şiret la vorbă, bine, am 
să vin; dar găsesc şi eu acolo. loc de casă, masă şi ce-i 
trebuie omului ca să se aşeze? 

— Cum nu, cum nu... îi răspund sibielenii... Să vii şi-ţi 
facem loc de casă cât vei vrea!... 

— Bun! Atunci să facem legământ ca tot ce vorbim 
sfânt să rămână... 

— Iaca na! Să facem! 


— Ascultati! le zice Hermann... 

— Noi... 

— Nu vă cer loc mai mare pentru casă, decât r. atât 
cât pot întinde eu o piele de bivol... 

— Ba-ţi mai dăm noi încă şi de zece ori pe-atâta, da 
numai să vii... 

— Bine! Atunci, pe mâine... 

— No, seară-bună! 

A doua zi, Hermann, neamţul, vine cu pielea de bivol, 
s-aşază turceşte pe ea, şi începe să taie o fâşie, o nojiţă de- 
alea numai ca dunga cuţitului de lată. Şi după ce 
isprăveşte, cheamă pe săteni să-i ajute la măsurat. 

Când văd românii că sunt păcăliţi de Hermann, ce 
era să mai facă? S-au apucat de măsurat întinzând nojiţă 
cât n-avuseseră ei cu toţii de gând; iar pe deasupra au 
trebuit să-i mai dea încă pe atâta loc, după cum făcuseră 
legământul, ba încă tot loc bun şi pe ales... 

lar Hermann s-a apucat de şi-a durat casă, şi-a adus 
atâtea neamuri meşteşugari împrejurul lui, cari cu vremea 
s-au tot înmulţit şi satul a tot crescut, atât cu români cât şi 
cu nemti, până s-a făcut, uite, cât se vede de mare... 

Românii i-au schimbat numele în Sibiiu, pentru că 
mereu le creştea satul şi nu mai era Sibiel; iar odraslele lui 
Hermann l-au botezat Hermannstadt, oraşul lui Hermann, 
că pe măsură ce creştea, se făcea şi mai bogat şi cu mai 
mulţi meşteşugari înstăriți... 

Şi astfel e legenda Sibiiului! 

Povestită în 1919 de dl. I. Cheţan, învăţător, Braţei, 
lângă Mediaş, cu ocazia serviciilor amândorora în gara 
Copşa-Mică. 

N. I. Dumitraseu. Moşteniri... p. 17 -1 9. 

DE UNDE ÎŞI TRAG NUMELE SATELE: SLOBOZIA, 
STOENEŞTI ŞI COTENEŞTI 


Când s-a făcut zidul de piei de bivol, apa s-a ridicat la 
deal îndărăt, până la localitatea ce se cheamă azi Slobozia. 

Când tătarii au spart zidul de piei de bivol, apa 
Dâmboviţei a plecat iar devale, s-a slobozit şi d-aia i s-a zis 
d-atunci locului aceluia Slobozia. 

Mai devale, apa a mai stat din talaz, iar localităţii 
unde a stat i s-a zis d-atunci Stoeneşti. 

Când s-a pornit iar cu zorul devale, a ajuns până la 
un loc unde s-a cotit. D-aia i s-a zis acelei localităţi: 
Coteneşti. 

De la I.C. Geantă. C. Rădulescu-Codin, Din trecutul 
nostru, p. 99. 

[LĂPUŞNEANU A FĂCUT MĂNĂSTIREA SLATINA] 

Alexandru-vodă Lăpuşneanul, fiind domnu', au făcut 
mănăstirea Slatina. Şi a se dzicu oamenii că, trăind un 
săhastru acolo şi fiind un paltin, copaciu mare, unde este 
acum prestolul în olariu, vide acel săhastru spre duminici 
şi alte dzile mari, multe lumini întru acel paltin, la vremea 
slujbii bisericii. Şi i s-au arătat Maica Precistă în vis şi i-au 
dzis să margă la Alexandru-vodă, să-i dzică să facă 
mănăstirea. Şi mergând săhastrul la Alexandru-vodă, s-au 
îndemnat  Alexandru-vodă de săhastru de au făcut 
mănăstirea Slatina întru acel loc, unde au fost paltinul. Şi 
au adus şi capul Sfântului Grigore Bogoslov, de stă până 
astădzi la sfânta mănăstire la Slatina. ferecat cu argint şi 
cu pietri scumpe. 

I. Neculce, O seamă de cuvinte, p. 23. 

1 Altar (n. (ed.). 

COLENTUŢIA 

Când aga Matei din Brâncoveni veni cu oastea 
răsculaților împotriva domnului Ţării Româneşti, Radu A- 
lexandru, care proteja pe greci, lupta s-a dat în partea de 
răsărit a Bucureştilor, lângă mănăstirea liumbuita. 


După terminarea luptei, Radu Alexandru fiind învins 
a plecat din ţară, iar domnia ţării o luă Matei Bosarab, 
conducătorul răsculaților. Lucrurile liniştindu-se, boierii 
veneau şi întrebau pe locuitorii de pe lângă Plumbuita, 
unde a avut loc lupta. Şi aceştia răspundeau: „colea în 
tină”. Şi de aici, zice-se că se trage numirea de azi: 
Colentina. 

M. Popescu, Legendele istorice ale românilor, p. 59. 

MĂNĂSTIREA DE LA SOVEJA 

Cică în vremea de demult ar fi trăit prin locurile 
Vrancei un călugăr blând şi bun, numit ieromonachul 
Partenie. 

El era cu adevărat credincios a lui Dumnezeu şi iubea 
mult biserica, din care pricină părăsind pe fraţii săi 
călugări de la Biserica ni, s-a îndreptat spre codrii 
singuratici ai Vrancei şi, oprindu-se ceva mai sus de satul 
Ţifeşti, a făcut pe locul zis La Babe, cu cheltuiala şi truda 
lui neobosită, un mic schit, lăcaş de închinare, unde 
călugărul nostru îşi găsi odihnă şi liniştea sa sufletească 
atât de mult dorită. 

În drumul lor, plăieşii se abăteau de multe ori pe la 
schitul ieromonachului Partenie, pentru a se închina în faţa 
altarului unde omul se credea mai aproape de Dumnezeu, 
şi uitând cu totul de grijile lumești îşi îndrepta cu adevărat 
gândul către slăvile cereşti, de la care aştepta iertai-e, milă 
şi dragoste neţărmurită. La plecare, fiecare pocăit strecura 
câte un ban în mina cuviosului părinte, pentru vreo 
liturghie sau acatist, spre uşurarea păcatelor săvârşite din 
ştiinţă sau neştiinţă... 

Cu bani strânşi aşa, cu ţârâita, de pe la credincioşi şi 
din economiile sale, blândul călugăr îşi împodobi schi 

tul cu tot felul de icoane şi podoabe preţioase aduse 
de prin alte părţi, înfrurnuseţând lăcaşul acesta din ce în 


ce tot mai mult, spre cinstea şi bucuria sa. 

Dar vezi că, pe atunci lumea nu era astâmpărată ca 
acum şi războaiele se ţineau lanţ. Nu se terminau bine 
luptele cu ungurii ori polonii şi pe de altă parte năpădeau 
în ţară turcii sau tătarii, aşa că bieţii români se găseau 
mereu în tragă f, de nu ştiau, sărmanii, ce-i traiul liniştit şi 
voia cea bună... 

Până şi ţărişoarele româneşti, IVI - untenia şi 
Moldova, trăind depărţite se aflau în vrăjmăşie şi porneau 
de multe ori războaie între ele, de se băteau frate cu frate, 
vărsându-se sânge nevinovat pentru te miri ce neînţăle- 
geri şi gusturi ale stăpânitorilor, unii streini, în dauna 
poporului român care era unul şi acelaşi de amândouă 
părţile. 

Aşa, porneşte într-un rând Vasile Lupu, domnul 
Moldovei, cu oaste multă împotriva valahilor, cuprinzând o 
bună parte din ţara Munteniei, până aproape de Târgo- 
vişte. 

Dar nici domnul Munteniei nu se lăsa mai pe jos şi cu 
ajutorul unguresc din Ardeal, ţinu piept moldovenilor pe 
care îi bătu şi îi puse pe goană. l-a urmărit până la graniţă, 
ba în furia lor oarbă înaintară şi peste Mil-cov, cuprinzând 
ţara de jos a Moldovei, pe care o prădară fără milă, mai 
avan ca păgânii cei răi!... 

Schitul de la Babe fu şi el cuprins de năvălitorii 
munteni şi unguri, cari, izgonind pe călugări, prădară 
sfântul lăcaş, despuindu-l de toate odoarele, cărţile şi 
podoabele sale sfinte. Ba unii unguri i-au spart şi pereţii, 
desprinzând scândurile şi punându-le pe foc, aşa că din 
iureşul acesta a rămas cu totul golit şi schilodit. 

Bietul călugăr plânse amarnic când îşi văzu biserica 
pustiită până într-atâta şi fiindcă alte mijloace nu avea ca 
să o refacă, hotări să meargă la Târgovişte, în ţara 
Munteniei, şi să se jeluiască lui Vodă Matei. 


Când a ajuns la scaunul domniei, cuviosul Partenie 
îngenunche în faţa Voievodului şi cu lacrămi în ochi îi 
povesti toată întâmplarea cu schitul său... 

Vrednicul domn, ascultând cu luare aminte plângerea 
călugărului, se înduioşa aşa de mult, încât se milostivi şi 

Săniuţă de copii; aici: nesiguranţă (n.ed.). 

Il răsplăti cu patru sute câble de grâu, cu 
doisprezece ttgri şi cu veşminte de biserică, iar călugărul, 
mulţumind adânc pentru această danie, se înapoie fericit 
în ţară. Vânzând grâul, cu banii rezultați îşi cumpără un 
vad lângă satul Ţifeşti, unde clădi mori din venitul cărora 
să se poată întreţine în viaţă. 

Harnic cum era din fire, părintele Partenie se puse pe 
muncă, şi cu ajutorul oamenilor, desfundă viile ce fuseseră 
dăruite schitului pustiit. Dar schit nou nu a mai făcut aici, 
căci îl socoti prea în calea hoardelor năvălitoare şi se 
temea că poate să fie şi altă dată prădat de gloate, iar 
munca să-i rămâie zadarnică. 

Dar el, omul credincios şi supus bisericii, nu se putea 
lăsa aşa... Şi porni spre munţi în sus, spre locuri pustii, 
până ajunse sub muntele Zborna, la obârşia Şu-şiţei, unde 
află loc bun pentru biserică, pe pariul Dragomirei, la 
Soveja. 

Şi întovărăşindu-se cu răzeşul Negrea din Vrancea, 
începură clădirea unui nou schit aici, în mijlocul pădurilor 
străvechi. 

Dar firea oamenilor fiind cu mult mai pre jos decât 
iscusinţa şi blândeţea dumnezeiască, cu toată buna 
înţelegere de la început a celor doi creştini, iată că mai 
apoi urmă ceartă între dânşii, încât desfăcură tovărăşia 
înainte de terminarea schitului, iar călugărul Partenie 
scăpă ca prin minune de otrava ce i se pregătise, ca să-l 
răpună. 


Încrezător ca întotdeauna în sprijinul 
Atotputernicului creator, ieromonahul nu dete înapoi nici 
după această întâmplare, ci îşi puse toată sârguinţa ca să 
ducă singur planul la bun sfârşit. 

Şi nu i-a fost zadarnică truda, căci cu ajutorul 
Creatorului termină cu bine schitul pe care îl împodobi cu 
odoarele ce vremea îi îngădui. Apoi îi închină acestuia 
toate viile vechiului schit de la Babe, cum şi morile din 
Ţifeşti, cerând vlădicilor moldoveni să-i facă zapis de 
întăritură daniei sale, pentru ca să se ştie în veci... 

Dar povestea mai spune că apoi s-au împăcat domnii 
celor două ţări surori şi pentru a întări mai bine această 
pace între ei, au hotărât ca să ridice fiecare câte o 
mănăstire în ţara vecină. 

1 Măsură veche pentru cereale şi poame (n.ed.). 

29R 

Şi în timp ce Vasile Lupu, domnul Moldovei, înălţă o 
mănăstire frumoasă şi bogat împodobită, la Târgo-vişte, 
care s-a numit apoi mănăstirea Stela, Matei-vodă Basarab, 
după arătările vlădicilor moldoveni, şi poate în semn de 
cinste pentru cuviosul Partenie pe care îl cunoscuse mai 
dinainte, refăcu schitul într-o mănăstire măreaţă de zid, 
care se vede şi în timpurile de astăzi. 

Mănăstirea face fală satului Soveja, pur când o vie 
amintire asupra trecutului zbuciumat al ţării noastre. 

S. Hârnea, Popa Sărban şi alte legenda şi istorioare, 
p. 13-18. 

LA POMANA 

În faţa satului Nistoreşti, aflat pe valea Nărujei, se 
înalţă falnicul deal cu numele de Furtuneasca, nume rămas 
de la şugubăţul popa Furtună, care, prinzând dragoste de 
o mireancă din sat, a fugit în lume cu ea. 

Poalele acestui deal sunt râpoase şi dărâmate, roase 
fără milă de nebunaticele valuri ale apei Năruja, cari vin 


uneori aşa de înfuriate şi negre de mame, încât nimic nu le 
poate sta împotrivă. 

Dar urcând pe culme ceva mai sus, Furtuneasca îşi 
schimbă cu totul înfăţişarea sa sălbatică pe care o avea la 
început. Aici se deschid poieni încântătoare, cu ierburi şi 
flori de tot felul, ale căror miresme te îmbată, apoi pâlcuri 
de livezi cu pruni şi grădini cu târle vechi, locuinţele de 
vară ale păzitorilor de vite, cari dau cu toate o înfăţişare 
plăcută, nebănuit de frumoasă... 

Tocmai sus, creasta dealului rămâne goală şi tot 
vârful e numai iarbă măruntă şi deasă care-l acoperă de 
jur-împrejur, ca un covor mare, verde şi mătăsos. 

Vârful acesta se cheamă „La pomană”. 

Şi, acum iată şi povestea lui: 

În vremurile de demult, când ţara noastră se găsea 
sub jugul turcului, oamenii trăiau mult mai greu ca acum, 
căci lifta păgână cotrobăia satele şi lua tot ce găsea mai de 
preţ la casa omului. 

Din această pricină, strămoşii trăiau mai mult prin 

C-da 183 coala 21 

păduri, unde îşi ascundeau vitele, iar avutul îl 
îngropat! în beciuri ascunse, săpate anume în pământ. 

În coasta dealului de care vorbirăm, acoperit pe 
atunci cu păduri bătrâne, nistoreştenii au boltit un beci 
mare, cu gura ascunsă sub rădăcina unui copac bătrân, 
unde ei îşi ascundeau tot avutul, atunci când prindeau de 
veste că păgânii vin ca să le prade satul. Era multă iubire 
şi înţelegere între străbunii noştri, căci trăiau şi lucrau 
numai cu frica lui Dumnezeu. 

De aceea, ei nu ajungeau niciodată la ceartă şi se 
sprijineau la nevoie, frăţeşte, unul pe altul. 

După ce trecea zurbava asta, oamenii se adunau pe 
creasta dealului şi, înjunghiind câte o vită, făceau 


pomenire cu mâncăruri şi băuturi, mulţumind şi aducând 
laude bunului Dumnezeu că le-a ajutat de au scăpat cu 
avutul neprădat de duşmani. 

De la o vreme, nistoreştenii, s-au deprins a ieşi în 
fiecare an, la o anumită zi, în vârful dealului, făcând 
prăznuire în amintirea zilelor de grea povară, trăite sub 
jugul turcului. 

Încetul cu încetul s-a pierdut acest obicei dar vârfu- 
lui i-a rămas şi astăzi numele „La pomană” şi cine 
cercetează locurile acestea găseşte şi acuma urmele 
beciului în care străbunii îşi ascundeau averile lor. 

S. Hârnea, Popa $ărban şi alte legende, p. 23 - 30. 

TUZLA 

Multe bătălii s-au dat pe vremuri între turci şi ruşi! 

Se zice că oştirile sultanului, mergând să se 
întâlnească cu cele ale ţarului, o luau întotdeauna pe malul 
mării, ca să nu se rătăcească. 

La un popas făcut pe o vară foarte caldă, în 
apropierea lacului Techirghiol, oastea turcească s-a scăldat 
în apa ghiolului. Cu acest prilej, un ostaş a văzut ceva alb 
presărat peste o piatră din marginea lacului. 

A gustat şi şi-a dat seama că e sare. S-a uitat apoi 
spre lac, mirat, spunând: „tuzlu-ghiol”, adică „lac sărat”. 

Se duse îndată şi dete de veste paşei care comanda 
oştirea. Paşa a poruncit atunci să se facă un pod de piatră 
lată, care să fie udat din ceas în ceas cu apă din lac. Apa se 
preschimba în aburi, iar sarea rămânea pe pod şi era 
strânsă. 

În felul acesta, cu vremea, s-au format aici aşa-zisele 
„armane de sare”. Locul s-a numit „luzla”, de la vorba 
turcească „tuz”, care înseamnă sare. 

Au fost în trecut două Tuzle: Buiuc Tuzla = Tuzla 
Mare şi Kiuciuc Tuzla = Tuzla Mică. Cea din urmă a pierit 


şi au rămas doar urmele armanului, iar pe locul Tuzlei 
Mari s-a înfiinţat Tuzla de azi. 

Cei dintâi creştini, descălecători aici, au fost mocanii 
cu oile, veniţi din părţile Sibiului, prin anii 1850 - 1870. 
După războiul din 1877, au început a veni şi bulgarii, 
dinspre Tulcea. Ei erau brutari şi grădinari. 

Cu timpul însă, mulţi din ei au împrumutat limba 
românească şi şi-au românizat şi numele. 

Copiii lor vorbesc astăzi numai româneşte. 

Cergău, Papazissu, Legende dobrogene, p. 19. 

PÂRÂIAŞUL SERAFIM (NEAMŢU) N 

Numirea acestui pârâiaş nu este veche. In cursul res- 
meriţei de la 1821 o tânără necunoscută îmbrăcată în 
negru a pribegit în aceste locuri sălbatice, iarna stând prin 
vizuini, iar vara prin scorburile copacilor. Adeseori 
schimba locul locuinţei sale şi se ferea de întâlnirea 
sihaştrilor şi a păstorilor. Întâmplându-se odată să se 
îmbolnăvească greu, a pronunţat nişte cuvinte cari arătau 
că ea a sosit acolo de departe, străbătând munţii Carpaţi. 
Muntenii, de atunci o numiră Serafina. În acest chip a 
vieţuit ea acolo cinci ani şi locul unde se părea că ea 
petrece mai cu plăcere era pârâiaşul. 

Intr-o zi, ieşind la răsăritul soarelui pentru a strânge 
bureţi, din întâmplare căzu într-o cursă ce întinsese 
vânătorii pentru prinderea unei vulpi; fierul i-a sfărâmat 
tot piciorul. La gemetele ei, un păstor alergă găsind-o 
aproape moartă, într-un lac de SAnge, şi luând-o în braţe o 
duse la un pârâiaș. 

Spune legenda că îndată ce a băut din această apă, a 
adormit şi nu s-a mai sculat. O cruce de lemn înfiptă în 
stâncă aminteşte locul unde repauzează trupul Sera-finei, 
iar de atunci şi pârâiaşul acela se numeşte Serafim. 

Dict. geogr. al jud. Neamţu, p. 347. O. Densuşianu, 


Tradiţii şi legende populare, p. 48. 

MĂGURA IEPEI 

O să se uite şi povestea cu Măgura lepei, cum s-au 
uitat multe în vremea de astăzi... Ba, ca să fiu drept, poate 
oamenii din Rădovan - Radovanul - o să-i mai ducă numele 
până mai târziu, cât l-o mai duce... Şi-o să mă-ntrebaţi de 
ce?... De ce, că cine se mai duce acum de prin părţile 
astea, pe jos, cu carul, călare, ori cu căruţa la Craiova, aşa 
fel făcând ca să pice seara la ducere, ori la întoarcere, în 
Rădovan?... Cine? Căci cine nu ştie că Radovanul era 
hanul, ca să zic aşa, unde se întâlneau atâţia, zi şi noapte, 
de prin toate satele, ca să poposească?... 

Astăzi?... Astăzi fiecare ia trenul din pragul casei şi 
după vreme de două ceasuri coboară scara în Craiova!... 
Aşa e?... 

— Aşa! 

Şi cum, zic, despre Măgura lepei. Fusese iar o bătaie 
mare între ruşi şi turci, tot în părţile astea ale Băi-leştiului 
şi ruşii au fost bătuţi. Mai rămăseseră ei dintre ruşi ce-or fi 
mai rămas, între care şi un căpitan. Ce-a făcut, ce-a dres 
ăst căpitan, c-a scăpat cu viaţă şi s-a răznit de ceilalţi 
tovaroşi şi a luat-o la fugă încotro a văzut cu ochii. Şi fugi, 
fugi, fugi... Şi l-a văzut un ture, s-a luat după el şi l-a gonit, 
l-a tot gonit, aşa fugă a dracului, drum de două-trei poşte, 
până dincolo de Rădovan... Şi când să urce măgura din 
faţă, apoi să coboare şi să-şi piardă urma în pădure, cum a 
fost să fie, i-a plesnit iapa! I-a plesnit drept pe măgură, de- 
atâta fugă! 

1 - A răzni a - răzleţi (n.ed.). 

Atunci, rusul, ne mai având ce face, s-a predat 
turcului. 

Şi de-atunci i se zice măgurii aceleia, Măgura lepei, 
de la iapa rusului, care a plesnit de-atâta fugă subt el... 


După cele povestite de-ai mei, din.com. Boureni- 
Doljiu, cu ocazia mai multor drumuri făcute cu căruţa, la 
Craiova. 

O însemnare, în loc de-o... povestire: Cine nu ştie că 
şi astăzi, la cotul drumului când ieşi din pădurea 
Rădovanului, către Craiova, loc unde se odihnesc drumeţii, 
se cheamă, Greaca”? Până mai anii trecuţi au fost şi nişte 
conace; iar într-unul din salcâmii de lângă drum era 
aşezată o întruchipare de om, făcută din tablă de fier sajii 
lemn, căreia i se zicea „Sfântul de la Greaca”. Astăzi, însă, 
dacă mai dăinuiesc doar pomii pe acolo. 

N. I. Dumitraşcu, Moşteniri. Povestiri, p. 45 - 46. 

CARAHARMAN 

Sub povara celor peste 80 de ani, moş Abil îşi depăna 
cu multă părere de rău firul aducerilor aminte care cresta, 
ca o subţire dâră de lumină, ceața vremurilor trecute... Cu 
ochii umezi de duioşie, începu a povesti: 

„Pe locul Caraharmanului a fost mai demult o cetate 
foarte veche... o frumoasă şi puternică cetate 
negustorească, în ea mişunau negustori turci şi greci care 
ziua încărcau bucate şi vite multe, iar seara se adunau să- 
şi împartă de ale gurii, mai ales măsline şi smochine. 

Spre miazăzi, lângă capul Midia, era o biserică spre 
care ducea o şosea pietruită şi ale cărei urme se văd şi 
astăzi. Locul unde a fost biserica se numeşte şi acum 
Kilisegic (Bisericuța). Dealul care se află la miazănoapte şi 
răsărit de Caraharman poartă numele de Ghiaurchioi, 
adică satul creştinilor. 

Când au venit bătrânii noştri pe aici, au găsit acolo 
pe deal un sat de creştini. Ei se numeau capsomani şi 
vorbeau un fel de turcească. 

În vremea turcului, aici în Caraharman, se găsea una 
din cele mai mari târle ale lui Asan Paşa, care îşi avea 
conacul la Babadag. Tot aici îşi zidise paşa vestitele lui 


303 

grajduri, în care îşi adăpostea iarna hergheliile de cai 
ce păşteau toată vara pe întinsele câmpii de la balta Că-i 
ah armanului, până dincolo de Idriscuius, la Dunăre. 

Se zice că, odată, Asan Paşa adusese şase cai 
arăbeşti, buni de coşiel, pentru tamaslâc 2. Cel din urmă 
mânz s-a prăpădit în timpul războiului de la 1877, cu 
moscovul şi românul. 

Multe vite păşteau pe atunci în Dobrogea, dar se 
făceau şi bucate din belşug. De aceea i se spunea şi 
Dobrogea de aur. 

Geamia din sat a fost zidită de un negustor bogat, 
lazâgi Amet, care venise tocmai din Asia Mare, anume ca 
să încarce bucate. 

În curtea geamiei este şi acum o piatră scrisă 
turceşte, înnegrită de vremuri, pe care poţi citi aceasta...” 

Şi moş Abil scoase un lung şi trist oftat, ştergându-şi 
abureala ochilor săi blânzi, în care se oglindeau atâtea 
lucruri minunate din trecutul depărtat. 

Cergău, Papazissu, Legende dobrogene, p. 11. 

MARCOPPJCIUL 

Se povesteşte că mai demult, pe vremea când se 
aflau călugări mulţi la mănăstirea Vodița, un călugăr care 
se chema Marcu s-a îndrăgostit de o fată din satul Jido- 
stiţa. 

Ca să nu i se descopere însă fapta, ştiţi ce făcea? 

Atât apa Vodiţei, cum şi o bucată bună de drum, până 
intra în pădure, nu o trecea şi nu mergea ca oamenii, ci 
mergea în picioroange. 

A petrecut el în chipul acesta, cu mândra lui, a 
petrecut mult şi bine, fără să-l afle cineva. Dar într-o zi i s- 
a-nfundat. 

Il zăriseră că iese cam des clin mănăstire şi atunci, ce 
s-or fi gândit, s-au luat călugării după el, urmărindu-l cu 


privirea şi mirându-se că-l vedeau mergând în picioroange, 
până a intrat Marcu în pădure. 

1 Cărăuşie (n.ed.). 

2 Cireada de boi sau vaci (n.ed.). 

Acolo însă, nebănuind că e urmărit de cineva, lăsă jos 
picioroangele şi începu să meargă ca oamenii. Aşa i-au 
cunoscut urma şi l-au ţinut din scurt. 

— Uite, mă! Uite-l! Marcu p-ici, Marcu p-ici! 

Şi s-au ţinut după urma-i până l-au prins chiar în casa 
fetei de care se îndrăgostise. Şi l-au adus îndărăt la 
mănăstire. 

Când a aflat mai marele Vodiţei, s-a făcut catran: 

— Nemermicul, a strigat el, oare se poate găsi o 
pedeapsă de măsură cu fapta lui aşa de grozavă? 

S-a gândit mult şi bine şi apoi a întrebat: 

— Pe unde spuneţi că se ducea Marcu la Jidostiţa? 

— Prin munţi; mergea din Valea-Vodiţei, intra în 
pădure şi se ducea pe munţi, spre Severin. 

— Era drum p-acolo? 

— Nu. 

— Nici cât a mers el nu s-a făcut măcar potecă? 

— Nu, cuvioase, că Marcu trecea Vodița şi mergea o 
bucată bună de loc nu cu picioarele, pe jos, ca oamenii, ci 
în picioroange. Apoi intra în pădure. 

— Aşa? apoi dacă n-a fost şi nu e drum, iată ce 
pedeapsă îi dau. Să facă Marcu pe cărarea ce şi-a croit, să 
facă singur un drum, de la mănăstire peste munte. Să-l 
facă, dar nu cu orice unealtă, ci numai cu sapă de lemn. 

Şi aşa... s-a pus bietul Marcu; sapă şi sapă de ieşeau 
din el sudori de moarte... 

Târziu de tot, cum o fi făcut, bietul călugăr a isprăvit 
drumul, aşa cum i se rânduise căminul. 

Când l-a sfârşit de-a binele şi a ieşit în vârful 


muntelui la cap (ul) drumului, era rupt de osteneală. 

A pus sapa căpătâi şi s-a culcat. 

Apoi, cât o fi dormit acolo nu se ştie. Se ştie numai că 
pe seară l-au găsit călugării, chiar pe locul unde se 
culcase, adormit pentru totdeauna. 

Îşi ispăşise păcatul. 

Din pricină că cei care îl căutau pe Marcu, când îl 
bănuiau, se luau după urmă-i şi ziceau: „Uite, Marcu p-ici, 
Marcu p-ici!...” Şi din pricina asta, vezi, i-a rămas drumului 
numele de Marcopriciul. 

De la preotul G. Pitulescu C. Rădulescu-Codin, 
Legende, tradiţii şi amintiri istorice... p. 62 - 63. 

IUSUF PUXAR 

Un caic turcesc aducea, prin anul una mie opt sute şi 
ceva, pe grecul Vanghele, în turceasca dobrogeană. 
Urmărit de judecăţile stăpânirii, dase bir cu fugiţii. Alţii 
spun însă că sărăcia din ţara lui îl alungase. 

Oricum ar fi, kir Vanghele, venind aici, nu s-a apucat 
de negustorie, ci şi-a aşezat o târlă în apropierea unei 
fântâni cu apă dulce. Fântâna se numea lusuf Punar, 
pentru că fusese zidită de un turc bogat şi milostiv, anume 
Iusuf. 

Pe la 1870, Vanghele îmbătrânise de tot; de aceea 
mult s-a bucurat când a văzut că, alături de el, se mai 
durează două thie de creştini: a lui Ţurcan şi a lui Tărcatu, 
veniți de prin părțile Sibiului. 

Nu după mult, simțind că dorul ţării lui nu-l mai 
poate ţine pe meleaguri străine, Vanghele şi-a vândut târla 
lui Ion Lupu - venit din Albacul Abrudului - şi s-a dus să 
moară în Grecia. 

Satul care luase fiinţă s-a numit lusuf Punar, după 
numele fântânii. 

Mai târziu, însă, coloniştii sosiți aici din Vlaşca, i-au 


zis Cucuruz, pentru că aşa se numea şi satul de unde 
veniseră. 

Cergău, Papazissu, Legende dobrogene, p. 13. 

DE CÂND I SE ZICE AFUMAȚI SATULUI VECIN CU 
BOURENI 

Să vezi!... Unii vorbesc şi în alte chipuri; dar eu unul 
am auzit că odată s-a dat de veste că are să treacă pe 
„drumul Bercii”, către Băileşti, un pomojnic. Şi cum 
drumul trecea printre nişte bordeie ce erau făcute pe vatra 
satului Afumaţii de astăzi, un dipotat de pe vremurile 
acelea le-a poruncit lăcaşilor să dea foc gunoaielor şi 
bălegarelor, să nu le vadă stăpânirea... 

1 Ajutor de zapciu, şef de birou la subprefectură 
(n.ed. V 

Când să treacă cu trăsura printre bordeie, 
pomojnicul, de-aş să poată răzbi!... 

— Da ce afumaţi aici voi, oameni buni?... îi întreabă. 

— Ce să afumăm?... N-afumăm nimic; am dat foc la 
băligarc... zic ei. 

— Ca să vă afumati voi, bătu-v-ar Maica Domnului; 
nu vedeţi ce-aveţi pe voi?... 

Iar către vizitiu: 

— Dă bice, băiete, şi mână să nu ne afumăm şi noi ca 
ăştia... 

Se uită bieţii oameni unii la alţii şi... văd c-aşa eraui 
plini de fum, afumati, parc-ar fi stat numai la coşuri... 

Şi de-atunci le-a şi rămas cioporului aceluia de 
bordeie numele de Afumaţi, nume ce-l poartă satul 
Afumaţii de astăzi! 

Şi încă ceva: n-ai să găseşti în tot satul nici acum un 
om spelb la faţă cum sunt ai noştri; toţi sunt negri şi 
urâţei, cum i-a lăsat moşii lor şi cam ocoliţi de vecini... 

După cele povestite de unchiul meu, Dumitru Ilie Du- 


mitraşcu, din.com. Boureni, jud. Doljiu, prin 1905, şi care, 
foarte des, în loc de „Afumaţi”, îi vine mai uşor a zice... 
„Afurisiţi!” 

x kx * 

N. I. Dumitraşeu, Moşteniri. Povestiri... p. 39 - 40. 

DE CE LE ZICE TOBOŞARI LA O PARTE DIN 
VULTUREŞTI 

Apoi, se tot judecau într-o vreme Vultureştii de Sus - 
cu Bârdiganii. Bârdiganii însă erau mai bogaţi şi ăilalţi, 
fiind mai săraci, nu se puteau ţine de judecăţi. 

Paralele erau pe sfârşite, erau goi, desculți şi 
nebăgaţi în seamă şi n-aveau bieţii Vultureşteni nici 
trecere, ca să dea petiția lui Vodă. 

Da aşa, în dorul lelii, tot dau şi ei în toată vremea, 
târcoale, palatului domnesc. Se gândeau că doar or putea 

Roz-alburiu (n.ed.). 

w 

răzbi să-i dea petiția. S-au învârtit aşa vreo lună de 
zile, dar fără ispravă. 

Atunci, ce să facă, bieţii de ei? 

Au prins un iepure, l-au jupuit şi din piele au făcut o 
tobă minunată. Apoi au început s-o bată: Bum! Burn! Ru! 
Bum!... 

— Ce se-aude acolo, oameni buni? a strigat Vodă 

— Ce să fie! Ia, nişte creştini, nu ştim ce rost tot au 
p-aci... 

— Faceţi-le loc, oamenilor! Nu ştiţi că la mine este 
dreptate pentru toţi? 

Şi atunci, lumea care era adunată postomol, s-a dat 
în lături de au intrat ăia săracii la Vodă, care le-a făcut 
dreptate. 

Şi iacă! De-atunci li s-a zis Toboşari; că bătuseră toba 
ca să fie auziti. 


De la Niţă Troneciu din Uluba. 

C. Rădulescu-Codin, Din trecutul nostru... p. 158 - 
159. 

DE UNDE-ŞI TRAGE NUMELE SATUL BOURENI 

Aşezat pe drumul Bărca-Băileşti, între satele Afumaţi 
şi Băileşti din judeţul Doljiu, satul nostru nu este aşa de 
vechi... Chiar bătrânii noştri au apucat vremea când s-au 
bătut, vorba ăluia, întâi, ţăruşii. 

Nu era niciun drum mai de Doamne-ajută, iar alde 
tata bătrân îşi aveau aşezate pătulele care pe unde 
apucaseră. Nici măcar un şanţ de despărţire între bordeie 
nu era! Drumul a fost făcut încoa mult, de către stăpânire, 
când oamenii au fost scoşi la lucru... 

Dar, văd că ne luarăm cu vorba de-alte lucruri, şi era 
cât pe-aci să uităm povestea înfăptuirii lui. 

În Rast, sat lângă Dunăre, la miazăzi de Boureni, 
trăia pe-atunci un om şi-l chema Renea. Ast Renea avea un 
bic2 care, Doamne, păzeşte să aibă cineva curaj să-l 

1 Grămadă (n.ed.). 

2 Taur (n.ed.). 

poată prinde!... Colinda toate coclaurile, toată valea 
Dunării, toate bălțile; umbla prin toate cirezile de vite şi nu 
se oprea decât prin părţile astea ale noastre, unde păştea 
liniştit şi bea apă, ştii dumneata, din sus de sat. Incepuseră 
oamenii să vină de prin alte părţi; ba alţii de prin satele 
vecine, şi căutau loc să se aşeze cu vite cu tot. Dar unde? 
Unde puteau găsi loc mai potrivit? 

— Unde? 

— Unde?! Unde e iarbă şi apă pentru vite... 

Şi astea unde erau? Pe unde paşte boul lui Renea din 
Rast. 

Şi hotărât a fost! 

Apoi, care mai de care şi-au adus vitele, calabalâcul 


şi, ici un bordei, dincolo un zămnic, o coşare, au început 
satul... 

Iar într-o dimineaţă au înjugat doi boi negri la plug şi 
au tras o brazdă adâncă împrejurul ăstor aşezări, ca să fie 
ocoliţi de boli, şi brazdă a rămas până astăzi, că satul nu s- 
a mai întins mai mult; dar nici boli nu s-au putut atinge de 
sat. Apoi brazda s-a mărit, au săpat-o şi s-a făcut tabie 
împrejurul satului, care se mai vede şi acum, iar casă afară 
din tabie încă nu s-a durat! 

Şi cum zic, au aflat şi alţii, că pe meleagurile astea e 
bine, şi mulţi veneau aici la „boul Renii”, din multe părţi, 
ba tocmai de pe la Zăvideni, de lângă Drăgăşani, de unde a 
venit şi moşul nostru cu vitele şi şi-au durat bordeie şi 
argele. Că se dusese vestea cu vremea de iarba bună şi 
apa dulce de la „bou Renii”, cu pământ bun şi în drumul 
oamenilor... 

Apoi omul e om, are picioare, treburile îl făceau să 
mai plece şi prin alte părţi, şi cum nu putea fi cunoscut de 
toată lumea, era întrebat: 

— Dincotro spui că eşti? 

— D-apoi acum, cum să zic, dintr-un loc de la „bou 
Renii”, din părţile Băileştiului... 

— Boureni? 

— D-apoi!... 

1 Redută, bastion (n.ed.). 

309 

Şi... iaca aşa, din om în om, din gură-n gură, a ajuns 
ca satului nostru să i se zică astăzi Boureni, după boul lui 
Renea, de la Rast 1 

După cele povestite după 1900, atât de tatăl meu, 
răposatul Ion I. Dumitraşeu, părinţii săi, apoi Icn L Stancu, 
precum şi de pe la alţi bătrâni, toţi din satul nostru - 
Boureni, jud. Doljiu. 

N. I. Dumitraşeu, Moşteniri. Povestiri... p. 30 - 32. 


INDICE ALFABETIC 

al personalităţilor istorice la care legendele din 
antologie fac referiri / 

Aron-vodă, domn al Moldovei între 1591 - 1592, şi 
(după o scurtă descăunare) între 1592 - 1595. Alexandru 
cel Rău, domn al Ţării Româneşti, între 1592 şi 1593. 
Alexenidru loan Cuza, primul domnitor al României unite 
între anii 1859 - 1866. 

Basarab Matei, domn al Ţării Româneşti între 1633 şi 
1654. 

— Basarab Neagoie, domn al Ţării Româneşti între 
1512 şi 1521. Bathori Andrei, voievod al Transilvaniei între 
1598 şi 1599. Bogăan-vodă, domn al Moldovei între 1449 şi 
1451. 

Corvin loan, voievod al Transilvaniei între 1441 şi 
1456. <! orvin Matei, rege al Ungariei între 1458 şi 1490. 

Dragoş-vodă, domn întemeietor al Moldovei, a domnit 
între 

1352 şi 1355. Gheorghe Ștefan-vodă, domn al 
Moldovei între 1653 şi 1658. 

Gheorghe Ghica-vodă, domn al Moldovei între 1658 
şi 1659. 

fioria, conducător al răscoalelor ţărăneşti ale 
românilor dia Transilvania, la 1784. 

Kiselef, guvernator în Principatele Române, din 
partea armatelor ţariste de ocupaţie, între 1829 şi 1834. 

Lăpuşneanu Alexandru, domn al Moldovei între 1552 
şi 1561 ţi între 1564 şi 1568. 

1 Pentru ca cititorii să aibă la îndemână unele date 
privind existenţa în timp a personajelor din legendele 
prezentului volum, dăm aici lista lor, în ordine alfabetică, 
cu indicaţii privind °q. Îi în care au avut roluri politice 
însemnate. 

Ieri-lmpărat (Aurelian), împărat al romanilor între 
270 şi 275. Lupu-vodă Vasile, domn al Moldovei între 1634 
şi 1653. 

Mavrogheni Nicolae-vodă, domn al Ţării Româneşti 
între 1786 şi 

1789. Mihai Viteazul, domn al Ţării Româneşti între 
1593 şi 1600, moare în 1601. Mihalaehe Sturza, domn al 
Moldovei între 1834 şi 1849. Mircea-vodă (cel Mare) domn 
al Ţării Româneşti între 1386 şi 

1418. 

Negru-vodă (sau Radu  Negru-vodă), legendar 
întemeietor al 

Ţării Româneşti, pe la jumătatea veacului al XIV-lea. 
Pavel Cneazul (Chinezul), voievod transilvănean de ţinut, 
care pe la jumătatea secolului XV opunea o dârză 
rezistenţă înaintării turcilor. Petru Rareş, domn al 
Moldovei între 1527 şi 1538, revenit la tron între 1541 şi 
1546. 

Radu Serban, domn al Ţării Româneşti în mai multe 
rânduri, între anii 1601 şi 1620. 

Sas-vodă, domn al Moldovei între 1355 şi 1359. 
Sobieschi, rege al polonilor între 1674 şi 1696. 

Ștefan-vodă (Ştefan cel Mare), domn al Moldovei 
între 1457 şi 1504. 

Știrbei Barbu, domn al Ţării Româneşti între 1849 şi 
1853, revenit la tron între 1854 şi 1856. 

Traian, împărat al romanilor între 98 - 117, cuceritor 
al Daciei. Tudor Vladimirescu, conducător al răscoalei de 
la 1821, din Țar» Românească. 

Vlad Ţepeş, domn al Ţării Româneşti între 1456 şi 
1462, revenit pe tron pentru câteva luni, în 1476. 

Utilă ni se pare şi indicarea unor date cu totul 
generale, privind cronologia haiducilor despre care este 
vorba în materialele din antologie: 


Rădoiţă este un erou probabil legendar, cu circulaţie 
în eposul haiducesc bulgăresc, sârbesc şi românesc, încă 
din veacul al XV-lea. 

Pintea a condus un număr impresionant de răzvrătiți, 
în jurul anului 1700, în Transilvania de Nord. Se pare că a 
avut rolul de căpitan în oştirea prințului Racoți. 

Vaslle cel Mare înspăimânta boierimea şi 
neguţătorimea moldoveana din primele trei decenii ale 
veacului al XIX-lea. 

Ion Pietrariu a haiducit în Moldova, în veacul al XIX- 
lea. 

Dăianu a fost unul din puţinii haiduci transilvăneni în 
a doua jumătate a veacului al XIX-lea. 

